MARK GALEOTTI 


Când totul 
devine 


arm 
a 


CORINT 
ISTORIE 


Când totul devine, 


arma 


Traducere din limba engleză de 
Anca Irina lonescu 


Prefaţă de Mihail E. Ionescu 


EDITURA CORINT 
ISTORIE 


Prefaţa 


Razboiul azi 


pe la internetul secolului XXI 
a lranşeele ae acum un veac 


Cartea lui Mark Galeotti este foarte 
densă, cu incursiuni frecvente şi 
binevenite în istorie - de unde culege 
evenimente şi personaje relevante 
subiectului - mai ales în Renaşterea 
secolelor XIVXVI în civilizaţia occidentală, 
dar preponderent recente şi foarte 
recente, acoperind erele industriale şi 
postindustrială - şi are ca temă „razboiul 
fâră împuşcâturi”. 

Aşadar, cărui fel de război îi este 
dedicată această carte? 

Istoria războiului „cu iîmpuşcături” - 
contrar celui care face obiectului cărţii - 
este sângeroasă, în care beligeranţii luptă 
până la moarte (şi victorie). Acest tip de 
război se confundă cu istoria omenirii, iar 
evoluţia lui a fost subiectul unor cărţi fara 
un numar 


ştiut, pentru că multe dintre ele au fost 
pierdute (aşa cum se crede despre De 
bello Dacico, având ca autor pe împăratul 
Traian, care ar fi fost o nestemată pentru 


istoria noastră antică, dar din care s-au 
păstrat doar 2-3 fraze interpolate ulterior 
de alţi autori). „Războiul cu împuşcături” 
este cel clasic, însemnând înfruntarea 
fără limite pentru stăpânirea „celuilalt” şi 
a bunurilor lui - teritorii cu oraşe, bogății 
şi resurse râvnite dar şi ţintind o 
dominație politica, o construcţie de 
imperii, o hegemonie larg profitabilă în 
sistemul de tip westfalian în care trăim 
azi prin controlul stăpânirii mărilor sau 
văzduhului planetei în dauna celorlalţi 
etc. Acest tip clasic de război s-a purtat 
încă din zorii istoriei antice - amintiţi-vă 
de „lliada” lui Homer, când cucerirea 
Troiei şi intenţia de 


dominare a „celuilalt” a fost ascunsă sub 
miza frumuseţii unei femei -, cu structuri 
distinct specializate (legiuni, cohorte, 
armate, flote etc.) şi dotate cu armament 
letal diversificat în funcţie de epoca şi 
spaţiul civilizaţional (chinezii au folosit nu 
doar busola, ci şi praful de puşcă înaintea 
europenilor). El a fost permanent, 
jalonând secol după secol naraţiunea de 
evoluţie a societăţii omeneşti - de altfel, 
chiar autorul prezintă o veritabilă, dar 
incompletă tipologie a lui, numindu-l 
metaforic fie „de spada”, fie „prin 
înjunghiere sau împuşcare” - şi acum 
pare a fi devenit mai puţin obişnuit şi 


utilizat de câtre generaţiile 
contemporane. Glisarea câtre acest nou 
stadiu este determinată de faptul că - 
menţionează autorul cărţii -, în epoca 
noastră, totul poate fi transformat sau 
utilizat într-o armă de supunere a 
adversarului/inamicului, iar „Războaiele 
fără bătălii, conflicte nonmilitare, în care 
lupta se duce cu tot felul de alte mijloace, 
de la subversiune la sancţiuni, de la 
meme la crimă, ar putea deveni noua 
normalitate”. 

Această nouă realitate, întrevăzută de 
autor ca fiind preponderentă şi destinată 
cuceririi complete a viitorului, este 
definită de transformarea în armă contra 
inamicului a tuturor uneltelor şi 
proceselor umane, de la informaţii (reale 
sau imaginare, din surse ştiute sau 
anonime) la interdependenţa între state şi 
comunităţi specifică erei globalizării, de 
la cuceriri ştiinţifice la huliganismul pe 
stadioane, de la legislaţie la sancţiuni şi 
instituţii internaţionale organizate pentru 
a controla starea de pace şi legalitatea 
comun acceptată a confruntărilor armate, 
aşadar totul şi pretutindeni este 
competiţie. Deci şi tipul de înfruntare, de 
război - declarat, „din umbra”, prin 
„interpuşi” - care - nu-i aşa? - trebuie să 
fie definit. lar experţii domeniului, care 
au observat această evoluţie în ultimele 


decenii a 


fenomenului belic vechi precum istoria 
omenirii, l-au numit „razboi hibrid”. 
Ceea ce nu înseamnă că armatele 
specifice epocilor anterioare au încetat să 
existe - dimpotrivă, ele s-au dezvoltat 
prin amplificare fara precedent 
specializându-se în purtarea rāzboiului 
„Clasic” desfāşurat în noi spaţii de 
infruntare, cosmic şi cibernetic -, dar 
totodată sunt utilizate din ce în ce mai 
mult în cu totul alte misiuni decât cele 
clasice sau doar apropiate de ele, multe 
fiind de control/supraveghere/pacificare a 
zonelor de conflict sau în cazul 
dezastrelor naturale. 

Cartea aceasta nu este - ne asigura 
autorul - un ghid pentru a purta un alt tip 
de razboi ori de a genera „chiar o noua 
lume”, nici nu lansează o predicție a 
viitorului ca fiind o era a conflictelor 
nesângeroase, ci vrea să fie doar o 
posibila „traiectorie viitoare”, tot mai 
puțin letală decât până acum, în evoluția 
căreia este de sperat că „băieţii 
buni” vor fi cel puţin la fel de bine dotați 
pentru confruntare precum adversarul, 
„băieţii rai”. Este o menţiune necesară şi 
binevenită pentru cititor, care numai în 
cei trei ani de la apariţia cărţii a putut fi 
zguduit de alte realităţi, altminteri ştiute, 


ale războiului, cu pierderi umane uriaşe 
şi distrugeri chiar cu foarte puţine 
precedente istorice ca amploare decât 
cele ale unui „război fara 
împuşcături/rachete, bombe etc”. Un 
război altfel decât cel hibrid de pe 
planşetele planificatorilor, dar bine ştiut 
pentru ca nu a existat generație umana 
care sā nu-l experimenteze. 


Dar ce este „războiul hibrid”, în jurul 
căruia işi dezvoltă demersul autorul? 

Observațiile făcute asupra incidenței, 
formelor şi modalitâţilor de desfaşurare 
recentă a înfruntărilor 


militare sau combinate cu presiuni civile 
de tot felul (economice, diplomatice etc.), 
fie  interstatale sau între state şi 
formaţiuni nonstatale, precum ŞI 
proliferarea unei tipologii variate de 
astfel de conflicte, au generat o mistică a 
„războiului hibrid”, insuficient înţeleasă, 
dar atât de des utilizată, încât în ultimii 
ani s-a impus. între componentele 
oarecum mai clare ale acestui tip de 
război - pentru că altele sunt obscure - 
este acela că un inamic superior militar, 
chiar dotat cu armament nuclear, poate fi 
învins mutând încleştarea pe insurgență, 
terorism, turism, migraţie  paşnică, 
informaţii, chiar legislaţie, recurgând la 
subversiune, dezinformare, influențare 


cibernetică, psihologică, economică etc. 
Aşadar, a învinge un inamic (superior în 
forţe 


militare clasice sau nu) printr-un amestec 
bine dozat de mijloace militare şi 
nemilitare, deschise sau ascunse, 
exercitându-se astfel o presiune multiplă 
asupra adversarului până la victorie. în 
jargonul specialiştilor şi al presei 
internaţionale a intrat sintagma de 
„razboi hibrid”, tocmai datorită faptului 
că a devenit evident, mai ales în ultimele 
două decenii, că orice poate fi folosit ca 
armă, creaţie omenească, maşină sau 
proces, muzică sau vestimentaţie, pentru 
a amplifica propria putere - soft sau hard 
- Şİ astfel a prevala asupra 
inamicului/adversarului. Asemuirea 
înfruntării pe câmpul de luptă clasic - cu 
un perimetru strict delimitat până la Al 
Doilea Rāzboi Mondial, chiar dacā avea 
întinderi terestre şi maritime vaste sau 
fronturi de mii de kilometri - cu 
competiţia acerbă de tip capitalist între 
firme, concerne şi trusturi pentru a cuceri 
piaţa globală şi a amplifica profitul în 
dauna concurenţei a facilitat apariţia 
acestei viziuni privind uzul dublu - militar 
şi civil - în războiul hibrid a orice este la 
îndemână pentru victoria 


asupra 
adversarului/competitorului/inamicului. 

Chiar autorul cărţii este inventatorul 
unei doctrine (în fapt inexistente sau doar 
insuficient probata) a acestui război 
hibrid, numită de el dupa numele 
actualului general-şei al Statului Major al 
Rusiei, „doctrina  Gherasimov”, care 
(aproape) exclude războiul clasic. Au fost 
întemeiate, mai ales în cursul anilor 2000, 
numeroase institute, grupuri de reflecţie, 
centre de excelenţă pretutindeni, unde 
specialişti, militari şi civili cu profesii 
dintre cele mai diverse, de la psiholog la 
atomist, medic ori regizor de film sau 
teatru, evaluează amenințările de tip 
hibrid şi imaginează scenarii de acţiune 
specifice sau măsuri de răspuns la ele. 
Este însă la fel de adevărat că autorul ne 
avertizează că el însusi consideră acum a 
fi acţionat în grabă atunci când a botezat 
doctrina cu pricină aflată în fruntea celor 
mai serioase analize ale fenomenului 
militar până acum câţiva ani (în unele 
locuri mai continuă să fie aşa, ceea ce 
înseamnă că fenomenul nu este îndeajuns 
înţeles şi că el continuă să existe). 

Ceea ce nu este deloc surprinzător este 
faptul că mai ales ultimele două decenii 
au relevat pe arena internaţională 
evenimente care au alimentat orientarea 


câtre o astfel de preponderență (dar nu 
exclusivitate) în peisajul multiform al 
războiului. Asa cum se ştie, în ultimele 
două decenii a dominat 


războiul împotriva terorismului”, care a 
implicat înfruntarea unei  maşinării 
militare superioare, îndeobşte a marilor 
puteri sau a coaliţiilor formate de ele 
împotriva unor mişcări de insurgență slab 
dotate şi organizate (fara aviaţie sau 
rachete, ori artilerie), cu insurgenți fara 
pregătire militară („păstorii de capre”), 
dar acţionând pretutindeni în teritoriul 
propriu, cunoscut la periecţie şi astfel 
stâăpânindu-l1. în Afganistan sau Irak ori în 
alte părţi în Orientul Mijlociu sau Africa, 
astfel de formaţiuni nonstatale au putut 
să utilizeze mijloace letale asimetrice. Ele 
au făcut această alegere pe fondul 
favorabil al stăpânirii câmpului de 
înfruntare de tip nou (fie în mediul urban, 
rural, montan sau păduros, fie pe linii de 
comunicaţie ori pe frontul 

pentru cucerirea inimilor şi minţilor 
necombatanţilor) şi au reuşit sa reziste 
vreme îndelungată cu succes, ba chiar să 
inducă adversarului „oboseala războiului” 
şi, în final, să câştige. 


Cartea lui Mark Galeotti este scrisă 
acum trei ani, aşadar înaintea mai multor 
evenimente recente legate, unele foarte 


strâns, de războiul contemporan, anume 
retragerea forţelor militare americane din 
Afganistan (august 2021) după încheierea 
unui acord cu talibanii care punea capat 
unui război demarat în octombrie 2001, 
agresiunea militară a Rusiei în Ucraina 
(începută în februarie 2022 şi aflată încă 
în curs) şi agresiunea Hamas împotriva 
Israelului, declanşată la 7 octombrie 
2023). între realitatea acestui tablou la zi 
al  înfruntărilor militare şi speranța 
exprimată de Galeotti privind războiul 
viitorului, ceea ce el numeşte „noua 
normalitate”, este însă o diferenţă 
marcantă. 

La prima vedere, ne aflăm în faţa unui 
paradox, cu alte cuvinte imaginea 
proiectată războiului viitor este una total 
neadecvată realităţii prezente a 
înfruntărilor militare  interstatale sau 
între un stat şi o entitate nonstatală. 
Autorul arată ca viitorul confruntărilor 
militare va fi dominat de inovaţia i 
tehnologică pe deplin excepţională a 
ultimelor decenii - ne aflăm în plină 
revoluţie  postindustrială - în care 
combatanții vor utiliza aceste inovaţii 
pentru a substitui clasicei înfruntări 
sângeroase „războiul fără împuşcături”. 
în limba engleză este un cuvânt relativ 
nou prin care se 


desemnează această utilizare ubicuă a 
noilor cuceriri ştiinţifice şi tehnologice pe 


câmpul de luptă sau în diverse spaţii de 
înfruntare între beligeranţi, impusă de 
cadenţa ultrarapidă a întrebuinţării lor 
militare - verbul weaponize, derivat de la 
weapon însemnând armă - aflat azi în 
vocabularul militar de pretutindeni. O 
simplă cautare pe Google a acestui 
cuvânt şi a derivatelor ne încredinţează 
de această mutație profundă în arsenalul 
contemporan pentru război: 1 miliard şi 
970 milioane de „trimiteri” pentru a 
desemna weapon (armă), 36 400 000 
pentru  weaponized, transformarea în 
armă de luptă, iar adaptarea ca armă a 
oricărui  obiect/inovaţie/proces/instituţie 
(weaponization) ne oferă alte 29 900 000 
de „intrări”. lar aceste rezultate sunt 
obţinute într-un timp de 0,34-0,42 
secunde. 


O asemenea prezenţă, uriaşă ca numar 
- să reținem: doar în limba engleză - pe 
internet este caracteristica indiscutabil 
erei postindustriale şi revoluțiilor 
tehnologice succesive din cadrul ei, cu 
atât mai mult a anilor recenti când 
inovația s-a multiplicat exponențial. Nu 
doar pentru ca au devenit arme cele mai 
diverse obiecte civile în comparaţie cu 
epocile preindustriale, dar spaţiul 
cibernetic a devenit (laolaltă cu cel 
cosmic) spaţiu de înfruntare militară, 


alături de cele clasice - terestru, aerian, 
naval - cu care am fost obisnuiti până 
acum. în context, trebuie menţionat că 
însăşi structurarea organismelor de 
purtare a razboiului nu a putut ține pasul 
cu aceastā diversificare enormă a 
mijloacelor de luptă şi ucidere, în cadrul 
celor mai multe state lipsind 
comandamentele destinate expres 
înfruntărilor cosmice sau chiar 
cibernetice. De altfel, spaţiului cibernetic 
li lipsesc incă reglementările 
internaţionale privind regulile de conflict, 
ceea ce există din abundentă în cazul 
celorlalte, precum cel terestru sau naval. 
Găsim aici şi o explicaţie a faptului că 
statele mai puţin dezvoltate tehnologic 
tind să se alinieze celor mari şi puternice, 
deţinătoare ale sistemelor necesare de 
atac sau de apărare în aceste spaţii - 
COSMIC şi cibernetic, dar nu numai -, iar 
altele fac eforturi susţinute şi extrem de 
costisitoare de a se dota corespunzător 
sau de a gasi alte cai de contracarare 
(utilizarea tot mai frecventă a dronelor 
este un exemplu, raportul favorabil cost- 
eficienţă comparativ cu utilizarea 
sistemelor sofisticate Patriot sau S-400 
fiind impunător). 


Această proliferare a mijloacelor de 
război, a produselor civile cu dublă 


întrebuințare - cum se mai cheamă 
aceasta weapon-izare recentă a oricărui 
produs uman de mai strictă ori mai largă 
utilizare - îşi găseşte, bineînţeles, 
explicații.  Menţionâm pe cea mai 
importantă dintre ele, în opinia noastră, 
anume proliferarea extrem de rapidă a 
noilor tehnologii, explozia internetului şi, 
mai ales, a reţelelor de socializare - 
aşadar, spațiul cibernetic, aflat la 
dispoziția a miliarde de utilizatori, 
devenit azi însoțitor obligatoriu al 
oricărei înfruntări belice. Dirijarea 
rachetelor sau cunoaşterea dispozitivului 
adversarului şi mişcarilor forțelor militare 
din 

cadrul lui au devenit, prin sistemul de 
sateliți şi comunicaţie cibernetica, lucruri 
curente incă din anii '80 ai secolului 
trecut, cu condiţia să dispui de unul, ceea 
ce inițial a fost la indemana doar a 
superputerilor, dar proliferarea a fost 
foarte rapidă şi a aparut chiar şi o piaţă 
substanţială a ofertelor private in 
domeniu, la îndemâna oricui. Mai mult 
chiar, menţinerea păcii globale şi evitarea 
recurgerii la armele nucleare au generat, 
tot din anii '80, inţelegeri intre 
superputerile Războiului Rece, care au 
dus, la incheierea lui, la stabilirea 
cantităţii la dispoziţie de armament 
strategic, inclusiv de focoase nucleare 
pentru menţinerea unei balante a 


forţelor. Chiar şi azi, astfel de înţelegeri 
sunt în vigoare (START-3, încheiat în 


2010, START-I, datând de la sfârşitul 
Războiului Rece), până în februarie 2026 
între SUA şi Rusia, şi care includ 
cantităţile de armament strategic la 
dispoziţie, supuse bineînţeles controlului 
şi verificării reciproce, chiar dacă în 
actualul tumult geopolitic unele prevederi 
ale lor sunt abandonate într-o escaladare 
atent gestionată. 

Această folosire masivă a spaţiului 


cibernetic şi a celui socializant global a 
schimbat practic competiţia geopolitică 
sistemică, furnizându-i alţi algoritmi de 
existenţă reala.  Minţile şi inimile 
oamenilor au devenit o tintă de influentă 
geopolitică, pentru că a le câştiga 
înseamnă a prevala asupra unui posibil 
inamic sau a dobândi o preponderență 
regională, chiar globală - cazul SUA - 
depăşind de departe clasicul raport de 
forţe militare, ce reprezenta până deunăzi 
măsura propriei anverguri şi influenţe. 
lar acest lucru s-a împâământenit sistemic 
în ultimele două decenii (Facebook apare 
în 2004, X sau Twitter în 2007, celelalte 
reţele răspândindu-se cu rapiditate), dând 
deţinătorului un avantaj colosal 
geopolitic, indiferent de armamentul de 
diferite categorii aflat la dispoziţie, dar 
aproape imediat a intervenit şi aici 
concurenţa, deci lupta pentru întâietate. 
Ne aflăm acum în faza în care deținerea 
reţelei Twitter 


(devenită „X” prin achiziţia sa de câtre 
multimiliardarul american Elon Musk) 
poate influenţa - chiar decisiv - alegerile 
în SUA, iar încercarea de control a 
Europei privind ştirile diseminate pe 
reţea ar putea aduce izolarea bătrânului 
continent printr-o simplă deconectare 
(ceea ce Musk a şi ameninţat să facă); în 
care China şi Rusia exercită controlul 
informaţiilor diseminate 


prin aceste reţele pe propriul teritoriu ori 
realizează produse indigene concurente - 
VKontakte rusesc şi Weibo chinezesc - 
sau de cucerire a pieţei geopolitice 
internaţionale, ca reţeaua Lliktok sau 
Telegram; sau când produsele comerciale 
ale firmelor de profil sunt supuse 
embargoului sau sancţiunilor 
internaţionale pentru bânuita sau reala 
superioritate tehnologică (cazul celei mai 
puternice firme chineze în domeniu, 
Huawei). 

Tot atât de recent, Al („inteligenţa 
artificială”) propune şi realizează o 
amplificare exponențială a eficienţei 
acestor spaţii devenite de înfruntare „fără 
împuşcături” în aşa fel încât chiar din 
partea celor care se află în fruntea 
inovației specifice - marile firme din 
Silicon Valley, SUA - s-a lansat 
propunerea unui moratoriu de dezvoltare 


a 
domeniului. Acest fapt, intervenit doar 
acum câteva luni, a fost însoţit şi de 
avertismentul că, altminteri, se poate 
ajunge curând în faza în care omul nu va 
mai putea controla evoluţia AI, iar roboții 
vor crea propriul viitor şi pune în 
cumpănă civilizaţia umană. Cooperarea 
internaţională în domeniu se impune, iar 
aici sunt de aşteptat în viitorul apropiat 
paşi importanţi, ceea ce ar fi un început 
al reglementărilor necesare şi în 
„războiul fără împuşcături”. Tot aici, 
adepţii democraţiei trebuie să ia în 
considerare viitorul acesteia într-o lume 
în care Al va fi atotputernic sau la 
îndemâna unui segment restrâns de 
specialişti. 


Agresiunea militara  neprovocată a 
Rusiei în februarie 2022 în Ucraina şi 
evoluţiile înfruntărilor militare de atunci 
în estul şi sudul acestei ţări au arâtat că 
războiul clasic continuă să se afle la loc 
de frunte în panoplia înfruntării între 
actorii scenei internaţionale, iar schiţarea 
unor traiectorii de viitor de genul celor 
avansate de M. Galeotti sunt timpurii. De 
la bun început, forţele militare ruse au 
ţintit o  victorie-fulger angajând mase 
mari de tancuri şi obţinând supremaţia 
aeriană, deopotrivă cu acţiuni rapide de 
cucerire de aeroporturi - eşecul de la 
Kiev în această privinţă a fost decisiv 


pentru ruinarea planului de operaţii 
rusesc - sau alte puncte sensibile, ceea 
ce, în linii mari se inscrie în tipologia 
războiului clasic de manevră/mişcare. 
Dar, pentru cititorul acestei carți, 
rememorarea câmpurilor de înfruntare 
ruso-ucraineană, în localități sau pe 
întinsele câmpii ale  Donbasului şi 
Niprului, a imaginilor frecvent transmise 
pe posturile de televiziune ale oraşelor şi 
satelor devastate de lovituri aeriene sau 
de rachete ruseşti, cozile uriaşe la apă şi 
alimente ale locuitorilor, avalanşa de 
refugiaţi atât în interiorul ţării, cât şi în 
afara Ucrainei - mulţi nāvalind la propriu 
în ţările vecine -, este neîndoielnic 
tabloul războiului clasic, sângeros, cu 
lovituri năprasnice impotriva comunităţii 
adverse. Războiul se desfăşoară de atunci 
pe aceste linii clasice, iar analiştii şi 
experţii militari s-au încredinţat că 
tabloul celor două conflagrații mondiale 
ale secolului trecut este cel mai apropiat 
de această realitate. încleştări 
sângeroase pentru localități aşa-zis 
strategice - gen Bahmut sau Avdiivka, 
unde pierderile umane se măsoară în zeci 
de mii de morţi de ambele parți - 
amintesc mai degrabă de Verdun în 
perioada 1916-1917, unde îşi tocau 
metodic şi programatic forța umana 
pentru a forța victoria prin lipsa de 
„carne de tun” a celeilalte parți 
beligerante, decât de un război al erei 
cibernetice. Desigur, nu au lipsit 
ingredientele care abundă în această 


carte, de la sancţiuni economice la 
utilizarea  Starlink-ului pentru citirea 
exactă a inamicului pe câmpul de luptă 
(ceea ce a făcut diferenţa de multe ori în 
favoarea ucrainenilor, partea rusa 
neposedând această nestemată a 
spaţiului cibernetic), dar imaginea 
generală a înfruntării a fost şi este aceea 
a unui război clasic, mai degrabă în forma 
Primului Război Mondial, cu soldații 
adăpostiţi în tranşee întinse pe mii de 
kilometri decât a înfruntării manevriere 
din cea de-a doua conflagrație. Cu atât 
mai mult e neverosimilă această realitate 
departe de planşeta experţilor pentru 
înfruntarea militară contemporană cu cât 
Rusia este una dintre cele mai mari puteri 
nucleare ale planetei, iar Ucraina nu are 
armă nucleară, ceea ce prefigura o 
rezistenţă minoră a agresatului. Acest 
fapt a facut posibil ca, de pildă, serviciile 
americane de profil sa prevadă că 
Ucraina nu va rezista mai mult de 72 de 
ore la agresiunea rusă, iar cum vedem 
azi, nu doar ca aceasta din urmă a obţinut 
victorii, eliberând o parte a teritoriului, 
dar şi-a propus obţinerea biruinţei Anale 
şi înfrângerea Rusiei. 

Aşadar, cum arată sau va arata războiul 
viitorului? Sau cine are dreptate, Galeotti 
sau Kievul? 

Evident, răspunsul este dificil şi nu pot 
fl avansate predicții sigure. Cucerirea de 
teritorii are loc - în afară de cedarea fără 


luptă - doar în forma „războiului cu 


împuşcături”, cu alte cuvinte, 
actorul/comunitatea care are voinţa de a 
rezista va impune celuilalt să pună „cizma 
pe teren”, aşadar sa recurgă la războiul 
clasic, tradiţional. 


Dr. Mihail E. lonescu 
Octombrie 2023 


Pentru Anna, cu presupunerea că vor fi 
in continuare 
mai multe spade decât brăzdare de plug 
în jurul 
nostru. 


Introducere 


Este poimâine şi, dintr-o dată, luminile 
incep să se stingă. Trenurile se opresc pe 
şine, fabricile care lucrează în schimbul 
de noapte işi încetează activitatea, iar 
adolescenții frustrati din intreaga țară se 
intreabă unde a dispărut internetul. Mai 
târziu se va afla că, timp de mai bine de 
un an, hackerii au ocolit cu grijă şi 
profesionalism seria aparent 
impresionantă de sisteme de apărare, de 
backup şi de siguranță menite sā 
securizeze rețelele electrice care 
alimentează atât estul, cât şi vestul 
Japoniei. Centralele nucleare, turbinele 
eoliene şi centralele de modă veche pe 
bază de combustibili fosili produc în 
continuare electricitate, dar aceasta nu 
mai ajunge nicăieri; reţelele naționale 
sunt blocate. Va dura 48 de 


ore până când sistemele vor fi curățate de 
acel malware ostil şi repornite, două zile 
în care tuturor li se reaminteste că sunt 
dependenți de furnizarea energiei 
electrice În ritm constant, în cantitate 
suficientă şi, mai presus de toate, în mod 
Sigur. 


Acesta este un atac în mare parte fără 
vărsare de sânge, dar nu în totalitate, 
deoarece se înregistrează decese în 
unitățile de terapie intensivă, unde 
generatoarele de rezerva nu Sunt 
suficiente sau sunt prea lente. Şaptezeci 
și una de persoane mor in accidente 
rutiere, deoarece semafoarele nu mai 
funcționează. Si mai Sunt şi multe alte 
tragedii: oamenii cad pe scări când se 
face brusc intuneric sau cazul în care un 
bărbat din Osaka, blocat într-un lift, are 
un atac de panică atât de grav, încât 
sparge fereastra cu piciorul şi moare, 
sărind în gol. 

La cine apelezi atunci când se produce 
o adevarată criză naţionala? Se apelează 
la armată pentru a face față câtorva 
dintre efectele secundare. O pierdere 
majoră este faptul ca nu mai poate 
participa la exerciţiile Keen Sword pe 
care Forțele japoneze de autoaparare 
urmau să le organizeze impreună cu SUA. 
Acum, soldaţii sunt ocupați cu 
alimentarea cu generatoare a centrelor 
de ingrijire sau oferă ajutor poliției care 
patrulează pe străzi pentru a combate 
jafurile sporadice şi oportuniste. 

Guvernul anunţă rapid că a fost vorba 
de un atac, chiar dacă la început nu are 
un răspuns clar cu privire la modul în 
care a avut loc, și cu atât mai puţin cine 


este autorul acestuia. Cu toate acestea, 
timp de mai multe luni, publicul a fost 
liniştit, consolat sau infuriat de relatările 
ostile ale presei despre coruptie şi, în 
special, despre gestionarea defectuoasă a 
infrastructurii naţionale. Astfel, publicul 
nu ştie ce să creadă, dar se pronunță apoi 
in mod clar impotriva administraţiei, când 
incep să se scurgă e-mailuri oficiale 
piratate, care arată câ miniştrii fuseseră 
avertizaţi că o combinaţie de sisteme 
vechi şi actualizări făcute de maântuială 
riscă să provoace defecţiuni catastrofale, 
în cascadă, în rețelele electrice. Si ce este 
mai rău este ca aceste emailuri sunt 
reale. Purtătorii de cuvânt fac tot 
posibilul să explice contextul, spunând că 
aceste avertismente au fost 
contrabalansate de altele care 

afirmau că sistemul era robust şi „adaptat 
scopului”, dar motivaţia sună fals şi pare 
să fie o justificare, mai ales că, după cum 
se pare, unele documente au fost şterse 
din sistemele guvernamentale. 

Din exterior, pare o muşamalizare. 
Contraargumentele guvernului sunt 
ingropate sub o vorbărie alimentată de 
mass-media, alimentata de formatori de 
opinie rau intenţionaţi, cu adevarat 
indignati sau pur şi simplu oportuniști, de 
la politicieni la vedete  liklok. Un 
videoclip in care este ironizat prim- 


ministrul - deoarece, din păcate, vorbise 
sub un slogan de campanie pe care scria 
„Puterea de a face bine” - devine viral, la 
fel şi o fotografie a unei tinere fotogenice 
care plânge la înmormântarea bunicului 
ei în vârstă de 96 de ani - fost paramedic, 
care  alergase  maratoane întregi în 
scopuri caritabile până la vârsta de 80 de 
ani - devin imaginea urmărilor 
catastrofei. „Bunicul nu era «adaptat 
pentru scop», domnule prim-ministru?” 
sună titlul unui tabloid. 


Cu doi ani inainte, Beijingul participase 
la licitaţia pentru înlocuirea reţelelor 
naţionale primare ale Japoniei, dar fusese 
respins pe baza unor motive de securitate 
națională. Acum, un consorțiu detinut în y 

I 


y 9 
proportie de 51% de o corporație chineza 


de electricitate face o nouă oferta, pentru 
a reconstrui rețelele cu propria 
tehnologie, la un pret avantajos într-un 
termen scurt. Presedintele comisiei 

, parlamentare 


pentru afaceri externe şi apărare fusese 
unul dintre criticii cei mai vehementi ai 
înțelegerii iniţiale, dar, înainte să poată 
spune ceva, este ucis în mod tragic în 
ceea ce poliția a catalogat - în lipsa 
oricārei dovezi alternative - drept un jaf 
ratat. Alte persoane susțin insă că totul 
este un complot complex pentru a câștiga 


contractul şi, odată cu acesta, controlul 
asupra rețelelor naţionale. Dar consorțiul 
include o serie de companii japoneze mai 
mici şi mai puțin importante, care își văd 
periclitate potentialele profituri. Acestea, 
la rândul lor, au la dispoziţie avocați bine 
plătiţi şi cu limba ascutită şi, in curând, 
se declanşează o avalanşă de acțiuni de 
calomnie. Dacă au sau nu succes este, 
fără indoială, irelevant: costul potențial al 
apărării cazurilor ii scoate pe mulţi din 
luptă şi ii descurajează pe mulți alţii. 
Oamenii nu mai vorbesc despre riscuri, 
cel puţin nu în public. 

intre timp, Beijingul, în timp ce declară 
cu pioșenie că speră că politica nu va fi 
influențată de „sinofobie”, scoate artileria 
grea, oferindu-l pe ursul panda uriaş Chu 
Lin Grădinii Zoologice Ueno din Tokio. 
Afacerea se incheie. China primeşte 
contractul, o victorie şi, poate, acea 
pârghie pe termen lung pe care o dorea. 


Acesta este un scenariu de coşmar, 
extrem de improbabil, cu siguranţă. Dar 
tot aşa a fost şi ideea ca 19 jihadişti 
înarmaţi cu cuțite vor putea deturna 
patru avioane de linie pe cerul SUA în 
2001 şi vor comite cel mai sângeros atac 
terorist din istorie. Sau, în cazul Iranului, 


că un vierme informatic numit Stuxnet, 
introdus clandestin pe un stick USB în 
instalaţia nucleară de la Natanz - 
îngropată adânc sub pământ, păzită de 
trupe de elită, de sisteme antiaeriene şi 
înconjurată cu sârmă ghimpată -, ar 
putea face ca centrifugele utilizate la 
îmbogățirea uraniului pentru bombe să se 
spargă de la sine. Sau că Rusia ar putea 
captura un teritoriu dintr-un stat vecin în 
2014 aproape fără să tragă un singur foc 
de armă, susţinând în acelaşi timp că nu 
are nimic de-a face cu aceasta. Fiecare 
dintre elementele acestui scenariu, de la 
piratarea infrastructurii la asasinate, a 
fost deja folosit în războaiele din umbră 
nedeclarate ale secolului al XXI-lea. 
Armele sunt din ce în ce mai scumpe, 
publicul (chiar şi în regimurile autoritare) 
este din ce în ce mai puţin tolerant când 
vine vorba de victime şi, oricum, zilele în 
care puterea se măsura în mine de 
cărbune, porturi la mări calde şi kilometri 
pâtraţi de terenuri agricole s-au dus. 
Statele au recurs dintotdeauna la 
mijloace nonmilitare pentru a intimida, 
pentru a ademeni şi pentru a-şi croi drum 
spre victorie. Cu toate acestea, lumea 
este acum mai complexă şi, mai ales, mai 
inextricabil interconectată decât oricând. 
înainte era valabilă ideea că 
interdependenţa opreşte războaiele. într- 


un fel, aşa a şi fost - dar presiunile care 
au dus la razboaie nu au dispărut 
niciodată, astfel ca interdependenţa a 
devenit acum noul câmp de luptă. 
Războaiele fara batalii, conflicte 
nonmilitare, în care lupta se duce cu tot 
felul de alte mijloace, de la subversiune la 
sancțiuni, de la meme la crimă, ar putea 
deveni noua normalitate. 

în acest proces, liniile de delimitare 
dintre război şi pace se pot estompa, 
devenind aproape irelevante, iar 
„victoria” înseamnă doar că astăzi a fost o 
zi bună, fără garanţii pentru ceea ce se 
poate întâmpla mâine. în schimb, vom trăi 
într-o lume a 
conflictelor permanente de nivel scăzut, 
adesea neobservate, nedeclarate şi 
nesfârşite, o lume în care aliații noştri pot 
fi, de asemenea, concurenţii noştri. Ne 
aflăm deja într-o perioadă în care, mai 
ales în contextul actualei confruntări 
dintre Rusia şi Occident, se vorbeşte 
despre „transformarea în armă” a tuturor 
lucrurilor şi evenimentelor, de la 
informaţii până la - în mod bizar - 
huliganismul din fotbal. Da, chiar aşa: 
atunci când fanaticii ruşi sau ciocnit cu 
rivalii lor britanici în Franţa cu ocazia 


turneului Euro 2016, o sursă de tip 
„Whitehall”, având probabil mai multă 
dreptate decât i se acordă, a declarat 


pentru ziarul Observer, că „pare o 
continuare a războiului hibrid desfăşurat 
de Puțin”. 

Când totul poate fi transformat în armă, 
oare acest lucru nu devine lipsit de sens? 
Într-o oarecare măsură, este un punct de 
vedere corect, dar chiar dacă toate 
lucrurile pot fi transformate în arme, 
unele se transformă mai uşor decât altele. 
Această carte este un ghid de teren 
pentru noul mod de a face război, sau 
poate un nou mod de a purta război, sau 
chiar o nouă lume a războiului. Nu este 
atât de mult o predicţie, ci mai degrabă o 
introducere la o potenţială traiectorie 
viitoare, căci - cum ne-a reamintit COVID- 
19 - în viaţă apar tot felul de întorsături 
neaşteptate, dintre care unele pot 
schimba lumea. Ar fi uşor sa vedem 
viitorul descris aici ca pe o distopie, un 
conflict etern, în care totul, de la caritate 
la legislaţie, poate fi utilizat ca armă. Cu 
toate acestea, cu siguranţă aş prefera să 
fiu atacat de meme deconcertante decât 
de rachete nucleare şi, din fericire, în 
războiul informaţional nu există baraje de 
artilerie. Nu este nici pe departe o viziune 
a unui viitor al conflictelor fără sânge - la 
urma urmei, oamenii mor din cauza 
sancţiunilor economice, a dezinformării 
antivacciniste şi a corupţiei bugetului de 
sânâtate, dar cel puţin va fi un viitor mai 


puţin sângeros, în care războiul direct 
între state este din ce în ce mai atent 
evaluat de publicul general. Este, de 
asemenea, o lume în care băieții buni, 
dacă acţionează împreună, pot folosi 
aceleaşi instrumente la fel de eficient 
precum cei rāi. Da, folosesc aceşti 
termeni în mod ironic - în geopolitică, 
toată lumea are interese proprii, rareori 
în totalitate bune sau rele, ci urâte în 
moduri diferite -, dar cu toate acestea nu 
se pot trage decât linii slabe şi neclare de 
demarcaţie între puterile angajate mai 
mult sau mai puţin în favoarea stabilităţii 
şi a unei ordini internaţionale bazate pe 
reguli, şi cele care, în general, sunt 
dispuse să le sfideze pe amândouă. 

Totuşi, în cele din urmă, nu este vorba 
de vreo pledoarie. Ne place sau nu, 
acesta este un mod în care lumea se 
poate schimba: pur şi simplu se cuvine să 
ne gândim de pe acum la acest lucru. 
Este foarte bine să ne plângem de modul 
în care alte puteri, mai inteligente, mai 
agile şi mai nemiloase pot să folosească 
aceste instrumente împotriva noastră, dar 
dacă tot ce facem este să reacţionăm, nu 
vom face decât să ne plângem mereu. în 
realitate, nimic nu este mai puternic 
decât intelectul şi imaginaţia, atunci când 
sunt folosite ca arme. 


Londra, aprilie 2021 
Capitolul 1 


henaşterea transformării lucrurilor 
în 


arme 


Este dimineata devreme, în ziua de 23 
februarie 2014, la reşedinţa lui Vladimir 
Puțin din Novo-Ogariovo, la vest de 
Moscova. Tocmai se incheie şedinţa la 
care s-a discutat o noapte întreagă despre 
criza din Ucraina vecină, unde protestele 
populare au dus la rasturnarea de la 
putere a lui Viktor lanukovici, 
preşedintele cu atitudine favorabilā fața 
de Moscova. Putin se intoarce către seful 
securităţii şi li spune că „trebuie să 
incepem să lucrăm la readucerea Crimeei 
la Rusia”. Peninsula ucraineană 
Crimeea, care aparținuse Rusiei până în 
1954, şi care este în continuare sediul 
Flotei Moscovei din Marea 
Neagră, are o valoare atât sentimentală, 
cât şi strategică. 

Protestele din Crimeea în sprijinul 
noului guvern ucrainean  proeuropean 
sunt curând întâmpinate de demonstrații 
rivale. Alături de adevaratii entuziaşti ai 
revenirii sub controlul Moscovei sunt 
cazacii, membri ai faimoasei bande de 
motociclişti Lupii Nopții (cu care mersese 


și Puțin) şi golanii din echipele de 
„Voluntari ai autoapăarării locale”. Mulţi 
dintre aceştia sunt membri ai celor două 
principale grupuri de crimă organizată 
din Crimeea, Salem şi 


DBasmaki. A fost nevoie de un amestec 
atent  proporţionat de ameninţări şi 
promisiuni din partea unor agenţi ai 
Serviciului Federal de Securitate al Rusiei 
pentru a-i determina pe aceşti duşmani 
de moarte să lucreze impreună, dar, 
deocamdată, asta fac. O campanie 
orchestrată de mitinguri amplifică şi 
radicalizează resentimente autentice fata 
de un guvern ucrainean distant, care a 
neglijat Crimeea ani intregi. Comentatorii 
blânzi avertizează că locuitorii Crimeei se 
confruntă cu opresiunea din partea 
Kievului, iar agenții provocatori stârnesc 
furia mulțimii. 


L 27 februarie, fortele speciale ruseşti 
ocupă clădirile administrației locale. 
Aceşti „omuleți verzi” nu poartă insemne, 
iar Moscova neagă că ar avea vreo 
legătură cu ei. Tertipul este destul de 
transparent, dar dă de gândit Kievului şi 
Occidentului. Să fie oare mercenari? Ar 
putea fi vorba de o operație 
nonconformistă a Flotei Mării Negre? 
Această ezitare este suficientă pentru ca 
invadatorii să ocupe poziții de comandă, 


să blocheze garnizoanele ucrainene şi să 
închidă gâtul peninsulei, între timp, 
Moscova le ofera promovari şi glorie 
comandanților fortelor ucrainene din 
peninsula, daca trec de partea lor. GRU, 
serviciul secret militar rus, trimite tot 
felul de agenți şi recurge la dezinformare 
şi la atacuri cibernetice pentru a 
întrerupe cãile de comunicatie cu Kievul. 
Acțiunile acestor „voluntari“ indisciplinați 
au o valoare tactică redusă, în ciuda 
armelor noi misterioase pe care le poarta, 
dar ajuta la asigurarea unui ecran de 
negare, in timp ce fortele Rusiei închid 
metodic peninsula. 


Până la 1 martie, acestea şi-au impus 
propriul prim-ministru în Crimeea - legat 
de acei „voluntari“ - şi i-au fortat sā se 
predea pe apărătorii care nu dezertaseră. 
Forțele de întărire ruseşti y i 

navighează şi zboară fara fereală pentru a 


securiza regiunea. Abia dacă s-a tras un 
foc de armă (doar cinci persoane au 
murit: doi civili, doi soldați ucraineni şi un 
„Voluntar“, care este posibil sa se fi 
impuşcat cu propria armă), dar Crimeea a 
fost cucerită intr-o operațiune in care 
subversiunea, criminalitatea și 
direcționarea greşită au contat cel 


putin la fel de mult ca forța militară. 


Pentru unii, această operaţie a fost ceva 
nou, prima adevarata cucerire dintr-un 


„război hibrid”. Deşi  înşelăciunea şi 
trădarea nu erau deloc o 


noutate, totuşi acum s-a născut o întreagă 
industrie de experți, analişti şi scriitori 
preocupați de descoperirea unui presupus 
„tip nou de razboi”. Este oare vorba de 
latura cea mai robustā a spectrului 
diplomaţiei şi a statalității, de ceva diferit 
în natura conflictului, sau, pur şi simplu, 
de o simplă afacere ca de obicei? Poate că 
vocabularul ca atare nu este potrivit. 


Ce se ascunde într-un nume? 


Războiul hibrid. Războiul în zona gri. 
Război asimetric. Război de tolerantă. 
Războiul fără 


restricţii. Razboiul neliniar. A apărut o 
multitudine de termeni noi, toţi la fel de 
inutili. Într-adevăr, pentru unii este 
„Doctrina Gherasimov”, O creaţie 
diabolică a şefului Statului Major General 
rus, generalul Valeri Gherasimov. O astfel 
de doctrină nu există. Sunt cel mai în 
mâsură să ştiu, deoarece am inventat-o - 
în mod nechibzuit şi superficial - ca titlu 
al unui articol, fără să cred vreodată că 
va ajunge să fie luat drept Evanghelie. 
Morala poveştii este să aveţi grija cu 
titlurile inventate în grabă, deoarece 
acestea pot sfârşi prin a avea mai mult 
impact decât tot ceea ce scrieţi sub ele. 


Dar dacă nu ar fi aparut „Doctrina 
Gherasimov”, probabil că ar fi apărut 
altceva care să atragă atenţia 
comentatorilor, în fond, toată lumea pare 
să dorească sau să aibă nevoie să creadă 
că apare ceva nou. La Helsinki, există 
chiar acum şi un Centru European de 
Excelenţă pentru Contracararea 
Ameninţarilor Hibride, deşi nu există un 
consens real referitor la ce 


ar putea fi aceste ameninţări. De altfel, 
Moscova este la fel de hotărâtă să creadă 
că NATO are propria variantă de 
Qhibridnaia voina - „război hibrid” - a 
cărui artă mistică li permite să pună la 
cale rebeliuni împotriva aliaţilor Rusiei 
din lumea arabă şi din Eurasia 
postsovietică. 

Tema principală este cea a metodelor 
mixte. Conceptul chinez de război fără 
restricţii, elaborat în anii '90, susţine că o 
țară mai avansată din punct de vedere 
tehnologic şi mai puternică din punct de 
vedere militar poate fi învinsă, dacă se 
mută conflictul în domeniul economiei, al 
terorismului, chiar şi al legislaţiei. în 
Occident, Centrul de Excelenţă defineşte 
o „ameninţare hibrida” drept „o acţiune 
desfăşurată de câtre actori statali sau 
nonstatali, al cărei scop este subminarea 
sau deteriorarea unei ţinte prin 
combinarea de acțiuni militare şi 


nonmilitare deschise Şi ascunse”. 
Războiul hibrid - termen inventat iniţial 
de analistul militar . 

american Frank Hoffman în mod special 
pentru a înţelege modul în care o forţă 
nonstatală, cum ar fi mişcarea militantă 
Hezbollah din Liban, poate ataca o forţă 
militară convenţională, precum cea a 
Israelului - a câpâtat un sens şi mai larg 
şi desemnează combinarea acţiunii de pe 
câmpul de luptă, a subversiunii sub 
acoperire, a dezinformării, a atacurilor 
cibernetice şi a oricăror altor mijloace 


pe care o parte sau alta le poate adâuga 
în amestec. 

Odată cu aceasta a apărut şi „valul 
transformarii obiectelor în arme”, 
deoarece anumite elemente şi concepte 
care nu au legătură de obicei cu conflictul 
- defâimare, condiţii meteorologice, poze 
cu pisicuţe drăgălaşe - au devenit brusc 
parte integrantă a curentului principal 
din mass-media şi, prin urmare, a 
discursului politic. (Pisicuţe drāgalaşe? 
Ideea este că mesajele toxice circulă mai 
mult în mass-media dacă sunt combinate 
cu mesaje sociale atractive şi partajabile.) 
Termenul - utilizat în titlul acestei cărţi 
pe jumătate in serios, pe jumătate 
autoironie - a explodat în limbajul public. 
Sociologul Greggor Mattson a constatat 
că, deşi termenul de „transformare 


în/folosire ca armă” există de zeci de ani, 
acesta a luat cu adevărat amploare în 
limbajul general în 2017 - probabil că nu 
fără legătură cu alegerile prezidenţiale 
din SUA din 2016 şi cu afirmaţiile 
referitoare la interferenţele 


ruseşti - astfel încât nu numai că părea să 
erodeze graniţele dintre viaţa civilă şi 
conflictul necivilizat, ci şi să reflecte şi un 
fel de amnezie nostalgică după o lume 
pierdută, care nu a existat niciodată cu 
adevărat, dar în care cele două aspecte 
erau strict separate. 

Dintr-o dată, totul poate fi transformat 
în armă ca parte a unui arsenal în 
expansiune (chiar arsenal) de metafore 
militare aflate peste tot în jurul nostru. 
Ironia este că, în momentul în care 
limbajul războiului real devine eufemistic 
(cu „sisteme de lansare” care provoacă 
„efecte colaterale”), discursul civil devine 
mai  marţial. Dincolo de „Razboiul 
împotriva drogurilor” şi de „Bătălia 
împotriva COVID” (premierul britanic 
Boris Johnson chiar a salutat vestea 
despre lansarea vaccinurilor ca o dovadă 
a „cavaleriei ştiinţifice” care se „apropie 
de vârful dealului”), totul acum pare a fi 
formulat în terminologie militară. în 
parte, acest lucru poate să reflecte noua 
eră în care bomba unui terorist sau 
sancţiunile unui rival pot lovi pe oricine, 


în orice moment, lăsându-ne să ne simţim 
ca nişte recruți reticenţi pe un câmp de 
luptă invizibil. 

Dar toată această noţiune a unui „mod 
substanţial nou de a purta razboi” este 
problematică. Da, interconectivitatea fără 
precedent a lumii moderne creează 
oportunităţi pentru ca statele să lupte 
fara a se lupta. Da, aşa cum vom discuta 
în capitolul următor, în mod categoric, 
războiul între state, de tipul vechiului 
război dus prin înjunghiere şi îimpuşcare, 
a devenit mai puţin util şi mai puţin 
accesibil. Dar toate războaiele, de la 
ceata de oameni ai cavernelor care se 
batea cu alta pentru posesia celei mai 
uscate peşteri, au fost „hibride”. Doar în 
jocurile video poţi câştiga un război 
ucigând toți inamicii. Războaiele 
adevărate sunt o formă extremă de 
diplomaţie coercitiva, acte politice 
intrinseci, modalităţi de a-ţi impune 
voinţa asupra celuilalt prin degradarea 
capacităţii acestuia de a se opune. Să 
spinteci soldaţii şi să ştergi oraşele de pe 
faţa pământului este doar un mijloc 
pentru a ajunge la un scop şi va funcţiona 
numai dacă este combinat cu eforturile de 
a submina spiritul de luptă. 

lată ce voia să spună Basil Liddell Hart, 
militarul britanic devenit teoretician, 
atunci când scria că în „toate campaniile 


decisive, zdruncinarea echilibrului 
psihologic şi fizic al inamicului a fost 
preludiul vital al înfrângerii sale”. Sau 
ceea ce George Kennan, veteran 
american şi diplomat erudit, numea prin 
razboi politic „utilizarea tuturor 
mijloacelor de care dispune o naţiune, 
mai puţin a războiului, pentru a-şi atinge 
obiectivele naţionale. Aceste operaţii sunt 
atât deschise, cât şi sub acoperire. 
Variază de la acţiuni deschise, cum ar fi 
alianțele politice, masurile economice... şi 
propaganda «albă», până la operaţii 
secrete, cum ar fi sprijinul acordat 
clandestin unor elemente străine 
«prietene», războiul psihologic «negru» şi 
chiar încurajarea rezistenţei ilegale în 
statele ostile”. Dar Liddell Hart scria asta 
în 1954, iar Kennan în 1948. 

Într-adevăr, în zilele noastre, toţi tinerii 
ofiţeri trebuie să-l citească pe Sun Tzu, 
generalul-filosof chinez care, în urmă cu 2 
500 de ani, a scris aforisme precum „tot 
războiul se bazează pe înşelătorie” şi 
„arta supremă a războiului este de a 
supune inamicul fără a lupta”. Nu spunea 
mai nimic nou, dar a codificat ceea ce 


trebuia să ştie toti 

ad l = „generalii 
de dinainte şi de după aceea. Câpeteniile 
vikinge 1şi aruncau războinicii in luptă, 
spumegand de furie şi imbracati in piei de 
urs, nu numai ca trupe de şoc, ci şi pentru 
a-l ingrozi pe duşman. Armatele mongole 


din secolul al XIII-lea trimiteau grupuri de 
călăreţi care trăgeau crengi legate de 
spatele cailor pentru a ridica nori de praf, 
ca să se creadă că acesta este grosul 
trupelor. Dezeriarea ducelui de | 
Burgundia in 1435, regizată cu grijă de 
Carol al VH-lea al Franţei, a marcat un 
punct de cotitură in Razboiul de 100 de 
ani cu Anglia. Şi aşa mai departe: 
demoralizaţi, deturnaţi, subminaţi. Lumea 
de astăzi poate oferi noi modalităţi de a 
ne juca cu mintea şi cu moralul | 
inamicului, dar esenţa rămâne aceeaşi. 


Dincolo de neomedievalism 


Când rețeaua de informații a statului a 
aflat că vechii duşmani plânuiau sa pună 
mâna pe una dintre posesiunile lor 
periferice, s-a declanșat o serie de 
operații drept ripostă. în primul rând, 
personalităţi influente din capitala 
inamică au fost încurajate să afirme că 
acest atac este un spectacol secundar 
irelevant care nu merita atentie, iar acesti 
oameni au y j 
fost plătiți generos pentru lobbyul lor. în 


al doilea rând, în regiunea în cauză au 
fost transportate în secret opt recipiente 
cu otravă sigilate, cu scopul de a se 
contamina rezervele de apă ale forțelor 
atacatoare, pentru ca totul sā pară o 
boală, şi nu o acțiune secreta. Apoi, 
oamenii de afaceri care faceau comert cu 
inamicul au fost încurajați să sugereze că 


atacatorii băuseră dintr-o sursă de apă 
despre care se ştia că nu este potabilă, 
pentru a amplifica astfel inşelătoria. 


y 


Această operație a avut loc de fapt în 
1570, sub supravegherea Consiliului celor 
Zece, formidabilul serviciu de informații 
al Republicii Venețiene. Prin intermediul 
unui emisar papal, care fusese recrutat ca 
agent venețian, cei zece au aflat că turcii 
otomani plânuiau să ocupe Spalato, una 
dintre coloniile lor din Dalmația. O 
acțiune militara directă nu era posibilă, 
deoarece Veneţia trebuia sa-şi cruţe 
forțele pentru apărarea Ciprului, cu care 
sultanul otoman Selim al Il-lea avea în 
mod clar anumite planuri. Prin urmare, a 
fost o combinaţie între intrigile de la 
Constantinopol, dezinformarea răspândită 
de pescarii croaţi care îşi vindeau 
capturile în porturile stăpânite de 
otomani şi un terorism pur, pentru a 
realiza ceea ce simpla forţă a armelor nu 
ar fi putut face. Şi a funcţionat: Spalato - 
cunoscut astăzi sub numele de Split - a 
rămas în stăpânirea Veneţiei până în 
1797. 

în anii '70, cercetătorul Hedley Bull a 
emis ideea că viitorul poate fi găsit în 
trecut, că nu ne confruntăm cu un singur 
guvern mondial (utopic sau distopic), ci 
mai degrabă cu un „neomedievalism”, în 
care suveranitatea regiunilor, a ţărilor şi 
a organismelor  supranaţionale sunt 
parţiale şi se suprapun. în Evul Mediu, un 


conducător feudal european ar fi trebuit 
să împartă autoritatea în acelaşi timp cu 
vasalii subordonați lui, precum şi cu papa 
sau cu autorităţile Sfântul împărat Roman 
de deasupra lui. Pentru Bull, asta era un 
lucru bun, deoarece drepturile 
individuale şi preocuparea superioară 
pentru binele comun atenuau sau 
moderau egoismul statelor suverane. 
Probabil. 

Pacea din Westfalia din 1648 a pus 
capat Războiului de 30 de Ani, o luptă 
religioasă extrem de brutală, care a 
devastat Germania şi a marcat începutul 
erei adevaratei suveranitâţi naţionale. Se 
stabilise ca statele aveau autoritate 
absolută în cadrul propriilor graniţe - şi 
niciun fel de autoritate dincolo de 
acestea. în secolul al XX-lea, noţiunile de 
drept internaţional emergente au început 
să dilueze acest concept, odată cu 
apariţia corporațiilor transnaţionale şi a 
marilor blocuri ideologice. Prăbuşirea 
Uniunii Sovietice la sfârşitul anului 1991 
a anulat ameninţarea Armaghedonului 
nuclear, cel puţin pentru un timp, însă în 
lumea nouă care se conturează acum 
puterea statului este în acelaşi timp mare, 
dar şi fragilă. Bani, oameni, bunuri, 
informaţii şi idei, toate circulă în întreaga 
lume mult mai rapid ca oricând şi, de 
fiecare dată când trec graniţele naţionale, 


acestea mai slâbesc puţin. 

în viitor, s-ar putea foarte bine să 
privim epoca westfaliană ca pe o aberaţie, 
dar poate că un exemplu mai bun decât 
noua eră medievală - când războaiele 
erau pe cât de frecvente, pe atât de urâte 
- este Renaşterea italiană, o perioadă în 
care  oraşele-stat şi principatele au 
concurat între ele, dar au şi cooperat cu 
aceeaşi uşurinţă. Epoca razboaielor cu 
împuşcături între state nu s-a încheiat, 
desigur, dar acestea au devenit din 
fericire mai rare. Aşadar, lumea trâieşte 
în pace, popoarele coexistă în mod fericit 
în numele binelui comun? Nu tocmai. însă 
concepţiile noastre actuale despre război, 
drept ceva declarat şi încheiat formal, 
desfăşurat în mare parte pe un câmp de 
luptă, în timpul căruia există legi menite 
să-i protejeze pe necombatant! şi să 
definească formele de forţă acceptabile, 
devin din ce în ce mai puţin relevante, în 
schimb, războiul este externalizat şi 
sublimat, luptat la fel de des prin cultură 
şi credite, credinţă şi foamete, ca şi prin 
forţa directă a armelor. 

Renaşterea din secolele XIV-XVI a fost 
nu numai o epocă a companiilor de 
mercenari şi a unor confruntări militare 
scurte şi rapide, ci şi o perioadă în care 
duşmanul de astăzi era aliatul de mâine 
(şi viceversa), şi în care băncile, cultura şi 


informaţia erau arme la fel de eficiente ca 
sabia şi sulița. Bârfele 


de la coltul străzii erau mobilizate ca 
muniţie | 
politică, iar fake news erau din ce în ce 
mai mult integrate în artă şi diplomaţie 
de câtre noua clasă de diplomați 
mercenari, mobili şi  transnaţionali, 
emisari, formatori de opinie şi spioni de 
profesie. 


Renaşterea Renaşterii 


Costantini de Servi a fost un renumit 
artist şi sculptor, cunoscut ca proiectant 
de grădini şi binevenit la curți regale din 
Persia până în Anglia, chiar dacă, 
retrospectiv, separe că nu a finalizat nicio 
grădină. Cu toate acestea, a reuşit în mod 
sigur să fie în preajmă acolo unde se 
pregătea un eveniment geopolitic major. 
A lucrat ca spion pentru familia de Medici 
din Florenţa şi ca vânzător ambulant de 


minciuni şi informații falsificate. in 1611, 
Florenţa încerca să aranjeze o căsătorie 
politică intre Caterina de Medici şi 
Henric, Prinţul de Wales. Când prinţul 
adolescent a obiectat că nu-şi cunoscuse 
mireasa propusă, ambasadorul florentin a 
fost disperat. Dar de’ Servi i-a prezentat 
un portret al unei tinere frumoase, 
susținând - absolut fără nici o dovadă - că 
este Caterina. Dacă Henric nu ar fi murit 


la scurt timp după aceea de febră tifoidă, 
rezultatul acestei prezentări oportune de 
fake news ar fi putut foarte bine să fie o 
căsătorie dinastică, ceea ce ar fi schimbat 
echilibrul de putere european al epocii. 


Puterea ţine de percepţie, iar influenţa 
de imaginaţie. Când prinții Renaşterii se 
întreceau care mai de care să-i atragă pe 
cei mai buni artişti, poeţi şi sculptori la 
curţile lor, nu o faceau doar pentru 
propria plăcere, ci era şi un front de luptă 
în războiul politic şi cultural care se 
dădea între oraşele-stat. Acest mecenat 
era o dovadă de bogăţie şi de autoritate 
culturală a unui oraş sau a unei 
familii. Catedrala Santa Maria del Fiore 


din Florenţa, Bazilica Sfântul Petru din 
Roma şi Castelul . ; 


Sforza din Milano au fost aaa 
elocvente de 
putere şi ambiție codificate în cărămidă, 
marmura şi aur. La fel, prima misiune 
solitarā a Chinei pe Marte, Tianwen-l, şi 
programul Artemis al SUA de a duce o 
navă spaţială cu un bărbat şi o femeie la 
polul sud al Lunii până în 2024 sunt în 
egală măsură atât proiecţii de leadership, 
de putere tehnologică şi ambiţie, cât şi 
acţiuni de explorare şi cercetare 
ştiinţifică. 
Oamenii au construit catedrale şi au 
comandat statui pentru a se lăuda cu 


resursele lor, fie ele financiare sau 
politice. în fond, una putea deveni 
cealaltă. Când Vaticanul a perceput o 
taxă de la toţi creştinii din Europa pentru 
ca Michelangelo sa picteze tavanul 
Capelei Sixtine, nu a fost vorba doar de 
finanţarea artei. Era vorba, de asemenea, 
despre putere, de generarea unor resurse 
care puteau fi redirecţionate câtre alte 
proiecte, imbogăţindu-i în acelaşi timp pe 
nobili, cumpărându-le loialitatea printr-un 
gest de aparentă evlavie. Puterea 
generează bani, iar banii generează 
putere. 

Astăzi suntem obsedaţi de pericolele pe 
care le reprezintă fake news şi 
dezinformarea. La fel ca în Renaştere, s-a 
intensificat razboiul informaţional, fie 
pentru a consolida legitimarea unui oraş- 
stat, fie pentru a submina autoritatea 
unui rival. A fost o perioadă în care 
politica şi literatura,  erudiţia şi 
propaganda mergeau mânā în mână, iar 
oraşele luptau cu pana la fel de mult 
precum o făceau cu sabia, ani la rândul. 
Umanistul florentin Coluccio Salutaţi s-a 
duelat cu cancelarul milanez Antonio 
Loschi prin intermediul unor texte rivale, 
cum ar fi Invectivă împotriva florentinilor 
a celui din urma, iar Gian Galeazzo 
Visconti, duce de Milano, a recunoscut că 
„O mie de cavaleri florentini îmi fac mai 


puţin rău decât scrisorile şi discursurile 
lui Salutaţi”. Era o luptă construită pe 
baza confruntărilor literare anterioare 
dintre Laudatio florentinae urbis a lui 
Leonardo Bruni din Florența şi 
Panegiricul oraşului Milano, răspunsul lui 
Pier Candido  Decembrio la aceasta. 
Scopul lor era de a 

demonstra autoritatea culturală şi istorică 
a oraşelor respective şi de a sprijini sau 
de a submina pretenţiile lui Visconti la 
dominaţia asupra Italiei. Practicile 
actuale de branding naţional, de 
externalizare a serviciilor de soft, 
cumpararea pe ascuns şi pe fată a unei 
bune reflectări la ştiri şi de 


like-uri în reţelele de socializare - toate 
isi au 
paralelele în aceste lupte. 
în  Renaştere, tulburările civile, 
rebeliunile oraşelor supuse şi rāscoalele 
din zonele rurale erau o realitate zilnică. 
Acestea erau încurajate şi transformate în 
arme în lupta dintre facţiuni şi state. 
Banda lui Francesco Bertazuolo, care 
îngrozea şi destabiliza zona Terraferma 
din Veneţia, teritoriile de pe continent, 
era alcătuită din câteva sute de bandiți, în 
timp ce el însuşi trăia în văzul lumii în 
oraşul Salo, într-o casă al cărei proprietar 
fusese ucis chiar de el. Tâlhar cu normă 
întreagă, Bertazuolo era, de asemenea, 

un bun milanez cu jumătate de normă, 
căci stârnea periodic tulburări acolo, 
pentru ca Veneţia să vină şi să facă 
ordine. La fel, papalitatea a sprijinit 
familia Pazzi atunci când aceştia au 
încercat să-l ucidă pe Lorenzo de' Medici 
în 1478 şi să instaleze un nou regim la 
Florenţa, tot aşa după cum îi susţinuse - 
dar tot fără folos - pe rebeli împotriva 
regelui Ferdinand de Napoli. Terorismul 
Şi insurecția erau atunci, la fel ca acum, 


instrumente ale puterii de stat. 
Lasciate ogni speranza? 


La 17 iulie 2014, zborul 17 al companiei 
Malaysia Airlines (MH17) era deasupra 
estului Ucrainei, transportând 283 de 
pasageri de la Amsterdam la Kuala 
Lumpur. Dintr-o data, o racheta lansată 
de un sistem Buk M-I de fabricatie 
rusească l-a improşcat cu  şrapnele, 
doborându-l lângă satul Hrabove şi 
ucigându-i pe toți cei aflaţi la bord. 
Moscova furnizase arma fortelor sale 
marionetă, care luptau impotriva 
Kievului, dar nu şi sistemele de 
antrenament şi de radar care le-ar fi 
permis să deosebească un avion de 
pasageri de un avion militar ucrainean. 
Rebelii s-au lăudat pentru scurt timp că 
doborâseră - aşa cum credeau ei - un 


avion militar guvernamental, inainte de a- 
și da seama ce făcuseră de fapt. Moscova 
a intrat în acțiune, lansând o campanie de 
propagandă masivă pentru a tulbura 
apele, şi a afirmat ca MH17 fusese 
doborât de orice altceva, dar nu de o 
rachetă rusească, încercând in acelaşi 
timp să ascundă orice dovadă a rolului 
său. 


Forța care va face cel mai mult pentru a 
scoate la iveală adevărul în legătură cu 
cele întâmplate nu a fost un conglomerat 
guvernamental sau mediatic, ci o echipă 
de investigaţie şi jurnalism cetăţenesc 
nou-inființată, numită  Bellingcat, care, 
până de curând, a fost condusă de 
fondator din apartamentul sau. Voluntarii 
au cercetat rețelele de socializare y 
ruseşti in căutare de postări care să-i 


identifice pe cei implicaţi. Localnicii care 
vâăzuseră cum lansatoarele Buk veniseră 
din Rusia - şi apoi se retrăseseră in grabă 
- au încărcat fotografii făcute cu 
smartphone-urile lor, imagini care puteau 
fi apoi geolocalizate, iar pozițiile lor 
confirmate prin studierea topograliei din 
jur. Amatorii şi entuziaştii lui Bellingcat 
au reuşit să dobândească o poziție 
puternică şi o atitudine cinică în războiul 
narativ - şi să aibă câştig de cauză. 


Este tentant să fii pesimist, sa observi 
modul în care noua Renaştere este o 


perioadă de incertitudine şi instabilitate, 
în care ni se pare că ne îndreptăm spre 
anarhie într-un ritm din ce în ce mai 
rapid. Lasciate ogni speranza - 
Abandonaţi orice speranța - aşa scrie 
deasupra intrării în iad din poemul epic al 
lui Dante, Infernul, dar poetul este 
considerat şi parintele limbii italiene şi un 
exemplu de dinamism creativ manifestat 
în Renaştere în domenii precum artele şi 
arhitectura, dar şi în domeniul bancar şi 
al statalitătii. 

O mare parte dintre cercetările şi 
scrierile de până acum despre formele 
emergente de conflict analizează una sau 
mai multe surse specifice de ameninţare, 
cum ar fi dezinformarea, pirateria 
informatică sau  Jawfare („războiul 
legislaţiei”). De asemenea, o mare parte 
dintre acestea sunt apocaliptice, 
concentrându-se exclusiv pe probleme. 
Cartea de fată urmăreşte nu numai să 
analizeze mai 

cuprinzător şi fără menajamente noua 
lume a conflictului non-cinetic sau a 
statalității, semnele de redefmire din ce 
în ce mai accentuată a ordinii globale, ci 
să ofere şi câteva exemple practice şi 
adesea contraintuitive despre modul în 
care putem nu numai să ne protejâm de 
aceste provocări, ci să şi profitam de ele. 
S-ar putea argumenta că este irelevant 


dacă cineva moare pe câmpul de luptă 
sau într-o tabără de refugiaţi, dacă cineva 
işi pierde locul de muncă din cauza 
războiului economic sau a unui raid cu 
bombă. Oricum ar fi, există un tribut de 
morti şi de nefericiţi. Cu toate acestea, în 
mare parte, aceste noi forme de 
concurenţă naţională sunt mai puţin 
letale, iar acest lucru ar trebui cu 
siguranţă să fie considerat un pas înainte. 
Ele pot fi adesea mai greu de descurajat, 
dar descurajarea, principalul pilon al 
conceptului de securitate din Războiul 
Rece, este în cel mai bun caz o măsură 
provizorie. Descurajarea nu face prieteni, 
ci doar previne conflictul deschis. De fapt, 
poate consolida ipotezele de ostilitate. 
„Dilema securităţii” - cum este numită în 
jargonul relaţiilor internaţionale - explică 
modul în care state care au numai intenţii 
defensive se pot trezi totuşi în război, şi 
nu în ultimul rând din cauza percepției 
că, dacă încerc să te  descurajez, 
înseamnă că te consider o ameninţare. 
Aceasta împinge cu siguranţă conflictul în 
noi zone. 

în plus, conflictul se democratizează. 
Numai statele pot să construiască rachete 
nucleare sau să  desfâşoare divizii 
mecanizate, dar indivizii, corporaţiile şi 
comunităţile se pot angaja într-un război 
narativ, pot iniţia un proces juridic sau 


pot boicota un produs. în cele din urmă, 
aceste metode pot fi folosite pentru 
scopuri pozitive, nu numai pentru 
interesul naţional de sumă zero. în multe 
privinţe, Bellingcat şi alte iniţiative de 
acest fel, de exemplu, reprezintă o 
imagine strălucită în oglindă a lumii 
sumbre a conflictului perpetuu. 

Această carte nu trebuie citită neapărat 
ca o predicţie. Poate că este mai bine să 
fie considerată un avertisment, fie cu 
privire la modul în care state deosebit de 
lipsite de scrupule vor întoarce formele 
elementare de existentă ale lumii 
moderne 

> 

împotriva noastră, fie despre cum am 

putea fi cu 

totii absorbiți în conflicte nonmilitare cu 

sumă zero 

pentru resurse, oportunităţi şi statut. Sau 
ar putea fi un ghid pentru abordarea 
epocii care se apropie? Oricum ar fi, este 
o prezentare rapidă şi cu opinii subiective 
a unui set monstruos de complex de 
procese şi provocări şi, drept urmare, 
obligată să meargă pe scurtâturi şi să 
recurgă la simplificâri excesive. Cu toate 
acestea, nu se doreşte a fi o saga complet 
lipsită de speranţă. Dante şi-a croit drum 
prin Infern şi, după mai bine de 14 000 de 
versuri, a ajuns în Paradis. Nu pot 


promite o călătorie asemănătoare, dar cu 
siguranţă nu este nevoie să abandonăm 
orice speranţă. 


Vreţi să stiti mai mult? 
1 >i 

Există multe cărţi utile despre formele 
emergente (şi continue) de conflict din 
lumea modernă, dar câteva merită să fie 
remarcate (ceea ce nu înseamnă că sunt 
de acord cu toate): Linda Robinson ş.a., 
Modern Political Warfare, RÂND, 2018; 
Sean McFate, Goliath: Why the West Isnt 
Winning. And What We Must Do About It, 
Michael Joseph, 2019; Thomas Rid, Active 
Measures: The Secret [History oj 
Disinformation and Political Warfare, 
Macmillan, 2020; şi David Kilcullen, The 
Dragons and the Snakes: How the Rest 
Learned to Fight the West, Hurst, 2020. 
O colecție de eseuri pentru Consiliul 
European pentru Afaceri Externe, editata 
de Mark 


Leonard, Connectivity Wars (2016), este, 
de asemenea, foarte utilă. În ce priveşte 
clasicii, există numeroase traduceri ale 
Artei razboiului de Sun Tzu, chiar şi un 
roman grafic, dar The Great Illusion, 
Putnam, 1911, a lui Norman Angell, deşi 
este ceva mai lungă şi mai puţin bogată în 
aforisme ingenioase, pune de asemenea 


în discuţie, în felul său, fundamentele 
puterii naţionale. 

în legătură cu povestea tristă a 
„Doctrinei Gherasimov”, puteţi citi 
articolul meu cu acelaşi titlu din Berlin 
Policy Journal, 28 aprilie 2020 


(https://berlinpolicyjournal.com/the- 
gerasimov-doctrine/), iar studiul lui 


Greggor Mattson despre „valul 
transformării a orice în arme” poate fi 
găsit în articolul său  Weaponization: 
Ubiquity and Metaphorical 
Meaningfulness din revista Metaphor & 
Symbol, volumul 35, numărul 4 (2020). 
Cartea lui Qiao Liang şi Wang Xianshui, 
Unrestricted Warfare, Albatros, 2020, 
referitoare la utilizarea limbajului ca 
agresiune, a fost publicată în limba 
engleză, cu adăugarea subtitlului inexact 
şi tendenţios, Chinas Maşter Plan to 
Destroy America. 


Partea I 


NU VOM MAI STUDIA RĂZBOIUL 
(CU ÎMPUȘŞCĂTURI) 


Capitolul 2 


Războiul fârăâ arme? 


in secolul al XIV-lea, Republica 
Florentina a avut numeroase dispute cu 
papalitatea. Florența era preocupata de 
expansiunea Statelor Papale pe care le 
crease Vaticanul în Italia Centrală şi, în 
1375, temându-se că papa Grigore al Xl- 
lea va se intoarce impotriva ei, după ce va 
termina războiul său impotriva oraşului 
Milano, a recurs la un amestec 
caracteristic asimetric de strategii 
financiare şi de stat. O sumă 
considerabilă de 130 000 de fiorini a fost 
plătită celui mai respectat dintre 
comandanții mercenari ai papei, englezul 
John Hawkwood, în schimbul garanţiei că 
acesta nu va porni impotriva Florenței. 
Dar de unde au luat această avere? Din 


taxele impuse instituțiilor religioase de pe 
domeniul lor, dând astfel o dublă lovitură 
Bisericii. 

Cu toate acestea, razboiul era 
inevitabil. Florenta a încheiat o alianţă cu 
Milano şi apoi a trimis agenţi pentru a 
stârni revolte în interiorul Statelor 
Papale. Grigore a  rāspuns prin 


excomunicarea liderilor Florenței din 
comunitatea Bisericii şi a impus sancțiuni 
economice comerciantilor din oras. 
Armatele lui de mercenari au reprimat 
revoltele din Statele Papale, adesea cu 
multă brutalitate, iar în 1377 a cucerit 
oraşul Bologna, până atunci aliat al 
florentinilor. în cele din urmă, ostilitățile 
s-au 

incheiat in 1378. Deşi cererea inițială 
fusese ca Florenţa să plătească un milion 
de florini drept despăgubiri, suma a fost 
negociată şi a scăzut la 200 000. în 
schimb, Florența a primit o serie de 
garanții și ridicarea sancţiunilor 
religioase impuse impotriva ei. 


Acesta a fost un război relativ 
nesemnificativ după standardele 
Renaşterii, dar unul dintre cele mai 
interesante aspecte ale acestuia a fost 
numele pe care l-a câpâtat: Războiul celor 
Opt Sfinţi. Aceştia nu erau sfinţi adevăraţi 
- nici pe departe ci mai degrabă cei opt 
oficiali ai unui comitet de urgenţă 
înfiinţat de guvernul florentin pentru a 
supraveghea impozitarea bunurilor 
Bisericii. Acest lucru se va dovedi de o 
importanţă crucială pentru a permite 
republicii să suporte costurile războiului, 
estimate la aproximativ 2,5 milioane de 
florini. 


în mod ironic, motivul pentru care acest 
lucru a putut fi făcut este că, la vremea 
respectivă, statele făceau rost de bani 
prin metode destul de şubrede, bazându- 
se mai mult pe împrumuturi forţate şi 
taxe unice, nu pe o impozitare regulată. 
Ca urmare, finanţele publice foloseau în 
mod curent doar o mică parte din bogăţia 
naţională, ceea ce reprezenta o problemă 
- dar, cel puţin, exista suficient spaţiu 
pentru măsuri ad-hoc, cum a fost acţiunea 
celor Opt Sfinți. Statele moderne, 
bineînțeles, au transformat impozitarea 
intr-o artā, iar finanțele publice 
reprezintă, în general, aproximativ o 
treime din bogăţia naţională totală. De 
aici se plătesc pensiile şi asistența 
medicală, armatele şi spionii, dar ne lasă 


mult mai puţine opţiuni, în lipsa unei 
finanţări prin deficit cu care ne-am 
descurcat în criza COVID-19, atunci când 
vrem să plătim războaie. 


Preţul războiului 


Ne straduim să eliminâm din existenta 
noastră războiul de modă veche din cauza 
costurilor lui? Ar fi frumos să credem că 
este aşa. Dar în mod sigur cheltuim mai 
mult ca oricând pentru pregătirea 
războiului. Un avion de luptă Spitfire din 
Al Doilea Razboi Mondial costa 


aproximativ 12 500 de lire sterline, ceea 
ce ar echivala în prezent cu aproximativ 
822 000 de lire sterline. Pe de altă parte, 
noile avioane F-35 Lightning II, pe care 
Marea Britanie le cumpără acum, costă 
92 de milioane de lire sterline bucata. Cu 
alte cuvinte, putem obţine 112 Spitfire 
pentru un singur F-35 sau putem 
cumpăra toate cele 640 de avioane de 
vânătoare pe care le-a desfăşurat RAF în 
timpul Bătăliei pentru Marea Britanie, 
chiar şi în banii de astăzi, cu echivalentul 
a mai puţin de şase avioane F-35. 
Instrumentele războiului modern sunt 
într-adevăr foarte scumpe. 

Dar acum vorbim de capabilități care 
diferă enorm: un F-35 (dacă funcţionează 
aşa cum trebuie, dar asta este o cu totul 
altă poveste) poate ataca mai multe ţinte 
deodată, chiar şi dincolo de orizont, în 
timp ce zboară cu o viteză de trei ori mai 
mare decât un Spitfire. Dar echipamentul 
complet al infanteristului din 1941, de la 
uniforma sa kaki până la puşca MI, costa 
160 de dolari. Echipamentul omologului 
său modern costă aproximativ 18 000 de 
dolari cu toate elementele de camuflaj şi 
de înaltă tehnologie, adică de aproape 
şase ori mai mult, dacă este ajustat în 
funcţie de inflaţie. Cu toate acestea, în 
timp ce arma sa M4 poate trage mai 
multe gloanţe, mai rapid, la o distanţă 


mai mare şi adesea cu precizie mai mare, 
iar el are vestă antiglonţ, ochelari de 
vedere pe timp de noapte şi un radio, tot 
poate încremeni de panică, tot nu poate fi 
decât într-un singur loc în acelaşi timp, şi, 
din păcate, are doar o viaţă. în afară de 
aceasta, toate dispozitivele de înaltă 
tehnologie necesită baterii care sunt 
adesea grele şi predispuse să se descarce 
în cel mai nepotrivit moment. 

Costul războiului se extinde cu fiecare 
tip de muniţie în parte. Versiunea cea mai 
recentă a rachetei americane sol-aer 
Patriot cu rază lungă de acţiune costă 
până la 5 milioane de dolari pe lovitură 
(iar aceasta se refera numai la rachetă, 
fără a include vehiculul de lansare 
asociat, radarele şi alte asemenea 
echipamente). Pare o nimica toatā daca 
doboara racheta nucleara care urma sa 
vă distrugă capitala sau un bombardier 
rusesc Tu-160M de 215 milioane de 
dolari. Dar razboiul modern nu 
funcționează întotdeauna aşa. în 2017, 
generalul David Perkins, comandantul 
Serviciului de Instruire şi Doctrină al 
armatei Statelor Unite ale Americii, a 
dezvăluit că un „aliat foarte apropiat” - în 
general se presupune ca acesta este 
Israelul sau Arabia Sauditā - a folosit un 
Patriot pentru a dobori o dronă mică, de 
serie, de tip quadcopter comercial, care 


ar fi costat 200-300 de dolari dacă ar fi 
fost cumpărată de pe Amazon. După cum 
a observat sec chiar el, „din punct de 
vedere al raportului de schimb economic, 
nu sunt sigur că este bine”. 

La urma urmei, razboaiele moderne 
sunt vorace şi discriminatorii în ceea ce 
priveşte apetitul lor. Este un truism citat 
adesea câ „amatorii vorbesc despre 
strategii, dar  profesioniştii studiaza 
logistica”. De exemplu, un tanc modern 
face mai mult de 800 m cu 3,7 1 de 
benzină. Într-adevăr, armata americană 
este cel mai mare consumator de 
combustibil din lume. în timpul celui de- 
Al Doilea Război Mondial, aceasta a 
folosit în medie 3,7 1 benzină pe soldat pe 
zi, dar acum a ajuns la 60 1, în special din 
cauza utilizării din ce în ce mai frecvente 
a avioanelor mari care consumă mult, 
pentru a transporta soldaţii, pentru a-i 
susţine pe câmpul de luptă şi, da, pentru 
a aproviziona toate necesităţile 
războiului. Mai multe arme cu foc rapid 
înseamnă mai multe gloanțe de 
transportat; armele mai inteligente sunt, 
de asemenea, mai scumpe. 

Potrivit programului Cost of War 
(„Costul războiului”) de la Institutul 
Watson al Universităţii Brown, în primii 
20 de ani ai secolului XXI, „Războiul SUA 
împotriva terorismului” - inclusiv 


invadarea Afganistanului şi a Irakului - a 
costat ţara 6,4 trilioane de dolari în 
costuri directe şi indirecte, în schimb, 
războiul din Vietnam, care a durat un 
deceniu, a costat aproximativ 168 de 
miliarde de dolari, adică un trilion de 
dolari în banii din prezent. în ce priveşte 
războaiele napoleoniene, care au durat 12 
ani, acestea au costat Marea Britanie 831 
de milioane de lire sterline în moneda de 
atunci sau 

75 de miliarde de lire sterline (93 de 
miliarde de dolari) în termeni moderni. 
Războaiele nu mai sunt ceea ce erau 
odată; ele au devenit foarte scumpe. 


Diferitele tipuri de costuri 


Dar nu este vorba doar de dolari, lire 
sterline sau chiar ruble: şi alte costuri ale 
războiului au crescut, de asemenea, 
rapid. în primul rând, deşi se pare că în 
lume există multă lipsă de umanitate, se 
manifestă în acelaşi timp şi o aversiune 
tot mai mare faţă de pierderea inutilă a 
vieților omeneşti. Odinioară, generalii 
puteau accepta moartea a mii de oameni 
într-un masacru de o singură zi, dacă nu 
chiar Cu seninătate, măcar cu 
convingerea că asta însemna războiul. 
(Deşi, aşa cum se presupune că ar fi spus 
lordul Wellington când unul dintre 
artileriştii lui l-a prins în câtare pe 


Napoleon la Waterloo, „nu este treaba 
comandanților să tragă unii în alţii”). 
Acum, lucrurile stau altfel. 

în 1983, un camion-capcană condus de 
doi membri ai grupării Jihadul Islamic a 
explodat lângă cazarma unui detaşament 
de puşcaşi marini americani din Beirut, 
care facea parte dintr-o forța 
multinațională de menţinere a păcii: 241 
de persoane au fost ucise, iar alte 13 au 
decedat ulterior din cauza rānilor. Au 
avut loc represalii, dar, cu toate 
declarațiile vehemente ale 
Washingtonului, a fost curând clar că 
starea de spirit în politică se schimbase. 
în patru luni, americanii au părăsit 
Libanul. Zece ani mai târziu, şi după 
moartea a 18 militari americani în 1993 
în bătălia de la Mogadishu - imortalizată 
în filmul Black Hawk 


Down (2001) - nu numai că politica 
americană din Somalia s-a schimbat, dar 
Washingtonul a rămas timorat în legătură 
cu potenţiale desfăşurări ulterioare, în 
special ca raspuns la genocidul din 
Rwanda din anul care a urmat. 
Bineînţeles, democraţiile sunt supuse 
valului de indignare publică, putând fi 
provocat adesea de imaginile sumbre ale 
sicrielor acoperite cu steaguri şi ale 
văduvelor plângând (acum, şi ale 


văduvilor). Cu toate acestea, tot mai 
multe state autoritare conştientizează 
costurile politice şi se neliniştesc din 
cauza tratării soldaţilor lor ca simplă 
muniţie care trebuie consumată aşa cum 
dictează nevoile bătăliei. Poate ca aşa a 
luptat cândva Uniunea Sovietică, dar în 
momentul intervenţiei sale nechibzuite 
din Afganistan (1979-1989), a trebuit deja 
să răspundă, mai întâi prin cenzură 
(iniţial s-a susţinut pur şi simplu că nu 
există niciun război, până când fluxul de 
soldaţi care se întorceau a făcut ca acest 
lucru să fie din ce în ce mai puţin 
sustenabil), apoi cu încercări de a pune la 
punct o evacuare medicală adecvată şi 
servicii de tratament. Rusia postsovietică, 
o combinaţie ciudată de democraţie şi 
dictatură, a trebuit să fie şi mai atentă. 
Protestele publice cu privire la victimele 
militare şi civile au silit Moscova să 
accepte, de fapt, o remiză în timpul 
primului său război pentru a înăbuşi 
revolta rebelilor ceceni în 1994-1996. 
Apoi, Kremlinul a combinat cenzura cu 
încrederea în puterea de foc cu rază 
lungă de acţiune şi cu recrutarea 
propriilor luptători ceceni în timpul 
războiului-revanşă încununat de succes 
din 1999-2009. Tocmai îngrijorările 
legate de o reacţie violentă la gândul că 
tânărul Ivan se va întoarce acasă într-o 


cutie de zinc în urma aventurilor 
imperiale, de care publicului nu-i păsa 
deloc, l-au determinat pe Vladimir Puțin 
să recurgă mai târziu la trupe auxiliare 
locale, bătăuşi şi aventurieri în războiul 
său nedeclarat din sud-estul Ucrainei, din 
2014, şi la mercenari în războaiele din 
Siria, în 2015, şi Libia, din 2018. 

Acest lucru reflectă, de asemenea, 
schimbarea radicală a vitezei de 
circulaţie a informaţiilor, a accesului la 
acestea şi la răspândirea lor în mass- 
media. într-o epocă în care oricine are un 
Twitter sau un cont de Instagram poate 
afirma că deţine un mijloc de informare în 
masă, totul devine - prin definiţie - 
public; singura întrebare este cât de 
repede şi cu ce efect. Au apus de mult 
zilele în care războaiele puteau fi 
prezentate profesionist, când o mână de 
jurnalişti şi de analişti, proprietari de 
ziare şi prezentatori de televiziune puteau 
stabili naraţiunea. în Antichitate, acest 
lucru era destul de uşor. Domnia regelui 
Esarhaddon în Asiria în secolul al VIl-lea 
î.Hr. a fost marcată de o înfrângere 
militară zdrobitoare în faţa rivalilor 
elamiţi şi apoi de o alta în Egipt. Soluţia 
adoptată de autorul necunoscut care a 
compilat Cronica lui Esarhaddon? Simplu, 
a omis cu totul aceste eşecuri. Alti 
monarhi au intervenit chiar mai activ în 


gestionarea narațiunii. Când prinţul 
Dmitri Donskoi al Moscovei a învins 
armata mongolo-tătară la Kulikovo, în 
1380, i-a pus pe cronicarii sâi bine 
instruiți sā o prezinte ca pe o victorie 
decisivă care a eliberat Rusia de 
dominaţia strâină. Faptul că o 
armată mongolă s-a întors după doi ani, a 
jefuit şi a incendiat Moscova şi că prinții 
ruşi au fost siliţi să le plătească tribut 
încă un secol a fost în mod convenabil 
minimalizat în relatare. 

în 1782, Benjamin Franklin a creat un 
ziar în care apărea o poveste sângeroasă 
despre un complot englezesc mârşav care 
urma să-i plătească pe nativii americani 
pentru scalpurile coloniştilor. A distribuit 
ziarul prietenilor  sâi, aceştia l-au 
distribuit prietenilor lor, iar în scurt timp, 
macabra poveste a ajuns în alte ziare. 
Detaliul minor a fost că totul era fake 
news, dar cine putea confirma faptele 
reale sau ar fi fost dispus să o faca? 
Franklin a reuşit să stârnească astfel 
furia impotriva regelui englez - dar i-a şi 
prezentat pe nativii americanii drept o 
coloană a cincea barbară, sentimente 
care vor fi reînviate în timpul războiului 
neconcludent din 1812 şi au contribuit la 
tratamentul dur la care aceştia au fost 

> supuşi 

la sfârşitul acestuia. 


Se poate spune că abia după 1850, când 
ziarul The Times din Londra l-a trimis pe 
William Howard Russell să transmită 
reportaje despre Războiul din Crimeea - 
lucru pe care l-a făcut înfăţişând cu un 
ochi nemilos condiţiile oribile cu care se 
confruntau soldaţii de rând şi bâlbâială 
Ministerului de 


Război - a apărut conceptul modern de 
corespondent de război, care a devenit o 
chestiune de actualitate imediată, nu 
apanajul istoricului şi al pamfletarului. în 
timpul Primului Război Mondial, acest 
lucru a condus la un nou climat de 
cenzură şi la apariţia noţiunii de 
corespondent acreditat - şi, după cum 
sperau autorităţile - instruit la domiciliu. 
Cu toate acestea, datorită telegrafului şi 
telefonului, comunicarea a devenit 
instantanee, iar filmul de ştiri, jurnalul de 
film format din scurtmetraje de ştiri şi 
documentare, a devenit din ce în ce mai 
mult un element de bază în 
cinematografe. Lupta dintre managerii, 
manipulatorii şi culegătorii de informaţii 
devenea din ce în ce mai tensionată. 

Deşi statele nu au depus niciodată 
eforturi atât de sistematice şi nu au fost 
niciodată la fel de dornice să încerce să 
controleze naraţiunile despre războaiele 
lor, ca în zilele noastre, totuşi tocmai 
acum devine din ce în ce mai greu pentru 


orice stat, cu excepţia celor totalitare, să 
facă acest lucru. Războiul din Vietnam a 
fost, fără îndoială, primul în care statul s- 
a găsit în mod concludent în 
imposibilitatea de a stăpâni mass-media, 
iar reflectarea - sincer, senzaţională - în 
presa din SUA a ofensivei nord- 
vietnameze Tet din 1968 a fost un 
exemplu. A fost o înfrângere militară 
serioasă pentru Nord, dar, poate şi ca 
reacţie la reportajele anterioare, a 
generat un val de critici în presa 
americană, care a prezentat-o, de fapt, ca 
pe un succes al Nordului. Acest lucru a 
determinat Casa Albă sâ-şi reevalueze 
angajamentul faţă de război. 
Televiziunea, mijloc de comunicare cu 
care guvernul nu se înţelesese încă şi 
care putea să aducă nu atât războiul, cât 
propria perspectivă asupra războiului în 
sufrageria fiecărui american, a jucat un 
rol-cheie în acest sens. 

Totuşi, aceasta a fost înainte de epoca 
social media. încercările Moscovei de a 
pretinde că nu este implicată în Donbasul 
ucrainean au fost subminate în parte de 
înclinația propriilor soldaţi de a posta 
selfie-uri vesele în fata indicatoarelor 
stradale sau a 


altor repere geolocalizabile pe Vkontakte, 
echivalentul rusesc al reţelei Facebook. 
La fel, tradiţia reducerii la tăcere a mass- 


mediei din Damasc cu privire la câteva 
dintre cele mai brutale încercări ale 
regimului de a-şi reimpune dominaţia a 
fost subminată de o nouă generaţie de 
cetăţeni-jurnalişti care transmit în 
streaming ştiri şi propriile experiențe în 
intreaga lume. Aşa cum vom discuta mai 
târziu, hashtagurile, memele şi selfie-urile 
au devenit arme ale unor noi razboaie 
narative de sine stātatoare şi au proliferat 
la fel de mult ca omniprezenta armă AK- 
47. 

Totul se afla. Datorita denunţătorilor şi 
activiştilor 


online, hackerilor şi  dependenţilor 
neglijenți de social media, informaţiile 
trec prin şi peste barajele şi barierele pe 
care statele se puteau baza cândva, care 
le canalizau şi le blocau fluxul. în 
combinație cu noua disponibilitate a 
societății de a evalua în mod critic 
costurile umane şi economice ale 
rāzboiului şi odata cu creşterea masivā a 
cheltuielilor luptei la scară largă în cadrul 
conflictului industrial Şi apoi 
postindustrial, ceea ce părea cândva un 
hobby al aristocraților militari şi al 
monarhilor înnăscuti a devenit acum o 
ultimă soluţie a factorilor de decizie 
politică din întreaga lume. 


Toate războaiele sunt în cele din urmă 


numai 
războaie 


Se constată o influentă vizibilă şi din ce 
în ce mai mare a dreptului, a curților 
internaţionale şi a opiniei publice globale, 
iar pentru a înţelege acest lucru, trebuie 
să examinăm evoluţia sa. Atât timp cât a 
existat războiul organizat, au existat şi 
încercări de a se reglementa desfăşurarea 
corectă şi dreaptă a acestuia, de la ceea 
ce înseamnă un război drept, până la 
modul în care ar trebui să fie purtat. 
Epopeea indiană Mahâbhârata, scrisă, 
editată şi reformulată în mai multe 
rânduri, probabil timp de şase secole, 
începând din secolul al III-lea î.Hr., este 
în egală măsură atât un tratat filosofic, 
cât şi un ciclu de legende. în cele 200 000 
de rânduri ale sale se desfăşoară 
dezbateri despre  dharmayuddha - 
„războiul drept”. Concluzia este că 
războaiele ar trebui purtate doar atunci 
când încercările de a rezolva conflictul au 
eşuat, şi nu sub imperiul furiei de 
moment. Războaiele trebuie să fie purtate 
cu mijloace proporţionale şi cu cât mai 
multă umanitate, cruţându-i pe cei 
neajutoraţi Şi evitând mijloacele 
nejustificat de crude, cum ar fi săgețile 
otravite. 

Dar în esență aceste noțiuni timpurii se 


refereau mai mult la moralitate, decât la 
reglementare. Filosoful grec Aristotel 
considera că războiul este moral dacă se 
poartă pentru a evita să devii sclav - dar 
şi pentru a-i înrobi pe cei care erau 
„sclavi naturali”. Cu alte cuvinte, cei care 
o meritau, în mare parte pentru că aveau 
nechibzuinţa să nu fie greci. Conceptul 
roman de ius gentium, „legea naţiunilor”, 
a fost, de asemenea, un concept în esenţă 
normativ, o noţiune de drept internaţional 
bazată pe valori şi pe o înţelegere 
comună a ceea ce este corect, respectiv 
greşit. Mai târziu, teologul creştin 
timpuriu Augustin de Hippona a încercat 
să rezolve cvadratura cercului, împăcând 
angajamentul teoretic faţă de pacifism cu 
realităţile unei lumi pline de războinici şi 
de oameni însetaţi de cuceriri, în lucrarea 
sa Despre cetatea lui Dumnezeu (cca. 
413-426), Augustin a afirmat că a sta 
deoparte şi a lasa să triumfe pacātosul 
este în sine un păcat, creând expresia 
„război just” pentru conflictele pur 
defensive, războaie purtate în numele 
păcii. „Omul înţelept va purta războaie 
drepte” şi nu va deplânge necesitatea lor, 
„căci dacă nu ar fi fost drepte, el nu le-ar 
fi purtat”. QED. 

Totul se referea la moralitatea 
războiului, adesea încântător de 
subiectivă pentru cei care erau gata să 


drapeze o mantie fragilă de justeţe în 
jurul activităţilor marţiale. în 1095, papa 
Urban al Il-lea a avertizat creştinâtatea 
că „o rasă blestemată, o rasă complet 
înstrăinată de Dumnezeu” cucerise 
Ierusalimul şi Ţara Sfântă, şi a organizat 
Prima Cruciadă. Astfel a început o 
perioadă de aproape două sute de ani de 
conflicte violente, pline de masacre, 
trădări şi persecuții de ambele părţi. Dar 
acestea au fost doar războaie, au afirmat 
papii care au urmat. 

în 1452, un alt papă, Nicolae al V-lea, a 
emis Dum Diversas („Deoarece sunt 
diferiţi”), o bulă papală care aproba 
înrobirea „sarazinilor, a păgânilor şi a 
oricăror alti necredincioşi”. în 1513, 
aceasta a fost 


folosită de Spania pentru a afirma că are 
dreptul dat de Dumnezeu de a pune 
stăpânire pe pământurile din Lumea 
Nouă, purtând războaie de cucerire 
sângeroase şi teribile pentru a-i subjuga 
pe azteci, incaşi, mayaşi şi alte popoare 
din America de Sud. Dar acestea au fost 
doar războaie, au convenit papii şi 
monarhii. 

Atunci când, sub conducerea lui 
Genghis Khan, mongolii au năvălit în 
campanii devastatoare în urma cărora şi- 
au faurit un imperiu din nordul Chinei 
până în Europa Centrală, au facut-o cu 


convingerea că Cerul Albastru Tengri, cel 
mai mare dintre spiritele lor şamanice, le- 
a acordat dreptul de a cuceri toate 
pământurile de sub ceruri. Acestea au 
fost doar războaie: aşa hotărâseră 


spiritele. 
Confederații au luptat în Războiul Civil 
American în numele „drepturilor 


statelor”, tot aşa cum, între 1846 şi 1848, 
Războiul  Mexicano-American a fost 
motivat şi justificat pe baza „destinului 
manifest” al Statelor Unite. La o scară 
foarte diferită, naziştii s-au angajat în 
războaiele de cucerire,  revendicând 
dreptul la Lebensraum, „spaţiul vital”, şi 
pentru apărarea purității rasei ariene. 
Orice război poate fi catalogat ca fiind 
just, dacă acest lucru este lăsat la 
latitudinea războinicilor. 


Legi, războaie şi ascensiunea lorzilor 
plicticoşi 


Primele legi categorice care defineau 
parametrii şi conduita conflictului au fost 
acordurile dintre state: tratatele care 


puneau  capât războaielor, trasau 
graniţele şi stabileau tributul. în jurul 
anului 2100 1.Hr., oraşele-state 


mesopotamiene Umma şi Lagash au 
convenit asupra graniţei lor comune şi au 
sculptat un acord comun pe un stâlp de 
piatră de înălţimea unui om. Peste o mie 


de ani mai târziu, Ramses al II-lea al 
Egiptului şi Hattusili al II-lea, regele 
hitiţilor, au convenit asupra „păcii veşnice 
şi fraternității” dintre popoarele lor. Ei au 
înscris acest acord pe o tăbliță de argint, 
la care au fost martori „munţii şi râurile 
din ţinuturile Egiptului, cerul, pământul, 
marea cea mare, vânturile, norii”, astfel 
încât oricine va încălca tratatul va 
înfrunta mânia zeilor care „ii vor nimici 
casa, pământul şi slujitorii”. 

Poate că zeii erau cei care contau. în 
mod sigur, acorduri cu denumiri 
grandioase precum Pacea perpetuă, 
semnat între Bizanţ şi sasanizi în 532, 
Tratatul de pace perpetuă dintre Scoţia şi 
Anglia din 1502, Tratatul de pace eternă 
din 1686 dintre Polonia şi Rusia sau 
Tratatul de prietenie veşnică din 1940 
dintre Ungaria şi lugoslavia s-au dovedit 
a fi mai mult sau mai puţin volatile. 
(Ultimul dintre ele a fost încălcat şase 
luni mai târziu.) 

Abia mult mai târziu a devenit posibil să 
ne gândim şi să vorbim despre noţiunea 
de drept internaţional ca despre ceva 
situat dincolo şi deasupra tratatelor 
temporare. După cum spunea un fost 
ofiţer britanic cu experienţă atât în Irak, 
cât şi în Afganistan, „epoca războinicilor 
a fost înlocuită de epoca avocatului 
internaţional plictisitor, de diplomatul 


cenuşiu. Această situaţie ar trebui să mă 
deranjeze pe mine, ca soldat de carieră, 
dar orice om care a fost nevoit sa explice 
unor părinţi furioşi de ce nu-şi vor mai 
vedea băiatul niciodată ar trebui să se 
bucure de ea. 

Dar ascensiunea acestor - hai să le 
spunem „lorzi plicticoşi” - a fost un 
proces lent şi anevoios, de la începutul 
secolului al XVII-lea, când juristul şi 
diplomatul olandez Hugo Grotius şi-a 
publicat lucrarea Despre dreptul 
războiului şi al păcii (1625). Tratatele 
westfalice din 16048, care au pus capăt 
războaielor religioase ucigaşe din Europa, 
au consacrat noţiunea de suveranitate de 
stat, principiul conform căruia fiecare 
stat, mare sau mic, are un drept egal la 
independenţă în cadrul propriilor graniţe. 
Chiar şi aşa, încă nu exista o instanţă 
internaţională care să o pună în aplicare. 
Războaiele se purtau în continuare, se 
construiau imperii, se câştigau şi se 
pierdeau teritorii, puterea se transforma 
în drept prin cucerire, prin război 
comercial şi prin intimidare. 

în ultimă instanţă, statele mai 
puternice, în general, nu doresc să fie 
limitate, iar cele mai slabe au rareori un 
cuvânt de spus. A fost nevoie de un 
cataclism ca Primul Război Mondial, 
precum şi de idealismul preşedintelui 


american Woodrow Wilson, pentru a se 
crea Liga Naţiunilor. Acesta a fost un 
exemplu clasic de  nepotrivire între 
principiile nobile şi interesele personale 
meschine, mai ales când chiar SUA nu au 
mai intrat în Ligă, după ce Senatul a 
blocat aderarea. întrucât Germania 
învinsă şi Rusia bolşevică nu au fost 
invitate sa faca parte din Ligā, nu era 
deloc completă. Dar nu înseamnă că nu a 
făcut nimic bun. Pe tot parcursul anilor 
'20, a fost un centru de negociere 
diplomatică, dar, după cum spunea 
liderul fascist italian Mussolini, „Liga este 
foarte bună atunci când ciripesc 
vrābiuțele, dar nu este buna de nimic 
atunci când atacă vulturii”. Iar vulturii 
vor ataca, odatā cu ascensiunea Italiei 
fasciste, a 

Germaniei naziste, a URSS-ului lui Stalin 
şi a Japoniei imperialiste, precum şi a 
alunecării spre război. 

Dar după cel de-Al Doilea Război 
Mondial, comunitatea internaţională a 
făcut o nouă încercare, în umbra 
lagărelor de concentrare naziste, a celor 
75 de milioane de morti şi a norului 
atomic, a luat naştere Organizația 
Naţiunilor Unite, după cum afirma Dag 
Hammarskjbld, al doilea secretar general 
al acesteia, „nu pentru a conduce 
omenirea spre cer, ci pentru a salva 


omenirea din iad”. Este uşor să fii cinic în 
legătură cu ONU, în legătură cu 
reprezentanţii bine plătiţi, încântați să 
invoce imunitatea diplomatică pentru a 
ignora amenzile pentru parcare 
neregulamentară din New York City, în 
legătură cu birocraţia aparent nesfârşită 
şi cu modul în care membrii „P5” - SUA, 
Rusia, China, Franţa şi Marea Britanie, 
cei cinci membri permanenţi ai 
Consiliului de Securitate - resping prin 
veto rezoluţiile care nu le convin. Cu 
toate acestea, a avut loc o revoluţie reală, 
treptată, în domeniul relaţiilor 
internaţionale. Nu atât de mult, sau 
numai datorită rolului ONU, ci mai 
degrabă pentru că aceasta reprezintă o 
nouă recunoaştere a faptului că, într-o 
lume interconectată şi nucleară, vechea 
noţiune de ius gentium, care aproape că 
ar putea fi numita „eticheta 
internaţională”, reprezintă un interes 
comun. Convenția de la Geneva privind 
comportamentul în timp de rāzboi, Curtea 
Internaționala de Justiție pentru 
urmărirea penală a crimelor împotriva 
umanităţii, Convenţia de la Viena din 
1961, care consfinţeşte protecția 

diplomaților: toate aceste instrumente - 
oricât de mult ar putea fi încălcate din 
când în când - reflectă totuşi înţelegerea 
reală, generală, că trebuie să existe limite 


în ceea ce priveşte acţiunea statului şi că 
„lorzii plicticoşi” fac parte din soluţie. 

în plus, logica suveranităţii westfaliene 
- care, de fapt, spune că orice face un 
guvern în cadrul propriei sale graniţe 
este treaba sa - a cedat locul noţiunilor 
de interventionism umanitar şi „R2P”, 
responsabilitatea fața de protejarea 
populațiilor de genocid, precum şi a altor 
acțiuni admirabile de binefacere la nivel 
global. în 1990, când Saddam Hussein a 
invadat Kuweitul, a declanşat o reacție 
internaţională condusă de SUA, motivată 
probabil în mare măsură de dorinţa de a 
împiedica un dictator criminal să pună 
mâna pe rezervele de petrol din această 
țară, dar a existat şi un sentiment 
autentic că acesta era un comportament 
care nu mai putea fi acceptat în lume. 
Epurarea etnică din Iugoslavia 
dezintegrată, genocidul din Rwanda, 
proliferarea nucleară în Iran şi în Coreea 
de Nord, anexarea Crimeei de câtre 
Rusia: reacţiile la astfel de încălcări ale 
acestei etichete internaţionale au fost 
diferite ca formă şi eficacitate, de la 
intervenţia militară, la ajutor şi la 
forțarea prin sancţiuni economice, dar 
ceea ce este izbitor este că au existat, în 
general, astfel de reacţii. 


Să nu mai studiem războiul? 


Ideea nu este că ONU şi dreptul 
internaţional sunt incapabile să prevină 
aceste atrocitâţi şi conflicte - ci că 
suntem surprinşi şi indignaţi că nu fac o 
treabă mai bună în acest sens. Dacă nu 
contează legile, atunci contează normele 
şi percepțiile globale. în 2014, când 
Moscova a decis că trebuie sa exercite 
presiuni asupra Ucrainei pentru ca 
aceasta să accepte că face parte din sfera 
ei de influenţă, nu a invadat pur şi simplu 
țara; a stârnit o rebeliune prin 
intermediari în sud-estul Ucrainei şi şi-a 
adus propriile trupe doar atunci când se 
părea că forţele guvernamentale îi vor 
învinge pe rebeli. Insurgenţii au fost mult 
mai puţin eficienţi şi, adesea, mai 
interesaţi să jefuiască şi să se afirme în 
postură de macho, decât să respecte 
ordinele, dar, din punctul de vedere al 
Kremlinului, era mai important să se nege 
în continuare intervenţia, atât fată de 
comunitatea internaţională, cât şi fată de 
propria populaţie sceptică. (Spre 
deosebire de anexarea Crimeii, războiul 
din Donbas nu se bucură deloc de 
popularitate acasă.) 

Acest lucru ajută la explicarea motivelor 
pentru care războaiele mari, 
convenţionale, dintre state sunt relativ 
rare în zilele noastre. în cartea sa The 
Better Angels of Our Nature: Why 


Violence Has Declined (2011), Steven 
Pinker face afirmaţia radicală că „astazi 
s-ar putea să trăim în cea mai paşnică eră 
din existenţa speciei noastre”. Această 
afirmaţie a stârnit dezbateri 
considerabile, concentrându-se adesea pe 
dimensiunile filosofice a ceea ce 
constituie „pacea”, nu în ultimul rând 
deoarece Pinker nu se referea doar la 
război, ci şi la violenţa de orice fel. Se pot 
scrie - şi au fost scrise - cărţi întregi pe 
această temă şi unele dintre tezele lui pot 
fi puse cu siguranța sub semnul 
întrebării, dar, în termeni foarte generali, 
trei tendinţe au devenit clare. 

în primul rând, războiul modern are 
potenţialul de a deveni extrem de mortal, 
foarte repede. Acest lucru a fost evident 
în conflicte precum Războiul dintre Iran 
şi Irak din 1980-1988, în care a avut loc 
un război de tipul Primului Război 
Mondial, cu conflicte de  tranşee 
combinate cu teroarea tehnologică a 
armamentului modern şi spectacolul 
medieval al valurilor de atacuri umane. 
Operaţiunea Ramadan a lranului, trei 
ofensive lansate pe parcursul a şase 
săptămâni în 1982, a cuprins 150 000 de 
iranieni, mulţi dintre ei din miliția basi), 
superficial antrenată şi slab înarmată, 
aruncaţi împotriva diviziilor mecanizate 
irakiene, care îşi săpaseră tranşee şi erau 


susținute de blindate. Ofensiva nu a adus 
câştiguri durabile - şi a costat poate 80 
000 de vieţi iraniene. 

Cu toate acestea, în parte din cauza 
dimensiunii potențiale a măcelului, 
conflictele majore dintre state au devenit 
mai scurte şi mai puţin frecvente după 
1945. Există, desigur, în continuare, 
puncte fierbinţi potenţial îngrijorătoare. 
Disputa referitoare la Casmir dintre India 
şi Pakistan a dus la trei s> 
războaie şi nenumărate  încăierări şi 
demonstraţii militare ostentative de la 
formarea lor în 1947 - cu încă un război, 
în 1971, purtat pentru Bangladesh, ca o 
schimbare de decor. în mod similar, 
Israelul a fost teatrul a şapte sau opt 
războaie  „propriu-zise” cu vecinii lui 
arabi (în funcţie de cum le numărați), 
precum şi al diverselor campanii de 
contrainsurgenţă, incursiuni militare şi 
misiuni antiteroriste. 

Cu toate acestea, aşa cum vom discuta 
mai jos, există o dimensiune teatrală tot 
mai accentuată în conflictul indo- 
pakistanez şi, în timp ce Israelul încă este 
angajat într-o luptă în multe direcţii şi pe 
mai multe niveluri cu Iranul, ţara cândva 
ostracizată de vecinii sâi are acum relaţii 
diplomatice normale cu Egiptul şi cu 
Iordania şi - chiar dacă adesea pe ascuns 
- relaţii de lucru cu Libanul, Arabia 
Saudită, Irak, ba chiar - până la un punct 


- cu Siria. în schimb, războaiele sunt 
acum, de obicei, interne, adesea cu una 
sau mai multe puteri străine care susţin o 
parte sau alta. Totuşi, nu sunt neapărat 
mai puțin sângeroase, chiar dacă 
victimele diferitelor războaie indo- 
pakistaneze sunt lăsate în umbră de 
numărul mare de victime ale violentelor 
intercomunitare dintre hinduşi, sikhi şi 
musulmani din fosta Indie Britanică, în 
urma cărora au râmas peste un milion de 
victime şi alte 14 milioane de persoane au 
fost strâmutate. 

Uneori, acestea sunt războaie purtate 
prin intermediari, cum ar fi actualele 
lupte din Siria şi Libia, alteori rebeliuni 
sau contrainsurgenţe cu implicare 
externă, precum în Afganistan, Yemen şi, 
probabil, în Ucraina. Acestea sunt adesea 
conflicte complexe, încâlcite. în Siria, de 
exemplu, nu este vorba de o simplă luptă 
dintre guvernul Assad şi susţinătorii lui 
ruşi şi iranieni, împotriva unei rebeliuni 
susţinute de SUA şi Turcia. Forţele 
antiguvernamentale sunt împărţite pe 
criterii etnice, pe facţiuni şi religii, iar 
Washingtonul şi Ankara au avut interese 
comune la un moment dat, însă acestea 
au devenit curând divergente. Rezultatul 
seamănă adesea mai degrabă cu o 


încăierare într-un pub cu arme automate, 
decât cu ceva mai elegant. 


Teatrul de război 


Chiar şi aşa, este uimitor cât de mult 
contează pentru state să evite o 
confruntare directă, chiar dacă apreciază 
poziţiile beligerante. în noiembrie 2015, 
un avion de vânătoare F-16 turcesc a 
doborât un bombardier rusesc Suhoi Su- 
24M implicat în operaţiuni impotriva 
rebelilor din nord-vestul Siriei, în timp ce 
acesta traversa pentru scurt timp spaţiul 
aerian turc. Reacţia iniţială a Moscovei a 
fost furioasă. Vladimir Puțin a numit-o „O 
lovitură de cuţit în spate din partea 
complicilor teroriştilor”, sancţiunile 
economice au făcut ca roşiile turceşti să 

> > > dispară de pe rafturile 
supermarketurilor din Rusia, pachetele 
turistice au fost restricţionate şi, lucrul 
cel mai grav, cluburilor de fotbal li s-a 
interzis să angajeze jucători turci. Dar, în 
ciuda temerilor de escaladare, 
preşedintele turc Recep Tayyip Erdogan - 
un maestru al cacealmalei şi al 
fanfaronadei încă şi mai mare decât Puțin 
- a refuzat să dea înapoi. în 2016, cei doi 
bărbaţi se întâlneau din nou, iar în decurs 
de un an, sancţiunile au fost ridicate tacit. 

Kremlinul a fost chiar mai circumspect 
atunci când, la 7 februarie 2018, un asalt 
asupra poziţiilor rebele din provincia Deir 
ez-Zor a declanşat un răspuns american 
de proporţii, care a implicat nu doar 


artileria reactivă, ci şi întreaga panoplie 
de mijloace ale aviaţiei americane, de la 
imensele bombardiere B-52 şi aeronavele 
de luptă AC-130 la avioane de luptă 
invizibile F-22 Raptor şi elicoptere de 
atac AH-64 Apache. Forţa de atac a inclus 
un contingent considerabil din compania 
rusească de mercenari Wagner - în cea 
mai mare parte a existenţei sale, în 
esenţă, un alt braţ al Kremlinului -, dar 
Moscova şi contingentul militar oficial 
rusesc din Siria au stat deoparte şi i-au 
lasat să fie loviți. Potrivit unor relatări, 
peste 200 de ruşi au fost ucişi. 

Această situaţie nu se limitează la ruşi. 
De exemplu, nimeni nu poate pune la 
îndoială  animozitatea dintre India 
modernă şi Pakistan, dar chiar şi 
conflictul lor de generaţii în legătură cu 
Caşmirul, conflict marcat de duşmânia 
religioasă dintre hinduşi şi musulmani, a 
căpătat în ultima vreme un caracter 
ritualic. 

în februarie 2019, de exemplu, o 
grupare teroristă cu sediul în Pakistan a 
revendicat responsabilitatea pentru un 
atentat sinucigaş cu maşină-capcană care 
a ucis 40 de paramilitari indieni. în 
condiţiile în care ambele părţi folosesc 
frecvent terorişti ca intermediari, nu este 
surprinzător că India a aruncat vina fara 
echivoc asupra Pakistanului. în decurs de 


două săptămâni, aviația indiană a lansat 
un atac peste graniţă, susţinând că a lovit 
o tabără de antrenament a teroriştilor, iar 
Pakistanul a ripostat în mod 
corespunzător. Deşi a fost doborât un 
avion de vânătoare indian, o examinare 
mai atentă a ambelor atacuri a 
demonstrat că niciuna dintre cele două 
parți nu a nimerit nimic. Acest lucru 
demonstrează nu o pilotare extrem de 
incompetenta, ci mai degrabă un 
management sofisticat al crizei. Ambele 
parți au reuşit să-şi arate muşchii militari 
şi să-şi liniştească publicul pe plan intern 
şi, în acelaşi timp, niciuna nu a riscat o 
escaladare serioasă şi sângeroasă. 

înseamnă asta că trăim acum într-o eră 
a armoniei şi a bunei vecinâtăţi? O, dacă 
ar fi adevărat! întrebaţi-i pe ucraineni, 
sirieni şi afgani, pe  nigerieni, pe 
caşmirieni şi pe somalezi. De la sfârşitul 
Războiului Rece, care a canalizat atât de 
multe alte rivalități şi tensiuni într-o 
singură confruntare, s-ar putea afirma că 
perioada postideologică este, în acelaşi 
timp, o epocă profund conflictuală. Aliați 
apropiaţi concurează cu  înverşunare 
pentru înţelegeri comerciale şi avantaj 
tehnologic, pentru prioritate şi prestigiu. 
Dacă acum nu mai avem duşmani 
adevarati, corolarul trist este ca nu mai 
avem nici prieteni adevăraţi. 


în timp ce scriu aceste rânduri, 
Azerbaidjanul şi Armenia tocmai au 
încheiat un alt război scurt şi amar 
pentru o regiune de frontieră disputată, 
Nagorno-Karabah. Epoca războaielor cu 
împuşcături nu este în totalitate 
terminată, desigur, şi acesta este un 
aspect asupra căruia voi reveni în finalul 
acestei cărți, dar de la sfârşitul 
Războiului 

Rece, nu numai că razboaiele interstatale 
au devenit, din fericire, rare, dar trebuie 
să căutăm în altă parte expresiile unei 
competiţii de forţă. încheierea luptei 
maniheiste (adesea sterile) dintre 
capitalism şi comunism a deblocat, de 
fapt, multe alte rivalități şi competiţii mai 
complexe, care încă mai au nevoie de un 
fel de deznodământ şi de rezolvare, 
sublimate în tot felul de tărâmuri 
alternative. Poate şi mai alarmant este 
faptul că acesta este un război (oarecum) 
al tuturor împotriva tuturor, care diferă 
pur şi simplu prin intensitatea şi forma pe 
care o ia. în forma sa extremă, noul tip de 
război este o competiţie constantă, în 
care forţele reunite sunt adesea negate şi 
nonviolente, şi în care toate statele 
concurează unele împotriva altora, făcând 
acest lucru fără speranţa unui tratat şi 
fără a se gândi la o încheiere 


Vreţi să stiti mai mult? 
) >5 


Dincolo de cărţile deja menţionate, 
colecţia lui Hew Strachan, The Changing 
Character of War, OUP, 2011, este o 
privire de ansamblu cuprinzătoare, în 
timp ce cartea istoricului Margaret 
MacMillan, War: How Conflict Shaped 
Us, Profile, 2020, îl analizează din celălalt 
punct de vedere, examinând 
interacţiunea dintre razboi şi societate. 


Cărţile despre relaţia dintre drept şi 
statalitate sunt, de regulă, pe cât de 
plictisitoare, pe atât de costisitoare, dar 
cartea lui Michael Howard, The Laws of 
War: Constraints on Warfare în the 
Western World, Yale UP, 1995, este o 
excepţie binevenită, deşi acum uşor 
învechită. International Law and New 
Wars, de Christine Chinkin şi Mary 
Kaldor, CUP, 2017, este mai recentă. The 
Future of War: A History, Penguin, 2018, 
de Lawrence Freedman, se referă de fapt 
la modul în care prezicem evoluţia 
conflictelor şi, adesea, cum nu reuşim să 
o facem şi, prin urmare, este un corectiv 
util pentru toate speculaţiile. 


Capitolul 3 


Mai mult decât soldați şi geopolitica 
de tranzit 


in anii '90, când războiul civil somalez a 
dus la prăbuşirea statului, apele sale 
naționale au fost deschise strainilor 
pentru pescuitul ilegal la scară 
industrială. Stocurile de peşte au scazut 
și comunităţile de pescari somalezi s-au 
trezit fara mijloace de subzistență, chiar 
in momentul in care nu exista un guvern 
central eficient, care să le sprijine sau sā 
le constrângă. La inceput, acestea s-au 
unit şi au format patrule înarmate în 
speranța de a descuraja traulerele 
străine. Curând, insă, şi-au dat seama că 
o mână de oameni cu puşti AK-47 şi un 
lansator de grenade RPG-7, care costă în 
total poate 1 000 de dolari pe piața 
neagră locală, ar putea aborda şi captura 
o navă comercială neinarmată, cu o 
valoare de câteva milioane de dolari, 
cerând apoi o răscumpărare. Litoralul 
lung al Somaliei se desfăşoară în jurul 
Cornului Africii, pe lângă care trece una 
dintre cele mai intens circulate rute 
comerciale maritime din lume, care leagă 


Oceanul Indian, Peninsula Arabică şi, prin 
Canalul Suez, Marea Mediterană. Pe aici 
trec aproape 20% din comerțul şi 
transportul maritim mondial. Jintele au 
fost numeroase: în 2008 au fost 
confiscate 40 de nave şi răscumpărate 
pentru sume cuprinse intre 500 000 şi 2 
milioane de dolari. Navele au inceput să 
navigheze mai departe de coastă; pirații 
au amenajat traulere ca nave-mamă cu 
rază lungă de acţiune pentru bărcile lor 
rapide. Navele au inceput să fie echipate 
cu sârmă ghimpată anti-abordare şi 
camere de panică, au fost dotate cu 
furtunuri de incendiu şi Chiar cu gărzi 
inarmate. Până in 2011, problema a ajuns 
să coste până la 6,9 miliarde de dolari, 
care  iîinsemnau livrări întârziate şi 
transport maritim mai scump. 

Atunci a intrat în joc marina militară din 
Zeci de țări care aveau prea mult de 
pierdut: Grupurile Operative 
multinaționale 150 şi 151, Operația 
Atalanta a Uniunii Europene şi 
intervențiile Chinei, Indiei şi Rusiei. Chiar 
și Japonia, care a fost mult timp reticentă 
la ideea de a acționa în zonă, a trimis 
nave din Forta sa  Maritimă de 
Autoaparare. Metodele folosite au variat 
radical. Ruşii au provocat un scandal în 
2010, când puşcaşii marini de pe 
distrugătorul Mareşal  Şapoşnikov au 


eliberat nava deturnată MV Moscow 
University, un petrolier rusesc sub 
pavilion liberian. Piraţii au fost lăsaţi în 
derivă pe mare într-o barcă gonflabilă, cu 
mâncare şi apă, dar fără echipamente de 
navigație, la 500 de mile marine (560 km) 
de tarm, unde probabil au şi pierit. 
Indiferent cum s-a procedat, operațiile şi- 
au atins in mare parte scopul. Până în 
2013, nivelul pirateriei a scazut cu peste 
90%. 


în fond, soldaţii nu au fost niciodată 
numai soldați. Soldaţii au construit 
drumuri şi au nivelat 

şanţuri. Au salvat alpinişti îngropaţi în 
avalanşe şi copii blocaţi de inundaţii. Au 
uimit demnitarii în vizită cu exerciţiile lor 
şi au făcut demonstraţii cu cele mai 
recente echipamente militare pentru 
potenţialii cumparatori. Au distrat 
populația cu spectacole coregrafice sau 
cu efecte pirotehnice puse artistic în 
scenă. în zilele noastre îi resping sau îi 
salvează în diverse moduri pe migranți 
din bărcile lor şubrede şi îi feresc pe 
adolescenți de pericolul unei vieţi în 
bandele de stradă sau în şomaj. în 
pandemia de coronavirus din 2020, 
soldaţii britanici au distribuit măşti, 
halate şi truse de testare în spitale, 
paraşutiştii spanioli au impus starea de 


asediu pe strazile Madridului, iar 
camioanele armatei purtând inscripția 
„Din Rusia cu dragoste” au adus medici 
militari ruşi şi echipamente de 
decontaminare în oraşele italiene greu 
încercate, în cadrul unui act soft power 
de diplomaţie virala din partea 
Kremlinului, pe cât de inspirat, pe atât de 
cinic. Modul în care soldații sunt 
angrenaţi în atât de multe aspecte 
diferite ale politicii de stat şi ale nevoilor 
publice reflectă universalizarea securităţii 
care, în sine, este una dintre condiţiile 
prealabile pentru transformarea tuturor 
lucrurilor în arme. Soldaţii pot fi prezenţi 
în diverse alte roluri în numele securităţii 
- Şi, din acelaşi motiv, fel de fel de alte 
instituţii şi indivizi pot fi folosiţi pentru 
„securitate”. 


Briceagul armatei elveţiene 


Aceasta este problema atunci când 
soldaţii devin  briceagul elveţian al 
statului, unealta multifuncţională care 
poate fi utilizată în diverse scopuri. Deşi 
uneori pot manifesta reticenţă în acest 
sens, în epoca modernă, forţele armate 
sunt foarte conştiente de necesitatea de 
a- şi demonstra valoarea 


Şi relevanta pentru a justifica prețurile 
din ce în ce mai mari ale echipamentelor 


lor, prin acest „mai mult decât soldat”, 
aşa cum mi-a spus un ofiţer britanic. Pe 
de altă parte, pe măsură ce încep să se 
familiarizeze cu ideea că orice poate fi 
folosit ca armă, statele dau dovadă de tot 
mai multă imaginaţie cu privire la modul 
în care işi folosesc soldaţii pentru a-şi 
proteja, a-şi proiecta şi a-şi menţine 
influenţa geopolitică. Aceasta reflectă nu 
numai estomparea graniţelor între ceea 
ce înseamnă a fi soldat şi ceea ce nu este 
un soldat, dar şi între ceea ce este 
securitate şi ceea ce nu este - şi care sunt 
instrumentele potrivite pentru a apăra 
statul şi societatea. 

în Discursuri asupra primei decade a lui 
Titus Livius (1517), o carte de politică 
renascentistă, Niccolo Machiavelli - 
cercetător asiduu al politicii Renaşterii, 
om de stat şi scriitor - observa că „aurul 
nu îti va aduce întotdeauna soldaţi buni, 
dar soldaţii buni îti vor aduce întotdeauna 
aur”. El îsi susținea . E 


punctul de vedere pentru a combate 
practica obişnuită a vremii, conform 
căreia oraşele-state , 7 


italiene angajau mercenari pentru iptek 
lor. Adesea, acest lucru ducea frecvent la 
constituirea unor bande de crima 
organizata sau a unor aparatori extrem 
de ineficienți şi nemotivaţi. Cu toate 
acestea, a subliniat şi un mod foarte 
important în care utilizarea inteligentă a 


unor metode eficiente a puterii militare - 
„soldaţii buni” - poate aduce în mod sigur 
aur sau orice alte bunuri pe care le 
doreşte o naţiune. Era cuceririi fâţişe a 
teritoriilor cu 


active lucrative şi exploatarea lor după 
bunul plac poate că s-a încheiat (invazia 
de scurtă durată a lui Saddam Hussein în 
Kuweit în 1990 a fost, probabil, ultima 
astfel de acaparare flagrantă de terenuri 
pentru bani; Rusia a cucerit Crimeea din 
motive în esenţă politice), dar există tot 
felul de alte modalităţi de monetizare a 
puterii militare. 

în epoca modernă acţionează două 
procese interconectate. Rolurile soldaţilor 
se înmulţesc, în parte pe măsură ce 
noţiunile despre ceea ce înseamnă 
„securitate” devin din ce în ce mai largi. 
De la rezervele de hrană până la 
sănătatea mintală, de la rezervele de 
petrol la cursuri de literaţie media, totul 
pare să fie legat de securitate. în parte, 
este vorba de o gândire superficială sau 
de o schimbare fără jenă a taberelor, dar, 
aşa cum speră să demonstreze această 
carte, există un adevăr foarte real în 
îngrijorarea că în epoca modernă aproape 
totul poate fi transformat în armă. 
Uneori, soldaţii pot să joace rolul lor în 
combaterea acestor ameninţări mai largi, 
deşi de multe ori nu pot sau nu ar trebui 


să o facă. Briceagul elveţian este, într- 
adevăr, un instrument foarte bun, dar 
dacă insişti să-i adaugi din ce în ce mai 
multe unelte şi scoţi cuțitul pentru a face 
loc, să zicem, unei greble miniaturale şi 
unei lupe, se poate spune că işi pierde 
valoarea. De multe ori este mai bine să 
foloseşti un 
> 

alt dispozitiv, special conceput pentru 
acea lucrare, şi să nu strici briceagul 
elveţian. 

în acelaşi timp, se constată o creştere a 


frecvenţei cu care se recurge la agenţii 
nonstatale pentru genul de roluri de 
securitate considerate cândva ca fiind, în 
esenţă, apanajul instituţiilor 
guvernamentale, de la spionaj la război. 
Externalizarea,  ofishoring-ul, economia 
independentă - toate aceste procese care 
ne remodelează economiile se manifestă 
şi în geopolitică. într-o anumită măsură, 
aceasta este o revenire la tradiţii mai 
vechi, când imperiile puteau fi ocupate şi 
supravegheate de armate ale 
corporațiilor (în 1800, forţele Companiei 
Britanice a Indiilor de Est erau de două 
ori mai mari decât efectivele întregii 
armate britanice, iar navele lor din Indiile 
de Est erau mai bine înzestrate decât 
vasele de război ale Marinei Regale), 
când ambasadorii erau, de cele mai multe 


ori, nu doar funcţionari publici şi când 
războaiele puteau fi purtate cu ajutorul 
piraţilor şi al bandiţilor. Aceasta este 
lumea modernă, una în care soldaţii pot 
sprijini afacerile, iar afacerile se pot trezi 
în postura de soldaţi. 


Mai mult decât soldați 


în zilele noastre, poate că soldații luptă 
mai puţin în războaie convenţionale de 
tipul stat contra stat, dar au dobândit tot 
felul de roluri noi, în primul rând ca 
aghiotanţi de înaltă clasă ai serviciilor de 
urgenţă. în Caraibe, Marina Americană şi 
Marina Regală britanică fac tot ce pot 
pentru a intercepta transporturile de 
droguri, deşi  cartelurile ca atare 
evoluează. în 1997, un trio aparent 
imposibil alcatuit dintr-un gangster- 
antreprenor rus care conducea un club de 
noapte din Miami, un traficant de maşini 
de lux şi Nelson „Tony” Yester, imigrant 
cubanez şi agent de aplicare a forței in 
lumea interlopă, a încercat să 
intermedieze o tranzacţie de 35 de 
milioane de dolari pentru a vinde 
cartelului de droguri din Caii un 
submarin din epoca sovietică. Afacerea a 
eşuat (chiar şi în „sălbăticia anilor '90”, 
submarinele ruseşti nu se găseau pe 
eBay), dar de atunci, cartelurile şi-au 


construit propriile submarine. 

în alte locuri, aşa cum s-a discutat mai 
înainte în acest capitol, marina militară a 
revenit la vechiul ei rol de vânător de 
pirați. Acest lucru nu este doar o 
problemă  somaleză - în prezent, 
ameninţarea tot mai mare este în largul 
coastelor Africii de Vest, în Golful 
Guineea, prin care trece cea mai mare 
parte a comerţul maritim al Europei, cu 
peste 200 de incidente numai în 2020. în 
Marea Chinei de Sud şi în strâmtorile 
Malacca şi Singapore, pirateria este, de 
asemenea, endemică, Şi există 
suspiciunea că aici Beijingul ar putea 
folosi operațiunile de combatere a 
pirateriei şi ca o modalitate de a justifica 
o militarizare crescândă a acestor ape. 

Dar soldatii nu sunt doar poliţişti 
musculos! ai mării. Ei reprezintă, de 
asemenea, personalul medical Şi 
specialiştii care asigură asistenţă în caz 
de dezastre, cu militari din zeci de țari 
care au adus ajutoare, au salvat 
supraviețuitori, au distribuit hrană şi au 
instalat staţii de prim ajutor după 
tsunamiul din 2004 din Oceanul Indian 
sau după cutremurul din 2011 şi 
tsunamiul din Japonia, sau după 
cutremurul devastator din 2010, în urma 
căruia Haiti a fost distrus şi înfometat, iar 
la scurt timp a căzut pradă holerei. 


Mentinerea păcii poate fi, de asemenea, o 
proiecţie de putere. în 1990 existau doar 
cinci chinezi în tot personalul misiunilor 
de menţinere a păcii al ONU din întreaga 
lume; în 2020, China era al zecelea 
contribuitor ca importanţă în materie de 
trupe (şi acoperea 15% din efectivul total 
de trupe ale ONU). Aceasta a 
reprezentat, printre multe altele, şi o 
modalitate de a transmite noul statut al 
Beijingului ca putere globală şi, de 
asemenea, o disponibilitate mai mare de 
participare la activităţile ONU. Şi încă şi 
mai direct, în 2020, încheierea războiului 
dintre Armenia şi Azerbaidjan, provocat 
de disputa asupra teritoriului Nagorno- 
Karabah, a fost mediată de câtre Moscova 
şi este garantată de forţele ruseşti de 
menţinere a păcii. Razboiul - şi mai ales 
rolul Turciei în susţinerea Azerbaidjanului 
- părea sā submineze hegemonia 
anterioară a Rusiei în regiune. 
Intervenind cu aproape 2 000 de trupe 
mecanizate, Moscova şi-a recuperat intr-o 
oarecare māsurā credibilitatea si 
controlul. în ultimă instanţă, aceasta este 
zona de intersecție între umanitarism, 
soft power şi capacitate militară. 


Razboinicii politici 


în 1976, când au pătruns adânc în 
Uganda pentru a elibera din mâinile 


palestinienilor un avion de linie deturnat 
de aceştia şi plin de ostatici, israelienii nu 
doreau doar să-i elibereze pe captivi, ci 
voiau să-şi demonstreze în acelaşi timp 
voinţa şi capacitatea de a lovi oriunde 
este necesar pentru a descuraja 
terorismul viitor. în 1897, când au lansat 
Expediția din Benin, britanicii au vrut să 
răzbune morţile provocate de o invazie 
anterioară, care râmăseseră nepedepsite. 
Acea misiune, la rândul ei, a încercat să 
spargă monopolul comercial deţinut de 
regatul din Benin. Aşadar, britanicii nu 
încercau numai să demonstreze - în scop 
de descurajare - că, nici chiar atunci când 
cetăţenii lor greşeau, nimeni nu avea 
dreptul să-i ucidă, ci se gândeau şi la 
comerţ. Soldaţii au fost întotdeauna o 
expresie puternică a intereselor şi 
priorităţilor politice ale unui stat, iar 
utilizarea lor reprezintă, pe lângă multe 
altele, o demonstraţie teatrală de forţă. 
într-o epocă a războiului politic, acest 
lucru devine din ce în ce mai important. 
Există diverse tipuri de „aur” geopolitic 
pe care îl pot aduce „soldaţii buni”, 
adesea fără să tragă un singur foc de 
armă la mânie. 

Trăim în epoca soft power, a influenţării 
acţiunilor altor ţări prin atracţie („vrem 
să fim ca acea ţară şi dorim să fim pe 
placul acelei ţări”), prin legitimitate 


(„acea ţară are valori corecte sau se află 
de partea corectă a istoriei”) sau prin 
stabilirea agendei („acea ţară pune 
întrebările corecte”). Când trimitem 
soldaţi în străinătate pentru a opri un 
genocid sau pentru a proteja pacea, 
există în mod inevitabil riscul ca aceştia 
să fie prinşi la mijloc, între răzbunări 
locale greu de rezolvat. în calitate de 
unică superputere adevărată - pe 
moment -, SUA sunt adesea implicate în 
menţinerea unui astfel de echilibru 
delicat. De exemplu, între 2007 şi 2008, 
când s-a înfiinţat Comandamentul pentru 
Africa (AFRICOM), ideea era tocmai că 
aceasta nu va fi o structură de luptă, ci 
mai mult un centru de soft power militar. 
Dar problema este că, în practică, acest 
lucru a insemnat frecvent angajarea în 
operaţiuni antiteroriste împotriva 
jihadiştilor precum Al-Shabaab din Africa 
de Est şi Boko Haram din Nigeria. Asta, 
la rândul său, a dus adesea la o 
colaborare cu guverne autoritare şi la 
provocarea unor „daune colaterale” 
inevitabile. SUA susţine că în toate sutele 
de lovituri aeriene şi 


operaţiuni de comando pe care le-a lansat 
au murit doar doi civili, dar acest lucru 
este contestat pe scară largă. Juriul încă 
nu a decis dacă AFRICOM poate fi 
considerat un exemplu de succes al 


politicii de soft power prin mijloace 
militare. 

Ca să fim corecti, acestea nu sunt, de 
obicei, cele mai bune modalităţi de a-ți 
face prieteni şi de a influenta oamenii. 
Soldatii sunt adesea mai buni 


pentru coerciţie prin hard power 
(„puterea dura”), chiar şi fără să lupte 
efectiv. Merită să ne întoarcem la 
Machiavelli. în lucrarea sa Principele 
(1513) - mai degrabă o satiră decât un 
ghid pentru un dictator, aşa cum 
presupun cei mai mulţi oameni -, 
Machiavelli notează că „se ridică o 
întrebare: dacă este mai bine să fii iubit 
decât temut sau mai bine temut decat 
iubit?” Şi tot el răspunde la propria 
întrebare, afirmând că „ar trebui să ne 
dorim şi una şi alta, dar, pentru că este 
dificil să le uneşti într-o singură 
persoana”, dacă trebuie să alegi, „este 
mult mai sigur să fii temut decât iubit”. 
(în esenţă, pentru că oamenii sunt 
„nerecunoscâtori, nestatornici, fâţarnici, 
laşi, lacomi” şi nu te poţi bizui pe ei.) Mai 
adaugă un lucru interesant: câ un prinţ 
trebuie să aibă grijă ca, inspirând teamă, 
să nu ajungă să fie detestat: trebuie să 
inspire încredere, să fie sincer şi 
transparent în tirania sa. 

Forţele armate sunt, prin urmare, şi 
instrumente politice în cel mai elementar 


si evident mod: ca sursă de frică. Aceasta 
este esenţa descurajării: îl facem pe 
inamic să nu atace, facându-l să se teamă 
de consecinţe. Dar există şi alte aspecte 
mai complexe şi mai fine de manevrare a 
acestei arme psihologice în epoca 
războiului politic. De exemplu, o paradă 
militară poate ascunde o ameninţare în 
spatele fastului şi al coregrafiei, dar, 
uneori, ameninţarea este în mod deliberat 
mai evidentă. Poate că, resemnându-se să 
fie consideraţi bâieţii rai ai lumii moderne 
Şi, prin urmare, cei care au cel mai puţin 
de pierdut, ruşii au fost promotori 
deosebit de  asidui ai  aşa-numitei 
„diplomaţii heavy-metal”, trimițând 
bombardiere care ocolesc spaţiul aerian 
al NATO, înscenând chiar şi simulări de 
atacuri nucleare împotriva vecinilor. 
După cum se discută în Capitolul 10, 
acest tip de „putere sumbră” poate fi în 
sine o formă de diplomaţie coercitivă 
brutală executată de armată. 


Bilanţul (bilanţurile) puterii 


între puterea militară şi influenţa 
politică există un proces bidirecțional. 
Unele ţări câştigă bani prin simplul fapt 
că permit ca cetăţenii lor să fie recrutaţi 
de companii militare private. De exemplu, 
în 2016, mercenarii şi gărzile înarmate au 
devenit principalul articol de export al 


Ugandei, valorând chiar mai mult decât 
cafeaua în balanţa naţională de plăţi, 
protejându-i pe lucrătorii din ajutorul 
internaţional, pe oamenii de afaceri şi pe 
diplomaţii americani în punctele fierbinţi 
din întreaga lume. Dar şi acesta este un 
sector în care activele guvernamentale, 
de la armate la teritoriu, pot fi folosite 
pentru a obţine un profit financiar sau 
politic. 

Se poate spune că principalul motiv 
pentru care Marea Britanie a încercat cu 
atâta disperare să se agaţe de astfel de 
zone îndepărtate şi aparent irelevante ale 
imperiului, precum Insulele Ascension din 
Atlanticul de Sud - 90 de km? de stâncă 
vulcanică - şi Chagos din largul Insulei 
Mauritius - un atol ale cărui resurse 
principale sunt peştele şi nucile de cocos 
- este mai ales faptul că alte puteri sunt 
interesate de ele. Ascension a fost un 
punct vital pentru forţa expediţionară 
britanică în Războiul din 1982 din 
Insulele Falkland, dar, de atunci, a fost 
importantă mai ales pentru prezenţa unui 
observator al NAŞA şi al Forţelor Aeriene 
ale 


SUA, unul dintre cele patru observatoare 
ale Sistemului Global de  Poziţionare 
(Global Positioning System - GPS), a unei 
staţii de urmărire a Agenţiei Spațiale 
Europene şi a unei staţii de colectare de 


informaţii electronice  GCHQ care 
lucrează în cooperare cu Agenția 
Naţională de Informaţii a SUA. în ceea ce 
priveşte insulele Chagos, una dintre ele 
găzduieşte în prezent masiva bază 
militară americană de la Diego Garcia, un 
punct de sprijin al prezenţei americane în 
regiune. Bombardierele strategice din 
Diego Garcia au efectuat zboruri 
deasupra Afganistanului şi a Golfului 
Persic. Nave din Escadra 2 de nave de 
prepoziţionare maritima de la Diego 
Garcia au mutat o brigadă de puşcaşi 
marini în Arabia Saudită pentru Războiul 
din Golf. Camerele de luat vederi şi 
telescoapele din cadrul sistemului 
Ground-Based Electro-Optical Deep 
Space Surveillance (GEODSS) urmaresc 
sateliții ruşi şi chinezi. Şi toate acestea se 
fac într-o instalație închiriată de la 
autorităţile 


britanice şi construită de americani, dar 
la care britanicii au acces liber. 

în mod mai direct, Republica Djibouti 
este o ţară mică, subdezvoltată, numai 
puţin mai mare decât statul New Jersey 
Şi, cu toate acestea, poziţia sa strategică 
din Marea Roşie şi din Strâmtoarea Bab- 
el-Mandeb face din ea un loc bun pentru 
o bază navală. Francezii au construit o 
bază acolo (închiriind-o americanilor), 
apoi au venit italienii şi japonezii. Chiriile 


pentru aceste baze reprezintă peste 5% 
din PIB-ul total al statului Djibouti, iar 
decizia de a permite Chinei să-şi 
construiască una proprie a fost, de 
asemenea, acordată în schimbul obligaţiei 
acesteia de a construi un nou port 
comercial. Armata chineză a cumpărat 
influenţă făcând cheltuieli în Djibouti, 
care a folosit interesele strategice ale 
altor ţări pentru a face profit. 

Şi țarile ca atare pot acţiona pe post de 
societăţi de mercenari. La începutul 
anului 2020, existau peste 90 000 de 
„căşti albastre”, soldați angajaţi în 
diverse misiuni ONU de menținere a 
pacii. Cele şase țari care furnizau cei mai 
mulți soldați erau Pakistan, India, Nepal, 
Rwanda, Bangladesh şi, în topul 
clasamentului, Etiopia. în ceea ce 
priveşte PIB-ul pe cap de locuitor, potrivit 
Fondului Monetar 
Internaţional, Etiopia este cea mai săracă 
dintre ţările de pe această listă, ocupând 
locul 161 din 186 de ţări. Să fie oare, prin 
contrast, lider mondial în materie de 
altruism? Nu tocmai. ONU plăteşte o taxă 
fixă de aproximativ 1 500 de dolari pe 
lună pentru fiecare soldat, dar o transferă 
statului care furnizează forţa, nu o achită 
soldatului individual de pe teren. Această 
sumă nu ar acoperi solda de bază şi 
aprovizionarea pentru un soldat britanic, 


dar este foarte convenabilă pentru un 
soldat etiopian, căci salariul mediu în 
Etiopia este de 275 de dolari pe lună, iar 
guvernul poate băga în buzunar diferenţa 
dintre ceea ce ofera ONU şi suma cu care 
işi plăteşte oamenii. Etiopia dobândeşte, 
de asemenea, pregatire şi experienţă utile 
pentru trupele sale şi influenţă în cazul 
unor eventuale conflicte locale - în acest 
caz, în Sudan şi în Sudanul de Sud. 

La scară mai mare, atunci când Irakul a 
invadat Kuweitul, vecini precum Arabia 
Saudită şi Emiratele Arabe Unite, care se 
temeau că le-ar putea veni şi lor rândul, 
au fost fericiţi să vadă cum coaliția 
multinațională condusă de SUA se ocupă 
de această problemă. Cu atât mai mult cu 
cât multe dintre aceste ţări fie nu 
dispuneau de forţe pentru a aduce o 
contribuţie substanţială, fie - ca în cazul 
Arabiei Saudite - nu doreau sā poarte 
nicio luptă. Aşa că au efectuat în schimb 
plăţi directe în valoare de 84 de miliarde 
de dolari câtre SUA, Marea Britanie şi 
Franţa, care au purtat cea mai mare 
parte a luptelor, şi au furnizat sprijin 
suplimentar pentru a acoperi bazele şi 
logistica. Nimeni nu va spune că ţările 
combatante au fâcut de fapt un profit din 
război sau că au fost motivate de aceste 
plăţi. Cu toate acestea, modul în care 
naţiunile bogate, dar slabe din punct de 


vedere militar sau prea indolente pot pur 
şi simplu să externalizeze violenţa - şi 
moartea - pe seama unor străini 
reprezintă un tipar pe care Machiavelli l-a 
recunoscut încă de pe vremea când 
căpitanii mercenari purtau războaiele 
oraşelor-state italiene în numele acestora. 


Externalizarea râzboiului 


Şi totuşi, când încetează mercenarul să 
mai fie mercenar? în 2015, când 
avioanele de război ruseşti au intervenit 
în războiul civil din Siria, au apărut ştiri 
despre o nouă forţă de luptă pe teren: 
compania militară privată Wagner. Deşi 
organizaţiile de mercenari sunt interzise 
prin lege în Rusia (şi de aceea se pare că 
această companie a fost înregistrată în 
Argentina), Wagner era condusă de la 
Sankt Petersburg, avea o tabără de 
antrenament aflată de fapt pe terenul 
unei unitați militare ruseşti şi era 
surprinzător de bine finanțată, putând 
recruta cei mai buni paraşutişti recent 
demobilizaţi, forţe speciale Speţnaz şi 
veterani de elită similari. Wagner a 
devenit vârful de lance al luptei 
guvernului sirian împotriva rebelilor. 

Dar, în 2017, ceva s-a schimbat. 
Wagner nu mai putea să ofere sume mari 
de dolari (sau ruble) şi, prin urmare, nu 
mai recruta şi nu mai deţinea luptători de 


aceeaşi calitate. De asemenea, nu mai 
folosea cel mai bun echipament. De aceea 
a fost nevoită să înceapă negocieri cu 
Damascul pentru un acord prin care urma 
să primească o parte din profiturile 
generate de toate câmpurile de petrol şi 
gaze pe care le va recuceri. Acesta a fost 
un pas fatal, primul pe drumul care a dus- 
o spre regiunea contestată Deir ez-Zor în 
februarie 2018. Făcea parte dintr-o forţă 
comună care încerca să captureze 
câmpurile petrolifere de acolo, aparent 
fara să ştie sau fără să le pese că alaturi 
de rebeli existau forţe americane, iar asta 
a dus la înfrângerea catastrofală 
menţionată în Capitolul 1. Wagner şi-a 
redus operaţiunile în Siria, dar în curând 
a început să-şi facă apariţia peste tot în 
întreaga lume, din Venezuela până în 
Mozambic, însă acum făcea în mod 
deschis înţelegeri cu guvernele locale şi 
nu mai era angajată de Moscova. 

Deci, ce s-a întâmplat? Când a fost 
trimisă pentru prima dată în Siria, 
compania Wagner era pur şi simplu un 
braţ înarmat al statului rus de care acesta 
se putea dezice. Şi, mai ales, acest lucru 
însemna că existenţa lui poate fi negată 
pe plan intern: Kremlinul ştia că 
populaţia rusă nu este deloc entuziasmată 
de gândul de a-şi trimite tinerii să-şi rişte 
viaţa într-o ţară îndepărtată pentru un 


regim  detestat. Wagner putea furniza 
trupele de asalt necesare pentru a susţine 
armata sirienilor, dar era, din punct de 
vedere tehnic, un instrument pur 
comercial, care lucra pentru Damasc. Nu 
era nevoie de anunţuri oficiale şi nici de 
funeralii militare când murea vreun 
luptător. Nu era ceva important de văzut 
aici. Aranjamentul a funcţionat, dar, în 
2017, armata rusă a simtit ca nu mai are 
nevoie de contractorii companiei Wagner, 
pe care Ii considera încrezuţi, 
indisciplinaţi şi plătiţi cu sume exagerate. 

Dar Kremlinul s-a gândit că Wagner ar 
putea fi în continuare de folos în altă 
parte. O parte din statutul de faţadă al 
companiei private Wagner era faptul că a 
fost condusă de un om de afaceri pe 
nume Evgheni Prigojin-. Acestuia i s-a 
încredinţat sarcina de a păstra compania 
Wagner în funcţiune, pentru cazul în care 
Kremlinul ar fi avut nevoie să o folosească 
din nou. întreţinerea unei companii de 
mercenari nu este ieftină, iar Prigojin a 
căutat noi surse de venit, de unde şi 
contractul care i-a dus la Deir ez-Zor. Cu 
alte cuvinte, o companie falsă de 
mercenari a devenit o companie mai reală 
- subinţelegându-se că ar putea deveni în 
viitor o organizaţie de faţadă care să 
poată fi negată. în lumea modernă, există 
mulţi actori proteici, schimbători, care 


joacă mai multe roluri şi slujesc adesea la 
mai mulţi stăpâni. 

în ultima vreme, mercenarii sunt din 
nou la modă. Inițial, aceştia s-au 
rebranduit ca antreprenori ai companiilor 
militare private (CMP) - care nu sunt 
chiar  „mercenari”, în sensul că, în 
general, nu se implică direct în operaţii 
de luptă directă, dar fac tot ce este 
necesar pentru acestea, de la paza 
instalaţiilor şi dirijarea convoaielor de 
aprovizionare până la zboruri de 
recunoaştere şi instruirea aliatilor. în 
momentul de faţă, aceasta este o 
industrie globală în valoare de peste 100 
de miliarde de dolari şi din ce în ce mai 
importantă pentru multe conflicte 
moderne. în anii '90 existau aproximativ 
50 de soldaţi guvernamentali pentru 
fiecare soldat cu contract; în decurs de un 
deceniu, raportul a devenit unul de 10 la 
1, mai ales din cauza războaielor din 
Afganistan şi din Irak. Într-adevăr, în 
momentele de vârf, acest raport este şi 
mai izbitor: în ambele războaie, acesta a 
fost de aproximativ 1,5 soldaţi cu 
contract la fiecare soldat american aflat 
în teatrul de operaţiuni. 

în acest context, guvernele au fost 
nevoite să aplice în mod inevitabil 
aceleaşi principii în lupta împotriva 
războiului precum în întreţinerea 


fotocopiatoarelor, în construcția de 
închisori şi curăţenia străzilor. în 
războaiele externalizate din Renaşterea 
italiană, căpitanii mercenari erau numiţi 
condottieri, de la condotta, contract. La 
fel şi în zilele noastre, câmpurile de luptă 
sunt din ce în ce mai mult modelate de 
militarii cu contract. Aceasta este epoca 
unor companii precum vestitul gigant 
american Blackwater, care pare să fi 
adoptat politica de schimbare a numelui 
ori de câte ori scandalurile ating un nivel 
critic, devenind Xe şi apoi redenumindu- 
se din nou Academi (şi cine ştie cum s-ar 
putea numi până la apariţia acestei cărţi). 
De exemplu, Kellogg, Brown & Root, o 
divizie a companiei americane 
multinaționale Halliburton, era în 2005 
cel mai mare contractor militar privat din 
lrak. Pentru aceasta, Unchiul Sam a 
plâtit, conform rapoartelor, 13 miliarde 
de dolari. Chiar şi ţinând cont de inflaţie, 
această sumă este echivalentă cu costul 
combinat al Revoluţiei Americane, al 
Războiului din 1812, al Războiului 
Mexicano-American şi al Războiului 
Hispano-American. 

Chiar şi ONU angajează companii 
private de securitate pentru a-şi proteja 
misiunile. în 1994, când genocidul era 
practicat cu o deşănţare criminală în 
Rwanda şi niciun guvern nu părea 


înclinat să intervină, secretarul general 
adjunct al ONU de la acea vreme pentru 
menţinerea păcii, Kofi Annan, s-a gândit 
să angajeze una dintre cele mai mari 
companii, DSL, pentru a interveni. în cele 
din urmă însă a renunţat, spunând că 
„poate lumea nu este pregătită să 
privatizeze pacea”, dar cu siguranţă pare 
să fie din nou dispusă să privatizeze 
războiul. 

Dacă până acum companiile militare 
private occidentale au jucat mai degrabă 
un rol de sprijin decât de luptă, Rusia a 
deschis o cale pe care alte ţări 
oportuniste o urmează. în Libia, atât 
Turcia, cât şi Rusia au desfăşurat 
luptători angajaţi din Siria în sprijinul 
facţiunilor rivale din războiul civil al 
acestei țari. Iranul a organizat o 
companie de afgani pentru a lupta în 
Siria. Compania de Securitate Scuturile 
Negre din Emiratele Arabe Unite a 
angajat mercenari sudanezi pentru a 
lupta în războiul civil din Yemen. Turcia a 
trimis mercenari sirieni să lupte pentru 
Azerbaidjan în războiul din 2020 cu 
Armenia. 

Poate că Occidentul se consideră mai 
presus de astfel de metode, dar merită să 
ne întrebăm cât de diferit este acest lucru 
fată de tactica sa consacrată 

> de mult timp de a 


înarma şi de a plăti reprezentanţi locali, 
fie că este vorba de rebelii din Siria sau 
de milițiile tribale din Irak. Fără îndoială, 
era condotierilor a revenit. O întrebare 
rămasă deschisă este ce va face China pe 
măsură ce agenda sa geopolitică devine 
mai asertivă. Pe măsură ce se pune în 
aplicare Iniţiativa „Noul Drum al Mătăsii” 
de dezvoltare a infrastructurii, se 
contractează împrumuturi periculos de 
generoase în Asia, în Europa şi până în 
Africa, implicând 65 de ţări şi aproape 1 
000 de miliarde de dolari de investiţii 
planificate, iar acest „Nou Drum al 
Mătăsii” este păzit de un evantai tot mai 
bine organizat şi mai activ de companii 
militare private proprii. Legea chineză le 
interzice să folosească arme în 
străinătate, dar, cu toate acestea, s-a 
văzut că au arme. Companii în creştere 
rapidă, cum ar fi China Security & 
Protection, compania Shandong Huawei 
Security Group şi compania denumită în 
mod alarmant Genghis Security Services 
nu numai că sunt ele însele adesea strâns 
legate de aparatul militar şi de securitate 
al Beijingului, dar la fel sunt şi mulţi 
dintre clienţii lor. După cum a declarat un 
fost agent de informaţii britanic, 
„corporaţiile chinezeşti sunt organizaţii 
ultracapitaliste şi, în ultimă instanţă, 
toate lucrează pentru Partidul Comunist”. 
Şi, încetul cu încetul, acestea se 


înarmează. 
Geopolitica de tranzit 


Externalizarea trece dincolo de războiul 
direct şi l 
intră în sfera concurentei non-cinetice. în 
acest secol a avut loc, de asemenea, 
explozia freelancerilor din economie: 
lucrători independenţi individuali şi 
lucrători temporari, uneori recrutați 
direct, alteori prin intermediul unor 
platforme online sau prin terți 
intermediari. Poate parea ridicol să facem 
comparații cu bâiatul pe bicicletă care vă 
aduce pizza, dar acest lucru este mai 
puţin fantezist decât ar putea părea într-o 
epocă în care conflictele pot fi combătute 
prin intermediul unor articole de ziar 
scrise atent pentru a scoate în evidenţă o 
nemulţumire sau pentru a ataca guvernul, 
şi când „influencerii” online pot trece de 
la reclama pentru un produs de îngrijire a 
parului la promovarea unei cauze politice. 
Este O epocă a corporațiilor 
multinaționale, a mişcărilor sociale de 
masă şi a unor guverne puternice -, dar 
coincidenţa schimbării tehnologice, 
sociale şi politice înseamnă că este, în 
acelaşi timp, o epocă a individului. Şi 
multi dintre ei sunt de închiriat. 

Dintr-o dată, lumea este plină de 
oameni care par să facă munca statelor, 


însă nu ca angajaţi direcţi şi nici măcar 
dintr-un angajament ideologic sau din 
devotament patriotic. Jurnalişti angajaţi 
pentru a scrie articole de impact; 
cercetători ştiinţifici care spun ceea ce 
trebuie în schimbul unei subvenţii; 
grupuri de reflecţie care produc 
recomandări la comandă. Poate că încă 
nu există un echivalent geopolitic al 
Uberului, dar activităţile de lobby, 
comunicațiile strategice (dacă aş fi cinic, 
aş sugera că aceasta este propagandă 
atunci când o facem noi înşine) şi alte 
companii similare de servicii şi 
consultanta acţionează adesea ca 
intermediari. 

în octombrie 2018, când jurnalistul 
saudit disident Jamal Khashoggi s-a dus 
pe jos spre ambasada tării sale din 
Turcia, a fost înhătat de 


ofiţerii de securitate sauditi, sufocat şi 
tăiat în bucăţi 

cu un fierâstrău pentru oase. O tragedie 
pentru Khashoggi, dar o mană cerească 
pentru reţeaua globală la care a apelat 
prinţul moştenitor Mohammed bin 
Salman pentru a contracara inevitabilul 
val de oroare şi repulsie. în anul următor, 
Riadul a cheltuit aproximativ 20 de 
milioane de dolari pe relaţii publice, 
lobby şi gestionarea reputației, din care o 


mare parte a mers câtre companii. La 
rândul lor, acestea au angajat companii 
teoretic independente, experţi, jurnalişti 
şi comentatori dispuşi să scoată în 
evidenţă presupusele merite de 
reformator ale prinţului, trecând cu 
vederea crima ca fiind o aberaţie, să 
sublinieze importanţa menţinerii alianţei 
Riadului cu Occidentul şi, în general, să 
lupte în războiul informaţional nu tocmai 
favorabil de pe câmpurile de luptă 
narative ale lumii. 


Externalizarea spionajului 


O mare parte din spionaj a fost 
întotdeauna externalizată. Spre deosebire 
de afabilul James Bond sau de nemilosul 
Jason Bourne, care soarbe cocktailuri 
înainte de a se infiltra într-o bază 
inamică, clasicul ofiţer de informaţii 
uman este în esenţă un recrutor şi un 
manipulator, cineva a cărui sarcină este - 
ca să spunem lucrurilor pe nume - să 
devină prieten cu străinii şi să-i convingă 
să-şi trădeze tara. Ofiţerul serviciului de 
informaţii 
lucrează de obicei sub acoperire într-o 
ambasadă şi este protejat de imunitatea 
diplomatică. Agenţii locali pe care îi 
recrutează sunt cei care fac spionajul 
propriu-zis: copiază documente, ascultă 


conversații sau orice altceva este 
necesar. (Şi aceştia, în funcţie de tipul de 
ţară în care lucrează, sunt cei care riscă 
totul, de la închisoare până la un glonţ în 
ceafa.) 


Ca şi în cazul războiului, munca 
propriu-zisă de ofițer de informaţii - adica 
aceea de a conduce rețele 


> 


intregi de informații - era cândva adesea 
o artă specializată practicată de o serie 
de amatori talentaţi, de grupuri de 
încredere şi de mercenari internaţionali. 
Pe măsură ce statele s-au birocratizat şi 
profesionalizat, aceasta a devenit din ce 
în ce mai mult o sarcină a funcţionarilor 
publici, dar şi aici externalizarea s-a 
strecurat din nou. Poate că acest lucru 
era inevitabil, deoarece meseria a 
devenit, de asemenea, din ce în ce mai 
tehnică, folosind sateliți,  nave-spion, 
interceptări telefonice şi înregistrări 
electronice, completate şi puse în umbră 
de creşterea exponențială a telefoniei 
mobile şi a spionajului cibernetic. în plus, 
pentru SUA în special, atunci când 
atacurile din 11 septembrie 2001 au 
generat o bruscă şi irezistibilă cerere de 
sprijin din partea serviciilor de informaţii 
pentru „Războiul împotriva terorismului”, 
aceasta a fost singura modalitate prin 
care comunitatea serviciilor de informaţii, 


care suferise un deceniu de reduceri, 
putea răspunde rapid. Nu poţi pregăti 
ofiţeri care să vorbească farsi sau să-i faci 
să treacă de la Kiev la Kabul peste 
noapte, dar poţi spera să angajezi experţi 
deja existenţi în domeniu. Soluţia pe 
termen scurt s-a transformat însă în 
dependenţă pe termen lung: aşa cum se 
afirmă într-o prezentare din 2007 a 
Biroului Directorului de Informaţii 
Naţionale, „nu putem spiona... dacă nu 
putem cumpăra!” 

Până atunci, 70% din bugetul serviciilor 
de informaţii americane era deja alocat 
contractorilor privaţi. O mare parte era 
de natură tehnică, de la construirea de 
sisteme II securizate până la colectarea 
de date telefonice. O altă mare parte a 
fost şi încă mai este totuşi analiza. 
(Faimosul Edward Snowden a lucrat în 
interiorul NSA ca analist angajat cu 
contract de la Booz Allen Hamilton, una 
dintre cele mai mari firme de informaţii 
americane.) Bineînţeles, analiza este 
acum un termen care poate cuprinde 
orice, de la elaborarea de rapoarte despre 
politica chineză sau despre economia 
boliviană, până la direcționarea atacurilor 
cu drone pe baza studiului datelor 
furnizate de supraveghere sau prin 
găsirea vulnerabilităţilor din 
calculatoarele strâine. Chiar şi sursele de 


informaţii umane sunt externalizate pe 
bază de contract. în momentul lor de 
apogeu, cea mai mare parte a activităţilor 
de informaţii a SUA în Afganistan a fost 
gestionată de contractori cu „ecuson 
verde”, şi nu de spionii guvernamentali 
cu „ecuson albastru”; la fel, peste trei 
sferturi din interogatoriile de la faimoasa 
închisoare Abu Ghraib din Irak. 

Aceasta este în special o caracteristică 
a comunitâţii de informaţii americane, 
având în vedere ambițiile sale globale, 
dar nu este o trăsătură exclusivă a 
acesteia. La urma urmei, de ce să nu 
profităm din când în când de creşterea 
sectorului privat de informaţii? Multe țari 
externalizează analiza informaţiilor unor 
specialişti internaţionali. Firme de spionaj 
tehnic, cum ar fi Grupul NSO din Israel şi 
Hacking Team din Italia (cu o denumire 
foarte subtilă!) furnizează guvernelor, 
cum ar fi cele din Arabia Saudită, Togo, 
Venezuela şi chiar din Spania capacitatea 
de a asculta apelurile disidenţilor şi de a 
citi mesajele din străinătate. Emiratele 
Arabe Unite au angajat foşti hackeri ai 
NSA pentru a urmări un jurnalist critic 
din Marea Britanie. În anii '90, guvernul 
rus a angajat compania Kroll Associates 
pentru a urmări banii delapidaţi în urma 
prăbuşirii Uniunii Sovietice, neputând sau 
nedorind să se bazeze pe propriile sale 


servicii de informaţii, deoarece vechiul 
KGB se afla în centrul acestui furt la 
scară industrială. 

în alte locuri, externalizarea este şi mai 
sumbră. Aşa cum vom discuta în Capitolul 
6, serviciile de informaţii ruseşti apelează 
din ce în ce mai mult la camarazii lor din 
lumea interlopă, le încredinţează acestora 
sarcini precum asasinate în Europa şi 
extragerea agenţilor evadați. Piratarea 
informatică în plină expansiune este o 
altă sursă de externalizare a activităţilor 
criminale, şi nu numai pentru ruşi. Se 
poate spune că acesta este un exemplu 
perfect de activitate în care spionajul de 
stat, externalizat unor entităţi corporative 
- fie că este vorba de companii autorizate 
sau de reţele infracţionale 

> > 
transnaţionale - şi economia de 
freelanceri, indivizi care işi găsesc un loc 
de muncă aici, o sarcină dincolo, se 
ciocnesc şi se combină. 

Şi tocmai aceasta este ideea. La fel cum 
transformarea tot mai accentuată a 
armatei într-un cutit elveţian al statului 
reflectă modul în care se schimbă 
noţiunile de conflict şi de securitate, 
acelaşi lucru se întâmplă şi cu atribuţiile 
tot mai largi ale gardienilor şi luptătorilor 
externalizaţi pentru interesele sale. După 
cum vom vedea în următoarele capitole, 


de la soldaţi la hackeri, de la influencerii 
din presă la gangsteri, de la avocaţi la 
contabili, statele au acum foarte mulţi 
„soldaţi buni” pe care îi pot folosi în 
luptele lor cu alţii. Unii pot lucra direct 
pentru acestea, dar majoritatea sunt 
angajaţi „cu bucata”, subcontractori şi 
zilieri ai industriei moderne a conflictului 
în toate formele sale multiple. în acest 
proces, demarcaţiile clare între comandă 
şi control, autoritate şi responsabilitate, 
se estompează. Ofensivele pot fi la fel de 
uşor lansate din biroul unei redacţii sau 
din sala unui consiliu de administraţie, 
precum şi din sala de consiliu a unui 
cabinet de război. Este posibil ca 
„soldaţii” tai sā nu aiba asupra lor 
paşaportul tău; este posibil ca ei nici 
măcar să nu ştie că participă la un război 
şi nici de partea cui luptă. 


Vreţi să stiti mai mult? 


Despre distrugerile provocate de 
război, cartea lui Sean McFate, The 
Modern Mercenary, OUP, 2015, continuă 
în multe privinţe punctul de unde s-a 
oprit lucrarea lui P.W. Singer, Corporale 
Warriors, Manas, 2005. Outsourced 
Empire: How Militias, Mercenaries, and 
Contractors Support US Statecraft, de 
Andrew Thomson, Pluto, 2018, este o 


evaluare sobră şi critică a externalizării 
guvernării, precum şi a modului de luptă 
de război. Cartea lui John Hillen, Blue 
Helmets: The Strategy of UN Military 
Operations, Brassey s, 2000, este puţin 
depăşită, dar rămâne textul de bază în 
acest domeniu. Andrew Palmer, The New 
Pirates, 1.B.Lauris, 2014, şi cartea 


cu nuanţă mai personală a lui Jay 
Bahadur, The Pirates of Somalia, 
Pantheon, 2011, se referă la aspectul 
maritim al lucrurilor. 


Partea a Il-a 


AFACERILE ŞI ALTE 
INFRACŢIUNI 


Capitolul 4 


Afacerile 


Palau este un arhipelag tropical din 
Marea Filipinelor, constând din peste 500 
de insule, cunoscut pentru lagunele sale 
turcoaz, pădurile tropicale de smarald şi 
plajele sclipitoare, cu una dintre cele mai 
joase rate ale infracționalităţii din lume. 
in mod normal, nu este considerat o zonă 
de război. Dar exact asta a devenit în 
2017, o zonă de război economic, atunci 
când guvernul său a avut curajul să 
respingă cererile Beijingului de a rupe 
legăturile cu Taiwanul. Guvernul 
continental a desfăşurat, timp de mai 
mulți ani, o ofensiva diplomatică agresivă 
pentru a delegitima însăşi noţiunea 
existenței unei Republici Chineze 
independente. Ca o condiție prealabilă 
pentru a avea relații diplomatice cu 
Beijingul, acesta cere oricărei ţări să rupă 
toate relațiile formale cu  Ilaipeiul. 
Majoritatea tarilor - inclusiv SUA şi 
națiunile europene - au acceptat fară 
obiecții această condiţie şi au ocolit-o prin 
stabilirea în Taiwan a unor „birouri 
comerciale” şi „birouri culturale”, care 


sunt in esenţă misiuni diplomatice, dar nu 
indrăznesc să se intituleze ca atare. 
Micuţul Palau insă a fost una dintre cele 
doar 17 ţări din lume care nu au 
recunoscut încă afirmaţia Beijingului că 
există „o 


singură Chină” cuprinzând şi Taiwanul. 
Stăpânii de pe continent, tot mai siguri pe 
ei, nu pot şi nu vor să accepte această 
situație. 

in anii precedenţi, Palau  atrăsese 
atenția unui numar tot mai mare de 
chinezi înstăriți care doreau să-şi 
petreacă vacanta la soare. în 2010, mai 
puțin de 1 000 de chinezi au vizitat aceste 
insule microneziene - în 2015, au fost mai 
mult de 90 000, reprezentând peste 
jumătate din numarul total de turişti. Cea 
mai mică ţară din lume—, cu o populaţie 
de doar 20 000 de locuitori, Palau este 
puternic dependentă de turism, care 
reprezintă aproape 45% din PIB-ul său. 
Nu e de mirare că Beijingul a crezut că a 
identificat o oportunitate de atac. 

in noiembrie 2017, tur-operatorilor 
chinezi li s-a interzis să mai vândă 
excursii în Palau. într-adevăr, 
formidabilele motoare ale cenzurii 
statului au facut de fapt sa dispară chiar 
și cuvântul „Palau“ de pe internetul 
Chinezesc, dacă cineva incerca să-l caute. 


Numărul de vizitatori a scazut la 
jumătate; hotelurile şi restaurantele care 
fuseseră construite in grabă pentru a face 
față boomului de turişti au ramas pustii, 
iar companiile aeriene charter s-au închis. 
Taiwanul ofera peste 10 milioane de 
dolari ca ajutor în fiecare an - prețul 
continuării recunoaşterii diplomatice -, 
dar aceasta este doar o mică parte din 
veniturile pierdute de blocada discreta a 
Chinei. 


Şi aceasta nu a fost o situaţie singulară. 
în 2016, când Seulul a fost de acord să 
ofere o bază pentru sistemul american de 
apărare antiracheta THAAD, Beijingul 
furios a impus o altă interdicţie privind 
pachetele de vacanţă, care a costat 
Coreea de Sud 6,5 miliarde de dolari în 
nouă luni. în mod destul de misterios, în 
întreprinderile coreene din China au fost, 
de asemenea, descoperite brusc mai 
multe presupuse încălcări ale 
prevederilor referitoare la incendiu şi la 
protecţia muncii. Trei sferturi din 
supermarketurile administrate de Lotte, 
pe ale cārei terenuri urmau să fie 
amplasate bateriile THAAD, au fost 
închise sau afectate în alt fel. Este un 
semn al laturii intunecate a economiei 
globalizate, când până şi turismul şi 
supermarketurile pot fi transformate in 


arme. 


Embargoul 


Conceptul de embargo are o istorie 
lungă - cuvântul provine probabil din 
latinescul imbarricare, „a închide ceva, a 
baricada”. Cu toate acestea, abia odată 
cu extinderea şi regularizarea comerțului 
a devenit posibil sa se faca din 
constrângerile impuse de aceasta o armă 
de război. Roma a încercat să impună un 
embargo Cartaginei în secolul al III-lea 
1.Hr.; la cel de-al treilea Conciliu Lateran 
din 1179, papa Alexandru al II-lea a 
interzis comerţul cu „sarazinii”; în secolul 
al XIV-lea, Veneţia a încercat să lovească 
în Imperiul Otoman prin blocada 
Egiptului. Ideea era de a sugruma 
comerţul profitabil al imperiului cu 
mirodenii indiene şi de a lâsa şantierele 
navale fara lemnul, fierul şi smoala de 
care aveau nevoie. Dar sa constatat că 
este foarte uşor şi foarte profitabil să se 
încalce aceste embargouri. în secolul al 
XX-lea, liderul sovietic losif Stalin întreba 
cu dispreţ câte divizii avea papa; în 
secolul al XH-lea, întrebarea era câte 
galere de război putea să desfăşoare 
papalitatea. 

De-abia în secolul al XV-lea statele au 
început să dobândească noi puteri pentru 
a controla şi a  constrânge lumea 


afacerilor, iar la troc şi la schimbul bani- 
contra-marfă s-a adăugat un nou concept 
revoluţionar: scrisoarea de credit, 
inceputurile economiei moderne au adus 
cu ele începuturile războiului economic 
modern. în trecut, puteri precum 
venețienii şi otomanii puteau sā blocheze 
porturile şi rutele comerciale ale rivalilor 
cu navele si soldatii lor, dar 
contrabandiştii se strecurau la adapostul 
intunericului nopţii, iar comercianții 
treceau prin punctele de control dând 
mită. Acum însă, comerțul putea fi 
strangulat şi bugetul unei ţări putea fi 
secātuit printr-o manipulare judicioasă a 
licențelor şi a creditelor. Dupa cum a 
remarcat cu bucurie Andrea Contarini, 
combativul doge al Veneţiei, „bogăţia şi 
vigoarea mercantilă a oraşului nostru au 
devenit la fel de puternice ca navele şi 
arsenalul nostru”. 

în secolele al XVII-lea şi al XVIII-lea, 
instrumentul principal al războiului 
economic a fost pirateria oficială, care a 
declanşat un proces de lansare a piraţilor 
autorizaţi împotriva navelor comerciale 
ale inamicului. Englezii au adoptat cu 
entuziasm această tactică în primul 
război  anglo-olandez (1652-1654). Un 
ambasador olandez declara cu clarviziune 
că „englezii sunt pe cale sā atace un 
munte de aur; noi suntem pe cale să 


atacâm un munte de fier”. în cele din 
urmă, fierul puterii maritime britanice a 
reuşit să muşte destul de mult din aurul 
olandez, sub formă de convoaie capturate 
de corsarii lor: peste o mie de nave 
comerciale, în total. Aceasta însă este o 
sabie cu două tâişuri. în 

timpul războiului anglo-spaniol (1654- 
1660), corsarii au capturat peste 1 500 de 
nave comerciale englezeşti, iar rutele 
comerciale britanice aveau să fie afectate 
în conflictele ulterioare, până când 
Marina Regală a reuşit să-şi impună 
dominaţia asupra câilor maritime. Prin 
Legea privind navele de război şi 
convoaiele, din 1708, cele dintâi au 
început să protejeze transportul maritim 
comercial. (Dar la sfârşitul Războiului 
pentru Succesiune la Tronul Spaniei, 
mulţi corsari britanici s-au întors la 
pirateria de modă veche.) 


înţepătura globalizării 


în 1806, Napoleon şi-a impus Sistemul 
Continental, interzicând naţiunilor 
europene sa mai aibă relaţii comerciale 
cu Regatul Unit, pe care se spune că l-ar 
fi numit „o nație de prăvâliaşi”. Fireşte, 
Marea Britanie era, de asemenea, o 
naţiune de comercianţi, de marinari şi de 
contrabandişti şi, în orice caz, multe 


economii europene depindeau mult mai 
mult de pieţele Marii Britanii decât 
viceversa. Nici navele de război franceze, 
nici vameşii francezi nu puteau impune 
embargoul. 

De fapt, în secolul al XIX-lea, economia 
internaţională a devenit un câmp de 
luptă, dar lupta se ducea din ce în ce mai 
mult prin legi şi reglementări şi nu cu 
ajutorul piraţilor domesticiţi în largul 
mării. Legea americană privind 
embargoul 


din 1807 interzicea orice fel de comerţ 
exterior şi era menită să incerce să 
menţină tara in afara ; ; 


razboaielor napoleoniene, mai ales că 
britanicii aveau obiceiul de a captura 
navele americane şi de a exercita presiuni 
asupra marinarilor acestora, sub 
pretextul discutabil ca aceştia „se 
nâscuseră britanici”. Embargoul a eşuat, 
deoarece erau amenințate profiturile 
firmelor comerciale americane. în mod 
ironic, o măsură menită să prevină 
războaiele externe, a contribuit fără 
îndoială, la declanşarea războiului anglo- 
american din 1812. Dar aceasta a fost 
totuşi semnificativă 


tocmai pentru ca a marcat apariţia ideii 
clare ca războiul economic ar putea fi 
considerat nu o anexă la un război 
obişnuit cu focuri de armă - aşa cum 


intenţionase să fie blocada Sistemului 
Continental al 

lui Napoleon ci o alternativă. Este exact 
tipul de calcul prezent în viziunea 
savantului-diplomat american George 
Kennan asupra războiului politic, precum 
şi în gândirea securităţii ruse de astăzi, 
de exemplu. 

Dar de-abia in secolul al XX-lea, 
sancţiunile şi embargourile şi-au intrat pe 
deplin în drepturi. Chiar şi în timpul 
Războiului Rece, când Occidentul 
capitalist şi blocul sovietic - oficial - 
socialist îmbrăţişau în mod ostentativ 
sisteme economice 
diferite şi îsi duceau existenta în sfere 
economice 
diferite, acest lucru nu a fost atât de clar. 
Unul dintre motivele campaniilor 
sălbatice de colectivizare de la începutul 
erei lui Stalin, când pământul a fost de 
fapt naționalizat, iar ţăranii forţaţi să 
devină iobagi ai statului, a fost pentru că 
sovieticii doreau să le vândă cereale 
capitaliştilor. Banii au fost apoi cheltuiţi 
pe expertiză ŞI utilaje pentru 
industrializare. Mai târziu, aurul, petrolul 
şi gazele urmau să curgă spre Vest, în 
schimbul echipamentelor industriale şi, 
într-o ironică răsturnare de situaţie, al 
cerealelor pentru a hrani o populaţie 
sovietică înfometată. 


Comisarii sovietici şi capitaliştii 
occidentali se prefăceau că se 
dispreţuiesc unii pe alţii, dar Moscow 
Narodny Bank, cu sediul chiar în 
districtul financiar City din Londra, şi-a 
dobândit o reputaţie de profesionalism şi 
punctualitate. Trebuia să facă aceasta, 
având în vedere controlul la care era 
supusă o instituţie cu capital sovietic 
având sediul în Marea Britanie şi nevoia 
Moscovei de a se conecta la piaţa 
mondială de capital. începând din 1950, 
sub auspiciile COCOM, Comitetul de 
Coordonare pentru Controlul Multilateral 
al Exporturilor, ţările occidentale au 
menţinut un embargo împotriva blocului 
sovietic în privinţa tehnologiilor şi a 
materialelor strategice. Deşi exista un 
anumit grad de spionaj şi de contrabandă 
- agenţia sovietică de informaţii şi 
securitate, KGB, se pricepea foarte bine 
la aşa ceva -, totuşi, acest lucru nu numai 
că a ajutat la menţinerea avansul 
tehnologic general (şi în creştere) al 
Occidentului, dar a subliniat şi cât de 
mult se suprapuneau spaţiile economice 
ale celor două blocuri. 

Cu cât economiile lumii devin mai 
interconectate şi mai interdependente, cu 
atât devin mai vulnerabile. Turcia poate 
să fie membră a NATO, dar produsele 
sale se află pe rafturile 


supermarketurilor ruseşti, iar plajele sale 
au devenit o destinaţie de vacanţă 
populară pentru ruşii în câutare de soare 
mediteraneean. După cum s-a menţionat 
deja, la sfârşitul anului 2015, când un 
avion de vânătoare turc a doborât un 
bombardier rusesc în apropiere de 
graniţa cu Siria, Moscova a interzis 
importul de fructe şi legume turceşti şi 
vânzarea de vacanțe de tip charter, numai 
aceasta din urmă reprezentând o valoare 
de 3,5 miliarde de dolari pe an. în mod 
similar, regimul venezuelean ar putea 
denunța SUA ca fiind condusă de un 
„sector al extremiştilor albi şi de Ku Klux 
Klan”, iar Washingtonul să răspundă cu 
aceeaşi monedă, afirmând că liderul ţării, 
Nicolás Maduro, conduce un „regim 
dictatorial devastator”. Cu toate acestea, 
în 2018, comerţul lor reciproc a fost în 
valoare de 24,2 miliarde de dolari - 
aproximativ un sfert din valoarea totală a 
PIB-ului Venezuelei, iar aceasta deţinea 
5,5 miliarde de dolari în acțiuni 
americane şi alte investiţii. Astfel, era 
deosebit de vulnerabilă atunci când 
Washingtonul a impus noi măsuri radicale 
de limitare a accesului Venezuelei la 
pieţele financiare din SUA. Fără îndoială, 
corupţia şi proasta gestionare au jucat un 
rol mai important decât orice embargouri, 
dar în 2019, economia Venezuelei a 


scăzut cu 35%, iar inflaţia a atins 20 
000%. 

Sancţiunile şi embargourile au devenit, 
de asemenea, expresii ale unor stări şi 
mişcări sociale. Apartheidul din Africa de 
Sud, Israelul, statul Chile al lui Pinochet: 
în momente diferite, actorii politici au 
fost capabili să mobilizeze opinia publică 
pentru a boicota importurile din aceste 
țari, să facă presiuni pentru retragerea 
investiţiilor, chiar să anuleze evenimente 
culturale şi sportive. Uneori, aceste 
acţiuni au avut efecte - ministrul sud- 
african Piet Koornhof a recunoscut că 
„jocurile şi sportul sunt suficient de 
puternice pentru a determina relaţiile 
politice şi economice să înflorească sau să 
se prâbuşească” -, dar adevăratul efect 
dureros al sancţiunilor se manifestă prin 
costurile lor economice. 


Dar funcţionează sancţiunile? 


Acest lucru ne ajută să explicam 
motivele pentru care statele - în special 
cele mai bogate, sau cele care deţin o 
anumită resursă solicitată - sunt tentate 
sa apeleze la puterea economică, ceea ce 
este adesea un mod delicat de a descrie 
războaiele economice purtate prin 
sancţiuni,  boicoturi şi manipularea 
valutelor. Aceasta mizează pe punctele 
lor forte. Este o luptă aparent fără 


vărsare de sânge (deşi, aşa cum vom 
vedea în Capitolul 7, preţul real poate fi 
catastrofal). Poate fi prezentată ca o luptă 
eroică sau minimizată ca o chestiune 
plictisitoare referitoare la controale şi 
proceduri vamale, după cum dictează 
circumstanţele politice. Dar există o mică 
întrebare  sâcâitoare: sancţiunile chiar 
funcţioneazâ? 

Când Rusia a anexat Crimeea, aici s-a 
declanşat o bătălie a voinţelor: „omuleţii 
verzi” de pe teren ai Moscovei împotriva 
sancţiunilor Occidentului. Persoanelor 
asociate cu invazia le-a fost interzis să 
călătorească în Occident, iar activele lor 
au fost îngheţate. Comerţul specific cu 
Crimeea a fost interzis. în momentul 
redactării acestui material, după şapte 
ani, tricolorul rusesc încă flutură 
deasupra Crimeei. 

Apoi, Moscova a mers mai departe, 
stârnind un război prin interpuşi în sud- 
estul ţării, în Donbas. Din nou, neputând 
sau nedorind să desfăşoare forţe militare, 
Occidentul a recurs la sancţiuni. Au fost 
restricţionate furnizarea de tehnologii cu 
dublă utilizare (cele civile care pot avea şi 
o valoare militară), imprumuturile pe 
termen lung şi mediu câtre bâncile de 
stat şi sprijinul pentru explorările şi 
exploatările ruseşti de petrol şi gaze 
naturale. Din nou, în momentul când scriu 


această carte, acest conflict murdar, de 
nivel scăzut, este încă în plină 
desfăşurare. 


Nu este vorba că aceste sancţiuni nu au 
avut niciun efect, dar nu au fost 
suficiente. Potrivit Fondului Monetar 
Internaţional, între 2014 şi 2018, ele nu 
au făcut decât să încetinească creşterea 
economiei ruseşti cu 0,2% în fiecare an, 
ceea ce a costat economia rusă 
aproximativ o mie de miliarde de ruble 
(15 miliarde de dolari). Nu a fost un lucru 
banal, dar nici suficient pentru a-l forţa 
pe Vladimir Puțin să dea înapoi, ceea ce 
ar fi fost dezastruos din punct de vedere 
politic pentru el. Concluzia este că 
peninsula Crimeea şi, într-o anumită 
măsură, Ucraina contează mult mai mult 
pentru Rusia decât pentru Occident. în 
plus, costurile merg în ambele sensuri: 
potrivit unui raportor special al ONU, 
țarile UE au pierdut aproape 40 de 
miliarde de dolari pe an din cauza 
sancţiunilor şi a  contrasanctiunilor 
ruseşti. Este adevarat câ aceasta 
reprezintă o proporţie mult mai mică din 
economia totală a UE, dar faptul că 
măsurile au costat Rusia mai puţin decât 
UE ar trebui să ne dea de gândit. în orice 
caz, dacă situaţia ar fi fost cu adevărat 
disperată, Puțin ar fi putut să escaladeze 
în stil vechi sau în moduri mai noi, care să 


se bazeze pe punctele lui forte: să ţină 
Ucraina la respect, sub ameninţarea unei 
invazii la scară largă, sau să iniţieze o 
campanie de violenţă teroristă şi un atac 
cibernetic distructive, mergând chiar mai 
departe decât a făcut-o când a întrerupt 
aprovizionarea cu petrol şi gaze în pragul 
iernii reci. Având în vedere toate acestea, 
este greu de văzut cum ar fi putut atinge 
sancţiunile economice acel punct sensibil 
dintre a fi suficient de dăunătoare pentru 
a constrânge schimbarea politicii şi a fi 
atât de dezastruoase, încât să forţeze 
cealaltă parte să escaladeze conflictul. 

La urma urmelor, sancţiunile pot 
înrăutăţi o situaţie. în 1940 şi 1941, în 
aşa-numita „încercuire ABCD”, 
americanii, britanicii, chinezii şi olandezii 
au interzis vânzările esențiale de petrol, 
fier şi oţel câtre Japonia, ca raspuns la 
agresiunea acesteia în China şi Indochina. 
Ceea ce se dorea a fi un avertisment şi o 
lovitură dată militarismului japonez a dus, 
fără îndoială, mai repede la atacul de la 
Pearl Harbor. Naţionaliştii japonezi au 
considerat embargoul un afront, dar 
minţile mai puţin înfierbântate şi-au dat 
seama cât de vulnerabilă era ţara lor, din 
moment ce i se puteau lua aceste resurse 
industriale esenţiale. Planificatorii 
strategici s-au orientat câtre măsuri care 
să garanteze accesul la aceste resurse 


vitale pentru purtarea unui război, cum ar 
fi câmpurile petrolifere din Indiile 
Orientale Olandeze dar ştiau că, în acest 
caz, va fi nevoie să se confrunte cu SUA. 
Atunci când sancțiunile funcționează, 
abilitatea constă adesea în definirea unui 
obiectiv suficient de specific şi de limitat, 
astfel încât partea cealaltă să considere 
că merită să se conformeze. În caz 
contrar, acestea tind, în cel mai bun 
scenariu, să îngheţe pur şi simplu o 
situaţie, împiedicând înrăutățirea ei, dar 
nu rezolvă problema de bază. în 1979, 
după ce o mulţime neorganizată a invadat 
ambasada SUA din Teheran în timpul 
Revoluţiei Iraniene, luând 52 de ostatici, 
Washingtonul a îngheţat 12 miliarde de 
dolari în active deţinute în străinătate şi a 
impus un embargo comercial. Peste mai 
puţin de un an, sancţiunile au fost 
ridicate, atunci când ostaticii au fost 
eliberaţi. Acesta a reprezentat un rezultat 
bun, dar ideea esenţială este că 
Washingtonul a reuşit să exercite presiuni 
disproporţionate faţă de orice importanţă 
ar fi putut avea ostaticii pentru regimul 
revoluţionar iranian, şi cu un cost politic 
al conformării suportabil pentru Teheran. 
Şi toate acestea, în contrast cu saga în 
curs de desfăşurare a programului de 
arme nucleare al Iranului. în 1995, SUA 
au început să impună sancţiuni Iranului în 


încercarea de a-i bloca programul - 
despre care Teheranul susţine ca este 
destinat exclusiv unor scopuri civile, dar 
fără prea multă putere de convingere. în 
2006, în temeiul unui mandat al ONU, 
această măsură a fost extinsă la nivel 
multinațional, acoperind totul, de la 
tranzacţii bancare la transferuri de 
tehnologie. în 2015 şi 2016, un acord 
provizoriu a ridicat majoritatea 
sancţiunilor în schimbul unor concesii 
iraniene limitate, dar SUA le-au 
reintrodus pe ale sale în 2018, în parte 
din cauza  hazardării  leheranului în 
Orientul Mijlociu, dar şi din cauza 
suspiciunii continue ca urmăreşte să-şi 
creeze o capacitate nucleară militară (şi, 
de asemenea - ca să fim corecţi -, pentru 
că administraţia Trump, mereu 
imprevizibilă, cauta un pretext de luptă). 
Douăzeci şi cinci de ani mai târziu, 
după o serie de sancţiuni şi embargouri 
drastice, care au costat veniturile din 
petrol şi investiţii strâine potenţiale în 
valoare de aproximativ 100 de miliarde de 
dolari (şi poate de 5 ori mai mult decât 
dacă luăm în considerare costurile şi 
impactul de ordin secundar) şi o inflaţie 
care depăşeşte adesea 25% pe an, Iranul 
nu este mai puţin activ în operaţiunile 
sale externe, nici mai puţin ostil faţă de 
Occident şi, mai presus de orice, se pare 


că nu este mai puţin angajat în 
dezvoltarea armelor nucleare pe care le 
consideră singura sa garanţie reală a 
securităţii naţionale. Programul său a 
suferit eşecuri serioase şi o mare parte 
din el a fost demontat pentru a asigura 
îndeplinirea condiţiilor acordului din 
2016. Dar ce a fost demontat poate fi 
reasamblat Şi, conform Agenţiei 
Internaţionale pentru Energie Atomică, 
până în 2020, Iranul aproape şi-a triplat 
stocul de uraniu îmbogăţit, având 
capacitatea de a-l îmbogăți până la 60%: 
mult peste nivelul de 4% necesar pentru 
centralele nucleare şi de 20% pentru 
izotopii medicali, şi foarte aproape de 
nivelurile necesare pentru o bombă. 
Adevărul pare a fi ca sancţiunile pot 
afecta O țară, dar rareori O 
îngenunchează. Acest lucru este valabil 
mai ales pentru ţările cu regimuri 
autoritare care, în general, pot absorbi 
mult mai multă suferinţă economică, 
suprimând apoi orice nemulțumire 
apărută ca o consecinţă a acesteia sau 
chiar profitând de ea pentru a aţâţa ideea 
naționalistă de  „raliere în jurul 
stindardului”. Atunci când acoliţii cei mai 
importanţi ai lui Puțin au fost sancţionaţi 
personal după acţiunea din Crimeea, 
pierderile lor au fost acoperite de 
trezoreria rusă. De fapt, ruşii putred de 


bogaţi, a căror avuţie era adesea în mare 
parte furată de la poporul rus, au fost 
compensaţi cu bani care altfel ar fi putut 
fi cheltuiţi pentru sânâtatea publică sau 
educaţie. in acelaşi timp, aparatul 
mediatic de stat a prezentat sancţiunile 
ca dovezi ale „rusofobiei” occidentale, 
dovezi false pentru a susţine noua idee a 
lui Puțin, conform căreia ţara trebuia să 
fie o fortăreață disciplinată şi unită 
pentru a face faţă acestei intervenţii 
străine nejustificate. Cel mai râu este că 
Occidentul ştie în general acest lucru. A 
doua zi după ce a prezentat o apărare 
elegantă şi elocventă a sancţiunilor 
impotriva Rusiei din cauza anexării 
Crimeei, un diplomat britanic mi-a 
mărturisit în particular: „Desigur că 
acestea nu vor schimba situaţia de pe 
teren. Dar politicienii vor să facă ceva, iar 
aceasta este ceva. Sancţiunile sunt... 
publice, directe. Guvernul poate părea 
dur”. 

Acest lucru nu reprezintă nimic în 
comparaţie cu situaţia din Coreea de 
Nord. Aceasta suportă sancțiunile 
americane, într-o formă sau alta, încă din 
anii '50 şi pe cele ale ONU şi UE din 
2006. însă conducătorii săi par dispuşi să 
reziste până la ultimul nord-coreean de 
rând. Peste 40% dintre nord-coreeni 
suferă de malnutriție, însă datorită 


diverselor tertipuri şi a trucurilor de 
contrabandă, recurgerii la organizaţii ale 
crimei organizate (discutată în Capitolul 
6) şi represiunii brutale a populaţiei, 
statul supravieţuieşte - iar conducătorii 
sâi prosperă. Se spune că fostul „Lider 
suprem” Kim Jong-il ar fi cheltuit aproape 
un milion de dolari pe an făcând 
contrabandă cu coniac pentru el şi acoliţii 
sâi. Fiul lui, Kim Jong-un, se bucură de 
iahtul sâu de lux de 60 m lungime, descris 
de prietenul său, baschetbalistul 
american Dennis Rodman, ca oœ 
„incrucişare între un feribot şi un vapor 
Disney”, evaluat la 8 milioane de euro. 
Dacă alternativa este moartea, 
închisoarea sau neputinţa, atunci vei face 
ceea ce trebuie pentru a rămâne la 
putere. 

Multe dintre pretinsele succese ale 
sancţiunilor internaţionale tind să fie mai 
degrabă aparenţe decât realităţi. [Ţările 
mai sărace se vor comporta în aşa fel 
încât să satisfacă Occidentul, dar vor 
încerca să găsească portiţe de scăpare. 
Hondurasul a fost sancţionat de câtre 
SUA după ce o lovitură de stat militară 
din 2009 a răsturnat de la putere 
guvernul Partidului Liberal al lui Manuel 
Zelaya. Cinci luni mai târziu, după 
alegeri, sancţiunile au fost ridicate. Acest 
lucru poate părea un succes, dar Zelaya a 


fost împiedicat să participe la scrutin, 
ceea ce a dus la alegerea candidatului de 
dreapta Porfirio Lobo Sosa, favoritul 
generalilor. Un proces similar a avut loc 
in Republica Centrafricană. în 2003, 
François Bozizé a organizat o lovitură de 
stat şi Republica Centrafricana s-a aflat 
sub sancțiuni până în 2005, după ce 
acesta a organizat alegeri şi s-a ales 
singur. Sancţiunile nu sunt în niciun caz 
inutile: ele semnalează în mod public 
neliniştea politică, pot viza persoane 
despre care se crede că sunt implicate în 
mod special în abuzuri, impun costuri 
unui anumit regim. îşi au locul lor în cutia 
cu scule a geopoliticii. Dar, în sine, au o 
valoare îndoielnică, iar legătura dintre 
puterea economică şi puterea politică 
este mai complexă decât sugerează unii 
susţinători ai armei sancţiunilor. 

Acestea reprezintă doar o parte din 
arsenalul războiului economic. La celălalt 
capat al spectrului se afla „războiul 
economic de gherilă”: atacurile 
cibernetice, manipulările monetare, 
inundarea unei ţări cu bani contrafăcuţi şi 
alte tipuri de trucuri murdare secrete sau 
negabile. Acestea nu sunt neapărat 
destinate să doboare inamicul, ci să 
slăbească, să înfurie, să demoralizeze sau 
să destabilizeze prin nenumărate 
înţepâturi mărunte. De exemplu, în mai 


2020, nişte presupuşi hackeri iranieni au 
încercat fără succes să atace instalaţiile 

> 
israeliene de epurare a apei. A doua zi, un 
atac cibernetic a făcut să se prâbuşească 
sistemele de reglementare a fluxului de 
trafic câtre şi dinspre portul Shahid 
Rajaee din Iran. Haosul care a urmat a 
făcut ca sute de vase să rămână blocate 
în fata portului, iar navele cu containere 
să rămână blocate în largul mării, 
perturbând comerţul maritim iranian timp 
de câteva zile. Israelul, desigur, a negat 
totul, dar cu un semn din cap şi făcând şi 
cu ochiul pentru a fi sigur că Teheranul 
ințelesese avertismentul. 


Sfârşitul hegemoniei SUA 


Epoca imperialismului declarat este - în 
mare parte - de domeniul trecutului, 
Chiar şi în ceea ce priveşte războiul 
economic. în schimb, avem un imperiu 
neoficial: in secolul al XXI-lea, 
externalizarea puterii se manifestă prin 
eforturile de a folosi un amestec toxic de 
corupţie, influenţă, promisiuni Şi 
subterfugii pentru a subjuga întreaga 
conducere a unei țari, completate adesea 
de presiuni economice directe. 

S-ar putea crede că Washingtonul 
deţine toate atuurile, nu numai datorită 
dimensiunii economiei sale - mai mare 


decât cea a întregii UE la un loc, ci şi 
datorită poziţiei sale centrale în cadrul 
sistemului financiar mondial. SWIFT este 
o reţea globală care permite bancilor să 
transfere bani între ele (sau, tehnic 
vorbind, nu bani, ci ordine de plată 
pentru aceştia). Deşi are sediul în Belgia, 
există din ce în ce mai multe dovezi că 
NSA din SUA nu doar monitorizează 
comunicațiile sale referitoare la 
transferuri, ci şi câ Washingtonul a 
exercitat presiuni asupra reţelei în trecut. 
în 2012, aceasta a cedat în faţa presiunii 
americane şi a deconectat majoritatea 
băncilor iraniene, înregistrându-se 
apeluri repetate pentru ca acelaşi lucru 
să fie făcut şi în cazul Rusiei. în momentul 
de faţă, dolarul reprezintă peste 60% din 
toate rezervele suverane, iar pietrele de 
temelie ale arhitecturii financiare 
mondiale sunt sistemul de compensare a 
dolarului american şi Rezerva Federală. 
Aceasta nu este numai banca 
Washingtonului, ci şi sursa globală 
crucială de lichidităţi în caz de criză, 
precum şi seiful metaforic (pentru că în 
aceste zile aproape toţi banii sunt o marfă 
virtuală, o anumită constelație de unu şi 
zero binare) în care işi păstrează 
rezervele multe alte guverne şi instituţii 
financiare. 

în secolul al XXI-lea, Washingtonul s-a 


arătat din ce în ce mai dispus să încerce 
să folosească această poziţie de pivot în 
propriul avantaj. Nu doar că impune 
propriile  embargouri, dar aplică şi 
sancţiuni secundare care taie accesul 
chiar şi la sistemul 


financiar global. Băncile nu pot lucra aşa 
cum sunt obişnuite, dacă nu au acces la 
sistemul de compensare a dolarului, iar 
companiile şi statele pot cu greu să 
strângă capital suplimentar. Chiar dacă 
tintele lor sunt duşmanii, aliatii se trezesc 
adesea obligaţi să intre în războaiele 
economice ale Washingtonului. 

Până acum, aceasta a fost politica 
imperială. Dar trebuie să ne punem din 
nou întrebarea fundamentală: 
funcţionează? Se pare că puterea 
financiară nu este chiar acelaşi lucru cu 
puterea militara.  |ările dispuse să 
plâtească pentru privilegiul autonomiei 
sau care nu vad nicio alternativă, pot 
neutraliza acest tip de putere economică 
brutală. Atât Rusia, cât şi China au făcut 
mari eforturi pentru a-şi „de-dolariza” 
economiile tocmai din acest motiv. între 
2017 şi 2020, de exemplu, titlurile de 
trezorerie americane deţinute de 
Moscova - în esenţă, datoria de stat a 
SUA - au scăzut de la 105 miliarde de 
dolari la doar 3,8 miliarde de dolari. De 
asemenea, Rusia a inființat SPFS 


(Sistemul de transfer al mesajelor 
financiare), alternativa sa la SWIFI. Deşi 
până în prezent acesta este limitat şi 
reprezintă în mare măsură o alternativă 
de ultimă instanţă, pe măsură ce începe 
să se conecteze cu sistemul de plăţi 
interbancare transfrontaliere din China, 
precum şi cu alte ţări dornice sā aibă 
alternative, începe să erodeze supremaţia 
anterioară a SWIFT. în 2019, Germania, 
Franţa şi Regatul Unit au înfiinţat, de 
asemenea, INSTEX, o alternativă proprie 
limitată, pentru a permite schimburi 
comerciale specifice cu Iranul, prin alte 
valute decât dolarul, ocolind astfel 
eforturile  Washingtonului de a forţa 
statele europene să respecte sancțiunile 
americane. 

în plus, la fel ca în războiul real, există 
riscuri atunci când se lansează acest tip 
de ofensivă economică directă. intr-o 
epocă a comerţului şi a finanţelor globale, 
în care lumea este legată prin lanţuri de 
aprovizionare şi consorţii multinaționale, 
acest lucru a devenit mult mai periculos 
pentru toţi cei implicaţi. Sub conducerea 
lui Donald Trump, SUA a lansat un război 
comercial intermitent cu China. Până la 
începutul anului 2020, Washingtonul a 
impus tarife vamale în valoare de peste 
360 de miliarde de dolari pe marfurile 
chinezeşti, de la televizoare la piese auto, 


iar Beijingul a ripostat cu taxe vamale 
similare în valoare de peste 110 miliarde 
de dolari pe produsele americane. Cine 
plăteşte de fapt pentru asta? în multe 
cazuri, consumatorul, dar adesea şi alte 
țari conectate prin aceleaşi lanţuri de 
aprovizionare. 

în momentul redactării acestei cărţi, în 
primele luni ale preşedinţiei Biden, încă 
nu este clar dacă chinezii vor fi dispuşi să 
facă unele concesii, în special în ceea ce 
priveşte proprietatea intelectuală - o 
problemă-cheie, având în vedere 
înclinația lor de a fura pur şi simplu, ca să 
fim sinceri, proiectele şi inovațiile altora. 
Dacă o vor face, acest lucru ar putea fi 
considerat o victorie condiţionată pentru 
SUA, dar va fi costisitoare, îi va afecta pe 
mulţi alții şi va submina statutul 
Washingtonului în întreaga lume. 


Noii imperialişti? 


Vechea înţelepciune convenţională era 
că democraţiile bogate ar putea recurge 
la mijloace economice pentru a-i pune cu 
botul pe labe pe despoţii rai. Aceasta nu 
trebuie să însemne neapărat sancţiuni: 
Germania credea ca Wandel durch 
Handel, „schimbarea prin comerț”, va 
determina Rusia  postsovietică să se 
reformeze şi să se îndepărteze de 
autoritarism pe măsură ce va fi tot mai 


mult implicată în economiile occidentale. 
Se pare că este un drum greşit. Nu numai 
că regimurile autoritare pot folosi şi ele 
comerţul ca arma, dar sancţiunile 
deschise sunt un instrument foarte 
contondent. 

Fără îndoială, acestea pot să slăbească 
o ţară şi să contribuie la decăderea ei 
treptată. Exemplul clasic este prăbuşirea 
cu încetinitorul a Uniunii Sovietice, în 
special din cauza propriei  ineficienţe 
economice, dar exacerbată atât de 
presiunea încercării de a ţine pasul cu 
SUA în cursa înarmărilor, cât şi de 
blocarea accesului la tehnologiile 
moderne şi la capitalul de investiţii. Dar 
toate acestea au funcţionat pentru că 
URSS era oricum pe moarte - şi totuşi au 
fost cât pe ce să ducă America în 
faliment. 

Cea mai recentă înţelepciune 
convenţională, prin urmare, este că un 
nou model de război economic permite 
apariţia unui nou hegemon imperial: 
China, bogată, ambițioasă şi care priveşte 
din ce în ce mai mult dincolo de graniţele 
sale pentru a-şi stabili un loc serios în 
lume. Există multe hiperbole cu privire la 
pretinsele avantaje speciale ale Partidului 
Comunist Chinez: capacitatea sa 
cunoscută de a gândi şi de a planifica în 
termeni de decenii şi generaţii, nu doar 


până la ciclul electoral următor, 
subtilitatea sa şi cinismul sâu nemilos. 
Este greu să nu bânuieşti ca aceasta 
spune mai mult despre stereotipurile 
occidentale. Realitatea deprimantă este 
mai degrabă că, dincolo de 
interconectarea imorală dintre marile 
afaceri şi guvernul din China, adevăratele 
avantaje ale Beijingului sunt lăcomia, 
gândirea pe termen scurt şi naivitatea 
străinilor. 

Chinezii au fost fericiţi să împrăştie 
banii. Iniţiativa Noului Drum al Mâtâsii de 
exemplu, este un proiect de 
infrastructură masiv şi ambițios, menit să 
lege China de pieţele din întreaga lume, 
care va costa probabil peste un trilion de 
dolari până in 2028. în timp ce 
construiesc porturi şi centrale electrice în 
Africa, drumuri şi căi ferate în întreaga 
Eurasie şi chiar rute maritime pe 
„Drumul de gheaţă al Mătăsii” prin mările 
nordice, pe măsură ce schimbarile 
climatice le uşurează sarcina topind 
gheţurile, desigur că incearcă, de 
asemenea, să cumpere prieteni şi să 
influențeze oamenii. SUA şi alte puteri 
precum Australia, India şi Japonia au un 
motiv special să urmărească alarmate 
noua politică de forţă a Beijingului, 
denunţând-o drept „imperialism 
economic”. Şi totuşi, pentru mulţi oameni, 


aceasta este o ofertă greu de refuzat. 
Chinezii oferă o mulţime de bani, aparent 
cu puţine condiţii - cel puţin la început: 
fără pretenţii ipocrite ca partenerii lor să 
fie democratici sau transparenţi, nici să ia 
măsuri anticorupţie care să-i oprească pe 
baronii locali să delapideze pe parcurs o 
parte pentru ei. Punctul forte al acestei 
abordări este faptul ca nu vine cu o 
privire încruntată şi un băț, ci cu un 
zâmbet şi cu o mână largă, plină de bani. 
Pentru că, bineînţeles, există şi condiţii. 
Uneori, se pare că generozitatea 
Beijingului este menită să încurajeze, de 
fapt, alte ţări să intre în capcanele 
datoriilor. Un exemplu evident este cel al 
portului Magampura Mahinda Rajapaksa 
din Sri Lanka. Un fel de sac fara fund de 
la bun început, când Sri Lanka a cerut 
împrumuturi de la Beijing pentru el. 
Beijingul a fost încântat să ajute, dar a 
stipulat că o companie chineză trebuia să 
fie principalul constructor şi să folosească 
muncitori chinezi. De fapt, multe dintre 
miliardele împrumutate de Sri Lanka de 
la China s-au întors pur şi simplu în 
China. Portul nu a avut niciodată sanse să 
devină viabil, iar odată deschis în 2010, s- 
a înglodat tot mai mult în datorii. În 2017, 
a fost închiriat Chinei pentru 99 de ani în 
schimbul  scutirii altor datorii. Multi 
analişti străini s-au întrebat de ce ar vrea 


Beijingul să preia un port care lucrează în 
pierdere, dacă nu face parte dintr-o 
agendă strategică mai amplă? 

Poate China are impresia ca poate face 
din ea o afacere funcţională, ceea ce Sri 
Lanka nu a putut. în 2016, la urma urmei, 
China Ocean Shipping Company a preluat 
portul grecesc Pireu şi l-a transformat în 
al doilea hub maritim ca mărime din 
Mediterana. în orice caz, chiar şi înainte 
ca pandemia de COVID-19 sā zguduie 
economia globală şi să dea peste cap 
eşichierul geopolitic, s-a sugerat că, la fel 
ca alţi presupuşi hegemoni înaintea lor, 
chinezii se vor lovi de unele limitări ale 
acestui tip de proiect, atunci când 
presupuneau că ţările pot fi mai degrabă 
cumpărate, decât doar închiriate. Multe 
proiecte din Noul Drum al Mătăsii au 
râmas neterminate, au devenit 
neproductive ori au eşuat din cauza 
defraudării. Parteneri altădată dornici să 
colaboreze au devenit reticenţi. De la 
centralele pe cârbune din Pakistan la un 
aeroport din Sierra Leone, de la un port 
în Myanmar la un drum în Bangladesh, 
proiectele Noului Drum al Mătăsii în 
valoare de miliarde de dolari au fost 
abandonate sau reduse. Chiar şi cele care 
păreau poveşti de succes, cum ar fi noile 
legături feroviare între China şi Europa, 
rămân viabile doar prin subvenţii de la 


Beijing. 

Şi probabil că şi acestea se vor reduce, 
deoarece chinezii înşişi par să-şi pună la 
îndoială propria strategie. Chiar înainte 
de coronavirus, creşterea cândva 
nestâvilită a investițiilor straine ale 
Chinei a fost încetinită. Din ce în ce mai 
multe țari . beneficiare cer investiţii 
adecvate şi pe termen lung, mai degrabă 
decât simple împrumuturi, dacă Beijingul 
este dispus să plătească pentru a intra în 
joc. Datoriile care, în esenţă, se 
returnează direct câtre China, cum ar fi 
proiectul portuar din Sri Lanka, sunt un 
aspect, dar o investiţie adecvată pe 
termen lung ar fi costisitoare chiar şi 
pentru economia în plină expansiune a 
Beijingului. în 2018, directorul adjunct al 
Centrului de Cercetare şi Dezvoltare al 
Consiliului de Stat a recunoscut că există 
deja un deficit de finanţare de 500 de 
miliarde de dolari în Noul Drum al 
Mătăsii. 

în plus, ce a câştigat China cu adevărat 
din toate acestea? Un port aici şi o 
fabrică acolo, cu siguranţă, dar acestea se 
puteau realiza şi pe calea funcţionării 
fireşti a pieţei. Ar fi recunoaşterea oficială 
a Beijingului drept „adevărata” capitală 
chineză, dar aceasta este o concesie 
destul de uşor de făcut 


pentru ţările îndepărtate de Asia şi care 


oricum pot menţine relaţii diplomatice cu 
Taiwanul pe alte câi. S-ar putea spune că 
chinezii descoperă ceea ce au descoperit 
la vremea lor americanii, sovieticii, 
francezii, britanicii, ba chiar şi romanii: 
că imperiile sunt un lux costisitor şi, deşi 
sunt gândite în beneficiul puterii 
imperiale, sfârşesc adesea subminate de 
supuşii lor de la nivel naţional. 
Bineînţeles, asta nu înseamnă că se 
bucură cineva sau că ar trebui să 
aprecieze experiența imperialismului. 
însă procesul devine în mod previzibil mai 
puţin bun pentru imperialişti. Se poate 
spune că o formă de imperialism mult mai 
utilă, omniprezentă şi eficientă din punct 
de vedere al costurilor este nu cucerirea, 
ci subversiunea economică. Faceţi ca 
cealaltă tară să râvnească la bunurile, la 
produsele şi la capitalul vostru. Oferiţi-le 
liderilor politici şi de afaceri, formatorilor 
de opinie şi creatorilor de tendinţe motive 
care să le satisfacă propriul egoism, şi vă 
vor urma. Poate că, aşa cum vom vedea în 
capitolul urmator, lobbistul, investitorul, 
influencerul şi corupătorul i-au înlocuit cu 
adevărat pe cuceritorii cu cască de safari 
ai imperialismului 1.0, ba poate chiar şi 
sancţiunile şi  megaproiectele unui 
imperialism 2.0 de scurtă durată? 


Vreţi să stiti mai mult? 
> >i 


în legătură cu sancţiunile şi războiul 
economic există o literatură foarte 
bogată, mare parte din ea destul de 
partizană. Cartea lui Robert Blackwill, 
War by Other Means: Geoveconomics and 
Statecraft, Harvard UP, 2016, rămâne 
lucrarea standard, chiar dacă Shrewd 
Sanctions: Economic Statecraft in an Age 
of Global Terrorism, de Meghan 
O’Sullivan, Brookings, 2002, deşi se 
concentrează pe un domeniu de interes 
mai restrâns, subliniază câteva aspecte 
interesante. Ca în cazul majorităţii 
colecţiilor editate, lucrarea publicată de 
Mikael Wigell, Soren Scholvin şi Mika 
Aaltola, Geoeconomics and Power Politics 
in the 21st Century, Routledge, 2020, 
este eterogenă, însă are câteva capitole 
excelente. în special despre China merită 
să fie citite Chinese Economic Statecraft: 
Commercial 


Actors, Grand Strategy, and State 
Control, de William Norris, Cornell UP, 
2016, şi Belt and Road: A Chinese World 
Order, de Bruno Macaes, Hurst, 2018. 


Capitolul 5 


Cumpărarea prietenilor şi 
influențarea 
oamenilor 


„inaintaţi, ucigând din mers, ca să lăsaţi 
o dâră de sânge pentru noi!“ 

Ce căpetenie războinică, ce terorist sau 
comandant de armată cu mintea 
infierbântată a scos acest strigăt de luptă 
sângeros adresat trupelor sale? Conform 
publicaţiei Wall Street Journal, acesta a 
fost Ren Zhengiei, fondatorul corporației 
tehnologice chineze Huawei. în 2018, 
acesta a spus personalului de la Centrul 
de Cercetare si Dezvoltare de la 
Hangzhou că „acum compania a intrat în 
stare de război“ impotriva Occidentului: 
nu doar cu rivalii sâi de afaceri, ci şi cu 
țările care au indrăznit să refuze să 
lucreze cu Huawei. 


Există o putere care poate fi câştigată 
prin monopolul asupra activelor 
strategice. China, de exemplu, 
controlează cea mai mare parte din 
aprovizionarea mondială cu neodim şi 
disprosiu, metale rare utilizate în magneţi 


şi în lasere avansate, în anii '70, în 
perioada sa de glorie, cartelul OPEC 
controla mai mult de jumatate din 
producţia mondială de petrol şi, prin 
urmare, avea o influenţă semnificativă 
asupra preţurilor. Există şi o putere 
exercitată prin monopolul asupra 
segmentelor de 


piaţă (întrebaţi Google sau Apple), 
precum şi a proprietăţii intelectuale 
vitale. Clişeul modern conform căruia 
informaţia este „noul petrol” poate fi 
iritantă şi o analogie problematică, dar 
tehnologiile utilizate pentru partajarea şi 
procesarea informaţiilor, cum ar fi 
informatica cuantică şi inteligența 
artificială vor fi, fără îndoială, surse 
cruciale de putere în viitor. Cu toate 
acestea, utilizarea efectivă a acestor 
resurse pentru a exercita puterea este 
adesea dificilă. Producatorii vor câuta alţi 
furnizori sau alte elemente. Companiile 
nu pot fi întotdeauna transformate în 
arme în mod fiabil, iar rivalii apar rapid. 
Datele pot fi furate. Se poate spune că 
adevărata putere economică este mult 
mai subtilă şi ea se găseşte la confluenţa 
dintre tehnologie, investiţii şi lăcomie. 


Balamaua Huawei 


Huawei s-ar putea să se afle la un punct 


de cotitură. Ascensiunea sa părea cândva 
de neoprit, o metaforă pentru noua 
capacitate a Chinei de a folosi o 
combinaţie de valoare autentică, putere 
pe piaţă, conexiuni politice şi interese 
proprii pentru a-şi cumpăra un întreg 
imperiu neoficial. Compania - al cărei 
nume poate fi tradus în diverse moduri: 
„China poate” şi „acţiune splendidă” - a 
fost de la început apropiată de stat. 
Pentru unii, nu este nimic altceva decât o 
companie de faţadă a Partidului Comunist 
Chinez, iar pentru alţii o companie care 
înţelege când este cazul să facă favoruri 
guvernului. Dar, în multe privințe, 
această dezbatere nu are sens. 


China, la fel ca Rusia lui Puțin şi multe 
alte ţări capitaliste cu regim autoritar din 
întreaga lume, este un stat hibrid, în care 
graniţele dintre public şi privat (între 
legal şi ilegal, după cum ar spune unii) 
sunt mobile, poroase, uneori chiar 
nesemnificative. 

Cu toate acestea, dincolo de calitatea şi 
de valoarea produselor sale, ascensiunea 
Huawei în străinătate reflectă faptul că 
poate fi mult mai eficient să şopteşti 
promisiuni dulci de profit decât să strigi 
amenințând cu sancţiuni. 

înfiinţată în 1987, Huawei a deschis 
birouri în Marea Britanie şi SUA de-abia 


în 2001, pe fondul boomului din domeniul 
telecomunicaţiilor. Chiar de la început, au 
existat preocupări legate de securitate. 
Huawei nu numai câ era cunoscută 
pentru copierea tehnologiei altora, dar 
existau şi temeri că, dacă i se permitea să 
deţină o participaţie în telecomunicaţiile 
naţionale, i se va deschide uşa din spate 
pentru spionajul electronic chinezesc. 
Deşi teoretic independentă, compania de 
telecomunicaţii în valoare de 122 de 
miliarde de dolari nu poate funcţiona fără 
permisiunea statului, iar Washingtonul 
consideră că cele câteva sute de angajaţi 
ai săi de rang înalt au legături cu armata 
sau cu agenţiile de informaţii. Ren 
Zhengfei însuşi este un fost inginer din 
armata chineză. 

Cu toate acestea, Huawei a fost 
competitivă, agilă şi foarte, foarte 
prietenoasă. în Marea Britanie, a băut şi a 
luat masa cu politicieni şi cu formatori de 
opinie de toate nuanțele politice, a 
pompat milioane de euro în universităţi şi 
a angajat câteva dintre cele mai puternice 
grupuri de lobby şi firme de relaţii 
publice din zonă. în 2015, l-a angajat pe 
lordul Browne, om de afaceri cu multe 
relaţii, fost director şi senior business 
manager al companiei petroliere British 
Petroleum, consilier de afaceri al fostului 
prim-ministru David Cameron, pentru a 


prezida consiliul de administraţie al 
ramurii britanice a organizaţiei, şi a plătit 
cu peste 100 000 de lire sterline pe an 
alti câţiva foşti înalti funcţionari publici şi 
oameni de afaceri pentru a face parte din 
consiliul de administraţie în calitate de 
membri neexecutivi. 

Dar printr-o mişcare poate mai 
importantă, Huawei i-a determinat pe 
operatorii locali de telecomunicaţii BI, 
Three şi Vodafone sā participe la 
planurile lor ambiţioase de dezvoltare. 
Când a început dezbaterea despre cine ar 
trebui să se afle în centrul desfăşurării 
reţelelor foarte rapide şi foarte bogate de 
servicii de date mobile 5G, Huawei era 
perfect poziționată, iar companiile locale 
acționau ca  susţinâtoarele cele mai 
înfocate ale ei. Confruntat cu o falangă 
solidă de „mari şi buni” care făceau lobby 
pentru Huawei, în timp ce compania 
însăşi promitea să facă din Marea 
Britanie o naţiune 5G de talie mondială, 
la un preţ avantajos, premierul britanic 
Boris Johnson părea convins. Nu părea 
îngrijorat nici măcar de faptul că SUA 
erau furioase şi afirmau câ aceasta va 
afecta cooperarea în domeniul serviciilor 
de informaţii. Se spune că Ren a jubilat. 
într-un limbaj militar caracteristic, 
compara această victorie cu bătălia 
pentru Stalingrad din cel de-Al Doilea 


Război Mondial, bătălie care a intors 
situaţia împotriva Axei. Nu era 
doar un contract profitabil, ci un avantaj 
de negociere care putea fi valorificat 
pentru alte contracte din întreaga lume. 

Apoi, în 2020, lucrurile s-au schimbat. 
în mod ironic, este posibil ca acest lucru 
să fi fost provocat de pandemia de 
coronavirus şi de furia Beijingului pentru 
că fusese învinuit (deşi pe bună dreptate) 
pentru întârzierea şi reticenţa cu care 
anunţase restul lumii despre ameninţarea 
care venea din Wuhan. Atunci când 
Australia a cerut o anchetă independentă 
privind originile virusului, China a 
ripostat - surpriză, surpriză! - prin 
sancţiuni economice. în urma dezbaterilor 
globale, când Beijingul a refuzat să fie 
complet sincer cu privire la epidemie, 
trollii chinezi de pe internei şi site-urile 
de dezinformare au început să difuzeze 
tot felul de discursuri alternative toxice, 
sugerând chiar şi că virusul ar fi fost un 
atac biologic al SUA. [ările care au 
îndrăznit să-şi exprime îngrijorarea au 
fost luate la întrebări de o reţea 
nediplomatică de „lupi războinici” 
diplomaţi - care îşi iau numele de „lupi 
războinici” de la filmele de acţiune 
patriotice descrise în Capitolul 10 - şi 
amenințate cu sancţiuni. 

Probabil că acesta se va dovedi un 


punct de cotitură în politicile Chinei faţă 
de lumea exterioară. China a folosit criza 
ca o scuză pentru a impune noi legi de 
securitate în fosta colonie britanică Hong 
Kong, sfidând termenii retrocedării. Când 
Londra sa plâns, Beijingul a ameninţat cu 
contramăsuri nespecificate. Dezbaterea s- 
a schimbat, iar criticii companiei Huawei 
au primit noi împuterniciri. în funcţie de 
perspectiva dumneavoastră, Huawei a 
fost fie prinsă în focul încrucişat, fie 
demascată ca fiind un reprezentant al 
statului chinez, aşa cum fusese 
întotdeauna. în orice caz, a început să fie 
eliminată treptat din proiectul sistemului 
5G din Marea Britanie. Londra încearcă 
să formeze un consorţiu de naţiuni 
democratice „D10” care şi-ar putea 
dezvolta propria tehnologie 5G pentru a 
marginaliza complet Huawei. 

Aceasta este, desigur, povestea unei 
singure companii, a unui singur contract 
şi a unui singur moment în timp. Cu toate 
acestea, lecţiile sunt de două feluri. în 
primul rând, atunci când statele încep să 
amenințe cu sancţiuni economice directe, 
acestea pot ajunge să se simtă ca nişte 
mari puteri, dar este posibil să nu-şi 
atingă obiectivele. A doua este ca, dacă 
Beijingul nu ar fi cedat tentaţiilor 
grandomaniei geopolitice, China ar fi 
putut foarte bine să-şi insereze cu succes 


tehnologia - şi, poate, ochii de spionaj şi 
uşile discrete din spate - în sistemul de 
telecomunicaţii din Marea Britanie. 


Cumpărarea unei voci 


Totuşi, nu toată lumea are o asemenea 
pondere în economia globală. Mult mai 
ieftină şi, dacă se face în mod 
corespunzător, mult mai puţin 
costisitoare este operaţiunea de 
influențare a oratorilor. Banii pot fi 
folosiţi ca armă pentru a cumpăra o voce 
sau pentru a influenţa un vot, pentru a 
pune botniţă unui ziar sau pentru a face 
publicitate unui proiect. Uneori, acest 
lucru se face prin corupţie totală. Poate 
că ne place să credem că aceasta este o 
problemă mai puţin gravă în cea mai 
mare parte a Europei şi în America de 
Nord şi că, în principal, vechiul obicei de 
predare-primire discretă a  plicurilor 
clandestine cu bancnote este un lucru de 
domeniul trecutului. Cantităţile mari de 
numerar sunt greu de utilizat în economia 
tap-to-pay de astăzi, iar bogăţia 
inexplicabilă poate fi vizibilă (şi ce rost 
are să iei mită dacă nu te poţi bucura de 
ea?). Asta cu siguranţă nu înseamnă că 
astăzi corupţia este de domeniul 
trecutului. 

Anchete precum cea efectuată de 
Transparency International privind 


Indicele de  Percepţie a  Corupţiei 
Internaţionale - care identifică un spectru 
de  venalitate, incluzând ţări sărace 
precum Afganistan şi Sudanul de Sud în 
partea de jos (cele mai corupte), respectiv 
stabila şi prospera Danemarca şi Noua 
Zeelandă în top (cele mai puţin corupte) - 
încurajează iluzia  reconfortantă că 
dezvoltarea şi onestitatea merg mână în 
mână. Cu toate acestea, cine oferă cea 
mai mare parte a mitei în ţările mai 
sărace? Şi unde ajunge cea mai mare 
parte a acestor bani? în supermaşini 
italiene, iahturi franceze, penthouse-uri 
londoneze, spălâtorii de bani scandinave, 
corporaţii-fantomă din Delaware şi 
conturi bancare din Liechtenstein. 
Corupţia este, în multe privințe, o 
înşelătorie care transferă active dinspre 
emisfera sudica mai sāraca spre cea 
nordică mai bogată, dar despre aceasta 
putem scrie o altā carte. 

Ceea ce inseamnă că nu putem 
presupune că este vorba de o batalie deja 
câştigată sau de una uşoară. Au existat 
unele progrese - mult prea limitate - prin 
masuri precum Legea americanā privind 
practicile de corupţie în străinătate, 
Legea privind mita din Regatul Unit şi 
rețeaua FINCEN împotriva spălării 
banilor. Dar corupţia se adaptează, iar 
acum este adesea indirectă: un post de 


director neexecutiv care se plăteşte bine, 
dar care cere puţin; o deplasare „de 
documentare” la fata locului cu toate 
cheltuielile plătite într-un loc cald şi 
confortabil; împrumutul pentru o casă de 
vacanţă; contribuţii pentru o campanie de 
realegere. Deşi majoritatea democraţiilor 
dispun de sisteme pentru a monitoriza - 
cu mai mult sau mai puţin succes - aceste 
tipuri de cumpărare de influenţă, 
clientelismul este la fel de vechi ca 
politica. 

Şi nici nu este neapărat un proces 
ascuns. Atunci când a fost înfiinţată 
compania Nord Stream AG pentru a 
construi controversatul gazoduct rusesc 
cu acelaşi nume, acţionarul majoritar 
Gazprom - la care, la rândul său, 
acţionarul majoritar este statul - ştia că îl 
aşteaptă lupte grele. în fond, proiectul 
gazoductului nu era doar o aventură 
economică, ci şi una politică. Aşadar, l-a 
angajat ca preşedinte al consiliului său de 
administraţie pe Gerhard Schroder, fostul 
cancelar german, cu o indemnizaţie de 
250 000 de euro pe an, adică de aproape 
trei ori mai mult decât pensia sa. 
Schroder a fost un lobbist deschis şi 
eficient, aşa cum îi cerea funcţia, iar 
acest lucru se desfăşoară în întregime 
într-un mod onest. 

Cu toate acestea, trebuie să 


recunoaştem ceea ce fostul preşedinte 
eston Toomas Ilves a numit 
„Schroderizaţia” - un cuvânt care a intrat 
acum în germană sub forma de 
Schrbderisierung şi in engleză ca 
Schroederization, şi care este folosit de 
analiştii politici şi de activiştii pentru 
drepturile omului când se referă la 
corupţia la nivel de individ a politicii unei 
alte ţări într-o formă complet legală 
(chiar dacă problematică din punct de 
vedere etic). Este un laitmotiv al lumii 
moderne. Şi dacă toate celelalte metode 
eşuează, puteţi angaja ceea ce nu puteţi 
cumpăra: lobbişti, specialişti în PR şi 
profesionişti în „managementul 
reputației” de toate felurile vă stau la 
dispoziţie contra cost, pentru a vă ajuta 
să vă transmiteţi mesajul şi să influenţaţi 
politica. Exemple precum răspunsul 
Arabiei Saudite la asasinarea lui 
Khashoggi au fost deja menţionate, dar 
aceasta este o industrie globală uriaşă (în 
valoare de 3,5 miliarde de dolari pe an 
numai în SUA) şi aproape toată lumea se 
poate alatura. Majoritatea copleşitoare 
este reprezentată de lobbyul corporatist, 
dar, într-o epocă în care multe companii 
sunt deţinute de stat, sunt influențate de 
stat sau pur şi simplu caută să obţină 
aprobarea unui stat, distincţia poate fi 
vagă. 


Holdingul Huawei, de exemplu, este 
deţinut în proporţie de 1% de Ren 
Zhengfei şi 99% de câtre lucrătorii sai - 
cu excepţia faptului ca nu muncitorii 
înşişi deţin acţiunile, ci un comitet 
sindical care, la rândul său, îşi plăteşte 
cotizaţiile catre filiala Shenzhen a 
Federaţiei Sindicatelor din întreaga 
China, iar aceasta, desigur, este 
controlată de Partidul Comunist Chinez. 
Aşadar, cine face lobby, o companie 
privată sau o agenţie de stat? Din punct 
de vedere tehnic, prima, dar în practică 
se poate spune că este a doua. De 
asemenea, până să fie vândut către Elbit 
Systems în 2018, Israel Military 
Industries era un producător de 
armament deţinut în totalitate de stat. 
După anul 2000, atunci când a făcut 
lobby intens în favoarea vânzării către 
Turcia, chiar în perioada în care Tel 
Avivul îşi facea propriile demersuri la 
Ankara, compania dirija politica sau 
politica dirija compania? în realitate, de 
multe ori este greu să le deosebim una de 
alta. 

Fie că este vorba de corupţie grosolană, 
de clientelism de tip locuri de muncă 
pentru copii, de traficul de favoruri sau 
de lobby profesionist, democraţiile şi 
autocraţiile sunt vulnerabile la acest tip 
de influenţă din partea guvernelor şi a 


clienţilor lor, a  pionilor şi a 
reprezentanţilor din sectorul privat. De ce 
să încerci să cumperi o ţară, când s-ar 
putea să ai nevoie să cumperi numai un 
consilier prezidențial aici sau un 
parlamentar influent dincolo? 


Agenti de influenţă, agenţi de afluenţă 


Bineînţeles, este încă şi mai bine dacă 
nu trebuie să le spuneţi ce sā facă. 
Lăsându-l la o parte pe Machiavelli, poate 
că cei care vor să fie astăzi influnceri ar 
trebui sa-l asculte pe Winnie-the-Pooh. 
Când este întrebat ce-i place cel mai 
mult, simpaticul ursuleţ mâncăcios al lui 
A.A. Milne stă o clipă pe gânduri. „Pentru 
că, deşi este foarte plăcut să mănânci 
miere, există un moment, chiar înainte de 
a începe să o mănânci, mult mai bun 
decât mâncatul în sine, dar el nu ştia cum 
se numeşte acesta.” Banii, precum 
mierea, sunt o delicatesă care trebuie 
savurată, dar de multe ori gândul de a-i 
pierde poate avea un impact chiar mai 
mare decât pierderea efectivă. 

Poate că lumea a devenit prea 
complexă, prea versată pentru 
imperialismul făţiş, fie că este vorba de 
armă sau de carnet de cecuri. Totuşi, 
aceasta nu înseamnă că banii nu cumpără 
putere - se poate spune chiar dimpotrivă. 
în schimb, obiectivul plauzibil trebuie să 


fie nu dominaţia, ci domesticirea. Atunci 
când naţiunile încearcă sà- si 


impună voinţa fără menajamente, prin 
intermediul unor instrumente precum 
sancţiunile, de obicei eşuează. în schimb, 
transformarea mai subtilă a puterii 
economice intr-o armă se face prin 
îndreptarea țintei spre obiceiuri utile, 
ceea ce ruşii numesc „control reflexiv”. 
Uneori, aceasta înseamnă un control 
atent dozat de consolidare negativă: 
poate sancţiuni sau bunuri şi industrii 
vizate de atacuri cibernetice, aşa cum se 
discută în Capitolul 6, sau percheziţionate 
şi îngheţate prin proceduri legale, ceea ce 
constituie subiectul Capitolului 8. Totuşi, 
acest lucru este urât şi vizibil, şi - aşa 
cum am discutat deja - are adesea o 
valoare îndoielnică. Se poate uşor 
întoarce împotriva noastră, întărind 
coloana vertebrală a celor atacați în faţa 
presiunilor strâine. 

Mult mai eficientă însă este 
consolidarea pozitivă, care se combină cu 
politica locală şi cu interesele individuale 
şi facţionale. De exemplu, când Moscova 
sprijină partidele şi politicienii populişti 
din Europa, nu o face atât cu intenţia de a 
le schimba opiniile, ci mai degrabă pentru 
că aceştia au deja opinii pe care le 
consideră utile. Mişcarea de stânga Cinci 
Stele şi Liga Nord de dreapta din Italia, 


partidul antimigraţie Alternativa pentru 
Germania (AfD) şi o serie de alte forte 
radicale au fost susţinute în mod deschis 
de câtre mass-media de stat din Rusia şi 
voalat de trolli şi instrumentele de 
dezinformare, nu ca parte a vreunui quid 
pro quo convenit, ci pur şi simplu pentru 
că Moscova consideră că succesele 
acestora ar servi intereselor sale. 
Legăturile mai directe sunt mai puţin 
frecvente, dar nu total necunoscute. În 
2014, Frontul Naţional francez al lui 
Marine Le Pen a primit un imprumut în 
valoare de 9,4 milioane de euro (12,2 
milioane de dolari) de la o bancă rusească 
mică şi dubioasă legată de 


guvern, după ce Frontul a aprobat 
anexarea Crimeei. Ulterior a ieşit la 
iveală un fişier piratat al unui oficial de la 
Kremlin în care se spune că „ea nu ne-a 
trădat aşteptările”. 


Dar perspectiva câştigurilor personale 
şi corporatiste este cea care tinde sa fie 
incă şi mai semnificativă. Adevarata forţă 
a economiei chineze i 


in valoare de 11 trilioane de dolari este ca 
gravitația: deformează orbitele şi ridică 
mareele fara a fi 


vizibilă cu ochiul liber. Voința politică de 
a cere socoteală Chinei pentru abuzurile 
interne privind drepturile omului şi 
agresiunea externă este în mod constant 


subminată de preocuparea de a nu 
periclita investiţiile şi de a nu pierde 
pieţe. Dezbaterea din Germania cu privire 
la Huawei, de exemplu, a fost influenţată 
de industria auto, îngrijorată că ar putea 
fi prinsă în orice reacţie, având în vedere 
faptul ca una din trei maşini germane 
este vândută în China. 

Nu este deloc singurul exemplu. în 2008, 
când s-a anunţat că preşedintele francez 
de atunci, Nicolas Sarkozy, se va întâlni 
cu Dalai Lama, liderul spiritual în exil din 
Tibetul ocupat de chinezi, Beijingul a 
anulat mai multe vizite comerciale şi o 
comandă de 


150 de avioane de pasageri Airbus. 
Industriaşii francezi, inclusiv producătorii 
de automobile Şi giganţii 
supermarketurilor, au făcut presiuni 
frenetice asupra Parisului, iar guvernul a 
emis conştiincios o recunoaştere oficială 
a faptului câ Tibetul era parte a Chinei. 
Afacerile au fost reluate, iar ziarul de stat 
The China Daily a jubilat: „Franţa se 
întoarce pe lista de cumpărături a 
Chinei”. Mai recent, întreprinderile 
americane dependente de produse 
industriale ieftine din China s-au plâns 
îndelung şi zgomotos de escaladarea 
războiului tarifar din ce în ce mai dur al 
lui Donald Trump cu Beijingul. De ani 
întregi, conducerea Partidului Comunist 


Chinez pusese industriile sa facă lobby 
pentru cauza sa, fără să fie nevoită să 
ridice un deget sau să plătească un singur 
dolar sau euro. 

Nu trebuie să fii China pentru a 
descoperi că ai mai mulţi prieteni decât te 
aşteptai atunci când este ameninţată 
gāinuşa cu ouă de aur. în 2014, poziţia 
Marii Britanii în discuțiile privind 
sancţiunile UE împotriva Rusiei a făcut 
obiectul unor presiuni semnificative din 
culise din partea instituţiilor financiare şi 
a firmelor de avocatură care se 


îngrăşaseră cu banii oligarhilor ruşi care 
veneau în City-ul din Londra. Nu există 
nicio dovadă câ Moscova a exercitat 
presiuni asupra lor să facă acest lucru: 
interesul personal i-a determinat să ducă 
o campanie pentru a atenua sancţiunile 
pe care Rusia trebuia să le plătească 
pentru invadarea Ucrainei. 

Cel mai izbitor este calculul politic din 
spatele politicilor de achiziţii de arme ale 
Arabiei Saudite. Regatul cheltuie cu 
entuziasmul risipitor al amantei unui 
oligarh. Cheltuielile pentru aparare 
reprezintă circa 10% din PIB-ul sau - mai 
mult decât dublul cotei Rusiei şi de cinci 
ori mai mult decât valoarea de referinţă a 
NATO - iar în 2020, 18% din bugetul 
naţional. Cu aproximativ 48,5 miliarde de 
dolari, se situează pe locul cinci în topul 


mondial în ceea ce priveşte cheltuielile 
militare totale. Având în vedere faptul că, 
exceptând un rol minor jucat în Războiul 
din Golf, singura aventură militară 
recentă a Arabiei Saudite a fost sprijinul 
acordat guvernului Yemenului într-un 
război civil continuu, acest lucru pare 
excesiv. Dar ceea ce cumpără cu adevărat 
Riadul este influentă. Atunci când anunţă 
o nouă rundă de cumpărături, potenţialii 
vânzători se înghesuie să câştige 
contractul.  Industriaşii din domeniul 
apărării devin lobbişti acasă, îndemnând 
guvernele lor naționale să  omită 
încălcarea drepturilor omului din Arabia 
Saudită, pentru a curta regatul. Aşa se 
explică de ce saudiţii nu numai că au mai 
multe avioane, vehicule şi alte sisteme 
decât pot utiliza şi întreţine, ci şi un mix 
ciudat: avioane de luptă americane şi 
europene, nave franceze, americane şi 
britanice, chiar şi un tip de rachetă din 
China, cu rază lungă de acţiune. Ar putea 
fi semnificativ faptul că, pe măsură ce 
preocupările din SUA cu privire la 
politicile 

Riadului au crescut începând cu 2010, a 
crescut şi ponderea cheltuielilor saudite 
cu armamentul care merg câtre companii 
americane. Potrivit raportului „Tendinţe 
în transferurile internaţionale de arme”, 
publicat în 2019 de Institutul 


Internaţional de Cercetare pentru Pace 
din Stockholm (SIPRI), 70% din arsenalul 
său este acum fabricat în America. 

Societăţile democratice şi economiile 
liberale deschise sunt mult mai 
vulnerabile la acest imperialism economic 
informai, iar acesta este adesea abia 
vizibil atunci când se desfăşoară - şi 
odată realizat, victimele se controlează 
singure. Nu statele ca atare sunt atacate 
în mod direct, ci mai degrabă elitele lor. 
Industriile, politicienii şi persoanele cu 
influenţă - toţi aceştia pot fi recrutati, 
cooptați, condiţionaţi şi constrânşi, uneori 
fară ca ei să-şi dea seama. Ziarele 
obişnuite să fie platite pentru a difuza 
reclame profitabile care  preamăresc 
virtuțile modernizarii chinezeşti sau 
reforma saudita opteazā pentru 
autocenzură ca să nu le piardă, la fel cum 
universităţile dependente de granturi din 
străinătate sau de studenţii străini îşi pot 
modifica în linişte politicile pentru a se 
adapta, chiar dacă îşi proclamă sus şi tare 
(şi din punct de vedere tehnic încă îşi 
păstrează) independenţa. Suntem liberi - 
liberi să ne supunem. 

în sine, fiecare dintre aceste efecte 
poate fi relativ minor, uneori chiar 
caraghios. Cu toate acestea, importanţa 
lor reală este dublă. în primul rând, ele se 
acumulează, construind încet obiceiuri de 


respect şi cooperare. în al doilea rând, şi 
poate cel mai important aspect, se 
combină cu alte instrumente 

ale conflictului modern. Este mult mai 
uşor să modelezi naraţiunile politice, dacă 
mass-media unei alte ţări este deja 
îmblânzită, iar experţii săi compromişi şi 
politicienii cumpăraţi şi plătiţi (sau cel 
puţin închiriaţi din când în când). Cu 
bani, dar şi cu consensul deja favorabil al 
sistemului local, modelarea legilor şi 
influențarea politicii devin mult mai 
posibile. Cu alte cuvinte, banii nu sunt 
doar o armă în sine, ci fac şi ca toate 
celelalte arme care vor fi discutate în 
capitolele următoare să devină încă şi mai 
puternice. în acest război, aurul cumpără 
în mod sigur soldaţi buni. 


Ne aparam sau râbdâm? 


Deci, ce putem face, în această epocă în 
care Henry Farrell şi Abraham Newman 
vorbesc despre aşa-numita 
„interdependenţă transformată în armă”? 
Cu totii avem nevoie să facem comerţ, să 
investim, să câlăâtorim şi să ne conectam, 
astfel încât răspunsul nu poate fi 
autarhia, adică încercarea de a crea 
economii închise ermetic. Se va recurge 
din ce în ce mai mult la războiului 
economic şi la influenta pozitivă şi 


negativă. Crezul liberal conform căruia 
orice comerţ este bun şi naţiunile care fac 
comerţ nu 


J 


se rāzboiesc este din ce în ce mai puțin 
verificabil, deoarece acestea nu mai sunt 
alternative binare. în momentul redactării 
acestei lucrări, trupele indiene şi chineze 
se ciocnesc sporadic în cadrul unei 
dispute la granița din Himalaya, soldații 
sunt ucişi cu bâte şi aruncați de pe 
versantii munţilor. Cu toate acestea, 
schimburile comerciale bilaterale dintre 
cele două ţări au o valoare de peste 100 
de miliarde de dolari. Cu excepția cazului 
în care vom vedea tratate care vor face 
pentru conflictul economic ceea ce au 
făcut cândva pentru lupta armată şi 
armele nucleare - şi asta s-ar putea 
întâmpla într-o zi națiunile vor trebui să 
decidă ce costuri sunt dispuse să suporte 
pentru a se proteja, sau chiar pentru a-şi 
folosi în mod agresiv „muşchii“ 
economici. 

De asemenea, nu este întotdeauna clar 
cine ce este. Conducta Nord Stream 2 va 
transporta gazul rusesc în Germania, 
traversând adâncul Mării Baltice. 
Germania consideră acest lucru drept o 
chestiune de securitate economică, 
asigurând aprovizionarea cu gaze 
naturale la preţuri mai mici; Rusia 
doreşte să vândă gazul; America se 


opune, susţinând că, de fapt, subminează 
securitatea energetică europeană, 
menţinând-o dependentă de resursele 
ieftine ale Rusiei; iar cinicii sugerează că 
SUA vor doar să vândă o cantitate mai 
mare din gazul lor natural lichefiat (GNL) 
mai scump. Washingtonul ameninţă cu 
sancţiuni împotriva companiilor implicate 
în proiectul care, în momentul redactării 
acestei cărţi, este încă în construcţie, deşi 
lucrările merg încet. Adevărul este că 
toată lumea are interese proprii (iar 
pentru Germania, însăşi abordarea dură a 
SUA a ajuns să fie văzută ca o provocare 
politică de securitate) şi fiecare încearcă 
să folosească toate pârghiile pe care le 
are la dispoziţie. 

Asa cum se va afirma ca un crez tot mai 


ferm în > 
această carte, cele trei răâspunsuri-cheie 


sunt: rezilienţa, conştientizarea şi voinţa 
politică, vigilenţa publică. Rezilienţa este, 
în mod evident, în parte o chestiune de 
minimizare a riscurilor. "Ţările devin cele 
mai vulnerabile atunci când sunt excesiv 
de dependente, fie de surse unice de 
investiţii, energie sau materii prime, fie 
de anumite importuri sau pieţe de export. 
Unele dintre acestea sunt greu de evitat, 
dar, ori de câte ori este posibil, 
diversificarea trebuie să fie o prioritate 
sub toate aspectele. Dependenţa Ucrainei 


de gazul rusesc (şi de surplusul de 
venituri din gazul care traversează 
teritoriul său spre Europa) a însemnat că 
a fost vulnerabilă faţă de întreruperile şi 
restricţiile periodice din aprovizionare - 
de obicei în miezul iernii. în prezent, 
chiar dacă Moscova şi-ar putea permite 
să închidă conductele, Ucraina are mai 
multe opţiuni, inclusiv GNL.-ul american. 
De asemenea, India a depus eforturi 
pentru a se lipsi de petrolul iranian după 
impunerea sancţiunilor. 

Rezilienţa este şi o chestiune de 
convingere: capacitatea de a accepta 
costurile economice ca preţ pentru 
independenţa politică. Pentru aceasta 
este nevoie de conştientizare şi de voinţă 
politică, două fatete ale aceleiaşi monede. 
Provocările trebuie să fie discutate, 
analizate, planificate ca jocuri şi jucate ca 
un joc de război cu aceeaşi vigoare şi 
candoare precum cele militare 
convenţionale.  Rezilienţa trebuie nu 
numai să fie integrată în strategiile 
economice ale unei ţări, ci şi să fie cerută 
şi din partea campionilor sâi corporativi 
naţionali. Pentru companii, acest lucru 
înseamnă un nivel complet nou de analiză 
a riscurilor politice şi de acoperire a 
riscurilor de pe anumite pieţe şi surse de 
aprovizionare specifice. Acest lucru nu se 
poate realiza fără un cost şi, deşi uneori 


spiritul public şi patriotismul (sau, ceva 
mai puţin înălţător, teama de publicitate 
negativă) pot fi un stimulent adecvat, este 
nevoie să fie aplicat şi menţinut prin lege, 
precum şi susţinut de stat. 

De asemenea, guvernele trebuie să facă 
mult mai mult pentru a se apăra pe ele 
însele şi societăţile lor de influenţa 
corupţiei vâdite şi a corupţiei indirecte. 
Există un consens general cu privire la 
ceea ce este necesar pentru aceasia: 
transparenţă adecvată în finanţarea 
politică şi în activitatea de lobby, 
identificarea proprietarului final 
beneficiar al organizaţiilor implicate în 
astfel de activităţi (pentru ca aceştia să 
nu se poată ascunde în spatele unor 
societăţi şi trusturi fantoma), instanţe 
juridice independente şi legi bine 
elaborate, aplicarea riguroasă a 
declaraţiilor de venit pentru funcţionarii 
publici şi pentru guvernanţa corporatista 
din sectorul privat şi o presă liberă şi de 
investigaţie. Adevărul deprimant este că, 
în practică, aceste lucruri adesea nu 
funcţionează. Partidele politice nu vor să 
renunţe la contribuţiile pe care au ajuns 
să se bazeze, industriile care s-au 
dezvoltat pentru a facilita aceste fluxuri 
de bani discutabile nu doresc să se 
schimbe, iar lobbiştii şi clienţii lor sunt 
mulţumiţi cu statu-quoul. 


Pentru toate acestea va fi nevoie de un 
angajament politic, deci, de ceva ce ar 
putea fi dificil de mobilizat şi de menţinut 
în fata influentei 


economice de tip „morcov sau baț”. Pe 
lângă faptul că va trebui să ne 
concentrām asupra pericolelor pentru 
securitate pe care le implică faptul de a 
deveni dependenţi şi apoi modelaţi de o 
altă putere, poate fi utilă şi aprecierea 
avantajelor potenţiale ale rezistenţei. Să 
luâm în considerare exemplul statului 
Palau din capitolul anterior, lovit de 
boicotul chinezesc. Pe termen scurt, acest 
lucru a adus suferinţă economică, dar 
boomul său turistic era, fără îndoială, 
nesustenabil, ceea ce a dus la creşterea 
chiriilor şi a preţurilor alimentelor şi a 
încurajat construcţiile rapide şi precare, 
fără prea multă reflecţie la impactul 
acestora asupra mediului local. După ce a 
supravieţuit  şocului inițial, Palau se 
reorientează acum spre un ecoturism cu o 
valoare mai mare, cu impact de mediu 
mai redus, şi spre o cale de dezvoltare 
viitoare incontestabil mai sustenabilă şi 
mai umană. în viitor, Palau ar putea simţi 
că are o datorie ironică faţă de Beijing 
pentru consecințele neintenţionate ale 
încercării sale de a obţine prin intimidare 
ceea ce işi dorea. în mod similar, este 
posibil ca reacţia de fanfaronadă a Chinei 


la coronavirus să fi salvat Marea Britanie 
de dominaţia companiei Huawei. 

în cele din urmă însă, nu se poate 
aştepta altceva de la guverne decât să 
menţină presiunea şi să-şi supravegheze 
propriii donatori, aliaţi şi prieteni, dacă 
sunt fortate să o facă. Aceasta este 
sarcina vigilenţei publice. Avem 
guvernele pe care le meritam, iar dacă 
noi, în calitate de alegători, nu reuşim să 
le cerem reprezentanţilor noştri politici 
să ne protejeze autonomia naţională, nu 
putem da vina pe altcineva. Bineînțeles, 
dacă nu pot obţine ceea ce doresc prin 
utilizarea în mod legitim - sau prin 
abuzul de acestea - a companiilor şi a 
structurilor politice, pot apela la cele 
nelegitime, iar de acest aspect ne vom 
ocupa în continuare. 


Vreţi să stiti mai mult? 


Cel mai bun studiu referitor la lumea 
corupţiei, a lobbyului şi a finanţării 
globale ascunse este lucrarea lui Oliver 
Bullough, Moneyland: Why Thieves and 
Crooks Now Rule the World and How to 
Take It Back, Profil, 2018. Kleptopia: How 
Dirty Money is Conquering the World, de 
Tom Burgis, William Collins, 2020, şi The 
Panama Papers: Breaking the Story of 
How the Rich and Powerful Hide Their 


Money, de Frederik şi Bastian 
Obermayer, One world, 2017, merită, de 
asemenea, o lectură. Thieves of State: 
Why Corruption Threatens Global 
Security, de Sarah Chayes, W.W. Norton, 
2015, este un studiu clasic despre modul 
în care grefa— este o problemă de 
securitate. Este uşor să ne concentrâm 
asupra problemei mai degrabă decat 
asupra soluţiilor, dar lucrarea Transitions 
to Good Governance: Creating Virtuous 
Circles of Anticorruption, editata de Alina 
Mungiu-Pippidi şi Michael Johnston, 
Edward Elgar, 2017, se referă la ceea ce 
trebuie făcut. 


Capitolul 6 


Infractiunea 


in septembrie 2014, Eston Kohver, 
ofiter al politiei estoniene de securitate 
(KAPO), se ducea să discute cu unul 
dintre  informatorii säi, un mic 
contrabandist pe nume Maxim Gruzdev. 
întâlnirea urma să aibă loc în pădurea din 
apropierea satului Miikse, lângă granita 
cu Rusia, dar nu existau motive speciale 
de ingrijorare. Nu lucra la un caz de mare 
risc, sensibil din punct de vedere politic, 
ci la un caz de urmărire a unor 
contrabandişti care introduceau ţigări 


contrafăcute şi tutun neimpozitat peste 
graniță, evitând astfel plata accizelor de 
30% din Estonia. Este genul de 
contrabandă măâruntă care se desfasoara 
tot timpul. in plus, avea la îndemână 
pistolul de serviciu Taurus şi o echipă de 
sprijin era pregătită in apropiere. Ce 
putea sa meargă prost? 

Dintr-o dată, în spatele lui au explodat 
grenade fumigene, ascunzândud vederii 
colegilor săi, ale căror stații radio au 
inceput în acelaşi timp să fie bruiate de 
emițătoare de nivel militar. Kohver însuşi 
a fost ametit de o grenadă luminoasă 
paralizantă şi in câteva secunde a fost 
inhățat de către comandourile puternic 
inarmate din trupele de elită Alpha ale 
fortei antiteroriste din Serviciului Federal 
de Securitate al Rusiei (FSB), toți purtând 
cagule şi veste antiglont. Lau transportat 
peste graniță. în aceeaşi zi era la 


Moscova, acuzat de  intruziune pe 
teritoriul Rusiei într-o misiune de spionaj 
- chiar dacă gărzile de frontieră ale 
Rusiei, care, evident, nu fuseseră puse la 
curent cu complotul, au semnat un 
comunicat comun cu omologii lor estoni, 
confirmând că acţiunea avusese loc de 
cealaltă parte a frontierei. Avea să treacă 
un an până când Kohver se va intoarce 
acasă, dat la schimb pentru Alexei 


Dressen, un ofițer KAPO care lucrase 
pentru ruşi. Dar nu acesta fusese motivul 
pentru care Kohver fusese rapit. 


S-a aflat ca micii contrabandişti pe care 
îi investiga erau sub controlul ruşilor. Li 
se permitea să se deplaseze liber peste 
graniţă în schimbul efectuării unor 
misiuni de spionaj la scară mică. În plus, 
aceştia primeau o parte din profiturile lor 
în conturile bancare europene pe care le 
aveau la dispoziţie ruşii şi pe care le 
puteau folosi ca sursă de ciornaia kassa - 
„cont negru” - pentru a face rost de bani. 
Acestea sunt fonduri fără amprente 
aparente ale Kremlinului pe ele, care pot 
fi apoi folosite în operaţiuni politice în 
Europa. 

Gruzdev s-a dovedit a fi, de fapt, doar 
unul dintro serie de astfel de 
contrabandişti transformați în agenti: 
KAPO a identificat cel puţin cinci, adesea 
etnici ruşi cu cetăţenie estonă - 
prăbuşirea URSS din 1991 a lăsat tot 
felul de comunităţi amestecate şi în 
derivă în spaţiul postsovietic -, care 
fuseseră recrutaţi în acest mod. De 
regulă, la un moment dat, aceştia erau 
racolaţi sau cădeau altfel în dizgraţia FSB 
şi li se oferea posibilitatea de a alege 
între o înţelegere şi închisoare - ba mai 
rău chiar, o închisoare rusă. Nu e de 


mirare că acceptau înţelegerea. 

Aceştia nu sunt peşti mari. Într-adevăr, 
estonii ii numesc prugikala, „peştişori” 
sau „plevuşcă”. Pot fi folosiţi pentru a 
aduna informaţii de bază. Unul dintre ei, 
Pavel Romanov, a început prin a 
transmite ruşilor informații despre 
poliţiştii de frontiera estoni, după care a 
fost însărcinat să caute informaţii despre 
instalațiile militare şi genul de informaţii 
personale pe care niciun satelit de spionaj 
sau de interceptare a comunicaţiilor nu le 
poate aduna: bârfe despre poliţiştii şi 
ofiţerii de securitate, cine avea probleme 
cu bâutura, cine avea probleme cu banii, 
cui îi fugeau ochii după femei. 

Nimic din toate acestea nu era de 
importanţă critică, dar arta de a aduna 
informaţii se referă la fel de mult la 
colectarea cu râbdare a acestor tipuri de 
amănunte, care într-o zi pot deveni la fel 
de valoroase - poate fi recrutat acel ofiţer 
care joacă jocuri de noroc? - ca 
operaţiunile majore şi loviturile de 
spionaj. Fiecare dintre aceşti peştişori era 
un agent mărunt, o sursă minoră de venit, 
dar şi o investiţie şi o pierdere minore 
atunci când erau prinşi. Dar, impreună, ei 
şi alţi peştişori pe care KAPO nu i-a prins 
încă suplimentează operaţiunile obişnuite 
de informații şi de influențare ale 
Moscovei. 


lar acesta nu este singurul teatru de 
operaţii pentru astfel de activităţi. De 
exemplu, fără îndoială, cel mai eficient 
dintre aşa-numiţii „ilegali” - agenţi ruşi 
cu o bună acoperire descoperiţi în SUA în 
2010 
(pentru care Moscova trebuie să fi 
cheltuit milioane de euro şi care probabil 
că nu a fost niciodată prezentat altfel 
decât cel mai bun loc de unde poţi 
cumpăra un latte în centrul oraşului 
Washington) - a fost „Christopher 
Metsos”, al carui nume real era probabil 
Pavel Kapustin. Când restul reţelei a fost 
spulberat de FBI, „Metsos” a ajuns până 
în Cipru, unde i s-a pierdut urma. Mai 
mulţi ofiţeri de securitate europeni mi-au 
spus că ei cred că fusese adus în Grecia 
de câtre un grup de traficanţi de 
persoane profesionişti - experţi, la urma 
urmei, în trecerea clandestină a 
oamenilor peste graniţe -, de unde a 
putut fi apoi recuperat şi dus inapoi în 
Rusia. 


Legătura dintre gangster şi spion 


Nu este nimic nou în faptul că 
infractorii sunt recrutaţi ca agenţi în 
războaiele declarate şi nedeclarate. 
Asasinii plătiţi au fost o armă obişnuită în 
luptele dintre oraşele-stat din Renaşterea 
italiană, dintre principate şi familii. După 


cum s-a menţionat deja, corsarii - pirați 
autorizaţi - au fost folosiţi din cele mai 
vechi timpuri. în cel de-Al Doilea Război 
Mondial, guvernul american şi Mafia au 
avut propriile înțelegeri. Mai întâi, 
gangsterii i-au urmarit pe spionii şi pe 
sabotorii Axei din docurile din New York 
în numele Oficiului de Informaţii Navale 
al 


Statelor Unite, iar mai târziu şi-au extins 
activitatea şi la suprimarea protestelor 
muncitoreşti. Cu timpul, aceştia vor 
furniza aliati locali şi informaţii pentru a-i 
ajuta pe Aliați să cucerească Sicilia în 
1943, primind în schimb mână liberă să 
se restabilească în sudul Italiei şi 
recâştigând astfel o mare parte a 
terenului pierdut din cauza poliţiei 
fasciste. 

în timpul Războiului Rece, Mafia a fost 
angajată să-l ucidă pe liderul revoluţionar 
cubanez Fidel Castro şi, în timp ce o 
parte a ei din Washington a luptat cu 
disperare împotriva  cartelurilor de 
cocaină din America Latină şi a 
prietenilor şi acoliţilor acestora, o altă 
parte a fost folosită impotriva influenţei 
sovietice. S-a trecut cu vederea faptul că 
forţele Contras cumpărau arme pentru 
lupta împotriva regimului revoluţionar din 
Nicaragua cu profiturile obţinute din 
cocaină. Dictatorul militar din Panama, 


Manuel Noriega, individ care a făcut 
milioane de dolari transformându-şi tara 
într-un paradis al traficanţilor, a fost un 
aliat apropiat al CIA până când modul 
brutal în care „Faţă de ananas” îşi 
guverna ţara şi corupţia lui din ce în ce 
mai flagrantă au determinat SUA să-l 
răstoarne de la putere în 1989. 

Dar americanii nu au fost singurii care 
au apelat la lumea interlopă pentru a 
recruta agenţi şi aliaţi convenabili. încă 
de la început, sovieticii i-au folosit pe 
infractori ca instrumente locale, de la 
alcătuirea poliţiei lor secrete până la 
controlul lagărelor de muncă (GULAG). 
Era puţin probabil să se jeneze să-i 
folosească în străinătate. Ei au găsit o 
rezervă specială de cadre în gherile, 
radicali, revoluționari şi terorişti. Banda 
Baader-Meinhof din Germania (preferau 
sa-şi spună Facţiunea Armata Roşie) a 
primit la un moment dat chiar azil în 
Polonia controlată de sovietici. 

în ceea ce îi priveşte pe palestinieni, 
care o perioadă au deturnat avioane pe o 
scară aproape industrială, transfugul 
român Ilon Mihai Pacepa afirma că 
generalul Aleksandr  Saharovski, şeful 
departamentului de informaţii externe al 
KGB-ului, se lăudase câ „deturnarea de 
avioane este invenţia mea. 

Cu toate acestea, ei nu s-au ferit să 


folosească şi infractori nonideologici. De 
exemplu, în anii '70, când a permis unui 
număr mai mare de evrei să emigreze în 
SUA, Moscova a folosit acest lucru ca pe 
o oportunitate pentru a-şi goli închisorile 
de infractorii de carieră evrei. Cei mai 
multi şi-au construit alte vieţi noi, legale, 
dar unii, precum Evsei Agron, gangsterul 
care a devenit şeful cartierului Brighton 
Beach al ruşilor şi evreilor din New York - 
şi al cărui instrument preferat era 
bastonul electric pentru vite -, au rămas 
la modul lor de viaţă infracţional. 
Moscova a transferat astfel una dintre 
problemele ei asupra rivalului geopolitic, 
iar unii dintre gangsterii expulzați puteau 
chiar să devină potenţiali agenţi în viitor. 
între timp, aliaţii sovietici şi statele 
clientelare, de la Cuba la Bulgaria, au fost 
implicaţi în traficul de droguri şi de arme, 
sub supravegherea KGB-ului, pentru a 
combina provocarea necazurilor pentru 
Occident cu câştigarea dolarilor atât de 
necesari. 


Noua ordine mondială interlopă 


în umbra lumii interlope globale de 
după Războiul Rece, criminalitatea, de la 
recrutarea de gangsteri şi manipularea 
fluxurilor de droguri, arme şi migranţi, 
până la simpla corupţie, a devenit din ce 
în ce mai importantă în noile conflicte 


geopolitice. Gangsterii ajută statele paria 
să încalce sancţiunile şi să strângă 
fonduri. Coreea de Nord, de exemplu, a 
oficializat acest lucru în aşa fel încât 
Biroul 39 al Comitetului Central al 
Partidului Muncitorilor din Coreea, cu 
toată denumirea sa pompoasă, este de 
fapt biroul pentru crimă organizată a 
Regatului Eremit. Face trafic de 
metamfetamine (fabricate în laboratoare 
guvernamentale), de bancnote strāine 
false (tipărite în monetăria 
guvernamentală) şi contrabandă cu orice, 
de la cărbune la textile false „Made în 
China” (toate provenind, desigur, din 
minele şi fabricile guvernului). Adesea, 
colaborează cu alte organe ale statului 
pentru a strânge fonduri: potrivit UE, a 
fost în spatele unei înşelătorii prin care 
Corporaţia Naţională de Asigurări din 
Coreea a fost implicată în fraude 
internaţionale, despre care un dezertor a 
declarat că aduc Phenianului un câştig de 
zeci de milioane de dolari în fiecare an. O 
mare parte din suma estimată între 500 
de milioane şi 1 miliard de dolari pe care 
le obţine în fiecare an se duce pe 
susţinerea stilului de viaţă al liderului 
suprem Kim Jong-un, dar a finanţat şi 
programul nuclear al ţării şi a cumpărat 
şi computerele avansate pe care le 
folosesc hackerii nord-coreeni pentru a 


comite infracţiuni cibernetice - făcând 
astfel şi mai multi bani - şi pentru a-şi 
hărtui adversarii din întreaga lume. 

Coreea de Nord nu este nici pe departe 
singura tară care a reuşit sā ocolească 
sau să minimizeze sancţiunile prin 
infracţionalitate. Deşi cei care s-au 
autofinanţat prin „minerale de conflict”, 
precum „diamantele însângerate” în 
valoare de 125 de milioane de dolari pe 
an pe care brutalul Front Unit 
Revoluționar din Sierra Leone le-a scos 
prin contrabandă pe pieţele 
internaţionale, au fost, în principal, lorzii 
războiului şi insurgenții, totuşi poate fi 
vorba şi de state ca atare. În 2004, 
Republica Congo a fost expulzată din 
Procesul Kimberley al ONU, un sistem 
gândit tocmai pentru a exclude 
„diamantele însângerate”, pentru că 
regimul profund al lui Sassou Nguesso 
reuşise să exporte de o sută de ori mai 
multe diamante decât produsese oficial. 
în mod clar, era vorba de o încălcare a 
sancţiunilor, de diamante de faţadă 
extrase din minele de dincolo de 


graniţe, în Republica Democrată Congo şi 
în Angola. Cu toate acestea, timp de 
câţiva ani, au oferit o sursă de venit 
suplimentară profitabilă pentru un guvern 
care, altfel, avea puţini prieteni şi un cerc 
de conducători cu gusturi scumpe. 


lranul se află sub sancţiuni, de aceea 
Corpul Gardienilor Revoluţiei intră în 
afacerea de contrabandă cu heroină (şi 
impozitează contrabanda peste graniţele 
Iranului efectuată de bandele existente) 
ca să strângă fonduri pentru modernizare 
şi pentru operaţiunile sale din strâinăâtate. 
Forţa sa de elita, Quds, transportă 
heroina afgană în Europa, unde o vinde 
reţelelor infracţionale locale, iar guvernul 
SUA l-a identificat pe generalul 
Gholamreza Baghbani, unul dintre ofiţerii 
superiori ai Gardienilor Revoluţiei, drept 
„traficantul special desemnat pentru 
narcotice”. Venezuela este supusă unor 
sancţiuni, dar, conform guvernului 
american, a redus sancțiunile împotriva 
traficanților de droguri, inclusiv împotriva 
narcoteroristilor din mişcarea columbiană 
FARC, dându-le posibilitatea să-şi 
transporte liber marfa şi permițând 
avioanelor lor sa zboare nestingherite 
deasupra ţării, în schimbul unei cote- 
părţi. 
în anii '90, insă, cea mai mare teamă 
era că infractorii ar putea achiziţiona 
materiale nucleare sau chiar arme din 
arsenalele dezafectate şi 
> 
necontrolate ale fostei Uniuni Sovietice. 
Aceasta deţinea aproximativ 39 000 de 
arme nucleare şi aproximativ 1,5 milioane 


de kilograme de plutoniu şi uraniu 
puternic îmbogăţit. Ar putea gangsterii să 
silească unele ţări sa plateasca 
răscumpărări sau să vândă  focoase 
nucleare statelor banditeşti care doresc 
să cumpere o capacitate nucleară gata de 
utilizare? Nu era o temere complet 
ridicolă. în 1993, de exemplu, doi ofiţeri 
de marină ruşi ghinionişti au mers cu 
maşina la şantierul naval Sevmorput din 
afara oraşului-port Murmansk din nordul 
țarii şi au trecut de cei doi soldaţi 
plictisiţi care stăteau de pază la poartă 
printr-un procedeu simplu: s-au strecurat 
printr-una dintre cele câteva găuri din 
gardul de securitate. Au tâiat cu 
ferâstrâul  lacâtul vechi de la uşa 
buncărului care conţinea combustibil 
pentru submarine nucleare şi au furat trei 
din cele 100 de bare de uraniu pe care le- 
au gasit acolo. După cum au remarcat 
mai târziu anchetatorii militari 
nemulţumiţi, „până şi cartofii sunt păziţi 
mai bine”. Hoţii au fost prinşi şase luni 
mai târziu, când s-au confesat unui coleg, 
în speranţa că acesta îi va ajuta să vândă 
uraniul - nici măcar nu se gândiseră cum 
să vândă uraniul atunci când comiseseră 
furtul. 

Aceştia nu erau chiar lorzi ai crimei, iar 

aceasta ne . 

ajută să explicam de ce itune extreme 


a la James Bond ale celui mai rău 
scenariu nu s-au adeverit niciodată. în 
fond, aşa cum mi-a spus o dată un oficial 
israelian, probabil nu chiar fără nicio fără 
legătură cu agenţia lor de informaţii cu 
dinţi ascuţiţi, Mossad: „Gangsterii vor să 
se bucure de profiturile lor. Ei ştiu că 
dacă ar ameninţa statul Israel, ca sa nu 
mai vorbim de a le vinde teroriştilor o 
bombă nucleara, nu ne vom calma 
niciodată, nu vom renunţa niciodată, nu 
vom lăsa nimic să stea în calea răzbunării 
noastre.” 

A existat un fel de piaţă interlopă de 
materiale nucleare, deşi, de obicei, mai 
degrabă ca în cazul Murmansk, erau doi 
şmecheri cu un portbagaj plin de deşeuri 
radioactive de nivel scăzut, obţinute de la 
o fabrică de scanere medicale. De cele 
mai multe ori, aceştia sfârşesc încercând 
să vândă prada unor ofiţeri de poliţie sub 
acoperire. Astfel, a apărut o întreagă 
economie în jurul complet miticului 
„mercur roşu”. Se presupune că acesta ar 
fi fost o invenţie sovietică supersecretă, 
de tipul unei chei alchimice pentru orice, 
de la bombe atomice până la peliculă de 
acoperire pentru avioanele invizibile. 
Pentru o vreme, acest lucru a generat o 
economie stranie autosustenabilă, căci 
escrocii încercau să convingă potenţialii 
cumpărători să plătească 100 000, 200 


000 de dolari sau chiar, într-un caz 
aberant, 1,8 milioane de dolari pentru un 
kilogram de ceea ce adesea nu era 
altceva decât un lichid roşu oarecare, 
uşor iradiat pentru a adauga 
verosimilitate. între timp,  teroriştii 
(printre care se presupune că se număra 
şi Osama bin Laden), statele banditeşti şi 
agenţiile de informaţii care desfâşoară 
operaţiuni sub acoperire - toate au 
încercat să cumpere materialul, dându-le 
şi mai mult curaj escrocilor. Până în anii 
2000, această piaţă a falsului se cam 
stinsese de la sine, dar a existat încă o 
bizară revigorare în Arabia Saudită în 
2009. S-au răspândit zvonuri că maşinile 
de cusut Singer aveau mercur roşu în 
ace. De ce să fi fost aşa, nu s-a explicat 
niciodată cu adevărat, dar cu toate 
acestea preţul de piaţă pentru maşinile 
respective a crescut brusc înzecit. Văzând 
că apare o nouă piaţă profitabilă, bandele 
au inceput să spargă magazinele şi 
depozitele croitorilor ca să le fure. în ce 
măsură achiziţiile, ca şi furturile, au fost 
în esenţă „raiduri speculative” - căci 
oamenii sperau că piaţa va mai creste în 
continuare -, nu se ştie cu certitudine, 
deşi au existat zvonuri inevitabile despre 
o anumită forţă care ar fi dorit să 
cumpere maşini de cusut, de la o firmă 
multinațională din Kuweit până la jucători 


şi mai obscuri. 

Dar adevărații comercianţi nucleari 
poartă costume şi halate de laborator. 
Fizicianul nuclear 


pakistanez dr. Abdul Qadeer Khan a fost 
omul din spatele industriei de îmbogăţire 
a uraniului din ţara sa, pion esenţial în 
programul de arme nucleare, cel care a 
transmis secretele învăţate anterior 
lucrând la Corporaţia Europeană de 
îmbogăţire a Uraniului prin Centrifugare. 
A înființat de asemenea o serie de 
companii de faţadă pentru a cumpăra 
componentele pe care Pakistanul nu le 
putea construi. Dar nu s-a oprit aici, iar 
aşa-numita reţea AQ Khan a fost asociată 
nu doar cu traficul de bombe sau izotopi, 
ci şi de know-how: datorită ei, Iranul şi 
Libia şi-au putut construi propriile 
centrifuge de îmbogăţire. în plus, 
Pakistanul avea nevoie de tehnologie de 
rachete pentru a-şi livra bombele, iar 
Coreea de Nord avea rachete, dar dorea 
så amplaseze pe ele ceva mai pirotehnic, 
aşa că, de-a lungul anilor '90, Khan a 
intermediat un schimb constant de 
cunoştinţe între cele două ţări, iar 
sancţiunile s-au transformat într-un 
schimb reciproc de informații, in 2004, 
acțiunile lui Khan au fost oficial 
condamnate de Islamabad, iar acesta a 
fost plasat în arest la domiciliu, dar foarte 


confortabil, pe proprietatea lui întinsă de 
la periferia capitalei. Cu toate presiunile 
SUA, în 2009 a fost eliberat în mod 
oficial. De atunci, este sărbătorit ca un 
erou naţional, Mohsin e-Pakistan, sau 
salvatorul Pakistanului. Cine spune că 
infracţiunea nu este rentabilă? 

Cu alte cuvinte, cu o cifră de afaceri 
anuală estimată la peste un trilion de 
dolari şi o interconectare care se întinde 
pe tot globul, lumea interlopă devine un 
instrument tentant şi periculos pentru a 
sfida ordinea internaţională. Exista 
întotdeauna un cost când faci acest lucru, 
în ceea ce priveşte reputaţia 
internaţională şi chiar securitatea internă 
(întrucât înțelegerile cu infractorii sunt 
predispuse la renegocieri), dar, dacă 
alternativa este capitularea, atunci aceste 
regimuri vor fi, în general, foarte dispuse 
să plătească acest cost. în plus, lumea 
interlopă nu este doar un element în 
esenţă defensiv, capabil să atenueze 
impactul presiunilor din exterior; poate fi 
folosită şi ca un instrument foarte ofensiv, 
o armă care poate fi negată oricând şi, în 
acelaşi timp, asimetrică, pe care chiar şi 
cea mai mică ţară poate să o folosească 
împotriva uneia mai mari - dacă este 
pregătită să-şi asume riscul. 


„Hackeri patrioţi” şi mercenari 


cibernetici 


Dark Basin este, sau poate că a fost, un 
grup de hackeri care putea fi angajat cu 
contract. Se pare că a creat nu mai puţin 
de 28 000 de pagini web care aratau ca 
nişte site-uri populare precum Youlube şi 
Dropbox, spre care e-mailurile false au 
încercat să direcţioneze sute de jurnalişti, 
grupuri de susținere, politicieni şi 
companii. Acestea faceau parte din aşa- 
numitul „spear phishing”, încercând să 
determine victimele sa-şi tasteze parolele, 
care puteau fi folosite după aceea pentru 
a le accesa datele de identificare şi e- 
mailurile. Printre tinte s-au numărat 
militanti pentru protecția mediului cum 
ar fi Greenpeace şi Union of Concerned 
Scientists, care au intrat în conflict cu 
industria petroliera, precum şi criticii 
unei companii germane de tehnologie, 
suspectata de frauda contabilā. Unii au 
sfârşit prin a fi bombardaţi zilnic cu e- 
mailuri, alții au avut parte de scurgeri din 
corespondenţa privată pe internet. 

Un raport realizat de Citizen Lab, o 
iniţiativă a Şcolii Munk pentru Afaceri 
Globale şi Politica Publică de la 
Universitatea din Toronto, afirmă că „este 
o probabilitate foarte mare” ca aici să fie 
vorba de o companie indiană numită 
Belllrox InfoTech. O firmă obscură de 


consultantă în domeniul tehnologiei, a 
cărei adresă este o încăpere aflată 
deasupra unui chioşc de ceai, se prezintă 
totuşi ca furnizor de informaţii 
cibernetice cu sloganul pompos „lu 
doreşti, noi facem!” Ceea ce doresc 
anumiţi clienţi, care îşi ascund identitatea 
sub un vâl gros de organizaţii de faţadă, 
acorduri de confidenţialitate Şi 
documente juridice şi firme legale, este, 
se pare, să sâcâie, să intimideze şi să se 
amestece în viaţa privată a duşmanilor 
lor, iar cineva „a facut aceasta”. 

Acest lucru face parte dintr-o tendinţă 
mai largă de creştere a numărului de 
mercenari ciberneticii organizaţi care pot 
face orice, de la spargerea şi pătrunderea 
în reţele de comunicaţii securizate şi 
până la hărţuirea persoanelor, şi care îşi 
vând serviciile oricui le doreşte. La 
început, era vorba de infractori şi de 
sectorul privat.  Doreşte cineva să 
subtilizeze 50 000 de puncte de 
recompensă din partea hotelului din 
contul altcuiva? După cum afirmă Dell 
Secure Works, preţul este de numai 10 
dolari. Dar pentru 10 000 de dolari pe 
lună, un hacker britanic cunoscut sub 
numele de Spdrman a fost angajat de o 
persoană de rang înalt de la o companie 
de telecomunicaţii din Liberia pentru a 
ataca un rival, lucru pe care l-a făcut în 


2016 cu un entuziasm atât de exagerat, 
încât a făcut să se prăbuşească întregul 
internei din Liberia. 

Hackerii vor apărea mereu pe parcursul 
acestei carți: pe măsură ce o parte tot 
mai mare din lume devine electronică şi 
virtuală, s-ar putea ca la un moment dat 
să consideram ca este redundant să 
vorbim în mod particular despre 
„infracţionalitatea informatică”, pur şi 
simplu pentru că foarte multe infracţiuni 
vor fi migrat pe internei. Cu siguranţă, 
internetul este cel mai bun prieten al 
naţiunii ostile şi al gangsterilor lacomi 
deopotrivă. Cu toate acestea, merită să 
zăbovim pentru o vreme asupra 
modalităţilor specifice în care statele 
utilizează noile capacităţi ale internetului. 

Uneori, chiar statele desfăşoară 
activităţi asociate cel mai adesea cu 
infractorii  cibernetici obisnuiti. Biroul 
General de Recunoaştere din Coreea de 
Nord, de exemplu, a fost implicat într-o 
serie de jafuri online, astfel încât, în 
2019, un raport al Consiliului de 
Securitate al ONU a estimat că hackerii 
acestuia au furat aproximativ 571 de 
milioane de dolari în doar 20 de luni de 
activitate. Bilanţul infracţiunilor puse pe 
seama  Phenianului este impresionant: 
furtul a 81 de milioane de dolari din 
contul Bâncii Centrale a Bangladeshului 


din Rezerva Federală din New York în 
2016; 13,5 milioane de dolari din contul 
băncii Cosmos a Indiei, în 2018; 10 
milioane de dolari din reţeaua de 
bancomate a Bancii Statului Chile. Pentru 
o tară care pluteşte la limita înfometării, 
astfel de atacuri sunt o modalitate 
valoroasă şi viabilă de a strânge fonduri - 
dând cu tifla lumii exterioare ostile. 
Alteori, statele îi recrutează pe hackeri. 
Pe măsură ce diversele agenţii de 
informaţii şi de securitate concurente au 
început să aprecieze valoarea 
operaţiunilor cibernetice, Serviciul de 
Informaţii Externe al Ministerului de 
Externe (SVR) şi 
Serviciile de Informaţii Militare (GRU) au 
acceptat calea convenţională, angajând 
tineri absolvenți de informatică şi 
dezvoltându-le capacităţile cibernetice. 
Serviciul Federal de Securitate (FSB) - 
vechiul loc de muncă al lui Vladimir 
Puțin, mai arogant şi mai puţin constrâns 
de reguli şi tradiţii - a crezut că o poate 
lua pe scurtătură. Avea de mult timp 
legături strânse cu lumea hackerilor. 
Acestea iau stimulat pe „hackerii 
patrioţi”, atunci când Moscova şi-a dorit 
atacuri masive împotriva unor ţinte ca 
Estonia în 2007 (din cauza unei dispute 
legate de eliminarea monumentelor 
ruseşti), Georgia în 2008 (în timpul 


scurtului război ruso-georgian) şi Ucraina 
din 2014 (în paralel cu intervenţia 
politico-militară). Mulţi au fost sincer 
încântați să-şi ajute ţara, iar altora li s-a 
oferit în esenţă posibilitatea de a alege 
între participare şi închisoare. 

FSB a mers mai departe şi le-a oferit un 
loc de muncă unor hackeri în cadrul ŢIB, 
Centrul pentru Securitatea Informaţiilor, 
tot ca o alternativă la închisoare. Era o 
ofertă pe care nu o puteau refuza. Totuşi, 
nu este surprinzător câ mulţi dintre ei nu 
sau metamorfozat brusc în drone loiale 
ale statului doar pentru că li s-a dat o 
identitate militară şi un grad. Ceea ce 
FSB a considerat a fi o modalitate abilă 
de a dobândi un avantaj în faţa rivalilor 
sâi şi de a valorifica talentele hackerilor a 
dus de fapt la situaţia în care infractorii 
au obţinut posibilitatea de a-şi comite 
infracțiunile cu sprijinul deplin al statului 
sau pentru a pune bețe în roate vechilor 
tovarăşi. De exemplu, maiorul Dmitri 
Dokuceaiev, care, în calitate de hacker, a 
purtat numele de „Forb”, a fost acuzat de 
FBI că i-a angajat pe cei trei hackeri care 
au furat datele a jumătate de milion de 
utilizatori Yahoo in 2014: pe el îl 
interesau informaţiile, iar hackerii puteau 
apoi să vândă restul. 

Cu toate acestea, tentaţia de a folosi 
acest acces în propriile scopuri a părut 


irezistibilă. Se poate spune că acesta a 
fost principalul motiv pentru care 
devenisera hackeri. Destul de jenant, la 
sfârşitul anului 2016, FSB a fost nevoit 
să-l aresteze pe Dokuceaiev, împreună cu 
directorul adjunct al  ȚIB, Serghei 
Mihailov. Aceştia au fost în cele din urmă 
condamnaţi pentru acuzații de trădare, 
dar se pare ca au fost, de asemenea, 
implicați într-o serie de operațiuni penale. 
Nu în ultimul rând, aceştia aveau legāturā 
cu Anonymous Internațional, un grup de 
hackeri cunoscut pentru scurgeri de 
documente guvernamentale ruseşti şi 
informaţii jenante despre înalţi demnitari, 
uneori pentru bani, alteori din răâutate, 
postându-le pe blogul lor, Șaltai Boltai 
(„Humpty Dumpty”). 

Desigur, aceasta nu este doar o 
problemă rusească. Atât hackerii chinezi, 
cât şi cei nord-coreeni angajaţi de stat 
lucrează la negru pentru câştigul lor 
personal. De exemplu, grupul de hackeri 
cunoscut în Occident sub numele de 
Advanced Persistent Threat (APT) 17 este 
condus de biroul din Jinan al Ministerului 
Securităţii Statului din China, dar 
instrumentele şi stilul de operare s-au 
dovedit a fi identice cu cele ale grupului 
hackerilor din APT 41, o echipă implicată 
în hackingul privat şi care pot fi chiar 
angajaţi. în mod grăitor, membrii APT 41 


şi cei ai API 17 nu par sā opereze 
niciodată în acelaşi timp, ceea ce 
confirmă banuiala că sunt aceiaşi: 
operatori guvernamentali care utilizează 
după orele de program instrumentele 
avansate pe care le au la dispoziţie 
pentru a se îmbogăţi. 

Oricum ar fi, estomparea graniţelor 
dintre reţelele de stat legale şi reţelele 
ilegale, între infracţionalitate şi 
statalitate, este vizibilă cel mai mult pe 
tărâmurile necontrolate şi în schimbare 
rapidă ale spaţiului cibernetic. Acestea 
reprezintă noi oportunităţi, uneori 
infracţiuni cu totul noi. lronia este că 
cealaltă oportunitate specială pentru 
state de a recurge la gangsteri ca 
instrument de război ascuns este - dacă 
excludem smulgerea unui măr din Pomul 
Cunoaşterii - cea mai veche fărădelege: 
asasinatul. 


Asasinat S.R.L. 


Rojava este o regiune din nordul Siriei, 
a carei majoritate kurdă s-a ridicat 
împotriva regimului brutal al lui Bashar 
al-Assad, dar care s-a opus în egală 
măsură atât jihadiştilor din Statul Islamic, 
cât şi guvernului turc vecin, care de 
generaţii întregi îi asupreşte pe kurzii de 
pe teritoriul său. Au sperat ca, în mijlocul 
haosului Razboiului Civil Sirian, să-şi 


poată forma propria structură politică 
independentă sau, cel puţin, să obţină un 
teritoriu autonom. în octombrie 2019, 
Hevrin Khalaf, secretara generală a 
partidului kurd Viitorul Siriei, mergea cu 
maşina împreună cu alte două persoane 
pe autostrada M4, când câţiva bărbaţi 
înarmaţi au oprit maşina şi au tras-o afară 
din ea. A fost executată pe marginea 
drumului, iar corpul ei ciuruit de gloanţe 
a fost filmat cu un telefon şi pus pe 
internet. 

Aceasta s-a întâmplat la câteva zile 
după ce armata turcă îşi lansase ofensiva 
în nordul Siriei, hotărâtă să pună capăt cu 
fermitate oricărei perspective a unui stat 
kurd sirian. Crima a fost ţintită clar, nu a 
fost un act de violenţă întâmplător. 
Familia ei, partidul Viitorul Siriei şi 
organismele internaţionale pentru 
drepturile omului suspecteaza cā a fost 
comisă de Ahrar al-Sharqiya, o miliţie 
islamistă înarmată şi finanțată de Ankara. 
După cum a precizat Amnesty 
International, Turcia „externalizează 
crimele de război unor grupuri armate”. 

Există întotdeauna momente când 
statele vor să ucidă - şi chiar simt nevoia 
să ucidă. îşi pot folosi propriii agenţi, dar 
acest lucru presupune tot felul de riscuri, 
mai ales in societatea modernă, 
suprasaturată de mijloace de 


supraveghere, în care fiecare 
smartphone, fiecare cameră de 
supraveghere, fiecare zbor computerizat 
sau înregistrare la un hotel poate genera 
o pistă. Atunci când Tau ademenit pe 
jurnalistul disident famal Khashoggi la 
consulatul din Istanbul pentru a-l ucide, 
cei 15 membri ai echipei de la Direcţia 
Generală de Informaţii din Arabia Saudită 
nu aveau nici cea mai 


mică idee că erau înregistraţi şi că acest 
lucru va deveni un scandal internaţional. 
în 2018, când au încercat să-l otrăvească 
pe fostul spion Serghei Skripal, cei doi 
ofiţeri GRU nu aveau nici cea mai mică 
idee că vor fi identificaţi atât de repede 
sau că acest lucru va declanşa un val 
internaţional de expulzări care va viza 
153 de agenţi şi diplomaţi ruşi din 27 de 
țari. 

Şi asasinatele au devenit prea greu de 
ascuns, prea provocatoare pentru a fi 
ignorate. (Şi nu toată lumea se poate baza 
pe drone pentru a-i ucide pe cei pe care 
ar vrea să-i ştie morti sau eliminaţi din 


acţiune.) Dar statul poate apela la 
profesioniştii din domeniul crimei atunci 
când vrea să ajungă şi să lovească pe 
cineva. în întreaga Europă au fost ucişi 
mai mulţi ceceni care fie luptaseră 
împotriva Moscovei în cele două războaie 


de independenţă eşuate, fie furnizaseră 
rebelilor fonduri Şi sprijin. De 
nenumărate ori, ucigaşii s-au dovedit a fi 
gangsteri angajaţi pentru aceste misiuni. 
De exemplu, hoţii de maşini neonazişti 
din Moscova, care s-au dus în 2011 în 
Turcia doar pentru a împuşca trei ceceni 
şi apoi s-au întors acasă. Sau ucigaşul 
plătit cautat de poliţie - al cărui cazier 
penal fusese şters în mod misterios -, 
care în 2019 s-a dus la un cecen din 
Berlin şi l-a împuşcat de două ori în cap. 
Toată lumea presupune că mâna 
Moscovei a apăsat pe trăâăgaci, dar de 
dovedit este mult mai greu. 

Ruşii sunt deosebit de dispuşi şi 
capabili să folosească gangsteri ca agenţi, 
dar nu sunt singurii, mai ales dacă largim 
aria de acţiune şi includem pe lângă 
crimă folosirea violenţei şi intimidării. în 
1997, după ce a recâştigat controlul 
asupra Hong Kong-ului, China a încurajat 
în mod special Triadele să rămână pe loc, 
spunând că „Iriadele patriotice” nu aveau 
de ce să se teamă. Dar, în mod clar, a 
existat un quid pro quo şi, începând din 
2014, protestatarii împotriva Beijingului 
au fost atacați de bande de huligani care 
au dat dovadă de şi mai puţină reţinere 
decât poliţia. Acest lucru nu se limitează 
nici la Hong Kong: Partidul Promovaării 
Unificării Chinei din Taiwan a fost fondat 


de un fost lider al triadei Bambusul Unit, 
care a petrecut mult timp pe continent. 
Acesta organizează în mod regulat 
proteste violente, nu în ultimul rând 
pentru a destabiliza tara şi pentru a-i 
submina instituţiile Şi 


viabilitatea democratică. 
Războiul expediționar, în stilul Naşului 


Contează cu adevărat acest tip de 
operaţiuni în marea schemă a lucrurilor? 
Deşi infractorii, precum hackerul care a 
făcut să se prâbuşească Liberia, pot juca 
un rol în tipul de anarhie transformată în 
armă pe care o discutăm în Capitolul 11, 
în general, ei nu vor dobori o tară şi nici 
nu vor forţa O schimbare de 


180 de grade a politicii, deşi pot submina 
sancţiunile. Impactul real al transformării 
infractionalitătii în armă este mult mai 
subtil. Acesta 


reprezintă un  multiplicator cu forţă 
substanţială pentru alte mijloace agresive 
de coerciţie şi persuasiune, care pot fi - şi 
sunt folosite - cu scopul de a strânge 
fonduri din „conturile negre” pentru a 
sprijini  subversiunea politica. Sunt 
capabili să-i reducă la tăcere pe cei care 
denunţă lipsa de integritate şi pe criticii 
supărători. Piratează informaţii 
compromiţătoare pe care le pot exploata 


spionii dumneavoastră. în ultimă instanţă, 
aşa cum au demonstrat americanii de ieri 
în Sicilia şi rusii de 

„ „astăzi în Ucraina, statele ostile se 

pot folosi chiar şi de crima organizată 


pentru a-şi netezi calea spre . 
operaţiuni militare mai convenţionale. 


în al doilea rând, ele erodează resursele 
politice şi economice ale unui stat-ţintă. 
Dacă vă trec graniţele contrabandiştii 
fară să fie pedepsiţi, dacă hackerii par 
capabili să se joace cu sistemele voastre 
critice fără probleme, dacă bandele se 
luptă şi se ucid pe străzile voastre fără 
jenă, atunci care mai este credibilitatea 
statului şi care este probabilitatea ca 
oamenii să înceapă să caute soluţii 
alternative şi radicale la problemele lor? 
Retorica dură faţă de criminalitate a 
facilitat ascensiunea populiştilor 
autoritari corupți, de la Rodrigo Duterte 
în Filipine (care a jurat „să umple Golful 
Manila cu cadavrele infractorilor”) la Jair 
Bolsonaro în Brazilia (care a afirmat că 
„un poliţist care nu ucide nu este 
poliţist”), mulţi dintre ei adoptând aşa- 
numita abordare „plăteşte ca să joci”, 
prin care ţările şi companiile strâine pot 
să încalce legile locale şi să modeleze 
politica, dacă în felul acesta au de profitat 
persoanele potrivite. Alteori, necesitatea 
de a lupta împotriva criminalităţii poate 
chiar să expună o ţară la şantaj. De 


exemplu, în regiunea Karen din 
Myanmar, de mult timp teatrul unui 
conflict violent între separatişti şi forţele 
guvernamentale, au apărut tot felul de 
afaceri infracţionale, precum cazinouri 
ilegale şi zone industriale, în mare parte 
legate de Triadele forţate să plece din 
Cambodgia. Problema a  câpâtat o 
asemenea amploare, încât Myanmar a 
trebuit să apeleze la ajutorul Chinei 
pentru rezolvarea acesteia, consolidând 
astfel şi mai mult dependenţa faţă de 
vecinul său din nord. 

în general, infracţiunea costă. în 2019, 
Agenţia Naţională Britanică pentru 
Combaterea Infracţionalităţii a estimat ca 
infracțiunile grave şi organizate au costat 
țara cel puţin 37 de miliarde de lire 
sterline pe an: aproape cam tot atât cât 
bugetul total al apărării din Regatul Unit. 
Dacă sunteţi nevoiţi sa redirecţionaţi 
resurse pentru patrulele vamale şi 
centrele de tratare a drogaţilor, pentru 
programele de restituire a fraudei şi de 
restructurare a poliţiei, atunci acei bani 
nu pot fi cheltuiţi pe armată, pe ajutor 
extern sau pe alte instrumente de 
proiecţie a puterii. Vorbind de proiecția 
puterii, statele pot folosi lumea interlopă 
pentru a ocoli şi submina sancţiunile şi 
alte tipuri de instrumente folosite adesea 
pentru a încerca să limiteze acţiunile 


regimurilor agresive sau transgresive. 
Mai mult chiar, penetrarea economică 
descrisă în capitolele anterioare se 
realizează adesea impreună cu sau în 
colaborare cu infractorii. Operaţiunea 
Sidewinder a fost o investigaţie comună a 
Poliţiei Regale Canadiene Călare şi a 
Serviciului Canadian de Securitate şi 
Informaţii, care a vizat achiziţionarea 
strategică de întreprinderi şi proprietăţi 
de câtre triadele chineze legate de 
agenţiile de informaţii ale Beijingului. Pe 
această bază, s-a ajuns la concluzia că 
„China rămâne una dintre cele mai mari 
ameninţări actuale la adresa securităţii 
naţionale a Canadei şi a industriei... ; 


canadiene”. Poate că acest lucru nu este 
un şoc; mai alarmant ar putea fi faptul că 
raportul datează din 1997 şi că acesta a 
fost suprimat, apărând mai târziu în 
formă mult diluatăa. Ottawa părea chiar şi 
atunci reticentă să recunoască existenţa 
unei „legături între gangsteri şi spioni” şi 
să supere Beijingul. Dar acelaşi tipar a 
apărut de fiecare dată de atunci, din 
Australia până în Zimbabwe. Ruşii pot 
strânge informaţii folosind „plevuşcă”, 
dar spionii şi influencerii ascunşi ai 
Chinei câlăresc pe rechinii din tara lor. 


Politia înseamnă securizare 


Relaţia dintre infractionalitate şi stat a 
fost 

întotdeauna complexă. Nu este vorba 
doar de câţiva gangsteri care sunt folosiţi 
pentru intimidare sau pentru obţinerea de 
informaţii. La fel cum procesele de creare 
a statului din epocile medievale târzii şi 
renascentiste s-au inspirat din tacticile 
crimei organizate - aşa cum observa 
Charles Tilly -, la fel şi astăzi graniţele 
dintre state şi bande au devenit mai 
permeabile decât suntem dispuşi să 
recunoaştem. Piraţii din statul federat 
somalez 


Puntland s-au reinventăât ca vânători de 
pirați atunci când au încheiat un acord 
convenabil cu comunitatea internaţională, 
iar în acest proces şi-au format propriul 
stat de facto. E drept că acesta încă nu 
are recunoaştere oficială, dar are propria 
marină, steag, canal de televiziune şi 
aeroport. Porțiunea separatistă din 
Moldova care se numeşte Republica 
Moldovenească Nistreană a fost creată, 
de asemenea, în anii '90 ca o afacere 
comună între  gangsterii locali şi 
imperialiştii ruşi. Războiul în 

curs de desfāşurare din sud-estul 
Ucrainei isi | 
datorează o parte din longevitate modului 
în care „republicile populare” sunt 
conduse de interesele baronilor 
războiului şi ale contrabandiştilor, care îsi 


declară loialitatea faţă de Moscova, dar 
fac adesea bani chiar pe seama acesteia. 
Dacă graniţele dintre infracţionalitate şi 
statalitate au devenit mai înceţoşate ca 
oricând, atunci trebuie să o tratăm şi pe 
prima cu aceeaşi seriozitate ca şi pe cea 
de-a doua. La urma urmelor, lumea 
interlopă este adesea definită de 
toleranţele „lumii de sus”. După 11 
septembrie 2001, de exemplu, 
necesitatea de a combate Al-Qaeda a dus 
la o campanie de succes condusă de SUA 
împotriva finanţării terorismului. Rețelele 
care transportau şi spālau „banii negri” 
au înţeles că era periculos şi costisitor să 
gestioneze fonduri jihadiste şi fie au 
refuzat, fie au mărit preţurile până la 
niveluri împovărătoare. (Al-Qaeda a fost 
uneori nevoită să apeleze la curieri care 
transportau valize cu diamante şi 
bancnote - mulţi dintre aceştia au profitat 
de ocazie şi au dispărut, incepând apoi o 
viaţă nouă bine finanțată.) Cu toate 
acestea, de atunci, noi nu am reuşit să 
învăţăm 
lecţiile de mai mare amploare. Nu am 
anihilat canalele şi brokerii care transferă 
şi spală bani în toată lumea pentru 
infractori, cleptocraţi, miliardari 
individuali şi corporaţii care se sustrag de 
la plata taxelor şi a impozitelor; i-am 
convins doar să nu facă afaceri cu un 


anumit client foarte exact definit. 

De asemenea, cu toate că statele afirmă 
cu toată tăria că infracţionalitatea este şi 
o problemă de securitate, în general acest 
lucru nu se manifestă în 
practică. Şi nu este nimic de mirare: 
poliţiştii şi ofiţerii de securitate lucrează 
în moduri diferite şi au obiective diferite. 
Politia urmăreşte să menţină - x. g 
liniştea şi ordinea pe strazi şi se bazează 
pe cazurile câştigate cu probe prezentate 
în fața instanței. Dar spionii sunt mai 
interesaţi de perturbarea activităţilor, de 
„intoarcerea” informatorilor, de 
furnizarea de informaţii false, acordând 
prioritate statului în detrimentul 
securităţii publice. 

Şi aşa şi trebuie să fie. Dacă agenţiile 
de securitate ar trebui să se bazeze 
întotdeauna pe surse pe care le pot 
prezenta în instanţă, ar fi frânate în 
activitatea lor; dacă le dam poliţiştilor 
posibilitatea de a nu prezenta dovezile în 
instanţă, suntem pe cale să devenim un 
stat polițienesc. Cu toate acestea, trebuie 
să existe o concentrare serioasă şi 
susținută 


asupra acelor infracţiuni şi infractori care 
par să faciliteze o ingerinţă strâină 
malignă. La urma urmelor, resursele 
reprezintă adesea o constrângere în 
activitatea  poliţieneascâ. Forțele de 


poliţie care operează cu bugete limitate şi 
de la care avem aşteptări sociale şi 
politice nerealiste vor acorda prioritate 
operaţiunilor pe strazi şi cazurilor 
susceptibile de a duce la o condamnare 
rapidă şi de succes. Criminalitatea 
organizată gravă, traficanţii de bani 
cleptocraţi, bandele care au legături cu 
agenţiile de informaţii - toate acestea 
sunt ţinte dificile, cu un grad considerabil 
de securitate operaţională şi capabile să 
angajeze cei mai buni avocaţi şi lobbişti 
pentru a-i apăra. 

Pentru a le face faţă, poliţia ar putea 
avea nevoie de legi noi sau mai bune - 
mai ales când este vorba de „bani negri” 
dar, în general, are nevoie atât de 
resursele necesare pentru a-şi face 
treaba, cât şi de spaţiul indispensabil 
pentru a o face. Investigaţiile de acest 
gen sunt adesea de lungă durată şi 
costisitoare, şi este greu de obţinut o 
condamnare. Poliţia şi procurorii trebuie 
să aibă voie să eşueze - în limite 
rezonabile - pentru a nu se ajunge la o 
obsesie brutală privitoare la numarul de 
condamnări, care să-i facă pe poliţişti să 
evite cazurile dificile. 

în plus, statele trebuie să fie dispuse să- 
şi respecte promisiunile lor virtuoase de a 
combate corupţia în întreaga lume, chiar 
şi atunci când lupta devine 


dezavantajoasă din punct de vedere 
economic sau delicată în plan politic. în 
Balcani, de exemplu, Uniunea Europeană 
predică transparenţa, dar îi tolerează 
încântată de mult timp, ba chiar îi 
încurajează pe aşa-numiţii lideri 
„stabilocraţi”, care vorbesc corect şi 
democratic, dar guvernează regimuri 
semiautoritare şi scheme cleptocratice 
care îi imbogăţesc pe ei înşişi şi pe 
susţinătorii lor. Oportunităţile politice pe 
termen scurt prevalează mereu în fata 
unei voințe autentice a Bruxelles-ului de a 
dedica voinţă şi resurse pentru a-şi pune 
în practică vorbele frumoase. Aceasta 
înseamnă promovarea unor mijloace de 
informare în masă cu adevărat 
independente şi impunerea de sancţiuni 
pentru regimurile care le suprima. 
înseamnă că trebuie să se acorde un 
ajutor serios şi susţinut pentru poliţia 
locală, sistemul judiciar şi organismele de 
supraveghere. înseamnă să se exercite o 
presiune directă asupra cleptocraţilor şi a 
libertăţii acestora de a face operaţiuni 
bancare, de a cheltui, de a-şi petrece 
vacantele şi de a investi în străinătate. 
Mai presus de toate, înseamnă voinţa de a 
accepta faptul ca, pe termen scurt, 
cleptocraţii nu vor fi mulţumiţi. Este 
foarte posibil ca aceştia să se îndrepte 
câtre alţi patroni, state pentru care 


corupţia este un avantaj, nu o problemă. 
Aşa să fie. Trebuie să existe încrederea 
că, pe termen lung, aceştia - sau, mai 
probabil, succesorii lor politici - vor dori 
să reintre în graţii, precum şi înţelegerea 
faptului că aceasta nu va fi o luptă nici 
rapidă, nici uşoară. 

în timp ce infracţiunea este un 
instrument din ce în ce mai util al statelor 
ostile, infractorii sunt pragmatici. 
Măsurile de creştere a riscurilor şi a 
costurilor unei astfel de colaborări sunt 
cele mai bune raspunsuri şi au 
demonstrat deja - aşa cum a descoperit 
Al-Qaeda - ca funcţionează. Nu vom 
elimina, din păcate, niciodată 
infracţionalitatea, dar putem cel puţin să 
definim parametrii unui „gangsterism 
acceptabil”. 


Vreţi să stiti mai mult? 


Colecţia editată de Letizia Paoli, The 
Oxford Handbook of Organized Crime, 
OUP, 2014, nu este ieftină, dar acoperă 
tot domeniul, la fel ca şi cartea lui Misha 
Glenny, care poate constitui o lectură 
captivantă: McMafia Seriously Organised, 
Vintage, 2017. Există multe cărţi 
excelente despre  infracţionalitate şi 
relaţia acesteia cu statul, printre care şi 
Hidden Power: The Strategic Logic o] 
Organised Crime, Hurst, 2016, de James 


Cockayne, una dintre cele mai bune şi 
mai recente. Pentru o perspectivă 
antropologica fascinantă, a se vedea 
Global Outlaws de Carolyn Nordstrom, 
University of California Press, 2007. 
Cartea Shopping for Bombs, Hurst, 2006, 
a lui Gordon Corera este o lectură bună 
despre AQ Khan, iar în lucrarea mea Vori: 
Hoţi şi asasini. Supermafia rusă, Editura 
Corint, 2022, examinez mai mult felul în 
care recurge Moscova la infractori în 
străinătate. 


Partea a Ill-a 


RĂZBOIUL ESTE PRETUTINDENI 
ÎN JURUL NOSTRU 


Capitolul 7 
Viata 


Cele patru camioane greu incărcate au 
intrat pe pod cu o mulțime de 
protestatari în spatele şi în jurul lor. La 
capătul celălalt, mai multe sute de 
polițiști şi trupe de securitate ridicau 
bastoane şi lansatoare de grenade. Nu au 
lăsat camioanele să treaca. Protestatarii 
au inceput să scandeze şi să huiduie, 
împingând scuturile de plastic 
antirevoltă, încercând să-şi facă loc prin 
falangă. Au început să zboare pietre, 
cārora le-au rāspuns proiectilele de gaze 
lacrimogene şi bastoanele de cauciuc. 
Confruntarea sa transformat în încăierare 
şi, dintr-o data, unul dintre camioane a 
luat foc, apoi şi al doilea. Protestatarii au 
afirmat ca forțele guvernamentale le-au 
dat foc in mod deliberat, dar 
înregistrările camerelor de luat vederi au 
arătat mai târziu că acestea fuseseră 
lovite de un cocktail Molotov aruncat 
greşit de unul dintre protestatari. Acesta 
era podul Francisco de Paula Santander 
dintre Columbia şi Venezuela, in ziua de 
23 februarie 2019. Şi ce se afla în aceste 


camioane pe care forțele de securitate le 
împiedicau cu atâta inverşunare să intre 
in ţară? Propagandă antiguvernamentală ? 
Arme de foc? Nu, alimente şi 
medicamente pentru o țară care suferă de 
mari lipsuri şi de hiperinilaţie. 


Ajutorul este rareori un fruct pur al 
altruismului. Preşedintele venezuelean 
recent reales, Nicolás Maduro, a 
guvernat o perioadă de administrare 
defectuoasă, de corupţie şi dependenţă 
nechibzuită faţă de exporturile de petrol. 
Ţara care până nu demult, în 2001, fusese 
cea mai bogată din America de Sud, se 
prăbuşea în haos. Inflaţia ajunsese la cote 
stratosferice în decursul unui singur an, 
crescând de la 9% la nivelul de la 
începutul anului 2018, la 10 milioane de 
procente. Unul din zece venezueleni, de 
la fermieri saraci la tineri tehnocraţi 
străluciți, a fugit din ţară. Crima 
organizată, care lucrează adesea mână în 
mână cu oficialii corupți, s-a dezlănţuit: 
rata crimelor era aproximativ dublă faţă 
de cea din Columbia, chiar şi în perioada 
de apogeu a războiului nedeclarat al 
Bogotei împotriva narcoteroristilor. 

lritate de mult timp de retorica 
incendiară şi de politicile hazardate de 
stânga ale lui Maduro şi ale ocrotitorului 
şi predecesorului său, Hugo Châvez, SUA 


şi-au schimbat atitudinea şi au început să 
acorde sprijin liderului opoziţiei, Juan 
Guaido. Acesta a candidat la alegerile 
prezidenţiale din partea partidului social- 
democrat Voința Populară şi - pe bună 
dreptate - a denunţat votul ca fiind 
fraudat. în ianuarie 2019, cu o lună 
înainte de proteste, Guaido declarase că 
va prelua puterea ca preşedinte interimar 
în calitatea sa de preşedinte al Adunării 
Naţionale. Din punct de vedere 
constituţional, acest lucru ar fi putut fi 
legal, dar, practic, a fost un eşec. în ciuda 
afirmațiilor sale câ majoritatea forţelor de 
securitate îl vor susţine şi cu toate că a 
fost recunoscut rapid de SUA, Canada şi 
multe ţări din America Latină şi din 
Europa, Guaido nu a putut sa-l răstoarne 
de la putere pe Maduro şi i s-a interzis să 
părăsească ţara. 

Mai târziu, în mai 2020, avea să aibă loc 
o incursiune militară eşuată sau mai 
degrabă o farsă, când doi mercenari 
americani şi o echipă de 60 de rebeli 
venezueleni au lansat o încercare 
nebuneasca de a ocupa aeroportul, de a-l 
captura pe Maduro şi de a răsturna tot 
regimul. Nu este deloc surprinzător că 
aceştia au fost în curând arestați de 
forțele 


guvernament Deşi fostul consilier pentru 
securitate naţională, John 


Bolton, a afirmat ca 

Donald Trump a spus că ar fi „cool” să 
invadeze Venezuela, în practică, 
Washingtonul era foarte conştient de 
riscurile unei confruntări directe cu un. 
regim care alinia peste 120 000 de soldaţi 
şi paramilitari şi avea capacitatea de a 
folosi apărarea națiunii împotriva 
„yankeilor” ca potenţial instrument de 
mobilizare a legitimităţii publice. 

în schimb, au căutat o cale să o 
submineze. 

Situaţia umanitară era, fără îndoială, 
dezastruoasă. Guaido, probabil motivat 
de o compasiune autentică, dar şi de un 
calcul politic, a subliniat în mod special 
necesitatea de a răspunde nevoilor 
imediate ale venezuelenilor obişnuiţi. El a 
făcut apel la ajutor. în mod similar, deşi 
motivate nu numai de raţiuni de stat, 
multe dintre ţările care au raspuns - 
inclusiv SUA, unde conducerea acţiunii 
de ajutorare a fost preluată de Bolton, nu 
de oficialități - au vazut acest lucru şi ca 
pe o modalitate de a-l susţine pe 

Guaido şi de a scoate în evidentă 
eşecurile regimului. Drept răspuns, 
Maduro a preferat să-şi taie singur craca 
de sub picioare, decât să accepte săi fie 
lezat orgoliul, afirmând sfidător că „vor 
să ne trateze ca pe nişte cerşetori... Aici 
nu există nicio criză umanitară”. A 


continuat să susţină în mod neverosimil 
că „Venezuela nu este o ţară a foametei. 
Dispune de un nivel nutritiv ridicat şi 
acces la hrană”, deşi cercetătorii aflaseră 
că 80% din populaţie era afectată de 
insecuritate alimentară. De aici şi scenele 
tragic de ridicole de pe podul de la 
Francisco de Paula Santander, repetate şi 
în alte puncte de trecere a frontierei, ba 
chiar şi pe mare, unde o navă din Puerto 
Rico a încercat să livreze ajutoare, dar a 
fost respinsă de marina venezueleană sub 
ameninţarea că se va trage asupra ei. 

O tragedie pentru venezuelenii 
obişnuiţi, cărora le erau destinate 
ajutoarele, dar o victorie cinică pentru 
duşmanii lui Maduro, indiferent cum s-ar 
fi rezolvat conflictul. Dacă ajutorul ar fi 
fost acordat, acesta l-ar fi umilit pe 
Maduro. Dar spectacolul grotesc al 
paramilitarilor care au respins cu forţa 
convoaiele a devenit un simbol puternic 
de delegitimare a regimului atât în ţară, 
cât şi în străinătate. Deşi atât China, cât 
şi Rusia l-au sprijinit conştiincios pe 
Maduro, chiar şi Moscova a fost în mod 
clar stânjenită de această situaţie. 


Război împotriva poporului 


Războiul este iad, iar modalităţile în 
care este purtat sunt adesea infernale. 
înfometarea inamicului a fost o practică 


uzuală a conflictelor de-a lungul istoriei. 
Chiar şi mai rău, răspândirea deliberată a 
bolilor a fost o tactică perfida folosită de 
combatanți din întreaga lume, de la 
cadavrele victimelor ciumei pe care 
mongolii le-au catapultat în oraşele 
asediate în secolul al XIII-lea, până la 
paturile pline de variolă dăruite nativilor 
americani la Fort Pitt în secolul al XVIII- 
lea. în Renaştere, apropierea dintre oraşe 
şi comerţul regulat au facut ca astfel de 
strategii să fie sinucigaşe (microbii nu 
respectă graniţele), iar în locul lor s-a 
recurs la jefuirea oraşelor pentru a se 
obţine o pradă sau, mai indirect, pentru a 
viza baza agrară a rivalului. 

în fond, oraşele se dezvoltaseră tocmai 
datorită creşterii randamentului culturilor 
agricole, ceea ce a permis creşterea 
populaţiei care lucra în comerţ şi în 
industrie, nu în agricultură. Pe scurt, 
erau oameni care se bazau pe alţi oameni 
pentru a-şi asigura hrana. Când 
comandantul mercenar englez sir John 
Hawkwood şi-a lansat Marele Raid asupra 
Toscanei în vara anului 1375, a văzut că 
ameninţarea cu colapsul agrar era o armă 
puternică impotriva oraşelor care 
depindeau de zonele rurale din jur. Acest 
lucru, şi nu asaltul direct, i-a oferit o 
modalitate de a obliga oraşele să 
plătească o răscumpărare. Rezistenţa 


Pisei l-a determinat să înceapă să 
răpească ţărani şi, mai ales, să confişte 
vite. Pisa a capitulat, plătind 30 500 de 
florini - de peste trei ori mai mult decât 
capitalizarea iniţială a Bâncii Medici - ca 
să fie lăsată în pace. Astfel de raiduri au 
devenit o caracteristica obişnuită a 
războiului din Renaştere, lovind nu în 
cap, ci în stomac. 

Dar, de obicei, acest lucru se întâmpla 
în contextul unor operaţii militare. Astăzi, 
într-o epocă în care armele biologice de 
distrugere în masă sunt pe bună dreptate 
interzise şi evitate, răspândirea foametei 
şi a bolilor a fost înlocuită de controlul 
selectiv al remediilor acestora. Ajutoare, 
apă, medicamente: toate aceste ajutoare 
umanitare au fost - nu întotdeauna, dar 
se poate spune că din ce în ce mai mult - 
transformate în arme pentru a 
ingenunchea duşmanii şi a discredita 
regimurile, la fel cum migranţii devin 
arme în conflictele politice nedeclarate. 
Pe măsură ce ne apropiem de o epocă în 
care chiar şi controlul asupra vremii (şi, 
prin urmare, asupra randamentului 
culturilor agricole) devine o practică, 
umanitarismul a devenit un potenţial 
instrument de manipulare a statului şi, 
uneori, de război sub acoperire. 


Un mic ajutor pentru prietenii mei 


Planul Marshall, numit oficial Planul de 
Redresare Europeană, a fost, fară 
îndoială, cel mai impresionant şi mai 
reuşit proiect de ajutorare din istorie. 
între 1948 şi 1951, SUA au cheltuit peste 
12 miliarde de dolari (aproximativ 130 de 
miliarde de dolari la valoarea din 2020) 
pentru reconstrucţia Europei distruse de 
cel de-Al Doilea Război Mondial. Din 
această sumă, 5% a mers câtre CIA 
pentru o serie de activităţi politice 
secrete şi operațiuni de influențare 
politică, precum înfiinţarea de fronturi 
anticomuniste şi finanţarea 


ziarelor care le susțineau. Cu toate 
acestea, este probabil corect să spunem 
că întregul Plan Marshall a fost în acelaşi 
timp un act de generozitate supremă, dar 
şi de manipulare cinică. A fost, în 
realitate, un ajutor condiţionat, menit să 
reconstruiască statele europene ca 
democraţii liberale capitaliste, motiv 
pentru care Stalin nu numai că l-a refuzat 
pentru URSS, dar a şi interzis țarilor 
recent cucerite din Europa Centrala din 
viitorul Pact de la Varşovia sa accepte 
aceastā generozitate. Efectul nu a fost 


doar O redresare economică 
spectaculoasă, ci şi o stabilizare politică a 
Europei Occidentale, stopând Şi 


inversând ascensiunea sentimentului 
procomunist şi susţinând regimurile care 


au văzut în America un aliat vital, precum 
şi un partener comercial. 

Ajutorul este deseori - unii ar spune 
aproape întotdeauna - un act politic. El 
reflectă valorile şi ipotezele donatorilor 
(cu privire la moralitatea cheltuirii 
banilor de dragul străinilor şi care sunt 
cauzele şi ţările care merită mai mult să 
fie ajutate) şi este adesea folosit ca 
pârghie pentru a obţine câştiguri politice 
în ţară şi în străinătate. Există un motiv 
pentru care loturile de alimente USAID 
sunt etichetate cu mândrie ca atare, în 
roşu, alb şi albastru, pentru ca să nu 
existe nicio îndoială în legătură cu faptul 
că donatorul generos este Unchiul Sam. 
(Şi, într-adevăr, de ce gangsterii japonezi 
din Yakuza au făcut atât de mare caz de 
furnizarea lor de ajutoare de urgenţă 
după cutremurul devastator în 1995 şi 
după tsunamiul în 2011: au vrut să li se 
recunoască pe deplin meritele pentru 
fapta lor bună.) în plus, bugetele pentru 
ajutor sunt adesea protejate şi extinse 
prin apeluri la interesul naţional. 

Ajutorul este prezentat ca un mijloc de 
prevenire a  influxurilor nedorite de 
migranţi (prin sprijinirea economiilor 
tarilor mai sārace pentru a evita 
foametea), de reducere a terorismului 
(prin sprijinirea statelor falimentare), de 
a câştiga noi piețe de desfacere (prin 


dezvoltarea cererii locale) sau de a lupta 
împotriva influențelor politice ostile. 

în 2020, când a anunţat că 
Departamentul pentru Dezvoltare 
Internaţională (DflD), cu bugetul sau de 
14 miliarde de lire sterline pentru ajutor, 
a fost trecut la Foreign Office, premierul 
britanic Boris Johnson a spus în mod 
explicit că face acest lucru pentru „a 
maximiza influenţa britanică”. în opinia 
sa, „de prea mult timp, ca să fim sinceri, 
ajutorul Marii Britanii pentru străinătate 
a fost tratat ca un fel de bancomat 
gigantic din cer, care poate fi folosit fara 
nicio referire la interesele britanice, la 
valorile pe care Marea Britanie doreşte să 
le exprime sau la priorităţile diplomatice, 
politice sau comerciale ale guvernului”. 
Ca exemplu, premierul a spus ca Marea 
Britanie a acordat „la fel de mult ajutor 
Zambiei ca şi Ucrainei, deşi aceasta din 
urmă este vitală pentru securitatea 
europeană. Dăm de 10 ori mai mult ajutor 
Tanzaniei decât acordăm celor şase ţări 
din Balcanii de Vest, care sunt extrem de 
vulnerabile la ingerinţele ruseşti”. 

A fost o declaraţie neobişnuit de 
sinceră, dar a reflectat o diviziune 
crucială între cei care vor ca ajutorul să 
ajungă la aceia care au cea mai mare 
nevoie de el şi cei care vor ca acesta să 
ajungă acolo unde statul donator are cea 


mai mare nevoie de el. în fond, PIB-ul pe 
cap de locuitor al Ucrainei este aproape 
dublu faţă de cel al Zambiei, dar aceasta 
este, în acelaşi timp, o ţară strategică şi 
care se confruntă cu presiunea rusă. 
Adevărul este că, în general, aceasta din 
urmă a dominat procesul, nu doar în 
Marea Britanie, ci în majoritatea ţărilor 
donatoare. 

Există diverşi indici care ar putea fi 
utilizaţi pentru a evalua care sunt cele 
mai sărace ţări din lume, insă prin 
combinarea ultimilor cinci din fiecare, 11 
țari par să fie - mai mult sau mai puţin 
consensual - în topul celor mai sărace: 
Burundi, Republica Centrafricană, 
Republica Democrată Congo, Eritreea, 
Liberia, Malawi, Niger, Somalia, Sudanul 
de Sud, Tadjikistan şi Uganda. în schimb, 
conform propriilor calcule ale Marii 
Britanii, primii cinci beneficiari ai 
ajutorului britanic sunt Bangladesh, 
Etiopia, Nigeria, Pakistan şi Siria. în ce 
priveşte SUA, norocoşii câştigători sunt 
Afganistan, Etiopia, Irak, Israel şi 
Iordania. Primii cinci pentru Germania - 
care în 2020 a anuntat că ţările care sunt 
„rezistente la reforme şi predispuse la 
corupţie şi la încălcări ale drepturilor 
omului vor pierde statutul prioritar 
pentru ajutor - sunt China (care are un 
PIB total de aproximativ patru ori mai 


mare decât al Germaniei şi o corupţie 
endemică), India, Columbia, Indonezia şi 
Siria. Şi putem merge mai departe, 
evidențiind o lipsă clară de legătură între 
fluxurile de ajutor şi nevoile practice. 
Ajutorul a fost întotdeauna şi va continua 
probabil să fie puternic dependent de 
politica de stat: securitate, geopolitică şi 
comerţ. Totuşi, acest lucru ar putea 
deveni din ce în ce mai evident, întrucât 
China îşi îmbină din ce 

în ce mai mult propriul program de ajutor 
în dezvoltare cu programul investiţiilor 
din cadrul iniţiativei „Noul Drum al 
Mătăsii”, SUA, sub conducerea lui Donald 
Trump, au susţinut o abordare pur 
tranzacţională a angajamentului 
internaţional, iar lumea postideologică 
este, de asemenea, din ce în ce mai 
competitivă. 


Strictul necesar 


Statele dau şi tot statele iau. Ajutorul 
extern, în valoare de aproximativ 170 de 
miliarde de dolari la nivel mondial, poate 
fi folosit de donatori ca un morcov (din 
alternativa „morcov/bâţ”) oferit ţărilor 
suficient de prietenoase, suficient de 
interesante sau suficient de înfricoşătoare 
ca să merite să fie ajutate. Cu toate 
acestea, potenţialii beneficiari 
concurează şi ei nu doar pentru o parte 


din acest ajutor, ci şi pentru a-i aţâţa pe 
donatori între ei, scoţându-şi la licitaţie 
loialitatea sau agendele în favoarea celui 
mai generos ofertant. în 1956, atunci 
când SUA au dat înapoi de la promisiunile 
de a finanța barajul de la Aswan din 
Egipt, sovieticii au sărit în ajutor, văzând 
o şansă de a câştiga un aliat important 
din punct de vedere strategic. Astăzi, ţări 
precum Pakistanul navighează cu 
abilitate între SUA şi China, iar în 2018, 
când Washingtonul a suspendat un ajutor 
de 1,3 miliarde de dolari, Beijingul a 
oferit în schimb împrumuturi şi investiţii 
suplimentare. Un studiu publicat în 2006 
de Ilyana Kuziemko şi Eric Werker în 
Journal of Political Economy, cu titlul 
„Cât valorează un loc în Consiliul de 
Securitate?”, a constatat chiar că ţările 
care ocupă locuri prin 


rotaţie în organul de conducere al ONU 
se puteau aştepta şi chiar aşteptau să 
primească mai mult ajutor, implicit în 
schimbul voturilor lor: în medie, 16 
milioane de dolari în plus pe an din 
partea SUA şi 45 de milioane de dolari în 
cazul în care erau în joc probleme-cheie. 
Şi invers, accesul la resursele 
fundamentale poate fi blocat, controlat şi 
restricţionat, pot deveni ostatice ale 
intereselor geopolitice. Să luăm în 


considerare una dintre nevoile umane 
fundamentale: apa. Mai ales în condiţiile 
în care schimbările climatice epuizează 
câteva dintre rezervele existente şi pun în 
pericol agricultura din regiunile mai 
calde, aceasta devine cu atât mai 
prețioasă şi, prin urmare, dobândeşte o 
valoare strategică. S-ar putea foarte bine 
să asistăm la „războaie ale apei” în viitor, 
dar între timp există multe posibilităţi de 
a transforma accesul la ea într-o armă. 
Astfel, barajul Kishanganga din India 
alimentează o hidrocentrală inaugurată în 
2018, dar în acelaşi timp deviază apa din 
râul Jhelum, care curge mai departe pe 
teritoriul  duşmanului ei permanent, 
Pakistanul. Acest lucru privează 
Pakistanul de aproximativ o treime din 
apa care curge în mod normal în Jhelum. 
Islamabadul a afirmat că acest lucru 
reprezintă o încălcare a unui tratat din 
1960 şi a reuşit să obţină o hotărâre 
internaţională, conform căreia India 
trebuia să coboare în mod substanţial 
înălţimea barajului. Totuşi, în momentul 
în care scriu această lucrare, Pakistanul 
susţine că India încalcă în continuare 
legea - şi între timp India generează într- 
adevăr energie pe cheltuiala Pakistanului. 
De asemenea, deşi Kievul nu a reuşit să 
împiedice Rusia să ocupe şi să anexeze 
Crimeea în 2014, peninsula depinde de 


apa din interiorul Ucrainei. Prin oprirea 
fluxului de apă din canalul Crimeei de 
Nord, Kievul i-a forţat pe locuitorii 
peninsulei să recurgă la apa din propriile 
lor fântâni şi rezervoare, care au început 
să sece în mod constant. Moscova a fost 
nevoită să depună eforturi şi să cheltuie 
bani pentru instalarea de conducte şi 
forarea mai multor puțuri, dar nivelul 
apelor subterane continuă sa scadă tot 
mai mult. în viitorul previzibil, Crimeea se 
va confrunta cu o penurie de apă pentru 
oameni şi agricultură deopotrivă. Este 
foarte posibil ca Moscova să fie nevoită să 
finanţeze proiecte costisitoare de 
desalinizare pentru a se putea folosi apa 
de mare. Este acesta un război? O 
infracțiune? Pur şi simplu un refuz de a 
subvenționa ocuparea peninsulei de câtre 
Moscova? Specificul acestui stil modern 
de competiție strategică se bazează 
tocmai pe faptul că este greu să i se 
aplice definiţii clare şi este uşor de 
contestat. Cel puţin până în prezent, în 
Crimeea nimeni nu moare de foame, iar 
sistemul de sanatate este intact şi 
funcţionează. 

Apa şi hrana sunt indisolubil legate. La 
fel sunt şi apa şi sănătatea. în 2020, 
milițiile susţinute de Turcia în nord-estul 
Siriei, în mod aproape sigur cu aprobarea 
Ankarei (poate chiar la instigarea 


acesteia), au început să profite de faptul 
că exercitau controlul asupra staţiei de 
alimentare cu apă Alouk pentru a 
întrerupe aprovizionarea regiunilor 
controlate de kurzi, în care erau izolate 
peste un milion de persoane. Cererea lor 
era ca regiunile kurde să le furnizeze mai 
multă energie electrică, dar la nivel local 
se credea câ acest lucru făcea parte 
dintr-o campanie mai amplă pentru a-i 
forţa să accepte dominaţia turcă. Ceea ce 
a făcut din acest lucru o problemă şi mai 
mare a fost că a coincis cu pandemia de 
coronavirus, când spălatul pe mâini, 
pentru care este nevoie de apă curată, a 
fost un factor de protecţie crucial. Un 
popor aflat în mijlocul unui război civil, 
care îşi duce existenţa de azi pe mâine, 
nu va avea rezerve însemnate de 
dezinfectant antiviral pentru mâini. 

Blocarea accesului la asistentă 
medicală este 


folosită deprimant de frecvent ca tactică 
în războaiele civile. într-adevăr, în Siria, 
guvernul a bombardat în mod sistematic 
spitale şi clinici din regiunile rebele, 
pentru a-i pedepsi şi a-i determina pe 
rebeli să se predea. De exemplu, în 2018, 
când forţele guvernamentale au lansat o 
ofensivă asupra regiunii Ghouta de Est, 
capacitatea spitalelor acesteia ar fi fost 
înjumătăţită in doar patru zile de 


bombardamente intensive şi, nu în 
ultimul rând, de avioanele mai avansate şi 
piloţii mai pricepuţi ai aliaţilor ruşi ai 
sirienilor. Drept urmare, au reapărut boli 
precum poliomielita şi tuberculoza. 
Extinderea acestei politici la cei din afara 
graniţelor proprii este cât se poate de 
imorală şi reprezintă, de asemenea, un alt 
exemplu de folosire a necesităţilor umane 
de bază ca mijloc de şantajare a statului. 
Pe lângă hrană, apă şi asistenţă 
medicală, de ce altceva mai au nevoie 
oamenii? Căldură şi lumină, iar energia 
este o altă sursă de şantaj. Atunci când 
încă işi mai putea permite să închidă 
robinetele şi controlul său asupra pieţei 
nu fusese încă subminat de rezervele 
abundente de gaz natural lichefiat - care 
poate fi transportat în cisterne şi este 
astfel mai flexibil decât gazul obişnuit, 
care se deplasează doar prin conducte -, 
Moscova a recurs de mai multe ori la 
suspendarea selectivă a furnizării de gaze 
pentru a exercita presiuni asupra 
Ucrainei. După ce a menţinut preţurile la 
energie la un nivel scăzut în mod artificial 
pentru a-l recompensa pe preşedintele 
Leonid Kucima între 1994 şi 2005 pentru 
politica sa relativ prietenoasă, Rusia a 
pedepsit noul spirit de independenţă al 
Kievului prin constrângeri coercitive în 
materie de aprovizionare. in 2006, 


aceasta a întrerupt atât aprovizionarea 
Ucrainei, cât şi a Georgiei, iar apoi din 
nou a Ucrainei în 2009. în acest din urmă 
caz, toate gazele ruseşti câtre Ucraina au 
fost oprite timp de 13 zile în luna ianuarie 
- o lună ianuarie dură şi rece - ceea ce, 
întâmplător, a întrerupt şi aprovizionarea 
Europei de sud-est. Un nou acord a fost 
încheiat, iar Kievul a fost avertizat cu 
privire la cât de periculos poate fi să 
conteşti puterea Moscovei. în timp ce 
corporaţia rusă de gaze Gazprom a 
pierdut un venit estimat la 1,5 miliarde de 
dolari, Kremlinul a considerat, probabil, 
că acesta a fost exact preţul războiului. 
Război cu oamenii, război cu poporul 


Bineînţeles, presiunea exercitată într-o 
direcţie se poate îndrepta şi în altă 
direcţie. Când Moscova a stârnit revolte 
în regiunea ucraineană Donbas, Kievul i-a 
numit pe oamenii blocaţi acolo - în mod 
disproporționat bătrânii, care nu au putut 
sau nu au vrut să se dezrădăcineze şi să 
se mute în vest - victime ale agresiunii 
ruseşti. în practică însă se poate spune că 
i-a tratat ca pe nişte colaboraţionişti şi a 
încetat să le mai plătească pensiile, dacă 
nu reuşeau să treacă linia frontului 
pentru a le încasa. Potrivit Misiunii ONU 
de monitorizare a drepturilor omului în 
Ucraina, 700 000 de persoane şi-au 


pierdut accesul la pensii ca urmare a 
acestui fapt. Se poate discuta despre ceea 
ce este corect şi ceea ce este greşit în 
aceste mişcări, dar în felul acesta Kievul 
a pus pe seama Moscovei, în calitate de 
suzeran, protector ŞI creator al 
„Republicilor Populare” rebele Donbas şi 
Lugansk, o problemă umanitară. 

Oamenii nevinovaţi sunt, şi se poate 
spune că au fost întotdeauna, arme de 
război. Purificarea etnică, strămutarea 
comunităţilor considerate ostile sau pur şi 
simplu straine o consecinţă oribila a 
conflictului, de la internarea şi relocarea 
în masă a „populațiilor periculoase”, cum 
ar fi uigurii musulmani din nord-vestul 
Chinei, până la adevărate masacre şi 
expulzări, cum au fost cele practicate de 
sârbi împotriva musulmanilor şi croaților 
din fosta lugoslavie şi de câtre Hutu 
împotriva populaţiei Tutsi din Rwanda, 
ambele în anii '90. Cu toate acestea, 
migraţia, sau chiar şi numai ameninţarea 
acesteia, este de asemenea în prezent o 
armă de o relevanţă deosebită a 
războiului politic. 

între țărmurile Libiei şi insula italiană 
Lampedusa sunt mai puţin de 500 km de 
mare, astfel că Libia a devenit una dintre 
cele mai mari porţi speciale de acces 
pentru migranţii africani care doresc să 
ajungă în Europa, alimentată de un 


sistem complex de rute care pornesc din 
Senegal de pe coasta de vest a Africii, 
până în Etiopia şi Somalia în est. La 
începutul anilor 2000, dictatorul 
Muammar Gaddafi a început să 
colaboreze cu Uniunea Europeană cu 
scopul de a controla fluxul de migranti, 
pentru care ţara sa era plătită în 
numerar, şi şi-a depăşit statutul de paria 
pe care şi-l câştigase din cauza sprijinului 
acordat în trecut terorismului. în 2011 
însă au izbucnit proteste şi, dornic să 
împiedice UE să sprijine opoziţia, Gaddafi 
i-a avertizat pe europeni să înceteze, căci 
altfel „voi suspenda cooperarea în 
domeniul migrației şi Europa se va 
confrunta cu un potop uman dinspre 
Africa de Nord”. 

Afirmația este discutabilă - căci 


măsurile 5 
represive dure au transformat rapid 


protestele în război civil, iar până în 
octombrie „colonelul” era mort -, dar 
lecţia sa a dat roade. Astazi, Libia este 
încă răvăşită de un război civil, dar unul 
dintre motivele pentru care țarile din 
sudul Europei, precum Italia şi Franţa, 
sunt implicate activ este tocmai faptul ca 
trebuie să controleze potenţiala „armă a 
migraţiei” la care ar putea să recurgă un 
nou lider libian. 

Şi nu este doar o ameninţare potenţială: 


a se vedea Siria şi Turcia. Războiul Civil 
Sirian, care a început în acelaşi an fatidic, 
2011, şi care, de asemenea, nu dă semne 
că se apropie de sfârşit, a generat 
niveluri masive de migraţie, unele catre 
alte părţi ale ţării, altele peste graniţele 
sale. Milioane de sirieni au fugit în ţara 
vecină, Turcia. în toamna anului 2019, 
forţele turceşti şi aliatii lor locali au 
lansat o ofensivă în nordul Siriei. Au 
murit civili, iar țarile UE au criticat 
operaţia, amenințând cu sancţiuni. Drept 
răspuns, preşedintele turc Recep Tayyip 
Erdogan a avertizat ca va „deschide 
porţile şi va trimite 3,6 milioane de 
refugiaţi spre voi”, dacă nu vor înceta să 
mai numească atacul sau „invazie”. A 
urmat un boicot al UE la vânzările de 
arme către Turcia, dar, în loc să fie 
obligatoriu, a fost doar voluntar. La fel, 
UE şi-a moderat limbajul: „invazie” a 
devenit „acţiune militară unilaterală”. 
Ankara a continuat să se confrunte cu 
critici publice, dar mereu  belicosul 
Erdogan îşi desfaşurase „arma migraţiei 
în masă” şi işi asigurase un sprijin cel 
puţin parţial din partea Europei. 


Diplomaţia coronavirusului 


Poate că cel mai grâitor exemplu al 
modului în care sănătatea poate fi folosită 
ca un instrument de soft power, pe deo 


parte, şi de coerciţie, pe de alta parte, 
este oferit de pandemia COVID-19 din 
2020. Moscova a văzut aici o oportunitate 
de a încerca să recâştige terenul pierdut 
în Occident fără a fi nevoită să-şi schimbe 
substanţial politicile. în cadrul campaniei 
„Din Rusia cu drag”, au fost trimişi 


medici şi echipamente medicale (uneori 
de valoare îndoielnică) în Serbia, aliatul 
de nădejde, în prietenoasa Italie şi chiar 
în SUA. 

Imaginile camioanelor vopsite în alb 
care strabat o ţară membră NATO, Italia, 
şi a unui uriaş avion militar de marfa An- 
124 care aterizează pe Aeroportul 
Internaţional „John E Kennedy” din New 
York s-au bucurat fără îndoială de o 
receptare foarte bună acasă. Câştigurile 
în străinătate au fost mai limitate. 
Această iniţiativă a devenit, în mod 
caracteristic, o şmecherie concurenţială. 
S-a dovedit ca o parte din transportul 
rusesc câtre SUA a fost plătită de Fondul 
rus de Investiţii Directe, fond de investiţii 
suveran de stat aflat pe o listă de 
sancţiuni a SUA. 

în schimb, un lot de ventilatoare a fost 
trimis ulterior la Moscova sub auspiciile 
USAID, Agenţia Americană pentru 
Dezvoltare Internaționala, care fusese 
expulzată din Rusia în 2012. Acţiune şi 


reactiune. 

Pe de altă parte, contrastul dintre 
iniţiativa impresionantă a Rusiei şi ceea 
ce părea a fi indiferența partenerilor din 
UE a contribuit cu siguranța la 
consolidarea euroscepticismului în 
creştere din Italia. Un sondaj din aprilie 
2020 a constatat câ 32% dintre 
respondenţi au descris Rusia ca prieten, 
iar 45% dintre respondenţi au considerat 
Germania un duşman, în ciuda faptului 
că, în timp ce Moscova a donat doar 300 
000 de măşti de protecţie, Parisul şi 
Berlinul au trimis câte 2 milioane fiecare. 
în materie de relaţii publice, acesta a fost 
un fel de succes, dar astfel de operaţiuni 
au efecte de scurtă durată. Ele sunt mai 
eficiente atunci când acţionează în 
concordanţă cu opinia publică - de 
exemplu, mizând pe  euroscepticismul 
Italiei şi pe relaţiile tradiţionale apropiate 
cu Rusia - şi, mai presus de toate, ca fiind 
doar o parte a unei campanii pe termen 
lung pentru a câştiga soft power. 

Beijingul, în schimb, părea nesigur dacă 
să joace rolul poliţistului bun sau al 
poliţistului râu şi a renunţat prea repede 
la prima variantă. Şi Bejingul a lansat o 
campanie intensă de asistenţă medicală 
strategică şi de performanţă, foarte bine 
direcţională câtre clienţi şi câtre cei pe 
care dorea să-i curteze, din Spania până 


în statele din Golf, din Kazahstan până în 
Columbia. (Si s-a trezit din nou în 
competiţie cu Taipeiul: Palau nu a primit 
nimic de la China, ci doar mâşti, 
termometre şi truse de testare din 
Taiwan.) Cu toate acestea, se pare că 
guvernul chinez s-a grabit să renunţe la 
această abordare. în schimb, s-a arătat 
sensibil până la hipersensibilitate cu 
privire la eventualul său statut de sursă 
originală a ceea ce Trump a descris în 
diverse moduri ca „virusul Wuhan” sau, 
într-un acces de grosolăânie, „Kung Fiu”. 
Atunci când premierul australian Scott 
Morrison a făcut sugestia aparent blândă 
că ar trebui să existe o anchetă 
internaţională cu privire la originile 
COVID-19, presa de stat chineză l-a pus la 
stâlpul infamiei pentru că l-a „atacat pe 
panda”, una dintre cele mai bizare 
invective din  lexiconul politic al 
Beijingului. Ministerul Culturii Şi 
Turismului a afirmat că a existat o 
„creştere semnificativă” a numarului de 
„atacuri rasiste împotriva chinezilor şi a 
persoanelor asiatice” şi au fost impuse 
sancţiuni pentru o serie de importuri 
australiene. Într-un mod mai sinistru, un 
australian care fusese arestat cu şapte 
ani înainte pentru contrabandă cu droguri 
în China a fost brusc condamnat la 
moarte, iar un atac cibernetic care se 


presupune că provenea din China a lovit o 
gamă largă de sisteme guvernamentale şi 
comerciale australiene. 


Nu e cazul să disperâăm 


Vieţile civililor au fost întotdeauna nu 
doar subiecte ale războiului, ci şi 
obiective uneori, ba chiar şi arme ale 
acestuia. Poate că ne-ar plăcea să credem 
că dacă faci bine, aceasta reprezintă o 
recompensă în sine şi, în multe feluri, aşa 
Şi este. Dar, uneori, se pare că e mai uşor 
şi mai eficient să fii crud. Ameninţările lui 
Gaddafi şi ale lui Erdogan, modul în care 
foametea şi bolile au fost folosite ca arme 
în Siria şi Yemen, camioanele în flăcări de 
la graniţa venezueleană - toate acestea 
par să sugereze că barbaria funcţionează. 

Aceasta poate câştiga într-un anumit 
moment şi într-un teatru de operaţii, dar, 
în realitate, astfel de strategii creează un 
mediu mai periculos pentru toată lumea. 
Soluţia nu este doar să denunţâăm aceste 


procedee drept un lucru cumplit, să ținem 
discursuri emoţionante la ONU şi să 
facem apel la înţelegerea unor dictatori a 
căror reputaţie este oricum atât de 
pătată, încât nu mai poate fi refăcută. 
Trebuie mai degrabă sā ne amintim că 
statele sunt rareori mânate de altruism, 
iar uneori trebuie să privească dincolo de 


sarcinile imediate pe care le au. 


Soluţia este să înţelegem măsura în care 
câştigurile pe termen scurt ale recurgerii 
la (sau abuzului) de umanitarism şi ajutor 
sunt depâşite de pericolele pe termen 
lung. Valurile de migranţi, pandemiile 
mutante, armatele de insurgenți şi 
terorişti isterizate de furie, de foamete şi 
de sentimentul că sunt trădaţi - toate 
acestea sunt costuri ale inegalităţii 
globale. 

Nu este nevoie să se pună capăt 
ajutorului de stat, nici să se pretindă că 
acesta este un program global apolitic de 
securitate socială. Dimpotrivă, el trebuie 
să fie utilizat în mod inteligent şi 
combinat cu măsuri eficiente pentru a 
aduce stabilitate în ţările străine. Este 
uşor să ne pierdem într-o preocupare 
egocentrică referitoare la „atitudinile 
coloniale”, care se presupune că sunt 
codificate în cadrul programelor de ajutor 
şi de dezvoltare, sau să trecem cu 
vederea modul în care, în ciuda 
eforturilor curajoase de a incerca să ne 
asigurâm că ajutorul ajunge acolo unde 
este nevoie de el, prea mult ajunge de 
fapt să fie deturnat de cleptocraţi şi se 
întoarce pur şi simplu în Occident, în 
depozitele bancare sau în achiziţionarea 
de maşini şi proprietăţi de lux. După cum 
a afirmat Pablo Yanguas în lucrarea sa 


încântător de provocatoare Why We Lie 
About Aid, „indiferent ce formă ia 
ajutorul, acesta va avea întotdeauna un 
efect profund asupra actorilor locali, 
legitimându-i pe unii şi delegitimându-i 
pe alţii”. 

Există un adevăr în proverbul „dă-i unui 
om un peşte şi îl hrăneşti pentru o zi, 
învaţă un om să pescuiască şi il hrăneşti 
pentru o viaţă întreagă”. Dar, aşa cum au 
învăţat somalezii, nu prea mai contează 
să ştii sa pescuieşti, dacă toate resursele 
de peşte au fost jefuite. Şi, aşa cum au 
descoperit multe alte comunităţi 
marginale din întreaga lume, dacă peştele 
pe care il prinzi este apoi confiscat de 
câtre baronii războiului, de cleptocraţi 
sau de alţi exploatatori, atunci tot 
flămânzi veți rămâne. Puţine tări 
occidentale doresc cu adevărat să se 
implice serios în construcţia unor naţiuni, 
identificând-o cu activitatea aparent 
nesfârşită şi fără rezultat a campaniilor 
americane din Irak şi din Afganistan. Cu 
toate acestea, furnizarea de alimente şi 
de medicamente reprezintă peşte doar 
pentru o zi, ba chiar şi încercările de a 
sprijini economiile locale şi firmele care 
încep de la zero nu sunt adesea mai mult 
decât peşte pentru o săptămână, căci 
acestea sunt repede zdrobite de forţele 
pieţei şi de prădătorii locali. În cazul în 


care ajutorul şi dezvoltarea sunt 
transformate în arme, atunci acest lucru 
trebuie să se facă nu în interesul imediat 
al donatorului, ci pentru a asigura şansele 
de supravieţuire pe termen lung ale 
beneficiarilor. lar acest lucru înseamnă 
că trebuie să ne concentrăm la fel de mult 
pe crearea de structuri guvernamentale 
capabile, reprezentative şi oneste, cât şi 
pe săparea de puțuri şi distribuirea de 
vaccinuri. 

Dambisa Moyo, zambiană care a ajuns 
să lucreze la Goldman Sachs şi la Banca 
Mondială, a întrebat: „Ce s-ar întâmpla 
dacă ţările africane ar primi una după 
alta un telefon în care li s-ar spune că, în 
exact cinci ani, robinetele de ajutor vor fi 
închise pentru totdeauna?” Părerea ei era 
că acest lucru ar fi un apel de trezire 
stimulativ, care ar sili ţările să se 
orienteze rapid câtre creşterea 
comerţului şi a  atractivitâţii pentru 
investiţiile straine. Desigur, există riscul 
ca unele ţări sa-şi deschidă aripile şi să-şi 
ia zborul, în timp ce altele se vor prăbuşi 
şi vor lua foc. Si, bineînţeles, China le va 
cumpăra pe toate cele aflate între 
extreme. Astfel de idei provocatoare 
funcţionează probabil mai bine pe hârtie 
decât pe teren, dar ele ne obligă pe toţi 
să recunoaştem că strategiile actuale de 
ajutorare au fost mult prea des 


ineficiente. 

Este imposibil sa se  deconecteze 
ajutorul de politică, indiferent că este 
vorba de perturbarea sau de consolidarea 
sistemelor sociale şi politice existente. 
Cel mai bun lucru pe care il putem face 
este să ne asiguram că ajutorul este o 
forţă nu doar pentru supravieţuire, ci în 
slujba binelui - şi că tentaţiile geopolitice 
de a transforma în arme necesităţile de 
bază ale vieţii sunt combătute şi 

„pedepsite. 


Vreţi să stiti mai mult? 
= I 

Pe lângă lucrarea Why We Lie About 
Aid: Development and the Messy Politics 
of Change, Zed, 2018, de Pablo Yanguas, 
printre scrierile critice sau pline de 
imaginație despre ajutor şi dezvoltare se 
numără Dambisa Moyo, Dead Aid, 
Penguin, 2010, şi Giles Bolton, Aid and 
Other Dirty Business: How Good 
Intentions Have Failed the World’s Poor, 
Ebury, 2008. Cartea lui William Easterly, 
The White Maris Burden: Why the West's 
Ejforts to Aid the Rest Have 


Done SoMuch IU and So Little Good, 
OUP, 2006, poate avea o abordare 
diferită, dar este un clasic al domeniului. 


Capitolul 8 
Legislația 


in 2012, nava MV Alaed, o navă de 
marfa sub pavilionul statului Curaţao, a 
pornit la drum din portul rusesc 
Kaliningrad către Siria, transportând 
rachete și elicoptere de luptă 
recondiționate pentru regimul asediat din 
Damasc. Uniunea Europeană impusese un 
embargo asupra vânzării de arme către 
Siria, deoarece acestea erau folosite în 
suprimarea brutală a opoziției. Cu toate 
acestea, nava era proprietatea unei 
companii ruse, Femco, şi înregistrată într- 
o insula destul de autonomă din Antilele 
Olandeze. Nu intenţiona să acosteze în 
niciun port european pe drum şi, de fapt, 
a urmat un traseu destul de ocolit, cu 
schimbări frecvente de curs, aparent 
pentru a fi mai greu de urmărit şi, de 
asemenea, pentru a evita apele teritoriale 
europene. 

Acest lucru ar fi putut duce la o dispută 
internaţională majoră, dar, in timp ce 
diplomaţii se certau, nava continua sā 
navigheze. în filme, aceasta ar fi 
constituit o misiune pentru un Singur 


superspion sau pentru o echipă 
neinfricată de comando, care ar fi 
scufundat nava sau ar fi capturat-o şi ar fi 
obligat-o să meargă intr-un port prieten. 
La ce armă a recurs guvernul britanic? 
Cine a decis că era mai 


infricoşător şi mai formidabil decât o 
trupă de operatori ai Serviciului Special 
Naval? Industria asigurărilor. 

Punctul central al industriei mondiale 
de asigurari maritime este Lloyd's, din 
Londra, unde se cumpără şi se vând 
polițele, unde se reasigură şi se subscriu 
navele. Toate cele opt nave din flota 
Femco erau asigurate la Standard Club, O 
asociație de asigurari mutuale condusă de 
Londra, iar guvernul britanic a avut o 
discuție discretă cu ei. Si dintr-o data, 
asigurarea Femco a fost retrasă, exact 
atunci când vasul se afla cam la 80 km de 
coasta de nord a Scoției. 

y 


Asigurătorii au spus pur şi simplu că 
Femco „a încălcat regulile interne” şi nu 
are nimic de-a face cu nicio acţiune 
guvernamentală, deşi unele surse au 
sugerat ulterior că ar fi fost ameninţaţi cu 
consecinţe juridice pentru complicitate şi 
ajutorare la încălcarea sancţiunilor şi, 
eventual, chiar crime de război. Pe 
moment a insemnat că, până când 


asigurătorii vor putea fi reasiguraţi că 
Alaed nu a fost implicată în „comerţ 
necorespunzător sau ilegal”, aceasta - la 
fel ca şi celelalte nave ale Femco - nu 
aveau acoperire, în teorie, nava ar fi 
putut continua să navigheze, dar, dincolo 
de riscul de a pierde o marfă atât de 
scumpă în cazul în care s-ar fi întâmplat 
ceva, există tot felul de probleme juridice 
atunci când o navă şi un echipaj nu sunt 
asiguraţi. Nava a făcut cale întoarsă şi a 
revenit în Rusia. Alaed va pleca din nou 
cu încărcătura sa letală în viitor, dar pe 
moment o criză fusese evitată prin 
folosirea legii. 
Utilizarea legislaţiei ca armă 


în momentul de faţă, lumea modernă 
este modelată şi legată prin legi care 
depăşesc graniţele naţionale şi politice. 
Curtea Penală Internaţională de la Haga 
urmăreşte să asigure anumite limite în 
războaie şi în alte conflicte. Convenţia 
Naţiunilor 
Unite privind dreptul mării 
reglementează şi imparte apele lumii. 
Arbitrajul internaţional este vital pentru 
comerţ Şi pentru investiţiile 
transfrontaliere. Aplicarea legii se extinde 
chiar şi dincolo de graniţele Pământului: 
Tratatul privind Spaţiul Cosmic din 1967 
defineşte practicile acceptabile pe orbită. 


La fel ca în cazul fiecărui aspect al 
activităţilor umane şi mai ales al celor 
transnaţionale, dezvoltarea dreptului 
internaţional - ceva ce a apărut abia 
odată cu Pacea din Westfalia din 1648, 
dar care s-a accelerat după cel de-Al 
Doilea Război Mondial - a deschis, de 
asemenea, noi oportunităţi pentru 
competiţia strategică. Un cuvânt devenit 
recent la modă în domeniul securităţii 
este „lawfare”, recurgerea la legislaţia 
locală şi internaţională şi abuzul de 
aceasta pentru a obţine un câştig 
naţional; este un instrument obscur, dar 
un nou câmp de luptă tot mai puternic. 
Desigur, vedem acest lucru în plină 
manifestare la ONU, unde Beijingul 
pretinde că noile insule pe care le-a 
construit pornind de pe fundul mării în 
Marea Chinei de Sud îi permit să-şi 
extindă apele teritoriale; unde, pe baza 
unor studii geofizice contestate, Moscova 
pretinde că Arctica este în mare parte 
rusească; şi unde atât Israelul, cât şi 
palestinienii încearcă să se delegitimeze 
reciproc. Cu toate acestea, este şi un 
instrument tactic. 

Legislaţia poate fi mobilizată ca 
instrument în diverse moduri. De obicei, 
accentul se pune pe ceea ce este 
râuvoitor: legile naţionale privind 
defâimarea folosite pentru suprimarea 


ştirilor incomode şi a  disidenţilor 
emigranţi încă şi mai incomozi. Dar şi 
refugiații sunt transformați în ogive vii, 
datorită legilor privind azilul, sau în 
scuturi umane folosite pentru a preveni 
atacurile forţelor obligate sā respecte 
normele razboiului modern. Chiar şi 
decizia de a elibera paşapoarte poate 
echivala cu o acaparare de terenuri, după 
cum se va discuta mai târziu. 

Recurgerea la lege oferă chiar şi 
Uniunii Europene, care se consideră un 
bloc în esenţă paşnic, posibilitatea de a-şi 
arata muşchii. Cea mai mare piaţă unică 
din lume doreşte să se prezinte ca o 
„superputere în materie de 
reglementare” şi este capabilă să recurgă 
la această poziţie pentru a forţa alte 
puteri să se conformeze unor reguli care, 
desigur, sunt în avantajul său. Aşa cum a 
demonstrat desfăşurarea negocierilor 
pentru Brexit, subiecte atât de aride 
precum reglementările comerciale sunt 
totuşi negocieri despre putere şi despre 
cine ajunge să decidă condiţiile pentru 
altcineva. Poate că legile există pentru 
binele comun, dar practica aplicării legii 
a fost intotdeauna o confruntare, aşa că 
nu e de mirare că statele apelează şi la 
această arenă. 

Cine are nevoie de asasini? 


Rusul - nu chiar un oligarh, totuşi 
extrem de bogat: să-i spunem minigarh - 
nu avusese o zi bună la tribunal. Era 
blocat într-o dispută de afaceri referitoare 
la bunuri în valoare de câteva milioane de 
euro, în urma unor acuzaţii de încălcare a 
contractelor în Rusia, care, cu toate 
acestea, erau în curs de arbitraj la 
Londra. Oricât de mult ar susţine ruşii 
bogaţi că îşi iubesc ţara şi că îl respectă 
pe preşedintele Puțin, nu sunt foarte 
dispuşi să-şi  încredințeze averile şi 
viitorul instanţelor ruseşti. Dar, deşi 
dosarul se referea la sume de bani, 
minigarhul era sigur că totul se referă la 
politică. Pe măsură ce îsi transferase tot 
mai multe active în 


Europa, încerca, de asemenea, să se 
reinventeze ca un cosmopolit 
occidentalizat cu mentalitate schimbată. 
Cu această ocazie, a făcut unele declaraţii 
care păreau puţin mai critice faţă de 
Kremlin decât ar fi fost înţelept, şi a 
finanţat câteva cauze care puteau fi 
prezentate ca fiind afiliate opoziţiei. Era 
convins ca acest caz juridic fusese, de 
fapt, iniţiat de dorinţa Kremlinului de a-l 
pedepsi, şi că acesta îi opunea un rival de 
afaceri cu documente menite să-i 
provoace prejudicii. (Ar trebui să adaug 
că am jucat şi eu un rol minor în acest 
caz, sprijinind echipa lui juridicā.) 


Desigur, a afirmat cu tărie că 
documentele erau false, dar i-a fost greu 
să convingă instanţa de acest lucru. 

A suspinat. „Cine are nevoie de asasini, 
când poţi angaja avocaţi?” Indiferent de 
aspectele concrete ale acelui caz 
particular, este clar că regimurile 
autoritare caută din ce în ce mai mult să 
exploateze legislaţia naţională Şi 
internaţională pentru a suprima criticile 
şi a-şi persecuta duşmanii politici. Acţiuni 
în justiţie bine finanţate, susţinute adesea 
de documente care pot fi false, dar care, 
după ce au fost furnizate de stat, par 
autentice din toate punctele de vedere, 
pot înlocui sau cel puţin suplini metode 
mai tradiţionale, precum crima şi râpirea. 

Marea Britanie şi SUA au fost deosebit 
de atractive pentru „turismul de 
defâimare”, practica de a cauta cele mai 
binevoitoare instanţe în care să se facă 
apel. în 2004, de exemplu, scriitoarea şi 
cercetăâtoarea Rachel Ehrenfeld a fost 
dată în judecată pentru calomnie de câtre 
Khalid bin Mahfouz, un miliardar din 
Arabia Saudită, pe care il acuzase de 
finanţarea terorismului. Acesta a dat-o în . 
judecată la Londra, deşi cartea nu fusese 
încă publicată în Marea Britanie, iar în 
Regatul Unit nu fuseseră importate mai 
mult de 23 de exemplare. La acea vreme 
însă, legea engleză privind calomnia 


favoriza oarecum reclamantul, ceea ce 
echipa sa juridică a exploatat la 
maximum. De atunci, s-au făcut eforturi 
pentru a restabili echilibrul, de o parte şi 
de alta a Atlanticului, dar chiar şi numai 
costurile organizării unei apărări juridice 
pe scară largă, care poate ajunge la 
câteva milioane de euro, inseamnă că 
editorii şi redactorii preferă adesea să fie 
prudenţi, iar fluxul de procese împotriva 
jurnaliştilor, a experţilor, chiar şi a 
revistelor academice a continuat. 

Acest lucru are în mod evident un 
impact descurajator asupra libertăţii de 
exprimare şi a  reportajelor de 
investigaţie, dar cel puţin vizează în 
esenţă fondurile victimelor şi nu 
libertatea acestora. O abordare modernă 
deosebită, cu o miză mai mare, este ca 
guvernele să facă o petiție la Interpol, 
organizaţia internaţională de cercetare a 
informaţiilor poliţieneşti, pentru a emite 
aşa-numitele „notificări roşii” impotriva 
duşmanilor lor. Acestea nu sunt, aşa cum 
se presupune adesea, mandate de 
arestare propriu-zise, ci sunt cereri ca 
poliţia din cele 194 de state membre să 
aresteze persoana în cauză în vederea 
unei potenţiale extrădări. Interpolul poate 
refuza o cerere dacă o consideră motivată 
politic (deşi există riscul să-şi înstrăineze 
o ţară care contribuie la plata facturilor 


sale), iar ţările membre au libertatea 
deplină de a decide dacă să acorde sau nu 
atentie vreuneia dintre cele peste 60 000 
de notificări roşii aflate în circulaţie. 
Totuşi, evidenţierea în acest mod poate 
avea tot felul de implicaţii, de la uşurinţa 
de a călători până la şansele de a obţine o 
finanţare, astfel încât acestea constituie 
arme excelente împotriva criticilor şi a 
rivalilor dumneavoastră. în 2016, după o 
lovitură de stat eşuată împotriva sa, 
preşedintele turc Recep Tayyip Erdogan a 
lansat o campanie de amploare împotriva 
adversarilor săi politici în întreaga lume, 
recurgând la notificări roşii. Atunci când 
Bill Browder, un om de afaceri care a 
căzut pradă unei escrocherii de corupţie 
în Rusia, a început să critice în mod 
deschis Kremlinul, a fost lovit de prima 
dintre numeroasele cereri de notificare 
roşie. China şi Egiptul, Azerbaidjanul şi 
Venezuela,  Bahrainul şi Iranul - 
regimurile autoritare din întreaga lume 
folosesc notificarile roşii, precum şi 
cererile de extradare şi alte instrumente 
internaționale de aplicare a legii, ca arme 
impotriva duşmanilor. 

Este acesta un război? în mare măsură, 
asistăm la internaţionalizarea persecuției 
interne. Cu toate acestea, ajungem din 
nou la întrebarea ce anume constituie 
război. Acest lucru permite regimurilor 


represive şi indivizilor condamnabili să 


ajungă în altă țară, ignorând 
suveranitatea acesteia - sau, mai 
degrabă, exploatând-o - pentru a-şi 


impune voinţa. Dacă, aşa cum sugerează 
unii, un asasinat comis de câtre un stat 
asupra unei ţinte din alt stat ar trebui să 
fie considerat un act de război, atunci de 
ce să nu fie la fel şi ingenuncherea 
financiară rezultata dintr-un proces 
judiciar rau-intenționat? Sau ameninţarea 
invizibila cu o notificare roşie, pentru 
care nu există nicio cale de atac şi despre 
a cărei existența ținta ar putea să afle de- 
abia atunci când este trasă deoparte la 
controlul paşapoartelor? în orice caz, 
astfel de operaţii la scara mică se 
desfăşoară foarte mult la nivel scăzut în 
practică: există mări şi teritorii întregi 
care pot fi câştigate prin acţiuni mai 
ambiţioase şi mai creative de razboi 
juridic. 


Imperialismul legal 


Marea Chinei de Sud este una dintre 
cele mai importante zone strategice din 
lume. Se află în linii mari între China, 
Taiwan, Filipine, Malaysia şi Vietnam, 
este o zonă maritimă în care se 
încrucişează rutele comerciale dintre 
oceanele Pacific şi Indian. Cu aproape 
50% mai mare decât suprafaţa Mării 


Mediterane, pe aici trece anual jumătate 
din volumul global al tonajului flotei 
comerciale mondiale şi o treime din 
totalul 


transportului maritim comercial, cu o 
valoare estimată la 3,5 trilioane de dolari 
pe an. Sub ea se întind câmpuri de petrol 
şi gaze, iar peştele prins în apele sale 
hrăneşte milioane de oameni în Asia de 
Sud-Est. Plinā de recife şi epave, de 
insule şi arhipelaguri, este, de asemenea, 
subiectul unor numeroase dispute şi 
revendicări din partea celor şapte naţiuni 
riverane. Beijingul a fost cel mai agresiv 
în afirmarea autorităţii sale asupra 
mărilor, ajungând chiar să se lupte cu 
Vietnamul în 1974 şi 1988. Deşi 
proferează periodic ameninţări sumbre la 
adresa grupurilor operative ale Forţelor 
navale SUA care organizează periodic 
acţiuni ale FONOPS - Freedom of 
Navigation Operations - în apele 
teritoriale revendicate de China doar 
pentru a-şi demonstra punctul de vedere, 
în ultima vreme, Beijingul a trecut la 
războiul juridic pentru a-şi susține 
pretențiile. 

Manifestarea concreta a pretențiilor 
Chinei a fost programul sau din 2013 de a 
construi şi de a fortifica insule în Marea 
Chinei de Sud. Până în 2017, de exemplu, 
nu numai că a extins insulele existente, 


dar a transformat recifele şi aflorimentele 
stâncoase în alte insule noi, cu o 
suprafaţă totală de 1 300 de hectare. 
Multe dintre acestea au devenit instalaţii 
militare; insula denumită în mod 
apocaliptic Fiery Cross [„Crucea în 
flacari” - n. red.], de pildă, are acum un 
aerodrom care poate primi bombardiere 
Xian H-6 capabile sa transporte rachete 
supersonice antinavale. Dar principala lor 
importanță nu este atât militară, cât 
politică, făcând parte din extinderea 
treptata a puterii Beijingului peste mare 
şi în regiunile disputate. 

în 2020, de exemplu, China a început în 
mod oficial sā denumească o întinsă 
porțiune de mare până la Insulele 
Paracel, la est de Vietnam, „ape de 
coastă”, şi nu „offshore”, încercând să-şi 
extindă jurisdicţia naţională în apele 
internaţionale. în mod repetat, tertipurile 
Beijingului au fost declarate ilegale de 
câtre autorităţile internaţionale şi cele de 
arbitraj, dar China continuă să folosească 
formele şi limbajul legii în ceea ce nu este 
nimic altceva decât o acaparare de 
teritorii pe uscat sau pe mare. Deci, de ce 
face aceasta? Unul dintre marile atuuri 
ale războiului juridic constă tocmai în 
jocul de cuvinte care le permite să 
confunde problemele, sa ascundă 
agresiunea şi, mai presus de orice, să 


„prindă” statele care respectă legea cu 
noduri făcute chiar de acestea. 

în practică, acesta este imperialism pur 
şi simplu. Cu toate acestea, Beijingul a 
fost suficient de inteligent pentru a-l 
îmbrăca în robe de judecători, în jachete 
impermeabile de pescari şi în hainele 
albastre ale pazei de coastă. Prezintă 
astfel o faţadă falsă, dar fermă a 
legalităţii. între timp, deşi asigură 
garnizoanele din noile sale insule cu forțe 
militare regulate, trupele de şoc ale 
acestei încercări de cucerire rămân 
aparent inofensive. Flotele de pescuit 
sunt folosite pentru a culege informații şi, 
mai presus de toate, pentru a formula 
revendicari implicite, pentru cā acolo 
unde merg traulerele Chinei, se duc şi 
navele Gărzii de Coastă şi ale 
Miliției Maritime, formaţiuni paramilitare 
care au devenit forte militare auxiliare. 
Acestea s-au confruntat violent cu cele 
ale altor naţiuni în protejarea apelor 
teritoriale autoproclamate de China. De 
exemplu, în 2018 şi 2019, Beijingul a 
trimis 200 de nave ale Miliției Maritime 
pentru a contesta apele ocupate de 
Filipine din jurul recifului Thitu, blocând 
în mod deliberat navele Manilei şi 
încercând să le provoace să recurgă 
primele la forţă, ceea ce ar fi permis 
chinezilor să-i prezinte drept agresori. 


Nu este de mirare ca Beijingul a 
adoptat cu entuziasm disputa juridică în 
campania sa de afirmare a controlului 
asupra Mării Chinei de Sud. Prima 
utilizare a termenului în acest context se 
pare că a fost în Unrestricted Warfare, 
cartea revoluţionară despre strategie 
scrisă de doi militari chinezi, despre care 
am discutat în Capitolul 1. Geneza 
conceptului de drept internațional 
modern a avut loc in capitalele 
occidentale şi în războaiele pe care le-au 
purtat acestea; mulţi dintre cei aflaţi în 
afara Occidentului au avut impresia că 
este puternic înclinat spre protejarea 
intereselor occidentale. Li sa părut cât se 
poate de potrivit sa transforme acest 
drept într-o armă pentru a înfrunta 
Occidentul şi pe aliatii acestuia. 


Ocolirea graniţelor 


Cu siguranţă, războiul legislaţiei a fost 
adoptat şi de alţi contestatari. Rusia nu 
este mai puţin capabilă şi mai puţin 
dispusă să ţeasă o pânză de legalitate în 
jurul construirii imperiului său. în Nordul 
Extrem, de exemplu, Rusia a desfăşurat 
fel de fel de forţe, de la geografi la 
specialişti în submarine. Ea afirmă că 
deţine o mare fâşie din Arctica, având o 
suprafaţă de 1 200 000 km?, care 
întâmplător este foarte bogată în rezerve 


de petrol şi gaze. La baza acestei 
revendicări se află faptul că, spun ei, 
această regiune este o prelungire a 
platformei continentale a Siberiei. 
Geografia este pusă sub semnul 
întrebării, iar precedentul juridic este 
dubios, dar acest lucru a permis totuşi 
Rusiei să formuleze o revendicare formală 
în cadrul Convenţiei Naţiunilor Unite 
privind Dreptul Mării, care este în 
desfăşurare de ani buni. 

La  teancurile de documente, hărți 
comentate şi studii geologice, ruşii au 
adăugat şi poleiala. în 2007, submarine 
speciale de scufundare la mare adâncime 
au lansat o misiune de explorare a 
adâncului Polului Nord. Pe lângă 
prelevarea de probe de apă şi de sol, au 
lăsat un steag rusesc realizat în mod 
special din aliaj de titan. „Dacă o sută sau 
o mie de ani de acum încolo cineva 
coboară în locul unde am fost noi”, a 
declarat exploratorul Artur Cilingarov, 
„va vedea acolo steagul rusesc”. Alte ţări 
care au propriile revendicări în Arctica s- 
au grabit sā spună că acest lucru a fost 
doar un exerciţiu de relaţii publice şi nu 
au acordat Rusiei nici un privilegiu în 
această regiune. Nimeni nu s-a mirat mai 
târziu, când guvernul rus a anunţat că 
eşantioanele pe care le colectase „au 
confirmat” ca Creasta Lomonosov 


disputată facea parte din platoul 
continental al Rusiei. 

Chiar crede Moscova că i se va acorda 
acces exclusiv la această porţiune din 
apele Arcticii, care se dezgheaţă rapid, şi 
la bogăţiile de sub ea? Probabil că nu, 
dar, între timp, a respins alte revendicări, 
făcând asta într-un mod în care un jaf 
îndrăzneţ pare un apel sobru la dreptul 
internaţional. Într-adevăr, atunci când 
țarile occidentale au respins păcâleala cu 
submarinul rusesc,  comentatorii din 
lumea postcolonială au criticat ipocrizia 
vesticilor. Occidentul fusese foarte fericit, 
spuneau ei, să le fure pământurile în 
trecut cu acelaşi spectacol de teatru al 
plantării de steaguri. Moscova era în 
mare parte mulţumită: uneori, victoria 
politică poate consta într-o manevră care 
ii face pe duşmanii tăi să se împuşte 
singuri în picior. 

Alteori, însă, obiectivul este mai urgent 
şi mai uşor de atins. La sfârşitul anului 
1991, când Uniunea Sovietică s-a 
destrămat, aproximativ 25 de milioane de 
etnici ruşi au rămas în afara graniţelor 
Federaţiei Ruse, împreună cu zeci de 
milioane de persoane pentru care limba 
lor principală este rusa, chiar dacă poate 
nu sunt etnici ruşi. Această diasporă a 
devenit rapid atât o sursă de fricţiune cu 
ţările vecine, cât şi un avantaj care 


trebuie sā fie mobilizat, deoarece 
Moscova şi-a revendicat un statut atât de 
lider al „Lumii Ruse” - Russkii mir, cât şi 
de protector al acesteia. 

Pentru a oferi acestui statut un fel de 
bază legală, Rusia a început să emită 
paşapoarte minorităţilor nemulţumite din 
străinătate, de obicei in regiuni 
separatiste aflate in dezacord cu 
guvernele lor naţionale: abhazilor şi 
locuitorilor din Osetia de Sud 


din Georgia, transnistrenilor din Moldova, 
populaţiei din Donbas în sud-estul 
Ucrainei. Când autoritățile naționale 
încearcă să-i reprime pe rebeli, Moscova 
pretinde că intervine pur şi simplu pentru 
a-şi proteja propriii cetâţeni, scuză 
folosită atunci când a purtat războiul dur 
şi rapid de cinci zile din Georgia în 2008, 
precum şi în intervenţia sa curentă în 
Ucraina din 2014. Desigur, toate statele 
işi rezervă dreptul de a-şi apăra cetăţenii 
-, dar depăşindu-şi graniţele şi oferind în 
mod activ cetăţenia rusă vorbitorilor de 
limbă rusă din teritorii potențial 
strategice cu scopul de a crea o bază 
pentru intervenţie, Moscova recurge la 
utilizarea cinică şi creativă a acestui 
principiu, care este, la urma urmei, 
esenţa războiului legislaţiei. 


Războiul juridic poate fi juridic corect 


Desigur, nu trebuie să fim ipocriţi. Deşi 
statele care incearcă să folosească 
războiul legislaţiei în scopurile lor tind să 
fie cele revizioniste, revanşarde sau de-a 
dreptul represive, în esenţă, este 
contestată legea, iar toate statele vor 
căuta să o folosească în propriile scopuri. 
Israelul şi Palestina îl prezintă fiecare pe 
celălalt ca agresor la Curtea Penală 
Internaţională. Sancţiunile SUA împotriva 
Iranului au fost descrise drept un „război 
juridic financiar”, din cauza modului în 
care acestea folosesc instanţele 

> 
şi reglementările. Într-adevăr, cotidianul 
New York Times a afirmat odată: 
„comandantul combatant preferat al 
Preşedintelui Obama” nu era unul dintre 
generalii sâi, ci subsecretarul Trezoreriei 
care răspundea de sancţiuni. 


Ucraina, incapabilă să alunge Rusia din 
Crimeea prin forţa armelor, a depus 
plângeri la o serie de instanțe 
internaţionale: Curtea Europeană a 
Drepturilor Omului, Curtea Permanentă 
de Arbitraj, Curtea Internaţională de 
Justiţie, chiar Şi la Tribunalul 
Internaţional al Dreptului Mării. Nu este 
vorba de faptul că se aşteaptă ca 
Moscova să fie alungată de  „lorzii 
plicticoşi”, dar speră cel puţin să 
genereze costuri politice pentru Kremlin 


prin faptul ca va obţine mai multe 
declaraţii referitoare la  ilegalitatea 
anexării sale şi la mişcările ulterioare pe 
care le-a făcut pentru a-şi securiza noul 
teritoriu. 

La urma urmelor, războiul juridic ţine în 
mare măsură de percepţie şi de reputaţie. 
Unul dintre cei care au răspândit 
termenul a fost Charles Dunlap, pe atunci 
colonel al Forţelor Aeriene ale SUA şi 
ulterior .; 
general. El era ingrijorat de faptul că 
acest termen era folosit de puteri mai 
slabe din punct de vedere militar pentru a 
„incătuşa Statele Unite” şi pentru a muta 
confruntarea de pe câmpul de luptă în 
tribunale (şi în tribunalul opiniei publice) 
prin afirmaţii false referitoare la atrocități 
şi abuzuri. Cu toate acestea, este prea 
uşor să ne concentrăm mereu asupra 
modalităţilor prin care cei cinici şi 
nemiloşi pot exploata sprijinul dreptului 
internaţional. Oricât de imperfecte pot fi 
legile şi oricât de subtili şi de 
manipulatori ar fi avocaţii pe care îi pot 
alinia statele, soluţia nu este de a decide 
că legea nu este un râspuns. Este posibil 
ca legile să fie un substitut precar al 
justiţiei naturale şi al acţiunii corecte. 
Totuşi, ca să fim sinceri, sunt cel mai bun 
lucru de care dispunem. 

Asa cum demonstrează cazul MV Alaed 


de la > 
începutul acestui capitol, dacă este folosit 


în mod corespunzător, războiul juridic 
poate fi, de asemenea, corect, desfăşurat 
tocmai pentru a susţine normele gândite 
pentru a modela lumea modernă şi, în 
acelaşi timp, ca alternativă la clasica 
metodă demodată de coerciţie armată. 
Puterea poate face dreptate, dar adesea 
într-un mod foarte greşit. Oricât de uşor 
ar fi să denigrezi instanţele şi pe jurişti, 
rolul „lorzilor plicticoşi” în limitarea 
exceselor  gangsterului,  cleptocratului, 
tiranului şi teroristului nu ar trebui să fie 
subestimat. 

Sancţiunile - impuse şi menținute prin 
legi - pot viza astfel de indivizi şi, cel 
puţin, le pot interzice intrarea în statele 
care nu sunt dispuse să închidă ochii la 
abuzurile lor. Măsuri precum cea puţin 
aplicată a Marii Britanii,  Dispoziţie 
privind Averile  Ilnexplicabile, care 
îngheaţă bunurile până când proprietarii 
acestora pot demonstra câ nu sunt 
rezultat al unor infracţiuni sau jafuri, îi 
pot priva pe cleptocraţi chiar de bogăţiile 
la care  râvnesc. Curtea Penală 
Internaţională de la Haga nu poate fi nici 
absolut  imparţială, nici fara unele 
consecinţe neaşteptate şi nefericite - în 
fond, liderii inculpaţi acolo ar putea fi mai 
puţin dispuşi să renunţe la putere, tocmai 


pentru că riscă pedepse cu închisoarea 
atunci când o fac -, dar reprezintă un 
consens asupra faptului ca anumite 
acţiuni, de la genocid la terorism, sunt 
inacceptabile în lumea modernă şi vor fi 
pedepsite. 

Este greu să fii băiatul bun. La fel după 
cum poliţiştii pot simţi tentaţia de a 
planta dovezi pentru a fi siguri că cineva 
despre care „ştiu” că este infractor va fi 
condamnat, la fel şi statele care se 
straduiesc cu adevărat să fie o forţă 
pozitivă în lume vor fi tentate să renunţe 
la acest idealism, atunci când primează 
pragmatismul sau profitul. Dar tocmai de 
aceea statele de drept s-au simţit în 
defensivă în ultima vreme, asaltate de 
adversari care fie işi folosesc propriile 
legi împotriva lor, fie le forţează să aleagă 
între idealurile şi interesele lor. Aceleaşi 
SUA pe care Dunlap le-a avertizat că ar 
putea fi „incătuşate” au găsit modalităţi 
de a folosi războiul juridic împotriva 
insurgenților, bazându-se pe teroare şi pe 
domnia armelor. 

Un principiu central din volumul Field 
Manual 524  Counterinsurgency al 
armatei americane, publicat la sfârşitul 
anului 2006, e că statul de drept e „un 
obiectiv-cheie şi o stare finala”, deoarece 
„operaţiunile de luptă fără eforturi de 
stabilizare civilă sunt insuficiente pentru 


a «contracara» sau a înfrânge o 
insurgență”. Această doctrină, cunoscută 
sub numele de COIN, a fost concepută 
pentru a fi aplicată în Irak şi Afganistan. 
Ca să fim sinceri, ea a dat greş - nu atât 
pentru că a fost greşită, ci pentru câ nui 
s-a acordat o sansă suficientă. 

în 2010 a fost înfiinţată în Afganistan 
Forţa de Teren pentru Statul de Drept 
(ROLFF-A), sub conducerea generalului 
de brigadă american Mark Martins. 
Aceasta urma să desfăşoare direct pe 
teren echipe pentru a-i urma pe luptătorii 
convenţionali în zonele în care talibanii 
fuseseră cei mai puternici. Ideea era în 
mod clar să se înlocuiască teocratia 


autoritară şi arbitrară cu o teocraţie 
bazată pe legalitate: inițiative de 
combatere a corupţiei, rezolvarea 
conflictelor, instanțe Şi poliţie 
transparente. Aşa cum observa Jack 
Goldsmith de la Facultatea de Drept a 
universităţii Harvard, cercetator de 
referinţă al subiectului, „dacă aceasta nu 
este o «folosire a legii ca armă de 
rāzboi», atunci nu ştiu ce este...” 


Sase luni mai târziu a fost înfiinţată o 
misiune NATO mai amplă de sprijin pe 


teren pentru statul de drept: Asistenţă în 
Domeniul Dreptului pentru Afganistan. 
După alte şase luni, însă, aproape toţi 
ofiţerii de sprijin de pe teren pentru 
statul de drept au fost scoşi de pe teren şi 
concentrați la Kabul. Experimentul nu 
eşuase, dar din motive politice - inclusiv 
din cauza împotrivirii manifestate din 
partea unor luptători care considerau că 
aceşti ofiţeri li stânjeneau - a fost în 
esenţă abandonat. Dar acest lucru arată 
că aşa ceva este posibil. Generalul 
Martins însuşi descria acţiunea ca „război 
juridic afirmativ în Afganistan: o 
încredere conştientă şi concertată în lege 
pentru a-i învinge pe cei din interiorul şi 
din afara guvernului care o dispreţuiesc”. 
Lecţiile ROLFF-A şi ale „războiului juridic 
afirmativ” nu au fost date uitării. în timp 
ce sperăm că SUA nu se vor vedea 
antrenate în viitoarele războaie murdare 
de contrainsurgenţă, chiar şi în rândul 
rezidentilor în uniformă de la Pentagon 
există persoane care simt că data 
viitoare, dat fiind faptul ca armata 
americană are deja o mare de putere, va 
trebui să se concentreze pe lege. 
Vreţi să stiti mai mult? 


Căutaţi  „lawfare” şi multe din 
trimiterile pe care le veţi găsi se referă la 
politica şi la dezbaterile din tribunale 


privind libertatea de exprimare. Pentru 
latura mai geopolitică a lucrurilor, cartea 
lui Orde Kittrie: Lawfare: Law aş a 
Weapon of War, OUP, 2016, nu e, ca să 
fim sinceri, cea mai incitantă lectură, dar 
este foarte cuprinzătoare. Una dintre cele 
mai bune surse despre subiect în 
ansamblu este blogul Lawfare 
(https://www.lawfareblog.com/), deşi îşi 
aruncă plasa foarte larg în momentul de 
faţă. în ceea ce priveşte unele cazuri 
foarte specifice, a se vedea cartea lui 
Humphrey Hawksley, Asian Waters: The 
Struggle Over the South China Sea and 
the Strategy of Chinese Expansion, 
Abrams, 2019, cartea lui Marouf Hasian, 
Israel's Military Operations în Gaza: 
Telegenic Lawfare and Warfare, 
Routledge, 2019, şi colecţia editată de 
Whit Mason, The Rule oj Law în 
Afghanistan: Missing în Inaction, CUP, 
2011. 

Informațiile 


Hillary Clinton şi-a plimbat mâna pe 
coapsa lui Vladimir Puțin incet, senzual. 
Până să ne dezmeticim, cei doi se sărutau 
cu toată pasiunea inconştientă a unor 
adolescenți - sau a unor vedete porno. 
Pentru că, mă grabesc eu să adaug, asta 
au fost. Nu aşa imi imaginasem Că va 
incepe acea dimineață (aş fi luat un mic- 
dejun mai ușor, dacă aş fi ştiut), dar a fost 
un cadru de film care a atras atenția în 
mod corespunzător pentru a da startul 
ştirilor de la o echipa amabila de 
specialişti angajați de o organizaţie 
europeană de informații care se ocupă de 
pericolele reprezentate de „deep fakes”, 
imagini video falsificate cu ajutorul 
inteligenței artificiale avansate, 
combinate cu măiestria artistică umană 
pentru a arăta, ei bine, orice doriți. în 
acest caz, nu era vorba doar de faptul că 
fețele lui Hillary Clinton şi Puțin fuseseră 
suprapuse pe imagini cu un cuplu 
entuziast din filmele pentru adulți, ci şi de 
faptul că imaginile erau combinate atât 
de bine, incât, deşi ştiam că este un fals, 


nu am putut observa discrepanțe sau 
anomalii evidente. A vedea nu mai 
inseamnă a crede. 


Această alianţă dintre tehnica de vârf şi 
cel mai prost gust a fost un exemplu 
deosebit de grâitor al noii provocări din 
razboiul informaţional, determinată de 
revoluțiile din modul în care creăm, 
consumăm şi folosim media. în momentul 
de faţă, suntem bombardaţi cu informaţii, 
dezinformaţi! şi infotainment—. în mare 
parte, aici este vorba despre răspândirea 
internetului ca sursă de ştiri: începând cu 
2019, este folosit de 57% din întreaga 
populaţie a globului, iar 42% participă în 
mod curent la reţelele de socializare. 
Acest lucru a făcut, de asemenea, să fie 
ridicol de uşor nu doar pentru state, ci şi 
pentru indivizi să falsifice ştiri: nu mai 
contează videoclipurile manipulate cu 
artă, poţi pur şi simplu să minti. 

Dar se pare că există şi o criză profundă 
de legitimitate, în condiţiile în care 
structurile guvernamentale existente şi 
ipotezele în legătură cu cei pe care ar 
trebui să-i credem, produse, fără îndoială, 
ale erei industriale, sunt puse sub semnul 
întrebării în era postindustrială, era 
online. în calitate de cetăţeni şi de 
consumatori, putem din ce în ce mai mult 
să ne izolăm în bule de ştiri şi de opinii 


care ne mâgulesc presupunerile şi ne 
întăresc prejudecățile. Mai mult, într-o 
epocă a ştirilor de ultimă oră, a ştirilor 
instantanee şi a fluxurilor de ştiri 
nemediate, suntem atraşi de noutâti, de 
ceea ce este şocant şi, ca urmare, de 
multe ori, de ceea ce este necontrolat, 
exagerat sau de-a dreptul fals. De 
exemplu, un studiu condus de Sinan Arai 
de la Massachusetts Institute of 
Technology a constatat ca „adevărul a 
avut nevoie de un timp de şase ori mai 
lung decât minciuna pentru a ajunge la 1 
500 de persoane” şi ca dezinformarea are 
cu 70% mai multe şanse de a fi 
împărtăşită decât ştirile reale. 

Nu e de mirare că actori fără scrupule, 
de la vânzătorii de tratamente false 
pentru disfuncţia erectilă până la statele 
ostile explorează cu încântare toate 
modalităţile prin care pot fi folosite sau 
prin care se poate abuza de oportunităţile 
din lumea informaţiilor. Şi, ca să fim 
corecti, nu e de mirare că „ştirile false” şi 
(dez)informarea au devenit panica morală 
a epocii, ţapul ispăşitor pentru orice 
evenimente care nu ne plac, de la 
alegerea lui Donald Trump până la 
„stângism”, de la radicalizarea jihadistă 
până la Brexit. 

Acesta este un subiect foarte amplu. 
Există dezinformare totală, răspândirea 


deliberată de minciuni, dar există şi 
dezinformarea  neintenţionată, adică 
propagarea de  neadevăruri de câtre 
oameni care nu îsi dau seama că fac aşa 
ceva. Adesea, este vorba de fapt de o 
singură problemă, şi anume de informaţii 
exacte încadrate sau contextualizate într- 
o formă înşelătoare sau care nu 


au fost niciodată destinate publicului. 
înainte de alegerile prezidenţiale din SUA 
din 2016, hackerii statului rus au accesat 
e-mailuri din serverele Comitetului 
Naţional Democrat şi ale directorului de 
campanie al lui Hillary Clinton, pe care 
apoi le-au facut publice. Conducerea 
Partidului Democrat a fost teribil de 
stânjenită, căci a ieşit la iveală nu în 
ultimul rând partizanatul acesteia pentru 
Hillary Clinton în detrimentul rivalului 
său de stânga, Bernie Sanders. Asta a 
contribuit la o campanie de perturbare a 
politicii americane şi de subminare a lui 
Hillary Clinton, însă nu cu minciuni, ci 
pur şi simplu cu adevăruri incomode. 

„Hack-and-leak” este o problemă tot 
mai mare, deoarece cu totii avem 
tendinţa de a fi mult mai 


puţin precauţi cu ceea ce spunem în 
conversațiile noastre presupus private. În 
2017, de exemplu, în timp ce micul şi 
bogatul emirat al Qatarului se afla în 


conflict diplomatic cu Emiratele Arabe 
Unite, emailurile ambasadorului 
Emiratelor Arabe Unite la Washington, 
Yousef Al Otaiba, au început să se scurgă 
către instituţii de presă din SUA. în 
curând, acesta a fost văzut ca un playboy 
cu bani mulţi, ipocrit şi poate chiar 
corupt. Emiratele Arabe Unite şi aliaţii sâi 
s-au făcut de râs pe plan diplomatic chiar 
în momentul în care încercau să 
înfăţişeze Qatarul drept un susţinător al 
teroriştilor, şi toate acestea fără să mintă, 
atâta doar - este în general de presupus - 
că e-mailurile care s-au scurs fuseseră 
atent încadrate şi selectate. 


Pentru a discuta toate acestea ar fi 
nevoie de o carte întreagă - de fapt, a fost 
nevoie de multe cărţi. Dar în acest capitol 
vreau să schiţez câteva dintre motivele 
pentru care războiul informaţional a 
devenit o asemenea preocupare globală şi 
ce am putea încerca să facem în acest 
sens. 


Mai repede, mai fals 


Aproape toată lumea - poate cu 
excepţia nord-coreenilor şi a câtorva 
triburi pierdute din Amazonia - trăieşte 
acum într-un singur spaţiu informaţional: 
putem să urmărim ştiri din Qatar pe 
televizoarele noastre (este vorba de Al 


Jazeera, apropo), să transmitem 
videoclipuri ruseşti pe Youlube şi chiar 
să citim relatări puse cap la cap din 
conturi străine adunate din Twitter în 
ziarele gratuite pe care le luăm în timpul 
navetei. Poate şi mai important, vechii 
paznici care decideau cândva, pentru cei 
mai mulţi dintre noi, ce putem să citim, să 
auzim şi să vedem - editorii de ziare şi 
directorii de posturi de radio şi 
televiziune - şi-au pierdut puterea. Acum, 
nu numai câ ne putem conecta la alte 
reţele şi putem citi alte ziare, dar oricine 
are o pagină de Facebook sau un cont de 
Twitter este, de fapt, un mijloc de 
informare în sine. 

Într-adevăr, dacă epoca soldatilor 
mercenari poate să se întoarcă sau nu, 
epoca „mercenarilor din mass-media” a 
sosit în mod sigur. Diplomaţi, experţi în 
comunicare, jurnalişti, experţi şi scriitori, 
lobbişti, cercetători, grupuri de reflecţie, 
ONG-uri Şi GONGO-uri (ONG-uri 
guvernamentale), toţi sunt războinici 
informatici. Din cauza acestora, suntem 
bombardaţi cu informaţii - ştiri, opinii, 
bârfe, zvonuri, minciuni şi dezvăluiri - 
într-un ritm din ce în ce mai accelerat. lar 
asta nu se aplică doar celor care au 
smartphone-uri şi internet, întrucât chiar 
şi mass-media tradiţionale au cedat în 
fata nevoii de a 


răspunde ciclului de ştiri 24/7, a dorinței 
disperate de a fi primul care relatează o 
ştire şi a inexorabilelor vârtejuri şi 
curenţi din social media, în ciuda 
eforturilor curajoase de a păstra „ştirile 
lente” şi lectura lungă, este o cursă de 
viteză. 

Acest lucru a revoluţionat cu siguranţă 
transformarea informaţiilor în arme. în 
anii '80, de exemplu, KGB-ul sovietic a 
condus Operaţiunea Denver, o încercare 
complexă de a prezenta SIDA drept o 
armă biologica americană. Pentru 
aceasta, a trebuit mai întâi să lanseze 
zvonul într-un ziar prosovietic indian pe 
care il înființase cu 20 de ani mai 
devreme prin intermediul unor organizaţii 
de faţadă. Ziarul a publicat în 1983 un 
articol anonim, provenind aparent de la 
un „cunoscut om de ştiinţă american”. 
Articolul nu a avut niciun efect real, aşa 
că, în 1985, un alt articol citând originalul 
indian a apărut într-o publicaţie sovietică 
de mare greutate. KGB-ul a apelat la 
colaboratorii sâi bulgari şi est-germani, 
iar aceştia din urmă au prezentat un 
raport pseudo-ştiinţific, care „confirma” 
această poveste, raport aparţinând, 
chipurile, unui cercetător francez. în 
următorii câţiva ani, mitul se va răspândi, 
în mod tipic, prin intermediul relatărilor 
publicate în ziare simpatizante (sau de 


senzaţie) din străinătate, amplificate prin 
intermediul presei sovietice, pentru a 
încerca să simuleze un val de opinie. în 
1992, se pare că aproximativ 15% dintre 
americani credeau că virusul a fost creat 
de om. 

Pentru aceasta a fost nevoie de ani 
întregi, de o reţea globală de agenţi, de 
intermediari şi organizaţii de faţadă, de 
mari sume şi forţă de lucru. Comparatţi 
acest lucru cu o campanie chineză din 
2020. La mijlocul lunii martie, deranjaţi 
de acuzaţiile că standardele scăzute de 
igienă alimentară au dus la apariţia 
COVID-19 şi că au ascuns focarul iniţial, 
războinicii informatici de la Beijing au 
început să sugereze că, de fapt, a fost - 
din nou - o armă biologică americană. 
Oficialităţile au început să 
posteze ştirea pe Twitter şi să o distribuie 
pe conturi; site-urile de teorie a 
conspirației din Occident au amplificat-o 
cu plăcere Aşa că purtătorii de cuvânt 
oficiali au trebuit să răspundă, iar ziarele 
au publicat ştirea, fie şi numai pentru a o 
respinge. În câteva zile, povestea şi-a 
croit drum în conştiinţa globală - şi 29% 
dintre americani au crezut câ virusul 
fusese preparat într-un laborator din 
afara Chinei. Un rezultat de două ori mai 
mare decât în cazul Operațiunii Denver, 
în câteva zile, nu într-un deceniu. 


Naraţiunile în războaie 


Conflictele de tip vechi aveau poveşti de 
război; cele moderne sunt din ce în ce 
mai mult războaie de poveşti. în condiţiile 
în care conflictul a trecut de la o 
dimensiune fizică la o luptă purtată in 
imaginaţia şi în voinţa colectivă a 
societăţii, operaţiunile de informare - 
sau, aşa cum spune Nina Jankowicz în 
lucrarea sa foarte potrivit intitulată How 
to Lose the Information War, ceea ce 
poate că ar fi mai bine să numim 
operaţiuni de influențare - nu mai sunt 
doar adjuvante ale operaţiunilor cinetice, 
ci adesea le înlocuiesc. 

Acesta este un lucru pe care Rusia 
modernă pare să-l fi înţeles deosebit de 
bine. Rusia lui Puțin, care se consideră 
blocată într-un conflict cu un Occident 
mai puternic, despre care crede că 
încearcă să-i nege locul care i se cuvine 
în lume, a adoptat, aşadar, cu mult 
entuziasm aceste forme noi de conflict. 
Vede în ele o modalitate de a tinti ceea ce 
consideră că este 
slabiciunea principala a Occidentului: 
faptul că acesta este o constelație de 
societăţi democratice. După cum se 
menţionează în Capitolul 1, s-a consumat 
multă cerneală - s-a irosit, de fapt - cu 


ideea greşită că ar exista ceva numit 
„Doctrina Gherasimov”, un plan 


cuprinzător al Rusiei de a folosi 
subversiunea, dezinformarea şi forța 
militară pentru a zdrobi societăţile 
occidentale. Mai curând se pare că ruşii 
au, de fapt, două abordări separate. 
Soldaţii şefului Statului Major, 


generalul Gerasimov, ca majoritatea 
militarilor moderni care planifică 
războaie majore Şi expediţionare, 
explorează cu nerăbdare modalităţile prin 
care atacurile cibernetice, propaganda, 
dezinformarea şi alte strategii viclene 
similare pot sprijini operaţiunile militare 
obişnuite. Aici nu este nimic nou. În 
timpul Războiul de Independenţă din 
America, reţeaua de informaţii a lui 
George Washington a răspândit 
dezinformări cu privire la moralul scăzut 
al Armatei Continentale, creând forţelor 
britanice de mercenari hessieni o stare de 
încredere exagerată în propriile forţe, 
înainte de bătălia hotărâtoare de la 
Trenton. în cel de-Al Doilea Război 
Mondial, înşelătoria militară a devenit o 
artă, cu şiretlicuri complexe elaborate 
pentru a deturna atenţia Axei de la 
debarcările  Aliatilor în Sicilia şi în 
Normandia. Acum însă există pur şi 
simplu o gamă mult mai largă de 
oportunităţi de a face aşa ceva. 

Omul de afaceri rus Evgheni Prigojin a 
fost supus unor sancţiuni din partea SUA, 
a Marii Britanii şi a UE pentru câ a 


condus atât „ferme de trolli” care 
promovează propaganda online pentru a 
interveni în alegeri, precum şi compania 
de mercenari numită Grupul Wagner. La 
rândul ei, compania este acuzată că 
urmăreşte interesele statului rus în rolul 
său de contractor militar privat în diferite 
teatre de razboi. Prigojin a negat orice 
legături cu Wagner şi a respins acuzaţiile 
Occidentului împotriva sa. Conflictul 
cinetic şi cel narativ merg mână în mână, 
totuşi. în Libia, de exemplu, Wagner este 
prezent pentru a-l susţine pe generalul 
Haftar, comandantul militar favorit de 
acolo al Moscovei, în timp ce au început 
să apară tot felul de dezinformări online, 
în mod clar destinate consumului 
occidental. Haftar „face lucrarea 
Domnului” în Libia şi este un „luptător 
impotriva jihadului”. Indiferent cine este 
de fapt în spatele acestei acțiuni, scopul 
său este in mod clar de a încerca să 
îmbunătăţească imaginea lui Haftar şi să 
determine Occidentul să nu încerce să-i 
blocheze eforturile de a prelua controlul 
asupra ţării. 

Armata rusă însăşi are la dispoziţia sa 
tehnologii încă şi mai deconcertante. 
Ucrainenii care luptă cu trupele ruseşti şi 
mercenarii acestora în Donbas au primit 
pe telefoanele mobile mesaje care păreau 
să provină de la colegii lor soldaţi, în care 


se spunea: „Nimeni nu doreşte să-şi lase 
copiii orfani” sau „Ar trebui sa fugim”, 
prin amabilitatea unui sistem de război 
electronic de tip Leer-3, bazat pe drone, 
capabil să deturneze până la 2 000 de 
conexiuni mobile în acelaşi timp. Pe de 
altă parte, viitorul sistem al marinei 
americane Netted Emulation of Multi- 
Element Signature against Integrated 
Sensors („lmitarea în Reţea a Semnăturii 
cu elemente multiple împotriva sistemului 
de Senzori 

Integraţi”) - NEMESIS (un cinic ar putea 
sugera că au inventat mai întâi acronimul 
sugestiv, apoi au proiectat sistemul) - va 
imita apariţia unor flote fantomatice de 
nave, submarine şi avioane în eter. De la 
subversiune la ghidare incorectă, soldaţii 
intră într-o nouă lume a haosului şi 
incertitudinii. 


Perturbare, perturbare, perturbare 


Apoi, există o a doua abordare, care 
poate fi mai semnificativă. în timp ce 
soldaţii ruşi se gândesc cum să folosească 
operaţiile de influențare pentru a inclina 
balanţa pe câmpul de luptă în favoarea 
lor, echipa de securitate naţională a 
Kremlinului pare să fi decis că acestea 
oferă o modalitate de a învinge fără a fi 
nevoie să se implice deloc în războaie cu 
schimburi de focuri. în ceea ce seamănă 


izbitor de mult cu exemplul de „război 
politic” al lui Kennan menţionat mai sus, 
actualizat pentru secolul al XXI-lea, asta 
înseamnă utilizarea manipulării, a 
dezinformării şi a direcţionării greşite 
pentru a obţine obiectivele naţionale fără 
a trage nici un foc de armă. După cum 
spunea generalul Gherasimov în articolul 
său fatidic, „rolul mijloacelor nemilitare 
în atingerea obiectivelor politice şi 
strategice a crescut, iar, în multe cazuri, 
acestea au depăşit în eficacitate puterea 
forţei armelor”. înseamnă ceva când un 
comandant de tancuri  înverşunat 
sugerează că operaţiile de informare pot 
fi mai puternice decât metalul sãu greu. 
Agenda lui Puțin de reafirmare a 
statutului de mare putere al Rusiei nu 
impune extinderea granițelor (cu excepția 
Crimeei - care a reprezentat, în ochii lui 
şi ai majorităţii ruşilor, pur şi simplu 
luarea înapoi a ceva ce le-a fost furat în 
1954), dar îl  iîntărâtă împotriva 
Occidentului. Din punctul său de vedere, 
este util tot ceea ce dezbină, ne distrage 
atentia şi ne demoralizează. Asa că 
Moscova încurajează secesionismul, de la 
Scoţia la Catalonia spaniolă, încurajează 
populiştii şi extremiştii de stânga şi de 
dreapta, cu o abordare imparţială şi la fel 
de răuvoitoare, şi face tot ce-i stă în 
putinţă pentru a amplifica tensiunile din 


interiorul ţărilor şi dintre acestea. 

Asta a inclus şi susţinerea Brexitului, 
retragerea dureroasă a Marii Britanii din 
Uniunea Europeană. Dar aceste campanii 
de influențare nu par să influenţeze de 
fapt rezultatele în mod semnificativ: nici 
chiar victoria la limită de 52 la 48% a 
Brexitului nu poate fi atribuita 
amestecului Moscovei, după cum 
sugerează dovezile. Scoţienii au votat 
împotriva independenţei (de data 
aceasta), încercările de amestec în 
alegerile din Europa continentală au 
eşuat în majoritatea cazurilor, iar 
alegerea lui Donald Trump în 2016 a 
părut să-i ia pe ruşi prin surprindere. 
Convinşi ca Hillary Clinton urma să 
devină preşedinte şi temându-se că se va 
dovedi un inamic periculos, Kremlinul a 
susţinut pur şi simplu orice alternativă de 
dezbinare şi a stimulat orice cauză 
perturbatoare, de la radicalismul 
anticapitalist până la fundamentalismul 
pentru dreptul la deținerea armelor de 
foc. (Apreciez că acesta va fi un punct de 
vedere controversat pentru mulţi dintre 
cei care îl văd pe Trump ca fiind alegerea 
lui Puțin ca preşedinte - tot ce pot spune 
este că nici una din persoanele din 
cercurile politice de la Moscova, cu care 
am vorbit înainte de alegeri, nu credea 
nici o clipă că acesta ar putea fi ales şi nu 


păreau să se străduiască să încerce să-i 
asigure realegerea în 2020.) 

Perturbarea, la urma urmei, este un 
obiectiv mai realizabil şi mai fiabil decât 
un fel de preluare sub acoperire în stilul 
candidatului  manciurian. în timp ce 
Uniunea Sovietică era, cel puţin parţial, 
constrânsă de ideologia sa marxist- 
leninistă, Rusia de astăzi este lipsită de 
orice crez, dincolo de propriul «ei 
naționalism. Ea poate susţine şi stânga şi 
dreapta, şi pe radicali şi pe tradiţionalişti, 
şi marile afaceri şi pe anticapitalişti, pe 
toţi în acelaşi timp. Şi chiar aşa şi face. 

în timpul celui de-Al Doilea Război 
Mondial, Winston Churchill a rostit 
următoarele cuvinte memorabile: „in timp 
de război, adevărul este atât de preţios, 
încât ar trebui să fie însoţit întotdeauna 
de o gardă de corp alcătuită din 
minciuni.” în zilele noastre, adevărurile 
incomode pot fi, de asemenea, asaltate de 
o echipă de minciuni, generate şi 
propagate de mass-media de stat, de 
trollii online şi de interpuşi deopotrivă. în 
2014, când zborul MH17 al companiei 
Malaysian Airlines a fost doborât 
deasupra Donbasului de o unitate de 
miliţie susţinută de Rusia, care a folosit o 
rachetă furnizată de Rusia, maşina de 
razboi informaţional a Moscovei a intrat 
în funcţiune generând naraţiuni 


alternative - în acest caz, un eufemism 
pentru minciuni sfruntate explicând ceea 
ce se întâmplase. începând cu jumătatea 
anului 2020, 
Grupul operativ StratCom Est al UE a 
identificat peste 260 de poveşti diferite, 
de la ideea că avionul a fost doborât de 
un avion ucrainean, până la cea mai 
îndrăzneață dintre toate: cei 298 de 
pasageri şi membrii echipajului erau deja 
morţi, cadavre încărcate într-un avion 
aruncat în mod deliberat în aer deasupra 
Donbasului ca provocare. 

Această tactică a fost folosită în 
repetate rânduri, de la încercarea 
ofiţerilor de informaţii militare 


ruseşti de a-l otrâvi pe agentul dublu 
Serghei Skripal în Marea Britanie în 2018 
(Fiica sa l-a otrăvit! A fost un complot 
britanic pentru a impiedica Rusia să 
organizeze Cupa Mondială de fotbal!), 
până la otrăvirea activistului opoziţiei, 
Aleksei Navalnii, în 2020. (Era beat şi a 
luat pastile! A fost mâna CIA!) Scopul 
aşa-numitului infoșum, „info-zgomot” cum 
îi spun ruşii, nu este atât de a-i convinge 
pe oameni de o ipoteză sau alta, cât dea 
ridica o ceaţă de falsuri, care face 
imposibilă deosebirea adevărului de fals. 
Cu această ocazie, devine cu atât mai 
uşor să perturbi alte țari şi să le 
subminezi voinţa şi capacitatea de a 


acţiona cu hotărâre. 


Razboaie narative 


Este aceasta doar o artă întunecată 
rusească? Deloc. Să fim sinceri: toată 
lumea face aşa, cel puţin într-o anumită 
măsură. Asa cum diferenţa dintre 
hotărâre şi încăpățânare se află adesea în 
ochii celui care priveşte, la fel şi în 
practică e adesea dificil de făcut 
distincţie între propaganda celeilalte 
parți şi propriile noastre „comunicaţii 
strategice”. Totuşi, asta nu înseamnă că 
toată lumea este la fel. Să ne gândim la 
marile canale internaţionale de 
televiziune finanţate de stat. RI din 
Rusia, Reţeaua Globală de Televiziune din 
China (CGIN) şi Press TV din Iran pot să 
se prezinte la fel ca BBC, Vocea Americii 
(VOA) şi Deutsche Welle din Germania, 
dar nu sunt la fel. Diferenţa constă de 
fapt in state, ca atare: primele se 
consideră toate implicate într-un război 
narativ şi cer un nivel de mobilizare 


mediatică la fel ca pe timp de război. 
Obiectivitatea, echilibrul, dorinţa de a 
vedea şi punctul de vedere al celuilalt - 
acestea par a fi luxuri pe care un stat 
aflat în stare de război nu şi le poate 
permite. La urma urmei, propaganda 
mărşăluieşte întotdeauna în spatele 


războiului, fie acesta deschis sau nu. 

RT a început în 2005 ca o reţea de 

televiziune de calitate relativ bună, cu o 
agendă naţională, cu siguranţă, dar nu 
chiar de nivelul celor de la BBC World 
Service, VOA sau France 24. Dar pe 
măsură ce Kremlinul a ajuns să se 
considere din ce în ce mai mult în război 
virtual cu Occidentul, şi RI a facut.. 
acelaşi lucru. în 2013, când redactorul-şef 
Mărgărită Simonian a fost întrebată de ce 
are nevoie Rusia de RI, ea a răspuns: 
„Din acelaşi motiv pentru care ţara are 
nevoie de un minister al apărării” - adică, 
în caz că se va afla într-un război 
informaţional. 
Raționamentul ei era: Nu poţi aştepta 
până când începe războiul ca să te 
înarmezi; armata este întotdeauna 
pregătită pentru orice eventualitate şi „la 
fel suntem şi noi”. 

Acum, rămăşiţele ştirilor de înaltă 
calitate stau stingherite alături de tirade 
toxice şi emisiuni care ofera platforme 
pentru teoreticienii conspirației şi 
extremiştii marginali. Proiectul de buget 
de stat al Rusiei pentru anul 2020 a inclus 
23 de miliarde de ruble (235 de milioane 
de lire sterline sau 300 de milioane de 
dolari) pentru RI. Prin comparaţie, VOA a 
cerut în 2020 190 de milioane de dolari. 
Dar să nu exagerăm impactul său real. în 


Marea Britanie, de exemplu, vârful său de 
audienţă abia dacă îl atinge pe cel al S4C, 
un post de televiziune în limba galeză. Nu 
e de mirare că pare atât de des încântată 
în mod pervers de evaluările alarmiste ale 
Occidentului cu privire la influenţa sa, pe 
care probabil că le foloseşte pentru a 
încerca să convingă Kremlinul că îşi 
merită banii până la urmă. 

Dar ruşii nu sunt singuri, chiar dacă 
există modele diferite. CGIN din China, 
de exemplu, nu pare să aibă chiar aceeaşi 
misiune ca RI. Standardele sale nu sunt 
mai inalte, aşa cum s-a văzut din 
difuzarea  „mărturisirii” unui jurnalist 
britanic acuzat de luare de mită după ce 
fusese intimidat, drogat şi încătuşat de un 
scaun de fier în interiorul unei cuşti. Cu 
toate acestea, Beijingul este mai puţin 
interesat de „zgomotul informaţional” şi 
de incercarea de a ascunde adevărurile 
incomode fiind, în schimb, dornic să 
cumpere o justificare pozitivă, în Africa, 
de exemplu, a cheltuit foarte mulţi bani 
creând instituţii media care, după cum se 
spune, menţin două echipe editoriale. 
Jurnaliştii şi editorii recrutaţi la nivel 
local au o marjă de manevră 
considerabilă, până în momentul în care o 
ştire are o importanţă deosebită pentru 
China. Atunci, editorii de la Beijing 
intervin pentru a „consilia” - pentru a 


rescrie, a reorienta sau a respinge ştirea 
- după cum cred ei de cuviinţă, pentru a 
se asigura cā politica chineză este 
prezentată în termeni entuziaşti 
corespunzători. 

De asemenea, mulţi actori recurg la 
operaţiuni de influențare sub acoperire, 
uneori folosind tacticile Rusiei, alteori 
propriile tactici. De exemplu, în timp ce 
Moscova a folosit trollii şi alte tactici din 
reţelele 


de socializare pentru a încerca să semene 
discordie în timpul alegerilor americane 
din 2016, Teheranul a încercat să 
promoveze subiecte de discuţie specifice, 
trezind dezaprobarea Israelului şi a 
Arabiei Saudite. S-a folosit în special de 
dosarul încălcării drepturilor omului de la 
Riad (cu adevărat teribil!), ca bază pentru 
o campanie care punea sub semnul 
întrebării continuarea acordarii 
sprijinului american. 

China, în schimb, se concentrează pe 
etnicii chinezi din străinătate şi, în 
general, se consideră că este mai puţin 
eficientă în ceea ce priveşte „ştirile 
false”, dar, cu toate acestea, a vizat în 
special Taiwanul. De exemplu, în 2019, a 
promovat un videoclip realizat de un 
jurnalist care, pe fundalul unei coloane 
sonore stridente macabre, susţinea că 
preşedintele  taiwanez Tsai  Ing-wen 


vindea ţara Japoniei. Acest lucru a fost 
mediatizat de un grup sponsorizat de 
guvern pe Weibo, o reţea socială chineză: 
Diba. Rusia are trollii sâi online, angajaţi 
care lucrează pentru organizaţii precum 
faimosul Internet Research Agency, ce 
livrează informaţii false în social media. 
Spre deosebire de aceasta, Beijingul are 
Diba, o reţea de patrioţi entuziaşti şi 
răuvoitori, încântați să răspândească 
meme proguvernamentale şi să-i atace cu 
ferocitate pe criticii guvernului din ţară şi 
din străinătate. 

în ultimă instanţă, aceste războaie 
narative nu se limitează la ascunderea 
adevărurilor sau la răspândirea 
propagandei, ci reduc la tăcere şi vocile 
incomode. în 2019, National Enquirer a 
publicat articole despre o relație 
extraconjugală a lui Jeff Bezos, directorul 
general al companiei Amazon, dar şi 
proprietar al publicaţiei Washington Post. 
Echipa de securitate a lui Bezos a 
declarat că a fost vorba de represalii 
saudite pentru publicarea de câtre Posta 
articolelor despre asasinarea lui 
Khashoggi, că informaţiile 
compromiţătoare au fost colectate prin 
intermediul unui spyware instalat pe 
telefonul acestuia - şi a remarcat că 
făcuse schimb de numere cu prinţul 
Mohammad bin Salman cu doar câteva 


săptămâni mai devreme. 


Apărarea împotriva artelor întunecate 


Oricât de mult s-ar plânge guvernele 
occidentale de fake news, cele mai multe 
dintre ele nu consideră că se află în 
mijlocul unor războaie narative sau, cel 
puţin, nu cred ca acestea sunt cu 
adevărat o problemă şi, prin urmare, nu 
le combat în mod serios. Există multe 
lucruri care pot fi făcute. însă multe 
dintre remedii sunt costisitoare, 
controversate politic sau, pentru 
politicieni (care la rândul lor îşi cultivă 
propriile arte narative), de-a dreptul 
incomode. 

Există răspunsuri tehnice, cum ar fi 
folosirea inteligenţei artificiale pentru a 
găsi şi a şterge postările suspecte din 
social media. Dar speranţa că ceea ce a 
facut tehnologia tot tehnologia poate şi 
anula este probabil încă iluzorie. De 
exemplu, algoritmii pot identifica trollii 
automatizaţi, dar suntem dispuşi să-i 
lasām să cenzureze ziarele? 

Există opţiuni de reglementare care 
încearcă să impună platformelor o 
obligaţie mai mare de supraveghere. Se 
poate spune că, deşi aceste companii 
pretind că întruchipează o nouă cultură a 
responsabilităţii, ar trebui să tratâm acest 
lucru cu un oarecare scepticism. 


Companiile de social media sunt în esenţă 
transnaţionale, depăşind substanţial raza 
de acţiune a oricărei legislații naţionale. 
Mai exact, acestea profită de toată furia, 
de certurile toxice online şi de teoria 
virală a conspirației: aceasta înseamnă 
clickuri, iar clickurile înseamnă bani. în 
plus, dacă le cerem sa decidă ce este 
realitate şi ce este ficţiune, facem un pas 
periculos, având în vedere că, în mare 
parte, aşa-numita dezinformare este, de 
fapt, o opinie minoritară sau o 
contextualizare greşită a adevărului. într- 
o epocă în care dezbaterea poate fi 
caracterizată ca microagresiune, cum 
vom face faţă situaţiilor în care ceea ce 
pare a fi inexactitate este prezentat pur şi 
simplu ca o opinie? Adevărul unui 
socialist poate fi fake news pentru un 
neoliberal şi viceversa. 

Ironia este că tocmai statele autoritare 
care solicită un „internei suveran” prin 
care să poată controla ştirile şi opiniile pe 
care le pot accesa cetăţenii lor sunt cele 
care au cel mai mult posibilitatea de a 
face acest lucru. Pentru a ne apăra 
împotriva „ştirilor false”, suntem cu 
adevărat dispuşi să acceptâm cenzura 
online de tip chinezesc? Şi dacă da, cine 
decide ce se cenzureazâ? 

Pe de altă parte, există raspunsuri 
politice, adesea generate de simpla 


dorinţă de a arăta că se face ceva - orice 
- nu neapărat bazate pe dovezi cu 
eficacitate reală. De obicei, guvernele 
agreează organizațiile care „distrug 
miturile”, care caută şi contracarează 
falsuri vizibile, nu în ultimul rând pentru 
că se potrivesc unei mentalități 
birocratice: Poţi să stabileşti măsurători 
şi să pretinzi că ai succes mai mult prin 
activitate decât prin impact. în ultimă 
instanţă, adevărul este ca acestea 
funcţionează rareori. Dimpotrivă, pot 
chiar să întărească ştirile false. îmi 
amintesc că am vorbit cu un activist ceh 
despre ceea ce ar putea fi descris cu 
bunăvoință drept opinii marginale (de 
exemplu, NATO  plânuia un război 
împotriva Rusiei, iar eurocratii de la 
Bruxelles intenționau să interzică moneda 
cehă). Repeta o poveste pe care Centrul 
împotriva Terorismului şi a Ameninţărilor 
Hibride din cadrul Ministerului de Interne 
ceh o dezmintise recent. S-a lăsat pe 
spate şi şi-a sorbit berea, savurând în 
mod clar momentul. Cu încrederea 
omului care deţine toţi aşii, a adaugat 
„dacă nu ar fi adevarat, de ce ar nega-o 
Fi - E-ul cu majusculă era evident - cu 
atâta  înverşunare?” Cum poţi să 
contrazici o astfel de logică? 

Niciuna dintre aceste abordări nu oferă 
mai mult decât o uşurare parţială şi 


temporară (dacă o oferă şi pe aceea). în 
schimb, soluţiile profunde nu sunt nici 
uşoare şi nici rapide. Guvernele şi clasele 
politice care au devenit dependente de 
promisiuni deşarte şi calomnii ieftine 
trebuie să depună eforturi pentru a se 
relegitimiza. Electoratele nu pot pretinde 
însă că sunt victime nevinovate: am 
tolerat prea des şi prea mult timp 
şarlataniile şi tertipurilor aleşilor. Avem 
parte de guvernele pe care, dacă nu le 
merităm, atunci în mod cert le alegem, iar 
în acest proces ne  expunem, de 
asemenea, la manipulări şi perturbari din 
străinătate. 

Pentru a-i pune pe stăpânii noştri pe 
jăratic şi pentru a reduce la minimum 
impactul operaţiunilor de influențare din 
străinătate, trebuie să ştim când suntem 
păcăliţi, influenţaţi şi, în general, când 
suntem manipulaţi. Educaţia mediatică 
este o abilitate de supravieţuire la fel de 
vitală în epoca noastră ca educaţia 
sexuală şi acordarea primului ajutor. 
înţelepciunea convențională este că 
trebuie să fie predată în şcoală, ceea ce 
este corect - dar dacă nu suntem dispuşi 
să aşteptam peste 20 de ani pentru ca o 
nouă generaţie de oameni iniţiaţi să 
devină alegători şi candidaţi, trebuie să 
fie extinsă şi la restul societăţii. 


5 
Dezinformarea este deseori descrisă ca 


virală şi ṣe ] răspândește, înjr adevăr intr- 
un mod izbitor de asemanator. Metafora 
funcţionează in ambele , 


sensuri, deoarece „igiena informației” 
poate contribui la oprirea răspândirii ei. 
Fadi Safieddine de la Universitatea de Est 
din Londra, de exemplu, a constatat că în 
cazul în care măcar 30% dintre utilizatorii 
de rețele sociale verifica daca o postare 
este corectā înainte de a o transmite mai 
departe, asta ar putea contribui la oprirea 
rāspândirii acesteia, la fel cum oamenii 
practică distanțarea socială pentru a 
stopa răspândirea coronavirusului. Decât 
o dezminţire după eveniment, un mod 
mult mai bun de a ne „vaccina” pe toţi 
este să oferim oamenilor abilitatea de a 
înţelege lumea malefică a războiului 
informaţional. 

Nu este sexy, nu este uşor, nu este 
rapid. De asemenea, va însemna şi o lume 
nouă foarte  inconfortabilă pentru 
politicienii  înşelători, pentru agenţiile 
care vând prea multă publicitate şi pentru 
toţi ceilalţi oameni care vor să ne 
convingă pe faţă sau pe ascuns. Cu toate 
acestea, reprezintă diferența dintre 
repararea acoperişului spart al casei şi a 
scoate găleți de apă şi a deschide o 
umbrelă de fiecare dată când plouă. 


Vreţi să stiti mai multe? 


Există un gen special de cărţi scrise 


rapid şi murdar, despre „războiul 
informaţional”, care urmăresc titlurile de 
primă pagină, axate de regulă pe un 
eveniment controversat, în special pe 
ascensiunea lui Donald Trump, care 
atribuie răufăcătorilor - de obicei ruşi - 
puteri aproape magice de control al 
minţii. Din fericire, există şi studii 
raţionale care nu exagerează şi nici nu 
subestimează problema. Deşi operaţiile 
de informare reprezintă doar o parte din 
ceea ce sovieticii şi apoi ruşii au numit 
„Măsuri active”, Thomas Rid se 
concentrează asupra acestui aspect în 
lucrarea Active Measures: The Secret 
History o] Disinformation and Political 
Warfare, Profil, 2020, şi o face foarte 
bine. Cartea Ninei Jankowicz, How to 


Lose the Information War, LB. Tauris, 
2020, este mai optimistă decât pare şi 
conţine lecții excelente din prima linie a 
acestui conflict. War în 140 Characters: 
How Social Media is Reshaping Conflict 
în the Twenty-First Century, Basic, 2017, 
de David Patrikarakos, şi Likewar: The 
Weaponization oj Social Media, Houghton 
Mifflin Harcourt, 2019, de P.W. Singer şi 
Emerson Brooking, acopera un teritoriu 
în linii mari similar, dar ambele au 
informații care se completeaza reciproc. 
Si, în sfârşit, cartea lui Peter 


Pomeranitsev, This is Not Propaganda, 
Faber & Faber, 2019, este un ghid foarte 
uşor de citit şi foarte personal despre 
noua lume a  subiectivitâţii şi a 
prefăcătoriei. 


Capitolul 10 


Cultura 


Eroul nostru elimină duşmanii cu zecile, 
cu pistolul, cuțitul şi pumnul. Prinde din 
zbor o rachetă in arcurile unei saltele. Se 
joacă de-a uliul şi porumbeii cu tancurile. 
Rambo? Nu. James Bond? Nici vorbă. 
Este Leng Feng, supersoldatul chinez din 
forțele speciale şi vedeta filmelor vestite 
cu „hăzboinicul lup”. Și în punctul 
culminant al confruntării sale cu un 
mercenar american, care ii spune că 
„oamenii ca tine vor fi intotdeauna 
inferiori fața de oamenii ca mine; 
obişnuieşte-te, naibii, cu asta”, Leng 
răspunde „asta e de domeniul istoriei”, şi 
ii dă imediat un şut în fundul lui arogant 
de adversar anglo-american. 


E drept câ America a inventat 
blockbusterul de tip entuziast, dar, aşa 
cum s-a întâmplat şi în multe alte 
domenii, chinezii ne ajung repede din 
urmă. în Wolj Warrior II (2017), filmul 
său cu cele mai mari încasări de până 
acum, Leng Feng, acum casier, îi înfruntă 
pe mercenarii sălbatici din corpul 
american fictiv „Dyon Corps” din Africa, 


pe care „Big Daddy” îi conduce - 
subtilitatea nu este chiar punctul lui forte 
-, când aceştia încearcă să fure un nou 
medicament pentru o boală teribilă. în 
final, distrugătoarele marinei din Armata 
de Eliberare a Poporului aruncă în aer 
tancurile mercenarilor cu rachete cu rază 
lungă de acţiune de mare precizie. La 
finalul filmului, suprapusă peste un 
paşaport chinezesc, se află lozinca 
bombastică liniştitoare: „Catre cetăţenii 
din Republica Populară Chineză: atunci 
când vă aflaţi în pericol într-o ţară 
strâină, nu vă pierdeţi speranţa. Amintiţi- 
vă că, în spatele vostru, este o patrie 
puternică şi vajnică.” 

Şi, pentru eventualitatea în care 
mesajul nu ar fi fost suficient de clar, în 
blockbusterul din anul următor, 
Operaţiunea Marea Roşie (2018), 
comandourile chineze salveaza 130 de 
cetâţeni ai lor 


J 


de teroriştii jihadişti fioroşi din Yemen, 
pardon, din fictiva „Yewaira”, care - în 
cazul în care spectatorul nu şi-a dat 
seama cât erau de ticăloşi - plânuiau să 
folosească O bombă radioactivă 
„Murdarăâ”. După ce toate efectele 
pirotehnice se sting, spectatorul nu 
trebuie să aibă nicio îndoială că China 
este o putere globală - în finalul filmului, 
navele sale dau un avertisment navelor 


marinei americane - şi că 


Beijingul va avea grijă de oamenii lui, 
oriunde s-ar afla aceştia. 


Fi bine, poate că da. Cel puţin atât timp 
cât nu sunt uiguri, susţinători ai 
campaniei pentru democraţie sau 
denunţători ai unor incorectitudini. De 
fapt, China nu a fost deosebit de activă 
când s-a pus problema salvării propriilor 
cetăţeni răpiți sau arestaţi în străinătate. 
Chiar şi aşa, este o declaraţie puternică 
de suprasuveranitate, amintind de 
aroganţa inconştientă a lordului 
Palmerston, care afirma, atunci când 
Imperiul Britanic era la apogeu, ca „un 
supus britanic, indiferent de ţara în care 
se 
află, va avea încredere că ochiul vigilent 
şi braţul puternic al Angliei îl vor proteja 
împotriva nedreptăţii şi a răului”. 


Puterea culturală 


Puterea ţine de perceptie, iar influenţa 
de imaginaţie. Imperiile au înţeles de 
mult timp acest lucru şi se poate discuta 
despre măsura în care  cricketul, 
creştinismul şi şansa de a rosti cuvintele 
cives Romanus sum, „sunt cetăţean 
roman”, erau la fel de puternice ca forța 
armelor în construirea şi păstrarea lor. În 
timpul Războiului Rece, când conflictul 


direct dintre SUA şi Uniunea Sovietică 
era 


îngheţat de amenințarea distrugerii 
nucleare reciproce, sportul şi ideologia au 
devenit noi câmpuri de luptă: victoria cu 
4-3 a Americii la hochei pe gheaţă 
impotriva campionilor sovietici en titre în 
meciul supranumit „Miracolul pe Gheata” 
din timpul Jocurilor Olimpice de larnă din 
1980 a fost prezentată în momentul 
respectiv de unii comentatori drept o 
dojană potrivită pentru recenta invazie a 
Moscovei în Afganistan. 

Astăzi, cultura este o arenă de 
confruntare în continuă creştere. Efectul 
său este adesea subtil şi constă atât în 
convingerea propriei populaţii să-şi dea 
sângele şi să-şi cheltuie comorile pentru a 
se afirma în străinătate, cât şi în 
subminarea directă a duşmanilor. Dar 
cine câştigă? Atunci când modelul 
sovietic împodobit cu steaua şi înfăşurat 
în steagul roşu care promitea cândva 
egalitarism, entuziasm şi un salt în sus în 
lumea industrială modernă a dovedit că 
nu poate oferi decât corupţie, represiune 
şi stagnare, un timp, „Occidentul” părea 
să fie viitorul. în cultura populară, 
Hollywoodul şi  „CocaColanizarea” - 
globalizarea stilului de viaţă al 
consumatorului american - au condus 
cursa. în hotelurile sovietice, turiştii 


străini erau abordaţi de negustori de pe 
piaţa neagră, dornici să le cumpere blugii 
Levi's, iar atunci când s-a deschis primul 
Pizza Hut la Moscova, oamenii au stat la 
coadă timp de cinci ore la acest fast-food, 
dispuşi să plătească echivalentul 
salariului pe o săptămână pentru ceea ce 
era considerat, la propriu, gustul 
libertăţii. Alte puteri imperiale au găsit 
propriile modalităţi de a-şi transforma 
capitalul cultural în soft power, de la 
imaginea durabilă a Marii Britanii ca 
bastion al justiţiei şi al fairplayului (deşi 
încercarea neinspirată a lui Tony Blair de 
a redenumi ţara „Cool Britannia” nu a 
avut niciun succes), până la încercarea 
Franţei de a monopoliza noţiunea de 
„chic”. 

Dar apar tot mai mulţi concurenţi, care 
îmbină progresul economic cu oœ 
deschidere culturală plină de încredere - 
mai ales în Asia, unde Bollywood şi K-pop 
reprezintă această nouă soft power 
pentru India şi, respectiv, Coreea de Sud, 
şi unde China încearcă să găsească şi o 
dimensiune culturală pe măsura creşterii 
puterii ecnomice şi militare. Dar de la 
videoclipuri cu decapitări jihadiste la 
jocurile pe calculator, peste tot apar noi 
forme de putere culturală, şi în joc intră 
noi jucători. 

Totuşi, cum funcţionează cu adevârat 


războiul cultural? Nu este ca şi cum un 
cântec ar fi doborât vreodată un imperiu 
sau ar fi declanşat un război, nu-i aşa? 
Niciun contract sportiv nu poate face ca 
anexarea să fie acceptabilă, la fel cum 
nici un joc video nu poate transforma un 
pacifist într-un instigator la război. Ei 
bine, nu, este adevărat - dar cu siguranţă 
acestea pot ajuta. 


Poate un cântec să doboare un 
imperiu? 


Comisarii închistaţi ai Uniunii Sovietice 
se temeau cândva că muzica occidentală 
ar putea fi transformată în armă pentru a 
le atrage tineretul, şi s-ar putea să fi avut 
dreptate. Există o poveste fascinantă 
despre balada Wind of Change (1990) a 
trupei vest-germane Scorpions. Aceasta a 
devenit un fel de imn al revoluţionarilor 
care au dărâmat Zidul. 

Berlinului şi, odată cu el, şi regimul est- 
german în 1989, iar apoi al 
anticomuniştilor prin restul blocului 
sovietic. Se afirmă că a fost susţinută şi 
poate chiar scrisă de CIA. Trupa neagă 
acest lucru, dar nu este absolut 
neplauzibil, având în vedere că CIA se 
angajase deja în operaţiuni de influențare 
culturală, de la tipărirea şi distribuirea 
romanului epic şi critic al lui Boris 
Pasternak, Doctor Jivago, în limba rusă, la 


trimiterea de exemplare ale cărţii 
antistaliniste muşcâtoare a lui Arthur 
Koestler, întuneric la amiază, peste 
Cortina de Fier cu balonul. 

în capitolul anterior, am abordat 
impactul informaţiilor şi al dezinformaării, 
dar şi mesajele culturale pot să 
răspândească valori subversive sau să 
submineze voinţa naţională. De exemplu, 
ONG-urile sud-coreene (uneori cu 
aprobarea implicită a guvernului) trimit, 
de asemenea, baloane care plutesc 
deasupra Coreei de Nord cu fel de fel de 
obiecte, de la biblii la pliante, de la CD- 
uri cu filme interzise până la aparate de 
radio, toate pentru a încălca cenzura 
impusă de Phenian. Hallyu, „valul 
coreean” în cultură, a fost denunţat în 
mod explicit ca armă în Coreea de Nord, 
unde este denumit Nampung („Vântul din 
Sud”). 

La fel, tensiunile dintre India şi Nepal 
din 2020 au ajuns pe undele radio, 
deoarece Nepalul - a cârui armată nu 
este nici măcar cât a cincisprezecea parte 
ca mărime faţă de cea a vecinei sale - a 
început să transmită mesaje critice în 
India prin intermediul unor emițătoare 
instalate pe dealurile din apropierea 
graniţei. Declaraţiile serioase referitoare 
la Nepal nu sunt chiar foarte 
convingătoare pentru a fi ascultate, aşa 


că nepalezii au difuzat şi un nou gen de 
cântece care combină melodii populare 
cu versuri precum Dadagiri chhor Bharat 
(„Opreşte intimidarea, India!”) şi Lutiago 
humro bhoomi („Pământul nostru a fost 
furat”). Ca răspuns, unii indieni au 
început să pună în circulaţie diverse 
meme jingoiste despre revendicarea de 
câtre ţara lor a teritoriilor disputate. 
însuşi termenul de „jingoism” 
sugerează că războaiele pot fi declanşate 
de un refren mobilizator, în 1877 a 
izbucnit războiul ruso-turc - unul dintre 
numeroasele războaie ruso-turce -, în 
urma unei răscoale împotriva dominaţiei 
otomane din Balcani şi a dorințelor 
țarului de a combina protejarea 
creştinilor de stăpânii musulmani cu o 
mică acaparare de teritorii. După ce 
sângerase deja în Războiul Crimeei din 
perioada 1853-1856, guvernul britanic nu 
era decis cum este cel mai bine să 
acţioneze acum. Existau preocupări 
legate de expansiunea rusă, iar regina 
Victoria însăşi era îngrijorată că acesta ar 
putea să fie un preludiu la o încercare de 
a prelua controlul asupra „bijuteriei 
coroanei” imperiului: India. în acelaşi 
timp, liderul Partidului Liberal, William 
Gladstone, făcuse mult pentru a stârni 
furia fața de tratamentul aplicat de 
otomani creştinilor din Balcani, în special 


prin pamfletul lui Ororile bulgare şi 
chestiunea Orientala (The Bulgarian 
Horrors and the Question of the East - 
1876), şi exista puţină simpatie pentru 
turci. 

Apoi a aparut „Marele MacDermott”, un 
cântăreţ foarte popular de music-hall, 
care a cumpărat cu o guinee un cântec cu 
indrăgitul refren antrenant „Nu vrem să 
luptam, dar, pe Jingo------------------ „dacă o 
facem,/Avem corabiile, avem oamenii, 
avem şi banii,/Am mai luptat cu Ursul 
înainte, şi cât timp suntem britanici 
adevarati,/Rusii nu vor avea 
Constantinopolul”. A devenit un hit; chiar 
şi prinţul de Wales, viitorul rege Eduard 
al VH-lea, l-a pus să i-l cânte într-o 
audienţă privată. O populaţie pentru care 
războiul fusese ceva îndepărtat şi de 
puţin interes a devenit de-a dreptul 
patriotică. Balanța politică s-a înclinat şi o 
flotă a fost trimisă ca să forţeze Rusia să 
accepte condiţiile. 

Puterea unor astfel de intervenții 
culturale de 


stânga nu constă în faptul că forţează un 
stat reticent să acţioneze, ci mai degrabă 
că pot fi mobilizate pentru a câştiga 
disputele politice interne dacă sā se 
acţioneze sau nu. Refrenul zgomotos al 
music-hallului din secolul al XIX-lea a fost 
înlocuit de videoclipurile online şi de 


furtunile de pe Twitter, dar principiul 
care se aplică este acelaşi. De exemplu, 
scurtmetrajul documentar Kony 2012 
(2012) despre criminalul de război şi 
liderul de cult ugandez cu acelaşi nume 
le-a oferit o imputernicire celor care 
încercau să determine SUA să adopte o 
poziţie mai fermă şi să convingă Uniunea 
Africană să trimită trupe împotriva 
Armatei de Rezistență a Domnului. în 
2014, Sony Pictures a fost piratată, iar 
printre fişierele accesate s-a aflat şi filmul 
încă nelansat The Interview, o comedie 
neagră în care doi jurnalişti primesc 
acces la Kim Jong-un şi apoi sunt 
recrutaţi de CIA pentru a-l asasina pe 
acesta. Phenianul (probabil în spatele 
hackerilor) şi-a exprimat furia şi chiar a 
ameninţat cu atacuri teroriste împotriva 
oricăror cinematografe care ar îndrăzni 
să difuzeze filmul. Se pare că temerea sa 
era dublă: că până şi reprezentările 
fictive ale asasinarii arogantului şi 
egoistului Kim ar putea încuraja încercări 
similare în interiorul Coreei de Nord, sau 
că ar putea crea în SUA un val 
motivational pentru o acţiune directă 
împotriva regimului. Gândul că o comedie 
ar putea avea un astfel de impact poate 
părea cam exagerat, dar ulterior s-a 
constatat nu numai că fusese consultat în 
prealabil un expert de la RÂND, 


organizaţie independentă, dar apropiată 
de guvern (acesta a sugerat să se 
păstreze scena în care Kim este ucis, 
deoarece aceasta ar putea „să insufle o 
idee realistă în Coreea de Sud şi, cred eu, 
în Nord”), ci şi secretarul de stat adjunct 
pentru afaceri în Asia de Est şi Pacific. 
Viaţa şi arta pot fi mai strâns legate decât 
am putea crede. 
Poate un contract de licenţa să 
disculpe o 
naţiune? 


Opinia naţională este, bineinţeles, un 
spaţiu contestat şi este frecvent 
influenţată, poate chiar modelată, de 
forţe externe. China, de exemplu, ştie că 
se confruntă cu temeri din ce în ce mai 
mari legate de puterea ei economică şi 
militară şi de ambițiile globale, şi 
încearcă să  preintâmpine acțiunile 
concrete de constrângere. Depinde de 
dumneavoastră dacă veţi considera acest 
lucru drept un tertip viclean pentru a 
dezarma o lume credulă sau o încercare 
inteligentă de a dezamorsa „sinofobia” 
isterică. 

Nu este vorba doar de a oferi străinilor 
cursuri ieftine de mandarină şi de 
finanţare a cinematografiei naţionale, 
deşi chinezii fac şi acest lucru. (în 2020, a 
ieşit la iveală faptul că s-ar putea ca cel 


mai mare lanţ de librării din Germania să 
fi 


fost plătit pentru a prezenta în mod 
proeminent lucrări importante, precum 
seria de discursuri ale preşedintelui Xi 
Jinping.) Angajat de mult timp în cenzură 
sistematică internă, Beijingul caută din ce 
în ce mai mult să cenzureze şi dezbaterea 
la nivel 


global pe teme pe care le consideră 
jenante sau problematice. în 2019, Daryl 
Morey, managerul general al echipei de 
baschet Houston Rockets, şi-a transmis 
pe Twitter sprijinul pentru protestatarii în 
favoarea democraţiei din Hong Kong. 
Tweet-ul a fost şters repede, dar nu 
suficient de repede. The Rockets, până 
atunci cea mai populară echipă 
americană de baschet din China, a fost 
blocată de televiziunea de stat. Asociaţia 
Naţională de Baschet (NBA) era afiliată la 
o serie de poziţii progresiste din tară, dar 
relaţia sa cu China urma să valoreze 
câteva miliarde de dolari în următorii ani, 
aşa că a acţionat rapid ca să liniştească 
Beijingul. Morey a fost mustrat public şi 
renegat,  lozincile de protest de la 
meciurile televizate au fost confiscate, iar 
jucătorilor li s-a spus să se abţină de la 
comentarii privind politica chineză. Se 
pare că libertatea de exprimare nu 
trebuie să stânjenească afacerile. 


O combinație de forţă economică, 
cruzime şi facsimile organizate de 
exprimare a indignarii populare permite 
Beijingului să-şi controleze imaginea în 
arena mondială. în 2020, taiwanezii şi 
activiştii chinezi care folosesc expresii 
consacrate precum „bandit comunist” sau 
„partid de 50 de cenți” (termen folosit 
pentru a ironiza trollii care lucrează 
pentru Beijing) în comentariile de pe 
Youlube au constatat că acestea sunt 
sterse automat 


în decurs de 15 secunde. Youlube a 
declarat ulterior ca acest lucru se 
datorează „unei erori a sistemelor 
noastre de aplicare”, dar persistă 
suspiciunile că fie compania a vrut să 
evite să supere Beijingul, fie a existat o 
campanie organizată pentru a se umbla la 
sistemele care răspund  reclamaţiilor 
publicului. Aşa-numitul Mare Firewall 
cenzurează de mult timp informaţiile 
sensibile din punct de vedere politic 
pentru utilizatorii naționali; aceasta 
reprezintā o încercare de a exporta acest 
tip de control al informațiilor. 


Scopul este pur şi simplu de a face ca 
orice raspuns la diferitele politici 
chinezeşti eventual 
reprobabile - de la suprimarea uigurilor 
musulmani şi a democratilor din Hong 


Kong, până la anexarea Tibetului şi poate 
publicarea cu întârziere a informaţiilor 
referitoare la focarul de COVID-19 - să fie 
de neconceput, prin simplul fapt că nu 
pot fi menţionate. După cum mi-a spus o 
diplomată americană, „incă nu suntem 
deloc aproape de această etapă, dar se 
pare că intenţia chinezilor nu este să facă 
să pară corect ceea ce fac, ci mai degrabă 
să elimine din dezbaterea publică tot ceea 
ce fac ei greşit”. Ea a mai adaugat că 
„dacă se va întâmpla acest lucru, va fi 
mai greu ca oricând să-i convingem pe 
oameni să accepte costurile unei 
confruntări”. 


Poate un joc să te facă să lupti? 


Chiar dacă refrenul spune jingo, trebuie 
„să ai corâbiile, oamenii şi banii”. Pentru 
a contesta lumea globală, fie prin război 
politic, fie prin presiuni economice sau 
de-a dreptul prin forţă, ai nevoie atât de 
resurse, cât şi de voinţă. Aceasta este o 
luptă care se duce acasă şi din ce în ce 
mai mult prin intermediul filmelor şi al 
televiziunii, al videoclipurilor virale şi al 
jocurilor pe calculator. 

în fond, există un motiv pentru care 
Pentagonul a început încă din 1927 să 
susţină filmele care se potrivesc agendei 
sale. Atunci au fost alocaţi piloți şi 
avioane din Army Air Corps pentru a 


ajuta la realizarea filmului de război 
Wings, care a câştigat primul premiu 
Oscar. Reprezentări de tip entuziast ale 
gloriei militare americane ar putea foarte 
bine să-i dea unui producător şansa de a 
folosi locaţii şi chiar echipamente reale. 
Pentru filmul Top Gun: 


Maverick (2020) - continuarea filmului 
supermacho al lui Tom Cruise Top Gun 
(1986) realizatorii filmului au primit 
permisiunea de a utiliza avioane F/A-18 şi 
au avut chiar acces la un portavion 
nuclear de clasa Nimitz, contra cost. în 
schimb, Pentagonul a obţinut dreptul de a 
se asigura că „mesajele“ sale sunt 
reflectate în film... şi o proiecţie exclusivă 
în avanpremieră pentru gradele cele mai 
înalte. Mai mult chiar, din 2002, 
Pentagonul a finanţat diferitele variante 
ale jocului pe calculator Americas Army şi 
l-a distribuit gratuit. De ce? După cum au 
spus chiar dezvoltatorii, „vrem ca 
întreaga lume să ştie cât de măreaţă este 
armata americană”. 

Bineînţeles, o mare parte din aceste 
filme este destinată consumului intern. 
Filmul original Top Gun a fost apreciat 
drept cel mai reuşit argument de 
recrutare pentru aviația navala 
americana din toate timpurile, la fel cum 
in zilele noastre armata americanā are 


propria echipă de e-sport care evoluează 
competitiv în jocul pe calculator Caii oj 
Duty pentru a atrage candidaţii în jocul 
real. Majoritatea încasărilor filmelor Wolf 
Warrior au provenit din China. 
Producătorii sunt în căutare de profit, dar 
statele care susţin astfel de 
cinematografie patriotică doresc să se 
asigure că armatele lor au recruţii de 
care au nevoie şi un public dispus sa-i 
vadă că înfruntă pericolul. 

E drept că Statele Unite au o poziţie 
dominantă tradiţională în acest domeniu, 
dar chiar şi în lumea jocurilor pe 
calculator, aceasta este contestată. 
Marile francize ale unor astfel de jocuri, 
precum Caii of Duty: Modern Warfare, 
menţionată mai sus, 
ridică în slăvi în mod corespunzător 
puterea militară occidentală şi îi prezintă 
pe adversari, de la teroriştii arabi la 
ultranationalistii ruşi. Cu toate . . 
acestea, şi alţii au ajuns sā aprecieze 
potenţialul acestui mediu pirotehnic ce 
creează dependenţă. în 2003, mişcarea 
libaneză Hezbollah a lansat Special 
Force, un joc de tip first-person shooter în 
care jucătorul îşi asumă rolul unui 
luptător împotriva forţelor de apărare 
israeliene. (Ca un indiciu grâitor al 
modului în care s-au schimbat priorităţile, 
un joc succesor al acestuia, lansat în 


2018, Sacred Defence, i-a distribuit în 
rolul inamicilor pe militanţii Statului 
Islamic din Siria.) între timp, începând 
din 2002, compania Afkar, cu sediul în 
Siria, şi-a produs propriile jocuri de tip 
„shoot-em-up” cu o poziţie politică 
distinctă: Under Ash (2002) şi Under 
Siege (2005), în care inamicii sunt din 
nou israelieni. Fie că este vorba în mod 
special de a pregăti o nouă generaţie de 
luptători, aşa cum a sperat fără îndoială 
Hezbollah, sau pur şi simplu ca o 
provocare la adresa prejudecâţii 
încetăţenite a genului, aşa cum susţinea 
Afkar, ideea de bază este că acum 
conflictul cultural s-a mutat şi pe acest 
tărâm. 


Puterea întunecată 


Ce se întâmplă dacă nu poţi defini 
imaginaţia publică, aşa cum se exprimă 
prin aceste mijloace de comunicare? în 
filmul Rocky IV (1985), luptătorul 
american cu acelaşi nume, Rambo al lui 
Sylvester Stallone din ringul de box, îl 
înfruntă pe Ivan Drago, un ucigaş sovietic 
drogat şi cu sânge-rece. în continuarea sa 
de după mulţi ani, Creed II (2018), 


Drago îl antrenează pe fiul său ca să 
devină un luptător la fel de neînduplecat 
pentru un meci nimicitor la Moscova. 


Stereotipurile din Războiul Rece au fost 
pur şi simplu altoite, oligarhii i-au înlocuit 
pe comisari şi Vladimir Puțin a devenit 
pentru mulţi oameni personajul negativ 
suprem din filmele lui Bond, care a ieşit 
de pe ecran şi a intrat în viata reală. 

Nu e ca şi cum ruşii nu ar fi încercat să 
câştige şi ei o poziţie de soft power. Să ne 
gândim la banii şi la eforturile depuse ca 
să fie siguri că atât Jocurile Olimpice de 
iarnă de la Soci din 2014, cât şi Cupa 
Mondială de fotbal din 2018 vor merge 
cât se poate de bine. Nu era doar o sansă 
clasică în stil sovietic 
de a preamări vitejia sportivilor ruşi 
(uneori îmbunătăţiţi cu droguri) ca o 
metaforă pentru un stat viril şi puternic; 
era, de asemenea, o încercare de a 
submina relatările despre ruşii cei râi. 
Ambele evenimente s-au desfăşurat foarte 
bine şi au înfăţişat Rusia la cel mai înalt 
nivel al imaginaţiei şi ospitalităţii sale. Cu 
toate acestea, cu otrăvitori care işi fac de 
cap la Londra şi Salisbury (dezertorul 
Aleksandr Litvinenko a murit de o boală 
cauzată de poloniu radioactiv în 2006, iar 
Serghei Skripal, agent al MIG, a scâpat ca 
prin urechile acului de la moartea prin 
agentul neurotoxic Noviciok în 2018), 
„omuleţii verzi” apăruţi în Crimeea în 
2014, gangsterii şi hackerii care lucrează 
mână în mână cu spionii Kremlinului, 


efectul unor astfel de evenimente a fost, 
în mod inevitabil, limitat. Imaginea 
băiatului râu rezistă. Cu toate acestea, 
într-un mod pervers, actualul regim 
rusesc pare să facă din acest lucru un fel 
de virtute, ba chiar o strategie şi o 
necesitate. 

Nu credeţi că vă puteţi prezenta drept 
băieţi buni sau iniţiatori îndrăzneţi? 
Atunci poate că merită să întoarceţi foaia, 
deoarece se pare că Rusia lui Puțin are 
ceva ce în multe privinţe reprezintă 
opusul unei soft power şi anume „puterea 
întunecată” de a te înfăţişa drept un 
personaj prea periculos pentru a merita 
să te iei de el. La urma urmei, dacă 
reuşeşti să arâţi ca cel mai mare şi mai 
râu bâtâuş din curtea şcolii obţii un fel de 
victorie narativa şi aceasta poate fi 
mobilizată pentru a descuraja rezistenţa 
şi pentru a obţine concesii. 


De nenumărate ori, politica rusă pare 
aproape calculată pentru a ofensa şi 
pentru a părea  imprevizibilă şi 
amenințătoare. De exemplu, în 2014, 
Danemarca dezbâtea apartenenţa la un 
sistem de apărare antirachetă al NATO, 
iar Finlanda se gândea chiar să intre în 
NATO (caz în care probabil că Suedia i-ar 
fi urmat exemplul). Cu toate acestea, au 
existat voci din tară care i-au avertizat câ 
acest 1 
lucru i-ar putea pune de fapt într-un 


pericol şi mai mare, iar Moscova dorea în 
mod clar ca aceste voci să fie auzite. 
Potrivit Serviciului Danez de Informaţii al 
Apărării, chiar în momentul în care 
conducerea ţării, inclusiv premierul Helle 
Thorning-Schmidt, se afla în Bornholm în 
iunie 2014 la un eveniment politic 
obişnuit, Folkemodet, avioanele de război 
ruseşti au simulat un atac nuclear asupra 
insulei. Două bombardiere supersonice 
Backfire 'Tu-22M3 înarmate cu rachete, 
escortate de patru Su-27 
Flanker de luptă, au traversat Marea 
Baltică la joasă înălţime şi au virat înapoi 
chiar înainte de a intra în spaţiul aerian 
danez. O staţie radar de pe Bornholm le-a 
reperat şi a solicitat o escortă daneză de 
F-16, dar, dacă ar fi fost vorba de un atac 
real, nu ar fi putut să-i intercepteze pe 
atacatori înainte ca aceştia să-şi lanseze 
bombele. 

în anul următor, Rusia a organizat un 
exerciţiu militar major cu 33 000 de 
soldaţi, care au efectuat manevre pentru 
eventualitatea în care nu numai că vor 
ocupa Bornholm, dar vor merge mai 
departe şi vor invada partea continentală 
a Danemarcei, Suedia, Norvegia şi chiar 
Finlanda. Oare Moscova are ambiţii 
teritoriale în Scandinavia? Mai mult ca 
sigur că nu. Cu toate acestea, prin 
simplul fapt că execută scenarii de război 


atât de agresive, ruşii incearcă să 
demonstreze ce s-ar putea întâmpla cu 
țarile din regiune, dacă acestea ar 
„provoca” Rusia, în 2015, ambasadorul 
rus la Copenhaga, cu toată subtilitatea 
unui mafiot care cere bani de protecţie, a 
avertizat ca, dacă Danemarca se alătură 
sistemului de apărare antirachetă, „va 
deveni o ţară mai puţin paşnică, şi 
relaţiile cu Rusia vor avea de suferit. 
Bineînţeles, este decizia dumneavoastră - 
vreau doar să vă reamintesc că finanţele 
şi securitatea dumneavoastră vor avea de 
suferit”. în 2016, Puțin însuşi i-a întrebat 
retoric pe finlandezi dacă au crezut că nu 
vor exista consecinţe în urma aderării lor 
la NATO: că deşi trupele lui fuseseră 
retrase pe poziţii îndepărtate de graniţa 
comună, „credeţi că vor rămâne acolo?” 
în cele din urmă, Danemarca a decis să 
nu facă parte din sistemul de rachete de 
apărare, „ca urmare a unei ample 
revizuiri a factorilor politici şi de 
securitate”, iar Finlanda nu face parte din 
în Discursuri asupra primei decade a lui 
Titus Livius, Niccold Machiavelli afirma 
că poate fi „un lucru foarte înţelept să 
simulezi nebunia”. Preşedintele SUA 
Richard Nixon este cunoscut pentru 
folosirea acestei strategii infame in 
timpul războiului din Vietnam, când i-a 


lăsat atât pe sovietici, cât şi pe nord- 
vietnamezi să creadă că era atât de 
obsedat să pună capăt conflictului într-un 
fel sau altul, încât ar putea recurge la 
arme nucleare. Mai recent, o mare parte 
din semnalele  nord-coreene par, de 
asemenea, concepute pentru a accentua 
ideea ca nu este un stat „rezonabil” şi ca 
va răspunde în mod disproporționat, chiar 
contraproductiv, dacă va fi ameninţat 
(chiar şi de un film mediocru, după cum 
se pare). 

Intimidarea şi presiunile pentru a-ţi croi 
drum în lume pot avea efect pe termen 
scurt (intrebaţi-i pe danezi), dar, pe 
termen lung, există dezavantaje serioase 
pentru o strategie care te reduce la 
poziţia de outsider, în al cărui cuvânt nu 
se poate avea incredere şi a cărui 
existenţă însăşi reprezintă o ameninţare. 
Acesta este motivul pentru care astfel de 
semnalizâri sunt adesea rezervate celor 
care nu au nimic de pierdut, fie că este 
vorba de state devenite deja paria, 
precum Coreea de Nord, fie pseudostate 
teroriste. Videoclipurile înfricoşătoare cu 
decapitări oribile puse în circulaţie de Al- 
Qaeda, de Statul Islamic şi de alte grupări 
jihadiste, de exemplu, sunt menite să fie 
atât avertismente, cât şi, în egală măsură, 
semnale ale determinării lor absolute. O 
mână de sociopaţi pot fi atraşi de această 


cauză, dar ideea este că aceia care sunt 
îngroziţi vor rămâne şi ei cu convingerea 
că aceştia sunt duşmani atât de fanatici, 
încât cu siguranţă este imposibil să fie 
învinşi. Dacă acest lucru funcţionează sau 
nu este o altă problemă, dar comunicațiile 
jihadiste capturate şi interceptate arată 
clar că aceasta face parte din gândirea 
aflată în spatele acestui teatru macabru. 
O bombă într-o piaţă, un politician 
împuşcat pe stradă şi un videoclip 
înfiorător: toate acestea sunt exact 
mesaje de teroare. 


Câştigarea războaielor culturale 


La fel ca în cazul problemei 
(dez)informârii,  democraţiile liberale 
trebuie să fie fidele fată de ele 
însele. Deşi politicienilor noştri le place 
să se prezinte drept promotori ai valorilor 
noastre, politica lor de stat este rareori 
conformă cu propria retorică. Este dificil 
să  promovăm în mod convingător 
democraţia şi liberalismul în Rusia, în 
Venezuela ori în Coreea de Nord şi, în 
acelaşi timp, să permitem bucuroşi de 
atâţia ani Chinei şi Arabiei Saudite nu 
numai să dispreţuiască aceleaşi valori 
acasă, dar să-i şi persecute pe cei care le 
îimbrăţişează în străinătate. 

Există o oportunitate uriaşă pentru un 


nou contraatac cultural - şi, astfel, politic 
- impotriva noului autoritarism din ce în 
ce mai evident în întreaga lume. Asta nu 
înseamnă ca propaganda „noastră” să o 
combată pe „a lor”, dacă prin propagandă 
înţelegem minciuni, exagerări şi tehnici 
abile de omisiune. în perioada de apogeu 
a imperialismului cultural american, 
capacitatea sa de a vinde Visul American 
a depins, desigur, de ceva mai mult decât 
de o simplă cosmetizare, şi reflecta în 
mod autentic entuziasmul, optimismul şi 
credinţa sinceră că era un mesaj de 
speranţă pentru toţi. Dar astăzi trâim 
vremuri mai degrabă  cinice Şi 
autoreflexive şi e mai greu de evitat 
adevărul neplacut că libertatea şi 
prosperitatea pentru unii a fost prea 
adesea cumpărată cu prețul exploatarii 
pentru mulți şi al dezastrului ecologic 
pentru toţi. 
Nu este vorba ca propaganda, 

cenzura, 

discursurile bombastice şi jingoismul nu 
funcţionează, ci de faptul că acestea sunt 
instrumente periculoase şi adesea 
distructive. O contraofensivă culturală nu 
are nevoie doar de resurse, ci şi de tonul 
potrivit. Mai bine să ai umor decât să 
huleşti, sa conduci prin exemplu mai 
degrabă decât prin exegeză. Cândva, era 
posibil să se încerce comercializarea unei 


naţiuni şi a unui mod . 

de viaţă doar prin intermediul 
celuloidului. Acum, filmele pot fi 
juxtapuse cu secvențe de ştiri, iar toata 
lumea poate câuta pe Google orice fapt 
pentru a vedea daca este adevarat sau 
nu. Deşi poate că vom fi fericiţi să traim 
în lumi inventate care să ne flateze 
prejudecățile, s-ar putea totuşi întâmpla 
ca autenticitatea să-şi redobândească 
propria greutate. 

Cu alte cuvinte, dacă vrem să încercăm să 
transmitem un mesaj pozitiv despre noi 
înşine, trebuie mai întâi să-l trăim cu 
adevărat. 

Desigur, s-ar putea ca asta să fie o 
problemă care se va rezolva de la sine, şi 
nu numai că vom dobândi educaţia 
mediatică necesară pentru a vedea 
dincolo de dezinformare, dar vom începe 
chiar să ne impotrivim transformării 
culturii în armă. Să ne gândim la remake- 
ul live-action al cunoscutului film Disney, 
Mulan (2020), aspirant la statutul de 
blockbuster, cu buget mare, filmat în 
China şi puternic influenţat de interesele 
Beijingului. Câteva dintre modificări sunt 
în esenţă detalii, cum ar fi eliminarea 
unei scene de dragoste care se pare câ i-a 
scandalizat pe comisarii culturali, dar, în 
general, acest film a fost transformat în 
propagandă naționalistă chineză cu un 


aspect lustruit şi americanizat. S-a filmat 
chiar în Xinjiang, unde un milion de 
uiguri lâncezesc în lagăre de concentrare 
- de „reconversie” -, iar pe genericul de 
final se mulţumeşte filialei locale a Biroul 
de Securitate Publică, infama poliţie 
politică chineză. 

Rezultatul? Filmul a fost o dezamăgire 
ca încasări atât la nivel global, cât şi în 
China, iar Disney a fost foarte criticat. 
Câştigarea războaielor culturale este mult 
mai dificilă decât poate părea, chiar şi 
epopeile patriotice pot fi 
contraproductive în cel mai rău caz, iar în 
cel mai bun caz, au numai efect de „vata 
de zahār” pe termen scurt. La fel ca în 
cazul utilizării informaţiilor, 
autenticitatea credibilă va deveni 
probabil tot mai importantă într-o epocă 
în care totul poate fi falsificat, iar statele 
care încearcă să dobândească influenţă 
prin intermediul culturii vor constata că 
acest lucru funcţionează cel mai bine 
atunci când aceste valori şi atitudini sunt 
autentice. 


Vreţi să stiti mai multe? 


Popular Culture, Geopolitics, and 
Identity, de Jason Dittmer şi Daniel Bos, 
ediţia a 2-a, Rowman & Littlefield, 2019, 
este o introducere captivantă şi atentă la 


modul în care reprezentările pot influenţa 
lumea pe care o ilustrează. Lucrarea lui 
Nancy Snow, Propaganda, Inc: Selling 
Americas Culture to the World, ediţia a 3- 
a, Seven Stories, 2010, se concentrează 
în special pe Agenţia de Informaţii a SUA, 
în timp ce cartea lui Eric Fatter, 
American Empire and the Arsenal of 
Entertainment, Palgrave Macmillan, 
2014, este mai amplă. Povestea despre 
Wind of Change a fost explorată într-un 
fascinant şi captivant podcast cu acelaşi 
nume (Pineapple Street Studios/Crooked 
Media/Spotify, 2020). 


Partea a IV-a 
BUN VENIT ÎN VIITOR 


Capitolul 11 


Instabilitatea ca armă 


Este o altă zi după mâine, iar 
comandourile franceze şi hackerii 
germani sunt pe cale să declanşeze 
haosul.  Oamenii-broască din CPEOM, 
componenta maritima a Diviziei de 
Acţiune din cadrul serviciului de 
informaţii externe al Frantei DGSE, 
coboară un vehicul subacvatic fara pilot - 
o dronă de scufundare la mare adâncime 
- în apă de pe o barcă de pescuit aparent 
inofensivă. Aceasta se strecoară discret 
spre cablul de fibra optică, ieşit de pe 
fundul mării (în apropierea țărmului, 
acesta este ingropat pentru siguranță), şi 
aşează o încărcătură explozivă, după care 
se intoarce la navă, fără ca nimeni să 
observe ceva. în timp ce comandantul 
operațiunii ajută la securizarea dronei, un 
marinar îl anunță ridicând degetul mare 
cu vârful în sus că şi cealaltă echipă şi-a 
indeplinit misiunea. A fost, de fapt, o 
operație delicată: incărcăturile fuseseră 
puse nu pentru a reteza pur şi simplu 
cablurile, ci pentru a declanşa unde de 
șoc care sā le rupă indirect. Chiar şi o 


examinare superficiala va scoate la iveală 
acest lucru, dar scopul era posibilitatea 
de a nega, nu secretizarea. 


intre timp, in pitorescul oraş bavarez 
Dillingen an der Donau, hackerii din 
cadrul Batalionului 292 de Tehnologie a 
Informației, care face parte din noul 


comandament CIR al razboiului cibernetic 
din Bundeswehr, terminau de încărcat 
programe malware în calculatoarele 
aeroportului. Acestea fusesera actualizate 
recent şi ar fi rezistat impotriva celor mai 
multi hackeri râu-intenţionaţi, dar nu şi 
împotriva unor instrumente dezvoltate cu 
ajutorul tuturor resurselor de care 
dispune un stat. 


Tinta nu este Rusia sau Siria, Libia sau 
Iran, ci statul coleg membru al NATO şi al 
UE, Italia, iar arma finală va fi un emisar 
de la Bruxelles, puțin cam ciufulit după 
zborul de dimineață devreme spre Roma. 
Aduce un mesaj secret, dar un ultimatum 
serios şi letal pentru un nou guvern 
populist care pare să creadă că poate 
merge mai departe cu ideea de „Italexit", 
Cu riscul de a destabiliza moneda euro şi 
de a declanşa eventual dizolvarea Uniunii 
Europene. Mesajul sau este foarte simplu: 
dacă ati crezut că problemele cu care s-a 
confruntat Marea Britanie atunci când a 


trecut prin Brexit au fost grave, să ştiţi ca 
acestea au fost nimic față de haosul care 
ar cuprinde Italia. Ca să fie clar, în 
momentul in care a intrat pe uşile 
elegantului Palat Farnesina în care se află 
Ministerul de Externe, cele doua cabluri 
care leagă Sardinia la World Wide Web, 
de la Olbia şi Cagliari, au fost tăiate. Pe 
intreaga insulă,  descărcările de pe 
internet au înghețat, e-mailurile au rămas 
blocate în cutiile poştale şi comunicațiile 
bancare au  incremenit, in timp ce 
administratorii de sistem s-au grabit să se 
reconecteze prin intermediul legăturilor 
prin satelit. intre timp, computerele de la 
aeroportul principal al insulei din Cagliari 
s-au oprit 

brusc, făcându-i pe controlorii de trafic 
aerian sā  redirecţționeze disperaţi 
Zborurile de sosire către aeroporturile 
mai mici de la Alghero şi Olbia. 


A fost un avertisment atent calibrat. 
Sardinia reprezintă mai puţin de 5% din 
populația Italiei şi doar 2% din PIB-ul 
acestei țări. Nu a murit nimeni şi nu a 
fost provocat niciun râu permanent; 
repararea cablurilor urma sa dureze 
câteva săptămâni, iar curățarea 
sistemelor aeroportului poate o zi, dar 
apoi totul urma să revină la normal. Nu 
era suficient pentru a afecta serios Italia, 


iar daca Roma ar fi vrut, ar fi avut 
opțiunea de a-şi salva reputația, explicând 
totul ca pe un accident nefericit şi nu 
drept o acțiune duşmanoasă. Dar era 
suficient pentru a demonstra ce se poate 
întâmpla atunci când interconexiunile 
care stau la baza vieții şi economiilor 
moderne sunt compromise fie prin gesturi 
politice, fie prin operații secrete. 


Este mouse-ul mai puternic decât 
sabia? 


O fantezie exagerată şi chiar eurofobă? 
Bineînţeles. Există multe ţări mai 
predispuse să recurgă la violenţă şi la 
presiunile sub acoperire decât altele, mai 
puţin constrânse de dreptul internaţional 
sau de opinia publică, ambele având 
cerinţe mai mari. Germania nu e precum 
China, Franţa nu seamănă cu Iranul. Cu 
toate acestea, unii i-au ameninţat deja cu 
sancţiuni economice pe aliaţii lor (SUA 
împotriva Europei în legătură cu 
gazoductul Nord Stream II în 2020), s-au 
spionat reciproc (agenţi turci au fost 
descoperiţi în state membre ale NATO din 
Marea Britanie până în Danemarca), au 
cheltuit milioane de euro pentru aşi face 
lobby (conform datelor de la Center for 
Responsive Politics’ Foreign Lobby 
Watch, în 2018 nu Rusia sau China au 


fost cele care au cheltuit cel mai mult pe 
lobby politic în SUA, ci Coreea de Sud, 
Japonia şi Canada), şi-au ascultat 
telefoanele colegilor de guvernare (se 
pare că NSA a ascultat-o pe Angela 
Merkel până în 2013) şi chiar au sprijinit 
armate rivale de interpuşi (în războiul 
civil din Libia, Franţa şi Italia susţin o 
parte, iar Turcia pe cealaltă). Dacă acesta 
este modul în care aliaţii se poartă unii cu 
alţii, atunci, deşi recunoaştem că suntem 
din fericire încă departe de situaţia în 
care membrii UE să-şi mineze reciproc 
cablurile de internet, nu este deloc 
surprinzător modul violent în care se 
desfăşoară competiţia politică Şi 
economică mai amplă. 

Aceasta se datorează parţial tocmai 
faptului că lumea modernă este liberă 
atât de rigorile controlului din timpul 
Războiului Rece - când superputerile 
puteau decide într-o anumită măsură 
conflictele permise şi cele care vor fi 
controlate -, cât şi de pericolul unor 
conflicte de amploare. Aşa cum s-a 
discutat în Capitolul 2, astfel de conflicte 
sunt din ce în ce mai puţin frecvente, din 
motive pozitive, cum ar fi afirmarea 
dreptului internaţional, dar şi pentru că 
devin prea costisitoare atât din punct de 
vedere economic, cât şi politic. 

Proiectul Human Security Report a 


urmărit traiectoria conflictelor timp de 
câţiva ani. Conform datelor acestuia, 
între începutul anilor '90 şi până prin 
2010, numarul total de conflicte a scăzut 
dramatic, cu aproape trei sferturi în ceea 
ce priveşte tipul de războaie violente care 
ucid cel puţin o mie de oameni pe an. 
După 2010, a început să se raporteze o 
creştere clară a numarului de morţi din 
războaiele lumii; pe baza datelor 
furnizate de Programul de Date 
referitoare la Conflicte de la 
Universitatea Uppsala, s-a calculat că 
între 2010 şi 2014 pierderile au crescut 
cu 600%. în mare parte, însă, acestea au 
fost conflicte în care au fost implicaţi 
extremişti islamici şi au fost, cel puţin 
parţial, războaie civile. în plus, a fost doar 
o situaţie temporară: din 2014, numărul 
acestor „morţi în luptă” a început din nou 
să scadă, chiar şi în Orientul Mijlociu, 
care reprezintă majoritatea covârşitoare. 
Cele mai multe războaie continuă să 
rămână la nivel intern, fiind războaie 
necivilizate ale fraţilor contra fraţilor, 
uneori cu implicare strâină. 

Bineînţeles, nimic din toate acestea nu 
înseamnă că între state nu vor mai exista 
războaie cu schimburi de focuri. Uneori, 
ghinionul, impulsivitatea sau socotelile 
greşite vor face ca acele arme noi şi 
scumpe sau cele vechi şi de încredere să 


fie ignorate. (în fond, acel veteran de 
încredere, AK-47, a ucis mult mai mulţi 
oameni decât bombele nucleare sau orice 
alte „arme de distrugere în masă”.) în 
2020, Siria, Libia şi Yemenul continuau să 
ardă, războiul dintre Armenia şi 
Azerbaidjan pentru enclava disputată 
Nagorno-Karabah izbucnea din nou, iar 
soldatii chinezi şi indieni se încăierau în 
munţii înalti din Casmir. Cu toate acestea, 


in cele 


maj 
multe cazuri, s-a văzut o dorinţă clară 
din partea majorităţii parţilor de a 
evita o escaladare mai amplă. in 
Caşmir, ambele parti au evitat armele 


referând pietrele, cuțitele, şi 
astoanele  infăşurate ın sârmă 
ghimpată - arme ucigăâtoare, cu 


Idu rentă, „dar destinate în mod 
deliberat să prevină _ situaţia in care 
conflictul de frontiera ar putea scăpa 
de sub control. 


Aşadar, devine lumea mai sigură? Nu 
prea. Există o întreagă industrie 
academică dedicată evaluării numărului 
de războaie purtate, a numărului de 
oameni care au murit în ele, însă 
problema este că, la fel ca în multe alte 
domenii academice, adesea apar şi aici 
disputele legate de definiţii. Ce este un 
război şi ce este un conflict major? Oare 
un copil moare de foame pentru ca un 
război civil a perturbat lanţurile de 
aprovizionare? Un veteran de război ranit 
care se sinucide după demobilizare? Un 


terorist care ucide în numele unui conflict 
îndepărtat sau un război între bande 
pentru teritoriile locale, în care să vândă 
droguri provenind din cealaltă parte a 
lumii? Conflictele interne - războaie 
civile,  insurecţii, confruntări între 
organizaţii criminale puternic înarmate - 
sunt mai frecvente ca niciodată, iar 
bilanţul total al vieților curmate, distruse 
şi degradate rămâne ridicat. 

Tot conform Programului de Date 
referitoare la Conflicte, în 2018 s-a 
produs cel mai ridicat nivel de decese în 
lupte din cauza conflictelor nestatale, iar 
numărul victimelor colaterale a fost la fel 
de mare. Este posibil ca ţările să nu fie în 
război între ele, dar lumea rămâne un loc 


periculos. 
Societatea ily-by-wire 


În parte, aceasta este doar dovada 
însângerată a unei probleme mai ample. 
Multe dintre procesele şi practicile 
descrise în această carte culminează prin 
creşterea instabilității în interiorul ţărilor 
şi în; 
cadrul sistemului internațional, în 
general. O mare parte din acest proces nu 
este pur întâmplător. Nu vreau să spun 
prin aceasta că în spatele lui se află o 
cabală obscură de conspiratori, ci că 
instabilitatea este adesea reversul 
dinamismului şi chiar al capacităţii de 


reacţie. Poate să pară o exagerare să 
comparam societatea modernă cu un 
aparat de zbor avansat, dar un avion cu 
reacţie precum F-ll/ Nighthawk din 
America sau noul Su-57/ „Felon” al Rusiei 
sunt proiectate în mod special pentru a fi 
instabile. Cândva, aceasta era reţeta 
pentru o prăbuşire rapidă, dar sistemele 
moderne de calculatoare monitorizează în 
mod constant mişcările aeronavei şi îi 
ajustează suprafeţele de control pentru a 
menţine zborul controlat, cu mult mai 
rapid şi mai precis decât ar putea face 
orice pilot uman. O aeronavă instabilă 
răspunde mai rapid la comenzi, este mai 
manevrabilă şi mai eficientă decât una 
stabilă - atât timp cât sistemul de control 
„îly-by-wire” continuă să funcţioneze. 
Comunicaţiile instantanee şi media 
nemijlocite, lanţurile de aprovizionare 
transfrontaliere, logistica  just-in-time 
(prin care stocurile sunt menținute la un 
nivel cât mai scăzut posibil, 
reaprovizionate pe baza  proiecţiilor 
necesarului preconizat), tranzacţiile cu 
acţiuni computerizate şi bazate pe 
algoritmi, tranzacțiile transnaţionale 
capabile să facă distincție între 
jurisdicţiile fiscale şi de reglementare, 
reţelele criminale globale şi, în egală 
măsură, reţelele de meme globale: toate 
acestea au subminat vechile modele de 


guvernanţă socială, politică şi economică, 
fără a pune ceva în locul lor. Statul 
tradiţional, unitatea familială patriarhală, 
baronii presei şi şefii reţelelor - toate 
aceste instituţii sunt sub presiune, fie 
eşuează, fie se adaptează, chiar dacă în 
acest moment nu ştim în ce se 
transformă. 

Societatea globală nu este o victimă a 
acestor procese; ea este în mare măsură 
beneficiara lor şi, în mod sigur, 
complicele acestora. Natura instabilă fly- 
by-wire a lumii moderne a eliberat un 
capital uman până acum încătuşat sau 
marginalizat, a scos populaţiile din 
sărăcie, a impulsionat schimbarile 
tehnologice, a generat o creştere 
economică masivă şi a permis formarea 
de noi comunităţi care se întind pe tot 
globul, de la clanurile de jocuri online la 
rețelele ad-hoc care se formează pentru a 
oferi fonduri şi ajutor practic în cazul 
unor dezastre. între 1998 şi 2018, 
speranţa de viaţă la naştere la nivel 
mondial a crescut de la 67 la aproape 73 
de ani, iar proporţia din populaţia 
mondială a celor care trăiesc în sărăcie 
absolută a scăzut de la 32% în 1995 la 
10% în 2015. Aceasta este o perioadă de 
revoluţie. 

în capitolul următor, ultimul, mă voi 
referi la unele dintre modalităţile prin 


care, în loc să încercăm să supravieţuim 
în faţa transformării tuturor lucrurilor în 
arme, am putea descoperi că aceasta ne 
poate aduce şi beneficii. Fireşte însă că 
nu putem scâpa de dezavantajele acestei 
instabilitâţi. 

Populiştii Şi secesioniştii se 
aprovizionează din plin din izvorul de ştiri 
false şi din teoria conspirației, se simt 
revigoraţi şi imputerniciţi de acestea. 
Naraţiunile conflictuale divizează 
comunităţile şi SII 
pun sub semnul întrebării legitimitatea 
sistemelor şi politicilor existente. 
Presiunea economică favorizează corupţia 
şi li sărăceşte pe cei pe care nu li 
îmbogăţeşte. Economia  neoliberală a 
eliberat piaţa, iar aceasta, la rândul ei, s- 
a grăbit să treacă graniţele şi a scâpat de 
o mare parte din controlul naţional. 
Legea devine o armă, nu un scut. La 
extremă, războiul îşi arată chipul urât, 
uneori în mod deschis, ca în Africa de 
Nord şi în Afganistan, dar şi în alte părţi, 
unde ia forme mai sofisticate, odată cu 
apariţia mercenarilor, a corporațiilor cu 
armate de securitate private şi a 
autorităţilor regionale care îşi afirmă 
controlul asupra poliţiei locale şi a 
paramilitarilor. Există o criză de 
legitimitate generalizată în întreaga lume, 
care ia forme diferite în regiuni diferite; 


totuşi, nici măcar aceasta nu este doar 
rezultatul războiului non-cinetic al erei 
noi, ci şi o nouă oportunitate pentru 
acesta. 


Geopolitica văzută ca „operaţie 
specială” 


în pofida aventurării ocazionale în 
operaţii ce pot fi negate sau purtate prin 
interpuşi, care, în orice caz, sunt curând 
recunoscute sau demascate, este în 
general destul de clar când două ţări se 
află în război în sensul convenţional. 
Există lupte, exista morți. Exista 
stimulente pentru a face o declarație 
deschisă de război - în acest fel, soldații 
au drepturi conform Convenției de la 
Geneva - şi, în acelaşi timp, există 
constrângeri clare în conformitate cu 
dreptul internațional. 

Dar ce se întâmplă atunci când toate 
rivalitățile clocotitoare, neînțelegerile, 
duşmaniile tradiționale şi orgoliul politic 
întruchipat de competiţia interstatală nu 
sunt rezolvate prin intermediul 
războiului? în 2018, Andrei Kortunov, 
directorul general al Consiliului pentru 
Afaceri Internaţionale din Rusia, 
cercetător liberal şi fost diplomat, a rostit 
un avertisment sobru cu privire la 
consecinţele „victoriei paradigmei 
războiului asupra paradigmei politicii” şi 


a „expansiunii mentalităâţii militare asupra 
aspectelor  non-militare ale politicii 
mondiale”.  kKortunov a vorbit la o 
reuniune a Clubului Valdai, o grupare de 
experţi ruşi şi străini care culminează cu 
o apariţie pe scenă a lui Puțin însusi. 
Kortunov a continuat: 


Se spune că în dragoste şi în război toate 
mijloacele sunt corecte, inclusiv 
dezinformarea, înşelătoria şi provocarea. 
Dar nu trebuie să fie tot aşa şi în politică, 
unde reputaţia, predictibilitatea şi 
încrederea sunt foarte importante. Se pare 
că noi toţi - în Est şi în Vest - începem să 
trăim în conformitate cu legile din timp de 
război, când toate mijloacele sunt bune, iar 
reputaţia devine un lux inaccesibil sau, cel 
puţin, o resursă cheltuită cu nonşalanţă. Şi, 
ca urmare, linia roşie foarte importantă de 
distincţie dintre politică şi o operaţie 
specială este practic ştearsă. 


Poate că cea de-a doua paradigmă a 
devenit „operaţie specială” - cu alte 
cuvinte, o misiune a unei agenţii de 
informaţii. La urma urmei, adevărul dur 
este că până şi aliaţii se spionează 
reciproc. în rarele cazuri în care există 
acorduri de  „nespionaj'”, se găsesc 
modalităţi de a le ocoli. Se pot baza pe 
activităţi „de tip spionaj”, cum ar fi 
contactele diplomatice, analiza surselor 
deschise şi operaţiile externalizate 


(inclusiv subcontractarea colectării de 
informaţii câtre firme de consultantă, 
care isi au propriile surse în cealaltă 
țară). Sau acest lucru se poate face 
indirect. Programul MUSCULAR de 
supraveghere a internetului operat de 
Direcţia pentru Comunicaţii a guvernului 
britanic (GCHQ) şi Agenţia de Securitate 
Naţională (NSA) a SUA absoarbe date 
despre milioane de comunicări prin e-mail 
din întreaga lume, permiţând urmărirea 
comunicaţiilor chiar şi între aliaţi. Sau 
pot pur şi simplu să caute bucle de 
comunicare. Deşi în conformitate cu 
termenii tratatului care a creat 
Comunitatea Statelor Independente între 
multe dintre statele postsovietice, 
Serviciul de Informaţii Externe al Rusiei 
(SVR) a fost de acord sā nu-şi spioneze 
propriii membri, serviciile de informaţii 
militare şi Serviciul Federal de Securitate 
(FSB), FEBl-ul intern, pur şi simplu au 
umplut acest gol, pentru că nu sunt 
cuprinse în acord. 

Aşadar, şi prietenii li spionează pe 
prieteni, mai ales când este vorba despre 
inevitabila concurenţă economică dintre 
aceştia. Oficialităţile Comisiei Europene 
au sugerat că s-a recurs la serviciile 
secrete britanice pentru a se accesa 
documentele şi discuțiile lor despre 
strategia de negociere a Brexitului în 


2018. Țări precum Franţa, în care una 
dintre cele patru divizii ale DGSE este 
dedicată în mod special informaţiilor 
economice, a fost deosebit de activă în 
sprijinirea reprezentanţilor lor naţionali 
cu ajutorul unor campanii agresive de 
informaţii. Activităţile acestora variază de 
la spionajul cibernetic (Naţional 
Intelligence Estimate din 2013 al SUA a 
situat Franţa alaturi de Rusia şi Israel pe 
locul al doilea după China ca principală 
ameninţare în această privinţă) la metode 
de modă veche, cum ar fi 
percheziţionarea servietelor directorilor. 
Scopul este de a suprasolicita cercetarea 
internă şi de a fixa contractele de export 
Şi, oriunde ar merge francezii, principalii 
lor concurenţi sunt tentaţi în mod 
inevitabil să-i urmeze. Si nu sunt deloc 
singuri: în 2015, de exemplu, Austria a 
afirmat câ NSA i-a spionat firmele de 
apărare, iar Germania a descoperit 
operaţiuni similare împotriva consorțiului 
multinațional european Eurocopter. în 
2020, a fost rândul danezilor să susţină 
că NSA a spionat industriile lor şi ale 
Suediei. Operațiunile de informare, în 
care comunicațiile strategice se 
estompează, devenind un război 
psihologic, nu sunt un monopol rusesc, 
chinezesc sau iranian. De exemplu, la 
sfârşitul anului 2020, Facebook a închis o 


reţea de conturi gestionate în secret de 
serviciile de informaţii militare franceze, 
care promovau prezenţa militară a 
acestora în Africa. 

Operaţiile de informaţii sunt astfel 
omniprezente şi constante, indiferent de 
alianțele şi tratatele formale. Ele sunt 
direcţionale spre protejarea tuturor 
aspectelor legate de interesul naţional, fie 
că este vorba de detectarea şi 


contracararea 
> 


subversiunii ostile, de ajutorul dat pentru 
încheierea unui acord comercial major 
sau a unui tratat. Acestea implică absolut 
tot şi orice, de la piraterie informatică la 
intruziune fizică, de la contaminare 
culturală la violenţă directă. O operaţiune 
individuală poate fi compromisă, anulată 
sau încheiată, dar războaiele serviciilor 
de informaţii nici nu sunt declarate şi nici 
nu se încheie cu adevărat. Există o 
metaforă mai bună pentru noua lume a 
conflictelor interstatale? 


Nici pace, nici război 


Ar fi frumos să credem câ ameninţarile 
cu | 
adevărat globale cu care ne confruntăm - 
nu în ultimul rând schimbările climatice - 
ar insemna, de asemenea, o nouă 
mentalitate globală. Problema este că 


oamenii sunt fiinţe complexe, capabile să 
coopereze din toată inima pentru o cauză 
şi, în acelaşi timp, să se alieze cu 
înverşunare pentru o altă cauză. De 
exemplu, să ne gândim la o altă 
provocare globală mai recentă: pandemia 
coronavirusului SARS-CoV-2 sau COVID- 
19 care a făcut ravagii în întreaga lume în 
2020. A existat o veritabilă reacţie de 
solidaritate internaţională, cu alianțe 
pentru a împărtăşi cercetările în 
domeniul  vaccinurilor şi al datelor 
medicale, şi cu angajamente de a ajuta 
țarile mai sărace să aibă acces la 
medicamente. S-au exprimat, de 
asemenea, învinuiri internaţionale amare, 
s-a arâtat cu degetul spre vinovaţi şi 
țarile mai puţin afectate de virus au facut 
ocazional sugestii voalate în sensul că 
starea lor reflectă virtuțile nationale. S-a 


afirmat câ Rusia şi China au 


T A „recurs la 
spionaj pentru a incerca sa câşiige 
„Cursa vaccinurilor” şi sa culeaga 
câştigurile politice şi chiar economice 
care decurg din aceasta. intre timp, 
America a incercat sa-şi foloseasca 
forţa economică pentru a acapara 
piaţa medicamentului Remdesivir şi 
chiar şi pe cea a echipamentelor de 
protecţie: se spune că persoane 
oficiale au aparut literalmente pe 
aeroportul din Shanghai cu valize 
pline de dolari pentru a intercepta un 
transport de măşti chirurgicale 
destinat iniţial Franţei. 


Este tentant să ne punem speranţele în 


reinstituirea unei  stabilitâţi trecute, 
astăzi din ce în ce mai mitologizată, dar 
este, de asemenea, clar că acela a fost de 
fapt un fenomen temporar şi în mare 
parte un produs secundar al Războiului 
Rece. Lumea întâi şi Lumea a Doua a 
Vestului şi Estului şi-au menținut 
stabilitatea aparentă în acele zile în 
detrimentul Lumii a Treia, care a devenit 
terenul de joacă pentru războaiele prin 
interpuşi. Războiul Rece a fost fierbinte în 
Vietnam şi în Coreea, în Afganistan şi în 
Angola, în Nicaragua şi in Orientul 
Mijlociu. „Stabilitatea” a fost susţinută şi 
de teroarea reciprocă a  anihilării 
termonucleare. Este îndoielnic că am dori 
cu adevărat să ne întoarcem la aşa ceva, 
chiar dacă am putea. 

Aşadar, alternativa ar putea fi să 
îmbrâăţişăm oportunitățile oferite de 
instabilitate şi modurile în care aceasta 
poate fi o forța dinamică, chiar pozitivă. 
Companiile suficient de agile pot să 
gestioneze incertitudinea. Asa cum afirma 
un director de. 
corporație, analiza riscului politic se 
referea cândva la evitarea dezastrului, 
dar acum a devenit calea spre a face bani. 
Statele pot exploata flexibilităţile unei 
ordini instabile. Arta este, aşa cum 
spunea un diplomat britanic, „să nu 
permitem ca instabilitatea să fie egală cu 


haosul”, ci „să considerăm că este o altă 
denumire pentru dinamism şi oportunism, 
în care trebuie să echilibrăm interesul 
propriu cu preocupări morale mai largi”. 
Aceasta este provocarea la care ajungem 
în cele din urmă, deoarece această carte, 
asemenea cutiei Pandorei, speră să 
dăruiască speranţă la sfârşit. 


Vreţi să stiti mai multe? 


Textele despre starea actuală 
nereglementată şi nereglementabilă a 
lumii nu lipsesc. The New World 
Disorder: Challenges and Threats în an 
Uncertain World, Lexington, 2019, 
editată de J.L. Black, Michael Johns şi 
Alanda Theriault, este o culegere de 
eseuri importante, impresionantă prin 
amploarea problemelor abordate, de la 
Balcani la Brexit. Cartea lui Peter Zeihan, 
Disunited Nations: The Scramble for 
Power in an Ungoverned World, Harper, 
2020, conține opinii mai personale, dar 
nu este deloc mai rea din acest motiv. 
Bineînţeles, merită să citiți şi perspective 
alternative. Deşi teza lui Francis 
Fukuyama a fost pe cât de criticată, pe 
atât de greşit înţeleasă, lucrarea sa The 
End of History and the Last Man, Free 
Press, 1992, rămâne unul dintre cele mai 
bune exemple ale unei şcoli de gândire 


care vede democraţia şi pacea ca pe o 
fatalitate, aflate imediat după colţ. Pentru 
o opinie contrară, încercaţi cartea lui 
Amy Chua, World on Fire: How Exporting 
Free-Market Democracy Breeds Ethnic 
Hatred and Global Instability, Arrow, 
2004, al cărei titlu spune totul. 


Capitolul 12 
Să învăţăm să iubim războiul 
permanent, fără vărsare de sânge 


Fra anul 1564, iar oraşul-stat Florenţa 
se afla în război. O armată de mercenari 
angajată de oraşul vecin Pisa, condusă de 
aventurierul englez John Hawkwood şi de 
Hanneken von Baumgarten din henania 
inainta spre oraş, după ce jefuise pe drum 
orașul subordonat Pistoia. împotriva lor, 
Florența şi-a adunat forțele sub 
conducerea unui căpitan mercenar al ei: 
condottiere Galeotto Malatesta. 
infruntarea s-a produs în ziua de 28 iulie 
la Cascina. Deşi fusese luată prin 
surprindere, Florenţa a invins, nu în 
ultimul rând, datorită unui contingent de 
mercenari arbaletrieri genovezi, înarmaţi 
cu cele mai noi arbalete cu piese de oțel. 
A fost o zi de eforturi sângeroase, cu sute 
de victime şi probabil chiar doua mii de 
prizonieri luaţi din Pisa. Cu toate acestea, 
la 65 km spre est, in Florenţa, cineva ar fi 
putut crede că sângele nu  pătase 
câmpurile din Cascina sub un soare de 
vară nemilos. Oamenii finanțelor stăteau 
in picioare ín spatele meselor lor 


îmbrăcate în verde - banchi - de la care 
provine cuvântul „bancă“ schimbând bani 
și oferind împrumuturi. Sculptorul 
Alberto di Arnoldo facea ultimele retușuri 
la Madona şi Pruncul cu doi îngeri care 
urma să încununeze uşa de la Loggia del 
Bigallo. Pe străduţțele intortocheate 


dintre Piața Veche şi  Baptisteriu, 
cartierul lor obişnuit, prostituatele din 
oraş tsi etalau farmecele. Pe scurt, în 
timp ce soldații lor se luptau şi mureau, 
viața florentinilor mergea mai departe ca 
de obicei. 


Desigur, la aceasta a contribuit şi faptul 
că mulţi dintre soldaţii „lor” erau 
mercenari din altă parte. Malatesta însuşi 
provenea din Rimini, de pe coasta de est 
a Italiei, luptase pentru Napoli şi Sicilia 
înainte să lupte pentru florentini şi se va 
duce să-i slujească mai întâi pe împărații 
bizantini, iar apoi pe papa de la Roma. în 
plus, în afară de faptul că oraşele puteau 
fi asediate şi jefuite dacă tavālugul 
războiului năvâlea peste ele, altfel - 
înainte de lovitura de ciocan a invaziei 
franceze de la sfârşitul secolului al XV- 
lea, care a dat startul celor 65 de ani de 
devastare - conflictele erau rare, adesea 
relativ limitate, purtate pe teritoriile 
altora. Comandanții mercenari, ai caror 


soldaţi erau marfa lor bancabilă, încercau 
să ducă războaie de manevră, în care 
scopul era de a gândi mai bine decat 
inamicul şi de a-l impinge într-o poziţie 
fără speranţă, pentru a evita batâliile 
crâncene care i-ar fi stors de sânge şi pe 
unii, şi pe alţii. între timp, prinții şi 
magnații se întreceau între ei pentru a-şi 
demonstra autoritatea culturală şi 
bogăţia, comandând opere de artă şi dând 
instrucţiuni pristavilor şi istoricilor astfel 
încât să elaboreze genul potrivit de 
relatări. 


Nu e vremea ceasului cu cuc 


Paralelele nu sunt deloc exacte, cu 
toate acestea, dau de gândit. Pentru 
majoritatea ţărilor „nordice” - Europa, 
America de Nord, Rusia - conflictele 
militare deschise în care sunt implicate 
constituie în mare parte războaie 
opţionale, războaie din care pot să se 
retragă. Acestea se desfăşoară „acolo”, 
din Orientul Mijlociu până în Africa. 
Există şi victime, dar în mare parte în 
rândul soldaţilor profesionişti despre 
care, în general, atât publicul larg, cât şi 
politicienii consideră că a fost decizia lor 
când şi-au ales o viaţă de risc (chiar dacă 
pentru mulți dintre ei, gama de 
alternative s-ar putea să nu fi fost prea 
largă). De multe ori, însă, războaiele sunt 


purtate prin intermediari, de la drone şi 
mercenari autentici până la forţe aliate şi 
miliții; aşa cum susţin în cartea lor 
omonimă din 2019 Andreas Krieg şi Jean- 
Marc  Rickli, este epoca „războiului 
surogat”. 

De asemenea, conflictele secrete şi 
civile purtate cu sancțiuni şi filme de 
cinema, cu avocați şi spioni sunt razboaie 
surogat într-un alt mod, transferate pe 
noi câmpuri de luptă. în toate cazurile, 
poate exista o ripostă atunci când 
războaiele merg prost: familii care plâng 
un soldat căzut pe un câmp străin, 
atentate teroriste cu bomba, economia 
care suferă din cauza sancţiunilor, 
dezbaterea publică devenită mai toxică 
datorită încurajărilor judicioase. Cu toate 
acestea, de cele mai multe ori, războaiele 
par îndepărtate şi viaţa merge mai 
departe ca de obicei, exact aşa cum 
fusese şi pentru florentini. 

Mai mult chiar, aceste conflicte sunt 
adesea nu numai îndepărtate, ci şi 
ascunse, fiind, astfel, nedeclarate, 
nerecunoscute, chiar necunoscute. lar 
ceea ce nu este niciodată început în mod 
deschis este, de asemenea, rareori 
încheiat oficial. în loc de un binom 
liniştitor şi simplu război/pace, care a fost 
întotdeauna mai puţin clar conturat şi 
tranşant decât am dori să credem, ne 


îndreptăm spre o epocă în care toată 
lumea poate fi tot timpul cel puţin într-un 
fel de stare de „război” cu toată lumea, şi 
este doar o chestiune de grad de 
intensitate. Bineînțeles, vom avea în 
continuare aliati şi duşmani, dar aceşti 
termeni vor însemna lucruri diferite în 
momente diferite, în contexte diferite. 
Chiar şi vocabularul nostru este învechit: 
război, inamic, victorie, toate aceste 
concepte trebuie regândite. Bine aţi venit 
într-o lume potenţială a conflictului 
permanent, sublimat, a luptei politice a 
tuturor împotriva tuturor. 

Cu cât recunoaştem mai repede acest 
lucru şi ne adaptăm, cu atât vom avea 
şanse mai bune de a evita o astfel de 
situaţie - sau ne vom descurca mai bine 
într-o asemenea situaţie. în fond, poate fi 
deconcertant să ne confruntam cu acest 
viitor de competiţie constantă, dar există, 
de asemenea, oportunităţi şi virtuţi în 
această epocă a bătăliilor fără sânge, a 
coerciţiei calibrate şi a opoziţiei 
externalizate. Dacă facem o paralelă cu 
Renaşterea, atunci ar trebui sā ne 
amintim de afirmaţia lui posibil 
nedreaptă, dar, fără îndoială, 
memorabilă, a lui Orson Welles din The 
Third Man (1949): „în Italia, timp de 30 
de ani, sub Borgia, oamenii au avut parte 
de război, teroare, crime şi vârsare de 


sânge, dar i-au creat pe Michelangelo, pe 
Leonardo da Vinci şi Renaşterea. în 
Elveţia, au avut parte de 

dragoste frațeasca; au avut 500 de ani de 
democraţie. Ce au creat? Ceasul cu cuc.” 
Acestea nu sunt cu siguranţă vremuri ale 
ceasului cu cuc. 


Instituţiile internaţionale: o nouă 
relevantă? 

Pentru o abordare adecvată a 
răspunsurilor la noua lume a războiului ar 
fi nevoie de o carte în sine, dar merită să 
schiţăm câteva modalităţi în care diferite 
aspecte ale societăţii moderne pot 
răspunde în mod pozitiv, pentru a 
minimiza daunele şi a maximiza 
oportunităţile. S-ar putea să ni se para că 
nu mai este loc pentru instituţiile 
internaţionale cum ar fi ONU, de 
exemplu, dar se poate susţine şi 
contrariul. Mai degrabă, este vorba de 
faptul ca nu trebuie să ne mai 
concentrâm pe „războiul mare”, ci pe 
stabilirea şi aplicarea unei noi „etichete” 
a relaţiilor internaţionale. De exemplu, 
Organizaţia pentru Interzicerea Armelor 
Chimice (OIAC) a ajuns în prim-plan, în 
urma atacurilor cu arme chimice din Siria 
şi a utilizarii agentului neurotoxic 
Noviciok în tentativa de otrăvire a lui 
Serghei Skripal în 2018 şi a liderului 


opoziţiei ruse, Aleksei Navalnii, din 2020. 
Punctul forte al OIAC este chiar 
caracterul ei specific: este pur şi simplu 
dedicată eliminării permanente şi 
verificabile a tuturor armelor chimice, în 
conformitate cu prevederile Convenţiei 
privind Armele Chimice din 1997. Poate 
convoca expertiză de nivel mondial şi 
dispune de un set de competenţe definite 
prin Convenţie şi de o autoritate globală 
considerabilă. Rusia a fost învinuită 
pentru aceste atacuri şi se pare câ a 
încercat să ascundă de OIAC stocurile 
rămase. în 


cele din urmă, a trimis o echipă de 
hackeri pentru a incerca să pătrundă în 
sistemele sale informatice fără fir, dintr-o 
parcare din apropiere. Cu toate acestea, 
chiar şi Moscova continuă să accepte 
mandatul sau. 

Pe măsură ce noţiunea de dispută 
interstatală se  estompează şi se 
transformă în efortul de transformare în 
arme a multor altor domenii şi probleme, 
de la drept la criminalitate, de la 
disputele privind proprietatea 
intelectuală până la algoritmii de social 
media, problema nu va fi aceea de a 
încerca să scoatem aceste conflicte în 
afara legii - cum ar fi posibil aşa ceva? -, 
ci mai degrabă de a le gestiona şi limita. 


Organismele existente, precum 
Interpolul, Curtea Internaționala de 
Justiţie, Organizația Mondială a Sanātāății 
si chiar şi Uniunea Internaționala a 
Telecomunicaţiilor (agenţia ONU 
responsabilă pentru tot ce ţine de 
tehnologia informaţiei şi comunicaţiilor) 
vor trebui sa-şi ridice nivelul pentru a se 
adapta la aceste noi provocări. 

Deşi pe termen scurt acest lucru poate 
părea dificil, nu în ultimul rând pentru că 
țarile care utilizează cu cel mai mare 
entuziasm noile forme de conflicte 
interstatale pot fi reticente când este 
vorba să-şi limiteze opţiunile, este o 
problemă cu care omenirea s-a mai 
confruntat şi a depăşit-o şi altă dată. De 
exemplu, în secolul al XlX-lea, Marea 
Britanie şi SUA au manifestat reticentă 
fată de interzicerea extinderii gloanţelor 
„dumdum”, deoarece apreciau utilizarea 
acestora împotriva aşa-ziselor triburi 
fanatice din India şi Africa, respectiv din 
Filipine. Cu toate acestea, au acceptat 
interzicerea lor ca armă de război prin 
Convenţia de la Haga din 1899. Pe deo 
parte, au acceptat acest lucru pentru a 
evita să fie folosite împotriva propriilor 
oameni, iar pe de alta din cauza presiunii 
internaţionale şi a opiniei publice interne. 

Cât despre astfel de dispozitive 
diabolice precum napalmul şi schijele de 


plastic, care nu pot fi detectate cu raze X, 
proiectul din 1980 cu denumirea 
intimidantă de „Convenţia privind 
interzicerea sau limitarea folosirii 
anumitor arme clasice care ar putea fi 
considerate ca producând efecte excesiv 
de devastatoare sau nediscriminatorii” a 
fost menit să le pună capăt. în prezent, la 
ONU se discută intens despre un tratat 
privind securitatea cibernetică şi există 
propunerea să fie reproiectate „Convenţia 
internaţională privind utilizarea 
radiodifuziunii pentru cauza păcii”, din 
1936, şi „Convenţia privind utilizarea 
internaţională a Dreptului de corecție”, 
din 1953, pentru a aborda dezinformarea. 
Pe scurt, deşi e la modă sā denigrezi 
dreptul internaţional şi convențiile sale, 
acesta continuă să înfrunte provocările. 
Pe lângă aceasta, de ce nu pot şi băieţii 
buni să folosească unele dintre aceste noi 
opţiuni? Ce-ar fi să recurgă în mod 
deschis şi transparent la propaganda 
inteligentă, ţintită, pentru a submina 
regimurile care sfidează dreptul 
internaţional şi să faca acest lucru 
respectând cu stricteţe adevărul, fără a fi 
tentaţi să exagereze şi să denatureze? Ce- 
ar fi dacă s-ar depune eforturi mai 
energice pentru a îngheţa şi a confisca 
fondurile celor corupți, abuzivi şi ucigaşi? 
Auzim multe despre utilizarea dronelor cu 


rachete pentru a lupta în războaie şi a 
vâna terorişti, dar avioanele fără pilot la 
bord devin, de asemenea, elemente de 
bază în monitorizarea încetării focului, în 
livrarea de medicamente în locuri 
îndepărtate, în combaterea incendiilor de 
pădure şi în reperarea bărcilor cu 
refugiaţi. La fel, nici instituţiile ordinii 
internaţionale nu sunt muribunde, nu 
sunt condamnate doar la abuzuri, ci 
trebuie să fie mai degrabă adaptate la 
utilizări pozitive în noua lume a 
războiului. 

în plus, aceste instituţii trebuie să fie 
protejate impotriva marginalizării 
deliberate. China a adoptat o interesantă 
strategie subtilă. în loc să încerce să 
spargă instituţiile ordinii internaţionale şi 
să le atace frontal, China a început în 
schimb să creeze o serie alternativă de 
structuri care, la început, le pun în umbră 
sau chiar le completează, dar, în ultimă 
instanţă, au potenţialul să reprezinte o 
provocare. Atunci când statele pot să 
aleagă între reguli şi instituţii, nu devin 
cetăţeni ai lumii, ci consumatori. 
Organizaţia de Cooperare de la Shanghai, 
înfiinţată în 2001, nu este un NATO 
asiatic, dar, cu toate acestea, doreşte să 
fie principala instituţie de securitate a 
continentului. întrucât Rusia este şi ea 
membră a organizaţiei, aceasta se întinde 


deja în Europa. Banca Asiatică de 
Investiţii în Infrastructură este 
întotdeauna dornică să colaboreze cu 
Banca Mondială şi cu Fondul Monetar 
Internaţional, dar prin aceasta creează un 
proces sinocentric care susţine nu numai 
interesele Beijingului, ci şi valorile 
acestuia. Dezbaterea cu privire la 
Parteneriatul Trans-Pacific este 
elocventă; preşedintele american Barack 
Obama a avertizat că „nu putem lăsa ţări 
precum China să scrie regulile economiei 
globale. Ar trebui să scriem noi aceste re 
guli”. Este vorba despre cine va modela 
viitorul.  Acordurile comerciale care 
diluează protecţia proprietăţii 
intelectuale şi pun mai puţin accentul pe 
sustenabilitatea mediului; acordurile de 
securitate care pun mai mult accent pe 
securitatea naţională, decât pe drepturile 
omului; cadrele politice care subliniază 
suveranitatea naţională în detrimentul 
înțelegerilor globale comune - toate 
acestea ar putea defini următoarea eră 
globală, dacă Beijingul va reuşi să facă ce 
vrea. Ironia este că chinezii sunt în 
prezent adevărații  westfalieni, dar 
dorinţa lor de a marginaliza actuala 
ordine internaţională demonstrează totuşi 
cât de mult contează cu 


adevărat în prezent aceste instituţii. 


Statul: instrumente noi? 


Să spunem că aveţi 15 miliarde de 
dolari care vă ard în buzunar - ce aţi 
putea cumpăra cu ei? Aţi putea să vă 
cumpăraţi un nou portavion de clasă Ford 
cu propulsie nucleară şi poate chiar şi 
avioanele suplimentare, dar nu v-aţi 
putea permite de fapt să-l trimiteţi pe 
mare, ca să nu mai vorbim de asamblarea 
grupului de nave de escortă şi sprijin 
necesare pentru a vă asigura că nu aţi 
cumparat doar o ţintă uriaşă şi scumpă. 
în fond, rachetele chinezeşti Dong Feng 
DF-21D sau noua rachetă hipersonică 
rusească 3M22 '[irkon sunt în mod clar 
considerate ucigaşe de portavioane. 


Pe de altă parte, este o sumă 
echivalentă cu ajutorul financiar cu care 
Vladimir Puțin l-a convins pe preşedintele 
de atunci al Ucrainei, Viktor lanukovici, 
să schimbe macazul şi să renunţe la 
planurile de a semna un acord de 
cooperare mai strânsă cu UE, în 
detrimentul relației sale cu Rusia. 
Desigur, această decizie fatidică din 2013 
a dus la căderea lui lanukovici, dar 
principiul rămâne valabil. Alternativ, ar 
putea plăti facturile Organizaţiei 
Mondiale a Sănătăţii timp de trei ani şi 
jumătate, ar putea finanța trei sferturi din 
întregul buget de ajutor pentru 


dezvoltare în străinătate al Regatului Unit 
pe timp de un an, ar putea oferi o mită de 
5 milioane de dolari unui număr de 3 000 
de oficialitâţi-cheie strâini sau 100 000 de 
burse pe patru ani unor tineri inteligenţi 
din întreaga lume, următoarei generaţii 
de antreprenori, politicieni şi influenceri, 
pentru a studia în universitățile 
dumneavoastră şi a cunoaşte cultura 
dumneavo astră. 

în ce măsură securitatea şi influenta 

sunt active.. 

înlocuibile? în timp ce numărul 
„războaielor mari” este în scădere, 
războaiele cu focuri de armă nu sunt în 
totalitate de domeniul trecutului, iar orice 
țară care se bazează exclusiv pe 
influențare şi  coerciţie disimulate ar 
putea să-şi dea seama că işi doreşte să fi 
păstrat câteva arme şi rachete în 
arsenalul său. Cu toate acestea, într-un 
moment în care noile tehnologii militare 
sunt mereu salutate ca marea găselniţă, 
sistemele care vor reinventa războiul 
(deşi în practică nimic nu pare să 
înlocuiască elementul fundamental al 
tuturor bătăliilor, şi anume sârmana 
infanterie însângerată care stă în 
tranşee), multe ţări se confruntă cu 
decizia dificilă pe ce să-şi cheltuie banii. 

De exemplu, în 2021, Marea Britanie a 
dat publicităţii „Analiza integrată a 


securităţii, apărării, dezvoltării şi politicii 
externe”, prezentata ca o evaluare 
cuprinzătoare a amenințărilor, nevoilor şi 
oportunităţilor strategice, care vor 
deschide un nou domeniu intelectual. 
Chiar şi aşa, se stabilise deja ca Marea 
Britanie işi va păstra forţele nucleare şi 
va continua să cheltuie cel puţin 2% din 
PIB pentru apărare (odată ce cheltuielile 
pentru criza pandemiei au fost depăşite). 
Aşadar, acesta nu a fost un exerciţiu 
complet în alb. Exista riscul inevitabil ca 
acesta să se încheie ca de obicei cu o 
realocare a resurselor marginale, şi nu cu 
ceva cu adevărat revoluţionar. într- 
adevăr, în mare parte s-a dovedit că este 
chiar aşa, chiar dacă totul a fost îmbrăcat 
în retorica previzibilă despre „o naţiune 
care rezolvă problemele şi împarte 
greutăţile, dintr-o perspectivă globală”. 
Cu toate acestea, Regatul Unit merită o 
reală apreciere fiindcă măcar a 
recunoscut că acest tip de exerciţiu a fost 
necesar - majoritatea ţărilor nu au ajuns 
încă atât de departe. Toate guvernele tind 
să fie conservatoare, iar diversele servicii 
armate, ministerele şi alte instituţii vor 
lupta în mod firesc pentru a-şi păstra şi 
extinde bugetele, acesta fiind principalul 
semn al succesului într-o birocraţie. 


în viitor, ţările vor trebui să dea dovadă 
de tot mai multă imaginaţie şi să fie tot 


mai flexibile în modul în care îşi definesc 
puterea, influența internaţională şi 
securitatea, iar statele capabile să 
realizeze acest lucru vor beneficia de 
oportunităţi considerabile. Estonia, de 
exemplu, este o ţară minusculă, a cărei 
populaţie este mai mică decât cea a 
oraşelor Munchen sau San Diego. Cu 
toate acestea, experienţa de a fi lovită de 
atacurile cibernetice ruseşti, precum şi 
angajamentul de a depune eforturi în 
domeniul guvernării digitale a facut din 
această ţară o putere atât în domeniul 
securităţii cibernetice, cât şi a spionajului 
cibernetic, deşi acest lucru este mult mai 
puţin mediatizat. Nu trebuie să încercăm 
să depâşim cheltuielile agenţiei NSA din 
America (al carei buget estimat pentru 
2020 este doar cu puţin sub cel al 
întregului stat eston) pentru a construi 
capabilități de nişă care depind de 
indivizi inteligenţi carora li se oferă 
posibilitatea de a-şi transforma propria 
inteligenţă în armă. 

în trecut, au existat ţări mici, precum 
Iordania şi Islanda, care au dobândit o 
influenţă globală disproporţionată 
datorită poziţiei lor strategice, iar altele 
datorită faptului că au reuşit să profite de 
puterea politica a populațiilor din 
diaspora (inclusiv Irlanda şi Israelul). în 
viitor, ţările ar putea să se impună peste 


ceea ce reprezintă ponderea lor, dacă vor 
dezvolta şi vor pastra astfel de capacităţi 
de nişă. Polonia a descoperit acest lucru, 
trimițând membri ai forţelor sale speciale 
GROM pentru a participa la operaţiunile 
aliate din Irak şi din Afganistan, şi a 
dobândit niveluri neaşteptate de influentă 
şi acces la Washington şi nu numai. O 
forța militară a devenit un atu politic. Alte 
țari cultivă de mult timp forţe economice 
marginale, de la secretul bancar al 

Luxemburgului până la mediul de 
reglementare favorabil din Singapore, 
care pot fi convertite în forţă geopolitică. 
Acum apar noi oportunităţi, începând din 
2008, Republica Coreea s-a angajat să 
realizeze un program ambițios de 
creştere economică bazată pe emisii 
reduse de dioxid de carbon, nu numai ca 
raspuns la impactul schimbărilor 
climatice şi al poluării asupra propriei 
țari, ci şi pentru a deveni un atelier global 
pentru aceste noi tehnologii, alocând 
acestui scop aproximativ 2% din PIB. 
Acest lucru este, bineînţeles, un lucru 
bun pentru omenire şi pentru Coreea de 
Sud - inclusiv în ceea ce priveşte noile 
condiţii de securitate. Preluând un rol de 
lider timpuriu în tehnologiile verzi 
emergente,  Seulul preconizează sā 
culeagă roade economice care pot fi 
reinvestite în alte sectoare (inclusiv în 


menţinerea cheltuielilor mari pentru 
apărare, care reprezintă aproximativ 
2,7% din PIB-ul său, comparativ cu media 
europeană de 1,7%). Presupune, de 
asemenea, că acest lucru îi va conferi un 
avantaj politic disproporționat, în timp ce 
țarile se vor lupta pentru a profita de 
noile sale proprietăţi intelectuale. 

Ţările mai mari care încearcă să 
acopere toate bazele ar putea constata că 
nu contează dacă au cele mai noi avioane 
de luptă sau chiar o soft power 
considerabilă, dacă infrastructura lor este 
deosebit de vulnerabilă la hackeri sau 
dacă elita politică poate fi mituită foarte 
uşor şi supusă influenței strainilor. De 
exemplu, Nigeria şi Africa de Sud - 
teoretic cele mai bogate şi cele mai 
puternice naţiuni din Africa - sunt totuşi 
frânate de corupţie şi de instabilitate, iar 
capacităţile lor de dezvoltare sunt 
limitate de aceste constrângeri invizibile. 

Acest lucru va ridica, de asemenea, o 
întrebare fundamentală atât pentru state, 
cât şi pentru sistemul internaţional: care 
este valoarea valorilor? 


Este uşor să vedem această nouă lume ca 
pe o lume a cinismului însă, din fericire, 
acest lucru nu e chiar atât de tranşant. 
Una dintre cele mai mari vulnerabilitâţi 
ale multor state moderne e de fapt 
discrepanţa dintre retorică şi realitate. 


Politicienii şi instituţiile îşi trâmbiţează 
adeziunea la politici bazate pe valori, de 
la „politica externă feministă” a Suediei, 
până la a demonstra, aşa cum se afirmă în 
declaraţia de misiune a ministrului pentru 
afaceri externe, Commonwealth şi 
dezvoltare, câ „Regatul Unit acţionează 
ca o forţă a binelui în lume”. Toate 
acestea sunt foarte bune şi frumoase, atât 
timp cât limbajul este în concordanţă cu 
realitatea şi acest lucru este vizibil. 
Angajamentul Suediei faţă de egalitatea 
de gen în lume a fost admirabil, dar 
aceasta vinde arme Arabiei Saudite, ţară 
în care principiul respectiv nu este câtuşi 
de puţin respectat. „Forța a binelui”, 
Marea Britanie încă îsi menţine statutul 
în lume, dar, conform majorităţii indicilor, 
în ultima vreme, forţa ei ca soft power 
este in declin, mai ales din cauza 
percepţiei ca  Brexitul a reflectat 
insularitatea ŞI a generat 
disfuncţionalităţi instituţionale. 

Aceasta nu înseamnă că vreau să 
incriminez aceste țari - orice iniţiativă 
progresistă tinde să aibă momentele sale 
de eşec -, ci mai degrabă să scot în 
evidenţă provocările legate de echilibrul 
dintre masā şi moralitate, dintre 
relevantă şi corectitudine. Mai ales în 
politica internă, tocmai această 
discrepanţă, care indică punctele slabe, 


poate fi exploatată de alte state. De la 
neîncrederea publicului în sursele oficiale 
care le deschid calea dezinformării, până 
la lipsa de transparenţă Şi 
responsabilitate care încurajează corupţia 
şi finanţarea unor mişcări politice 
perturbatoare, definim noi înşine 
amenințările cu care ne confruntam. O 
presă liberă, pluralistă şi responsabilă; o 
transparenţă adecvată a beneficiarilor 
reali şi a donațiilor politice; un 
angajament serios faţă de drepturile 
omului în străinătate şi apărarea 
suveranităţii altor state; o educaţie 
mediatică adecvată şi sancţiuni pentru 
platformele care abuzează de dreptul la 
libera exprimare; ridicarea comunităţilor 
din ţară şi a ţărilor strâine marginalizate 
economic şi social - niciuna dintre 
acestea nu este câtuşi de puţin ceva 
revoluţionar, dar dacă le vom susţine mai 
mult, cu mai multă consecvență şi cu mai 
mult entuziasm, ne vor ajuta foarte mult. 
în fond, reducerea decalajelor şi 
aplicarea în fapt a propriilor noastre 
retorici grandioase, acasă şi in 
strāinātate, poate fi dificilā, dar în cele 
din urmă va genera atât autoritate 
(Suedia are o populație de doar 10 
milioane de locuitori, dar în termeni de 
soft power se clasează în primele 5-10 
locuri din lume) şi securitate. Şi, da, sa 


cheltui 15 miliarde de dolari pe mită în 
străinătate poate părea o mişcare 
inteligentă, dar să nu uităm: în cel mai 
bun caz, mita nu face decât să închirieze 
oameni, iar ceea ce le plătiţi astăzi, va 
trebui să le plătiţi din nou mâine. Mai 
mult, dacă acest lucru devine acceptat ca 
o regulă a jocului, cum îi veţi determina 
pe propriii voştri funcţionari să nu se mai 
lase mituiti la fel de uşor de 


un rival cu buzunare mai mari? 
Sectorul privat: noi pieţe? 


Este tentant (şi adesea la modă) să 
prezentăm sectorul privat drept un şacal 
care se înfruptă din măruntaiele societăţii 
internaţionale. Este desigur adevărat că 
externalizarea şi universalizarea . 
rivalităţii interstatale creează tot felul de 
noi oportunităţi comerciale. Nu este o 
perioadă bună doar pentru mercenari şi 
spioni corporatişti: cineaştii, specialiştii 
in cosmetizarea stirilor, juriştii, 
programatorii, spālātorii de bani şi tot 
felul de antreprenori pot obține o parte 
din câştig. Ar fi naiv şi incorect să-i 
condamnām pe toți aceştia ca profitori 
imorali, deşi multe companii încearcă în 
mod explicit să lucreze în favoarea ţării 
lor de origine sau îşi însuşesc un anumit 
tip de cod moral. 

Acest ultim punct este crucial. într-o 


epocă transnaţională, când o corporație 
poate alege să se mute oriunde se aplică 
un cod fiscal mai favorabil, indiferent 
unde se află birourile sale, reglementarea 
este adesea dificilă şi contestată. Codul 
de conduită corporatistă al companiei 
Google conţinea vestitul îndemn „Nu fi 
rău”, iar atunci când s-a restructurat în 
Alphabet, aceasta şi-a adoptat drept 
motto „Fă ce e corect”. Pe măsură ce a 
fost tot mai mult criticată pentru fel de fel 
de lucruri, de la politicile sale de evitare a 
obligaţiilor fiscale până la urmarirea 
activităţii utilizatorilor, compania Google 
a ripostat adesea cu astfel de cuvinte 
frumoase sunând ca o dojană, însă 
adevărul este că există o valoare 
corporativă a comportamentului etic, 
dincolo de respectarea reglementărilor 
naţionale şi a capriciilor consumatorilor. 
în cazul Nigeriei invadate de corupţie, de 
exemplu, Guaranty Trust Bank a devenit 
una dintre cele mai profitabile din ţară, 
tocmai prin faptul că a câutat să adopte o 
atitudine etică fermă, care contrastează - 
şi uneori intră chiar în conflict - cu 
practicile locale. Nu e vorba că nu poţi 
obţine un câştig dacă nu eşti profitor şi 
lipsit de moralitate; dar este posibil să-ţi 
meargă bine şi printr-o purtare corectă. 
Dat fiind faptul că succesele şi 
scandalurile companiilor, mesajele 


publice Şi trecutul principalilor 
funcţionari oficiali sunt acum accesibile 
publicului, acest lucru poate contribui la 
atragerea unor persoane cu vederi înalte, 
la reasigurarea investitorilor îngrijoraţi 
de publicitatea negativă de la orizont şi 
poate atrage „Clienţii morali”. 
Conglomeratul de petrol şi gaze Shell 
promite să producă zero emisii nete de 
carbon până în 2050 - ca să alegem doar 
unul dintre multele exemple -, ceea ce 
arată că întreprinderile dure trebuie să 
țină seama de moralistul lor din interior, 
fie şi numai pentru că aceasta este noua 
modalitate de a obţine un profit durabil. 
Acesta este un aspect care poate fi 
valorificat şi în abordarea noii ere a 
conflictelor diversificate. Acestea sunt 
combătute din ce în ce mai mult pe 
teritoriul sectorului privat, fie că e vorba 
de duelul între echipele de avocaţi şi 
experţi care îşi dau cu părerea asupra 
graniţelor maritime în apele arctice sau 
în Marea Chinei de Sud, ori de 
conflagraţiile salbatice din razboaiele 
încinse din social media. Platforme 
precum Twitter şi Facebook încep deja să 
accepte - cu diferite grade de entuziasm - 
că au responsabilităţi pentru materialele 
pe care le publică. Acesta este un 
început. Există, de asemenea, o piaţă în 
creştere pentru ce am putea numi servicii 


Şi tehnologii de combatere a 
transformării lucrurilor în arme. Există 
deja companii care comercializeaza 
inteligenţă artificială şi sisteme bazate pe 
algoritmi, capabile să identifice şi să 
blocheze sau să urmărească trollii şi 
identitățile false online. Unele 


dintre acestea sunt — ca să fim sinceri - 
nişte 

şarlatani, dar altele reprezintă vârful de 
lance al acestei noi curse a înarmării care 
ar putea contribui la transformarea 
spaţiului online într-un mediu mai puţin 
toxic şi manipulator. Prin definiţie, 
sectorul privat tinde să fie mai 
întreprinzător, mai imaginativ, mai 
flexibil decât statul. Aşa cum a fost în 
centrul atâtor schimbări problematice 
evidenţiate în această carte, de la 
creşterea numărului de contractori 
militari externalizaţi până la lanţurile de 
aprovizionare globală care transportă, de 
asemenea, arme, droguri şi fac trafic de 
persoane, ele pot face parte din soluţie. 


In 
dividul: noi responsabilităţi? 


în cele din urmă, în ce măsură suntem 
noi, în calitate de cetăţeni individuali, 
consumatori şi 


alegători, ceva mai mult decât nişte pioni 
şi victime ale noii dezordini mondiale? La 
fel cum autocraţii i speră că supuşii lor îi 
iubesc şi îi vor accepta, dar se vor 
mulţumi cu frica, apatia şi lipsa de 
speranţă - de ce să se revolte, dacă nu 
există nicio şansă de a obţine ceva mai 
bun? - tot aşa şi presupunerea ca nu 
putem face nimic pentru a schimba lumea 
este cel mai bun mod de a ne asigura că 
nu o vom schimba niciodată. De fapt, 
există trei lucruri deosebite pe care le 
putem face cu toţii, pentru ca lumea să 
devină un loc mai bun şi mai sigur. 


Faceţi click pentru ele. Este foarte bine 
să dai din cap cu înţelepciune atunci când 
cineva sugerează că guvernele ar trebui 
să sprijine alfabetizarea în domeniul 
noilor media şi platformele ar trebui să 
facă mai mult pentru a bloca 
dezinformarea. Adevaratul vector de 
răspândire a ştirilor false, a acelor meme 
care induc în eroare şi a mesajelor toxice 
suntem noi, cei care redirecţionâm pe 
Twitter articole pe care nu le-am citit cu 
adevărat, ca sā nu mai vorbim că nu le- 
am analizat, acceptând cu uşurinţă ştirile 
care se potrivesc cu presupunerile 
noastre, suntem de acord cu 
comportamentul civilizat, în principiu, dar 
suntem încântați să ne certăm, să 
denigrăm şi denaturăm în mod special în 
online. Depinde de noi să practicâm genul 
de etică online pe care îl aşteptăm de la 


ceilalţi şi sa fim dispuşi să ne retragem 
din acele platformele de socializare care 
nu îşi îndeplinesc rolul. Este relativ uşor 
să susţinem o furtună pe Twitter sau să 
recurgem la boicot pentru a ne apăra şi 
pentru a-i proteja pe cei pe care îi 
apreciem. Adevărata provocare va fi să 
facem acelaşi lucru şi pentru cei ale căror 
opinii şi interese nu ne aparţin. 
Alternativa este să cream comunităţi care 
se simt izolate şi excluse, consumatorii 
perfecţi de naraţiunii contrare şi agende 
politice disruptive. 

Lucraţi pentru asta. Exact tehnologiile 
care ne fac vulnerabili la manipulări şi 
subversiuni din cele mai îndepărtate 
colţuri ale lumii ne oferă, de asemenea, 
oportunităţi fără precedent de a forma 
comunităţi în slujba binelui. Online, 
putem amplifica şi ajuta iniţiativele de 
crowdfunding care fac din lumea noastră 
un loc mai bun. Organizaţii de 
microcreditare precum Kiva Şi 
Lendwithcare oferă împrumuturi de 
dezvoltare la scară mică, ajutând oamenii 
să aibă un loc de muncă alternativ şi 
legitim, salvându-i pe unii de situaţia în 
care ar putea ajunge în mâinile 
insurgenților, ale criminalilor şi ale 
demagogilor. Platformele de jurnalism 
cetăţenesc înseamnă că oricine are o 
cameră de smartphone, acces sau timp 


pentru a se ocupa de aceasta, poate 
submina tehnicile de gestionare a mass- 
media folosite de guverne şi de 
corporaţii. Organizaţii precum Bellingcat, 
care reuneşte jurnalişti de investigaţie 
profesionişti, informatori asupra 
neregulilor şi jurnalişti cetăţeni, au 
identificat spioni şi au descoperit 
atrocități. 

Votaţi pentru aceasta. Nu toate ţările 
care se numesc democraţii sunt cu 
adevărat democratice, dar puţine sunt cu 
adevărat totalitare. Deşi într-o mare parte 
a lumii există diferenţe uriaşe în ceea ce 
priveşte oportunităţile între, să zicem, 
SUA, Rusia (unde există incă spaţiu 
pentru societatea civilă locală, dar nu şi 
pentru opoziţia naţională) şi China (unde 
statul incearcă să domine toate 
activităţile politice), individul are o 
anumită posibilitate de a modela sau cel 
puţin de a influenţa guvernele. Există 
oameni curajoşi care acţionează pentru 
democraţie sau pur şi simplu încearcă să- 
şi facă vocea auzită în Rusia şi chiar şi în 
China, iar aceştia trebuie să fie susținuți, 
încurajați şi protejaţi, atunci când acest 
lucru nu va fi periculos şi contraproductiv 
pentru ei. 

Dar aceia dintre noi care pot vota şi pot 
face campanii semnificative nu trebuie sā- 
şi asume această responsabilitate cu 


uşurinţă. Este uşor să spunem că avem 
politicienii pe care îi merităm, dar atunci 
când respingem pur şi simplu politica 
deoarece este tărâmul celor corupți şi 
preocupaţi numai de interesul personal 
(ceea ce înseamnă că nu ne aşteptăm la 
nimic mai bun), atunci când suntem de 
acord ca ţara noastră să adopte un sistem 
de vot secret, cu sumă zero şi coercitiv 
fată de ceilalţi şi când ridicâm din umeri 
şi votâm fără să ne aşteptâm la ceva mai 
bun, atunci, de fapt, votâm pentru cea 
mai rea lume transformată în armă. 


Concluzii: Oh, lume nouă şi curajoasă 


O carte de asemenea dimensiuni nu 
poate spera decât să schiţeze liniile de 
bază ale noii lumi. 


potenţiale a războiului şi va fi deschisă la 
toate tipurile de critici. Şi pe bună 
dreptate: deşi este greu de argumentat 
împotriva ideii că mediile noastre 
individuale, naţionale şi geopolitice se 
schimbă, ceea ce vor deveni prin 
schimbare constituie o chestiune încă 
foarte mult deschisă spre dezbatere. Şi 
chiar acest act al dezbaterii în sine ajută 
la definirea lumii. 


Acesta este unul dintre motivele pentru 
care trebuie să ne gândim la vocabularul 
nostru. Vom avea în continuare duşmani 
şi aliati, dar semnificaţia 


acestor termeni se va schimba. Având în 
vedere că Rusia se amestecă în politica 
occidentală şi desfăşoară activităţi de 
mare intensitate şi adesea . Į 
chiar operațiuni de spionaj criminale în 
interiorul granițelor noastre, aceasta nu 
face din ea un inamic? Şi dacă da, de ce 
mai cumpărăm în continuare petrol şi 
gaze ruseşti, negociem controlul armelor 
şi fi încurajăm pe oligarhi să-şi aducă 
banii aici? Turcia este membra a NATO, 
fiind aliat al Occidentului. Dar daca este 
aşa, de ce ameninţă ca va da drumul 
câtorva milioane de migranţi în Europa, 
de ce cumpără armament rusesc, în ciuda 
îngrijorărilor SUA, şi îi susţine pe 
jihadiştii din Siria şi din Libia deopotriva? 
Nu putem aplica definiţii simple şi, de 
fapt, toţi suntem pur şi simplu pe un 
spectru de competiţie, unii cu anumite 
nuanţe de rivalitate. 

De asemenea, în afara conflictelor 
explicit militare, noţiunile de război şi 
pace, victorie şi înfrângere devin la fel de 
neclare. Există victorii, nu o victorie; 
există escaladări şi deescaladări în ceea 
ce priveşte amploarea şi seriozitatea 
competiţiei. Există, de asemenea, definiţii 
în întregime noi ale puterii. În conflictele 
de orice fel, puterea depinde de 
instrumentele adecvate de care dispui şi 
de hotărârea de a le folosi. Dacă acest 


conflict este transferat din ce în ce mai 
mult pe tărâmul influentei, al 
conectivităţii, al forței economice şi al 
manipulării disimulate, atunci noi indici 
de putere vor deveni mai importanţi. 
Revenind din nou la întrebarea lui Stalin 
despre câte divizii are papa, atât timp cât 
papalitatea deţine autoritatea spirituală, 
rezerve financiare şi o capacitate de 
strângere de informaţii nu cu ajutorul 
spionilor, ci şi printr-o reţea 
extraordinară de reprezentanţi, atunci 
poate că o mână de gărzi elveţiene în 
costume pitoreşti este suficientă? Papa ar 
putea, eventual, să întrebe câţi 
influenceri sociali avea Stalin. 

Se poate spune că această nouă lume a 


fost inaugurată de prăbuşirea URSS, 
exemplu clasic al unui stat care a depins 
prea mult şi pentru prea mult timp de 
forţa militară, neglijând soft power-ul 
ideologiei, avantajul tehnologiei de vârf şi 
necesitatea fundamentală a unei economii 
înfloritoare. A făcut greşeala clasică a 
planificării pentru ultimul război - 
ciocnirea industrialā de masă împotriva 
lui Hitler - şi nu pentru urmatorul razboi, 
cel politic flexibil, tehnologic şi cultural 
impotriva democrației, a calculatoarelor 
si a muzicii rock. 

Poate că se cuvine să-i dam ultimul 
cuvânt lui Machiavelli: „Războiul trebuie 
să fie singurul studiu al unui prinţ. Prinţul 
trebuie să ia considere pacea doar ca pe 


un respiro, care îi oferă timp liber pentru 
a născoci şi îi oferă capacitatea de a pune 
în aplicare planurile militare.” Liderii 
sovietici au considerat cu siguranţă 
„pacea doar ca un respiro” în lupta lor 
geopolitică împotriva Occidentului, dar au 
eşuat în studierea războiului şi nu au 
văzut cum se schimbă acesta. De atunci, 
ritmul schimbării nu a făcut decât să se 
accelereze, aşa că se cuvine ca noi toţi, în 
numele unei păci cât mai îndelungate de 
care putem avea parte, să ne gândim la 
noua lume a războiului, să ne întrebăm 
dacă suntem pregătiţi pentru ea şi dacă 
ne-a mai ramas vreun respiro. 


Vreţi să stiti mai multe? 
i +] 

Pentru o perspectivă interesantă asupra 
modului în care vor evolua politica, viaţa, 
conflictele şi lumea în următorii ani şi 
decenii, aş putea să vă recomand multe, 
multe lucrări, dar, din păcate, va trebui 
să mă limitez la câteva care par deosebit 
de relevante: Future War, de Christopher 
Coker, Polity, 2015, despre detaliile 
inumanitâţii omului faţă de om (şi despre 
roboţi) şi Future War, de Robert Latiff, 
Vintage, 2018, pentru o abordare mai 
conceptuală, alături de Andreas Krieg şi 
Jean-Marc Rickli, Surrogate Warfare: The 
Transformation of War în the Twenty- 


First Century, Georgetown UP, 2019. 
Pentru schimbările de geopolitică, 
lucrările lui Parag Khanna, The Future Is 
Asian: Global Order în the Twenty-First 
Century, Weidenfeld & Nicolson, 2019, 
Daniel Yergin, The New Map: Energy, 
Climate, and the Clash of Nations, Allen 
Lane, 2020, şi Jennifer Welsh, The Return 
of History: Conflict, Migration, and 
Geopolitics în the Twenty First Century, 
House of Anansi, 2016, merita sa fie toate 
citite, deşi din motive foarte diferite. 
Pentru o imagine de ansamblu foarte 
ampla, cartea lui Adrian Hon, A New 
History of the Future în 100 Objects: A 
Fiction, MIT Press, 2020, este o 
perspectivă optimistă şi umană, în timp 
ce cartea lui Andrew Maynard, 


Future Rising: A Journey from the Past to 
the Edge oj Tomorrow, Mango, 2020, este 
în egală măsură un manifest şi o 
proiecţie. 


După Ucraina: o incheiere 


Puțin ar fi trebuit să citească această 
carte. 

Prima ediţie a fost publicată cu o lună 
înainte ca el să-şi lanseze invazia pe scară 
largă a Ucrainei şi, la început, impresia 
care domina opinia publică era aceea că 
forţele Moscovei işi vor netezi drumul 
spre victorie în decurs de două 
săptămâni. Adevărata tragedie a fost 
pentru ucraineni, desigur (şi, de 
asemenea, pentru poporul rus - dintre 
care mulți sau opus de la bun început 
acestei acaparări imperiale de pământ - 
pentru ca, la un moment dat, va plati un 
preţ pentru asta). Toate acestea sunt 
stânjenitoare şi pentru un autor care a 
scris o carte tocmai despre modul în care, 
în secolul al XXI-lea, aventurile militare 
de moda veche sunt de o utilitate tot mai 
mică. 

înţelepciunea comentatorilor, aşa cum 
se întâmplă atât de des, s-a dovedit mai 
puţin consistentă. Pe de o parte, pentru 
că Kievul a petrecut opt ani pregătindu-se 
pentru un astfel de război, pe de altă 
parte, pentru câ ucrainenii nu aveau 


intenţia de a renunţa la libertatea 
câştigată cu greu. în plus, pentru că 
Vladimir Puțin a fost prea ambițios şi 
nepregâtit, graba Rusiei spre Kiev s-a 
împotmolit. După câteva luni, a trebuit să 
se plece în faţa realităţilor de pe teren. 
Dacă, la început, a căutat să cuprindă 
toată Ucraina, destul de repede a fost 
nevoit să se limiteze la a se concentrat pe 
sud-estul tării. 

La momentul scrierii acestor rânduri, 
rusii şi ucrainenii sunt în impas, dar 
fluxul tot mai mare de arme venite din 
partea Occidentului ar permite Kievului, 
în curând, să fie în măsură să lanseze un 
contraatac. Se pare că Putin a considerat 
acest lucru ca un „război scurt, victorios” 
- pentru a folosi cuvintele ministrului de 
interne Plehve din 1904, spuse înainte ca 
Rusia să se angajeze într-un război la fel 
de prost conceput împotriva Japoniei. 
Putin pare să fi crezut cu adevărat că 
toată Ucraina va fi rapid sub controlul 
său. în schimb, acesta a devenit un război 
al neputinței, unul costisitor, fara a se 
întrevedea un sfârsit la orizont. 

Sau, mai degrabă, două războaie. Există 
un război specific secolului al XX-lea, care 
se poartă chiar în Ucraina, întrucât cei 
doi inamici se lovesc cu rachete şi obuze; 
mai există şi unul de secol al XXI-lea, non- 
cinetic, purtat între Rusia şi Occident pe 


tărâmurile informaţiei, politicii Şi 
economiei. Sancţiunile au lipsit Moscova 
de capacitatea de a importa tehnologii şi 
componente esenţiale, şi au forţat mărcile 
universale, de la Shell la Starbucks, să 
părăsească piaţa rusă. Ca răzbunare, 
Rusia a redus livrările de energie câtre 
Europa, contribuind la creşterea 
vertiginoasă a facturilor. 

Ironia este că, până în clipa în care şi-a 
dezlănţuit forțele, Putin câştiga. Din 
primăvara anului 2021, el a adunat o 
forţă uriaşă la graniţele Ucrainei, chiar şi 
în timp ce s-a angajat - făcând cu ochiul - 
să nu invadeze. A fost o diplomaţie 
clasică, dură. Sub umbra unei potenţiale 
invazii ruse, investitorii s-au retras din 
Ucraina, iar economia acesteia a început 
să alunece spre colaps. între timp, liderii 
occidentali s-au inghesuit la Moscova 
pentru a-i cere lui Puțin sā nu atace, 
plasându-l în acea poziţie de prim-plan 
după care tânjeşte. Unii au mers mai 
departe,  încurajându-l în privat pe 
preşedintele ucrainean Volodimir 
Zelenski să facă anumite concesii Rusiei, 
în numele păcii. între timp, Moscova şi-a 
continuat campaniile subversive, de 
dezinformare şi terorism ocazional, toate 
pentru a înrăutăţi situația Ucrainei şi 
pentru a contribui la senzația ca aceasta 
era un stat pe punctul de a eşua. 


Dacă Puțin ar fi fost un Machiavelli al 
zilelor noastre, cu care unii l-au 
comparat, ar fi lăsat această stare de 
lucruri să dureze. L-ar fi costat puţin, ar fi 
costat mult Ucraina şi, pe măsură ce 
temerile referitoare la război treceau una 
câte una fără rezultat, el putea conta şi 
pe reproşurile în creştere ale 
Occidentului. 

Totuşi, nu a fost. A declanşat invazia 
condus, pare-se, atât de credinţa în 
propriile sale pretenţii câ Ucraina era 
gata să-i pice în mâini la cea mai uşoară 
atingere, cât şi de dorinţa lui de triumf, 
pentru a-şi asigura un loc în panteonul 
marilor fâuritori ai statului rus. El a 
greşit într-un conflict care a distrus 
practic maşina militară pe care a 
construit-o - cu mari costuri - de mai bine 
de două decenii, a rupt Rusia de mari 
segmente ale economiei globale şi a 
generat o unitate fără precedent în cadrul 
Occidentului. 

Şi pentru ce? S-a ales cu câteva oraşe 
distruse (şi care vor avea nevoie de 
investiţii uriaşe pentru a fi reconstruite) 
şi cu nişte cetăţeni noi, dintre care unii 
sunt nemulţumiţi şi duc un război de 
rezistentă în spatele frontului. în acelaşi 
timp, sectoarele economiei ruse care 
depind de materiale importate din 
Occident se închid unul câte unul. Fiind 


imposibilitatea de a se conecta la satelit, 
şi de a avea sisteme de antiblocare frâne 
sau airbaguri, o nouă versiune „clasică” a 
maşinii Lada le omite. Economia Rusiei 
probabil nu se va prâbuşi, dar ea devine 
în sine versiunea „clasică”, fără dichis, a 
celei dinamice, integrate şi sofisticate, 
care crescuse cu 4,7% în 2021. 

Desigur, şi Occidentul suferă. Este un 
război politic în toată regula, unul în care 
câmpul de luptă economic este în dispută. 
în plus, Rusia nu este Iran, Coreea de 
Nord sau Venezuela. Are propriile 
resurse şi şi-a petrecut ultimii ani 
gândindu-se la modul în care ar putea 
răspunde la sancțiunile din Vest. 
Occidentul a ales să nu desfăşoare trupe, 
dar continuă să înregistreze victime în 
alte moduri. Resursele sunt deturnate de 
la serviciile publice pentru a salva 
Ucraina şi a-şi înarma forţele proprii, 
oamenii trebuie să plătească preţurile în 
creştere ale energiei, iar guvernele încep 
să se confrunte cu consecinţele politice. 

Ceea ce trebuia să fie un studiu de caz 
în utilizarea rapidă şi eficientă a forței 
militare - o repetare a confiscării Crimeii 
la scară largă - a devenit exact opusul, 
dovada limitărilor războiului de stil vechi, 
chiar şi atunci când este purtat de o ţară 
cu o suprafaţă de peste trei ori mai mare 
şi, pe hârtie, mult mai puternică decât 


victima vizată. Puțin ar fi trebuit să 
citească această carte şi să bage de 
seamă, dacă nu de dragul lui, atunci 
pentru Ucraina. 


Mark Galeotti 
Washington DC, august 2022 


